
lamblichos, Misterele Egiptului 

Iker deschise ochii. 

Nu putea să se mişte cu nici un chip. Legat cobză, era prins 
de catargul principal al unui vas puternic, care înainta cu repe- 
ziciune pe o mare liniştită. 

Îi reveni în minte imaginea țărmului pe care se plimba la 
sfîrşitul unei zile de muncă, apoi a celor cinci bărbaţi care se nå- 
pustiseră asupra lui, lovindu-l cu ciomegele, apoi golul... ÎI du- 
rea tot trupul, iar capul îi ardea. 

— Dezlegaţi-mă! imploră el. 

Un barbos voinic se apropie de el: 

— Ce nu-ţi convine, fiule? 

— De ce m-aţi răpit? 

— Pentru că ne vei fi de mare folos. Frumoasă corabie, nu? 
Numele ei e Fulgerul, măsoară 120 de coţi în lungime şi 40 în lå- 
time. Tocmai ceea ce îmi trebuia pentru a-mi îndeplini misiunea. 

— Ce misiune? 

— Eşti tare curios! Însă dacă mà gîndesc la ce te aşteaptă, pot 
să-ţi destăinuiesc totuşi că ne îndreptăm spre Ţara Punt. 

— Pămîntul divin? Dar asta nu e decît o poveste de ador- 
mit copiii! 


Capitanul surise: 
— Crezi că 120 de vislaşi cu inima mai îndrăzneață decît a 
leilor s-ar mai fi îmbarcat dacă ar fi crezut în aceste basme? 

Echipajul meu nu e alcătuit din oameni care visează cu ochii des- 
Chişi, ci din viteji de temut, care o să ajungă bogaţi, foarte bogaţi! 
— Puțin îmi pasă de bogăţiile lor! Eu vreau doar să ajung scrib. 

— Uită de culori, de pensule şi de papirusuri! Vezi tu, marea 
e o zeiţă la fel de primejdioasă şi cu neputinţă de înfrînt precum 
Seth. Cînd următoarea furtună se va abate asupra noastră, ştiu 
cum s-o potolesc. Ar fi numai bună o ofrandă ca să putem 
ajunge la Punt. De aceea te vom arunca în apă de viu. Prin 
moartea ta, tu ne vei proteja. 

— De ce... De ce eu? 

Capitanul îşi duse degetul arătător la buze: 

— Secret de stat. Nici chiar unui om care îşi trăieşte ultimele 
ceasuri nu pot să i-l dezvălui. 

Dupa ce căpitanul se îndepărtă, Iker izbucni în hohote de 
plins. Să mori la 15 ani pentru o cauză necunoscută nu era, oare, 
culmea nedreptăţii? 

Furios, încercă zadarnic să se elibereze din laţul care-i în- 
conjura gitul. 

— Degeaba, copile, sînt noduri făcute de oameni care-şi 
cunosc meseria, observă un bărbat de vreo 40 de ani, cu trăsă- 
turi aspre, care mesteca nişte ceapă. Eu te-am legat şi ce face 
Ochi-de-Ţestoasă e bine făcut. 

— De ce vrei så devii un criminal? Zeii te vor pedepsi. 

— Cînd te aud, îmi piere pofta de mîncare. 

Ochi-de-Ţestoasă se aşeza la pupa. 

Orfan, educat de un scrib bătrin care îl îndrăgise, Iker arā- 
tase o puternică înclinaţie spre învăţătura. Dacă ar fi tinut-o tot 
uşa, ar fi reuşit, fără îndoială, să fie angajat de administraţia unui 
templu, unde zilele i s-ar fi scurs fericite. 

Dar acum nu mai conta decît această imensă întindere de 
upă care avea să-l înghită. 

Cu o vîslă pe umăr, un tînăr corăbier trecu pe lînga prizonier. 

— Ajuta-mă! 

Omul se opri: 

— Ce vrei? 

— Dezleagă-mă, te rog! 

— Ca să te duci unde, nătărâule? Ar fi o prostie să te îneci 
înainte să vină vremea potrivită. Cel puţin, dacă mori cînd tre- 
buie, te dovedeşti folositor. Şi acum, lasă-mă în pace! Dacă nu, 
pe onoarea lui Cuţit-Tâios, îţi retez limba! 

Iker încetă să se mai zbată. 

Soarta îi era pecetluită. 

Dar de ce el? Înainte de a dispărea, voia cel puţin să capete 
un răspuns la această întrebare. Secret de stat... În ce fel un scrib 
ucenic, fără noroc, l-ar fi putut ameninţa pe puternicul Sesostris, 
al treilea faraon cu acest nume, care cîrmuia Egiptul cu mînă de 
fier? Evident, căpitanul îşi bâtuse joc de el. Banda sa de pirați îl 
înhăţase pe primul venit. 

Ochi-de-Ţestoasă îi dădu să bea puţină apă. 

— E mai bine să nu mâănînci nimic. Pari să fii dintre aceia 
care au rău de mare. 

— Căpitanul ştie într-adevăr să prevadă o furtună? 

— Cît despre asta, ai încredere în el! 

— Şi dacă nu se stirneşte nici o nenorocire de acest soi? 
Atunci, m-aţi putea elibera! 

Căpitanul îl dadu la o parte pe Ochi-de-Ţestoasă: 

— Nici să nu-ţi treacă prin cap aşa ceva, băiete! Ţi-e scris să 
devii jertfă. Împacă-te cu această idee şi bucură-te de priveliștea 
minunată: ce poate fi mai frumos decît marea? 

— Părinţii mei mă vor căuta, veţi fi băgaţi la închisoare! 

— Nu ai părinţi şi n-o să-ţi observe nimeni lipsa. Eşti deja mort. 


D. 


Nu se mai simţea nici o adiere de vînt şi căldura devenea 
apăsătoare. Trântiţi sub punte, cei mai mulți corăbieri moțâiau. 
Pînă şi căpitanul aţipise. 

` Iker ajunsese în culmea disperării. Acest echipaj de hoţi era 
hotărit să-l sacrifice orice s-ar fi întîmplat şi nu avea nici o po- 
sibilitate să fugă. 

Tînărul era îngrozit că va fi înghiţit de mare, departe de 
Egipt, fară un ritual cît de simplu, fără mormiînt. Pe lingă moar- 
tea trupului, aruncarea lui în apă însemna dispariţia pentru tot- 
deauna, pedeapsa rezervată criminalilor. 

Ce nelegiuire săvirşise pentru a merita o astfel de soartă? 

Iker nu era nici ucigaș, nici tîlhar, nu putea fi acuzat nici 
de minciună, nici de lene. Şi totuşi, se afla aici, condamnat la 
ce-i mai rău. 

În depărtare, marea scînteia. Iker crezu că era doar lumina 
care se reflecta în apă, dar sclipirea se tot întindea. Un soi de co- 
loană prinse să se îngroaşe cu viteza cu care o fiară se aruncă 
asupra prăzii. În acelaşi timp, sute de nori mici, apåruți de nică- 
ieri, invadară cerul formînd un văl întunecat. 

Smuls cu brutalitate din toropeala sa, căpitanul, neîncre- 
zător, privi îndelung această dezlânţuire de forțe. 

— Nimic nu anunţa această furtună, murmură el, năucit. 

— Trezeşte-te şi dă ordinele de care e nevoie, îi ceru 
Ochi-de-Ţestoasă. 

— Pinzele... Coboriţi pînzele! Fiecare să treacă la locul lui! 

Tunetele bubuiau cu o asemenea violenţă, încît cei mai 
mulţi corăbieri încremeniseră. 

— Trebuie împlinit sacrificiul, îi aminti Cuţit-Tâios. 

— Ocupă-te de asta imediat! ordonă căpitanul. 

Îndată ce fu dezlegat, Iker sări la bătaie. Bineînţeles cà nu 
avea nici o şansă să-și doboare adversarul, dar măcar murea cu 
demnitate. 

— Prefer să-ţi tai gîtul mai întîi, îi spuse Cuţit-Tăios. Vei mai 
păstra o urmă de viaţa cînd te voi arunca peste bord şi zeul mă- 
rii va fi mulțumit. 

Iker nu putea să-şi desprindă privirea de pe lama de silex 
care urma să-i ia viaţa. 

În clipa în care ea îi crestă pielea, un fulger străpunse norii 
şi se transformă într-o limbă de foc care-l săgetă pe Cuţit-Tăios. 
Acesta se prăbuşi, urlînd. 

— Valul, strigă Ochi-de-Ţestoasă, valul este monstruos! 

Un perete de apă se repezi spre corabie. 

Nici unul dintre membrii echipajului, deşi toți erau corăbi- 
eri încercaţi, nu văzuse vreodată o asemenea grozăvie. Cu muş- 
chii încordaţi, conştienţi de inutilitatea oricărui gest, rămăseseră 
nemişcaţi, cu brațele lipsite de vlagă, cu ochii ţintă la valul care 
se abàtu asupra Fulgerului cu un vuiet cumplit. 


Degetele mîinii sale drepte pipăiră ceva sfârimicios şi umed. 

Nisip... Da, trebuia så fie nisip. 

Aşadar, pămîntul Lumii de Dincolo era un deşert inundat de 
o mare nesătulă, fară îndoială, populată de creaturi înfiorătoare 
care îi devorau pe condamnaţi. 

Dar dacă avea o mină, probabil câ Iker poseda şi un picior, 
poate chiar doua. 

Le mişcă, apoi facu la fel şi cu mina stingă. 

În cele din urmă, tînărul îndrăzni să-şi deschidă ochii, iar 
după aceea, să-şi ridice capul. 

O plajă stralucitoare de nisip alb se întindea în jur. Nu de- 
parte, se vedeau numeroşi arbori. 

Dar, oare, de ce îşi simţea corpul atît de greu? 

Iker îşi dădu seama că încă mai avea o bucată din catarg le- 
gată de mijloc. Se eliberă cu greu şi se ridică încet în picioare, 
continuînd să se întrebe dacă era viu sau mort. 

În larg, pluteau în derivă resturile împrăștiate ale Fulgeru- 
lui. Valul uriaş, care smulsese catargul şi pe Iker, îi purtase pînă 
la această insulă scăldată de soare şi cu vegetație luxuriantă. 

Tînărul nu se alesese decît cu vreo citeva zgîrieturi şi vînătâi. 

Şovâind, făcu turul insulei. Unii corăbieri avuseseră parte, 
poate, de acelaşi noroc ca şi el. În acest caz, trebuia să fie pre- 
gătit să se lupte cu ei! 

Dar plaja era pustie. Corabia şi echipajul fuseseră înghi- 
iţi de marea furioasă. Unicul supravieţuitor: Iker, ofranda pro- 
misă mării. 

Foamea îl chinuia. 

Aventurîndu-se spre mijlocul insulei, descoperi curmali, 
smochini, viţă de vie şi chiar o grădină de castraveți, lingă un 
izvor cu apă cristalină. 

Iker se îndopă cu fructe şi de-abia după aceea prinse a se 
gîndi că nu era singurul locuitor al acestui petic de pămînt pier- 
dut în mijlocul valurilor. 

Oare din ce motiv ceilalţi se ascundeau şi cum aveau să se 
poarte cu un intrus? 

Cu frica în suflet, Iker cercetă locurile. 

Nimeni. 

Şi nici cea mai mică urmă de aşezare omenească. Singurul 
tovarăș era propria inimă. Dar un băiat de 15 ani şi-ar fi golit re- 
pede sacul cu amintiri. 

Epuizat de atitea emoţii, adormi la umbra unui sicomor. 


Cum se trezi, Iker inspectă insula pentru a doua oară, fără a 
obține mai multe rezultate. Observâ peşti mari care nu ezitau să 

vina aproape de plajă, transformîndu-se astfel într-o pradă 
uşoară. Dintr-o ramură şi un capăt de frînghie, tînărul meşteri o 
undiţă şi folosi o rîmă drept momeală. Abia băgase cîrligul gro- 
solan în apă, cå un soi de biban şi căzu în capcană. 

Cel puţin aici, pe această insulă, naufragiatul nu risca să 
moară de foame. 

Însa trebuia să aprindă şi focul, farà så aibă însă cele trebu- 
incioase, dintre care cel mai important era un fel de arcuş sau 
burghiu cu cremene. Din fericire, Iker gasi un băț ascuţit pe care 
îl înfipse într-o bucată de lemn moale. Ţinînd băţul strîns între 
palme, îl roti cît putu de repede şi reuşi să încălzească lemnul 
pînă ţîşni o scînteie. O întreţinu cu frunze de palmier foarte us- 
cate şi fripse peştele. 

Înainte de a-l gusta, era însă necesar să împlinească o îndato- 
tire esenţială: să le mulțumească zeilor pentru că-i salvaseră viaţa. 

În momentul în care Iker îşi ridică braţele deasupra flăcării 
într-un gest de rugăciune, tunetul se dezlănţui, arborii se clăti- 
nară, iar pămîntul se cutremură. 

Îngrozit, tînărul voi să fugă. Se poticni, izbindu-se cu capul 
de trunchiul unui smochin. 


3. 


Fulgere, un cer în flăcări, un şarpe uriaş cu pielea aurie şi cu 
sprîncene de lapislazuli! De data aceasta, Iker era mort de-a 
binelea şi un monstruos spirit al Lumii de Dincolo se îndrepta 
spre el pentru a-l zdrobi. 

Dar reptila rămase pe loc şi se mulțumi să-l observe. 

— De ce ai aprins acest foc, micuţule? 

— Pentru... pentru a te saluta cu respectul cuvenit! 

— Cine te-a adus aici? 

— Nimeni, a fost un val... Corabia, corăbierii... Şi apoi... 

— Spune tot adevărul şi răspunde fără întîrziere. Dacă nu, te 
prefac în cenuşă. 

— Nişte pirați m-au răpit în Egipt şi aveau de gînd să mă 
arunce de viu în mare, pentru a o linişti. Dar căpitanul n-a ştiut 
să prevadă o furtună putemicâ. Corabia a fost distrusă şi eu sînt 
singurul care a supravieţuit. 

— Zeul te-a scăpat de la moarte, îi spuse șarpele. Această in- 
sulă aparţine lui Ka, puterea creatoare, seva universului. Fără ea 
nimic nu există. Dar o stea căzută din înaltul cerului a lovit acest 
pâmiînt şi totul a fost pirjolit. Eu, stâpînul pămîntului divin, a 
minunatului regat Punt, n-am putut să împiedic sfîrşitul lumii 
mele. Dar tu o vei salva pe-a ta? 

O arsură îl trezi pe Iker. 

Focul cuprinse un tufiș şi flăcările îi atinseră pulpele tinărului. 

Ferindu-și picioarele, Iker constată că nici un şarpe uriaş nu 
dădea tircoale prin preajmă. Apoi încercă să stingă flăcările. 

Ce vis ciudat... Iker ar fi jurat că animalul nu fusese doar o 
vedenie şi că îi vorbise într-adevăr, cu o voce care nu semăna cu 
nimic cunoscut şi pe care şi-o va aminti mereu. După ce şi ulti- 
mele scîntei dispărură, tînărul se îndreptă spre izvor. 

Pe pamînt, se găseau doua lăzi. 

Iker se frecă la ochi. 

Laăzile rămaseră în acelaşi loc. Se apropie încet, ca şi cum 
ele ar fi constituit o ameninţare. 

Cineva îi punea nervii la încercare. 

Cineva care se ascunsese în frunziş şi luase în stăpînire 
această pradă provenită de pe Fulgerul sau de pe altă corabie. 
Cineva care nu ar fi ezitat să scape de un musafir nepoftit pentru 
a nu fi silit să împartă comoara. 

— Nu are de ce să-ţi fie frică de mine, urlă Iker, averea ta nu 
mă interesează! Decît să ne batem, mai bine ne-am ajuta unul 
pe altul ca să râmînem în viaţă. 

Nimeni nu-i răspunse. 

Iker exploră din nou mica insulă, schimbind mereu direcţia, 
întorcîndu-se pe urmele paşilor săi, iuţindu-şi mersul sau în- 
cetinindu-l brusc. Cu toate simţurile treze, pîndea cel mai mic 
semn al prezenţei unui eventual duşman. 

Pierdere de vreme. 

Aşa că Iker se văzu nevoit să admită câ, în mod evident, era 
singurul locuitor al insulei. 

Dar aceste lazi... Fără îndoială, nu le observase de la înce- 
put, dar ele se aflau aici de mult timp, nişte rămăşiţe ale unui 
naufragiu, aduse de valuri. 

Îi mai râmînea să le deschida. 

Conţineau săculeţi din pînză de in şi vase mici de ceramică 
din care se răspindea un miros plăcut. Erau parfumuri preţioase 
care valorau, precis, o avere. 

Oare Iker chiar scăpase de moarte? Pe insulă, deşi ea nu pă- 
rea aşa de îngrozitoare ca şi corabia piraţilor, totuşi destinul nu se 
dovedea prea favorabil. Bineînţeles, putea să reziste aici cîteva 
luni, poate ani, dar singurătatea nu-l va aduce, în cele din urmă, 
în pragul nebuniei? Şi ce se va întîmpla dacă izvorul va seca şi 
peştele se va împuţina? Pentru a construi o plută solidă ar fi avut 
nevoie de unelte. Totuşi, să călătoreşti pe această mare necunos- 
cută la bordul unei luntre şubrede nu însemna moarte sigură? 

Tînărul nu înceta să se gîndească la dezvăluirile făcute de 
şarpe, stâpînul minunatului regat Punt. Cum putea această in- 
sulă neînsemnată să fie însuşi pămîntul sacru, cel plin de comori 
neînchipuite şi atît de rîvnite de oameni? 

Nu avea nici un sens! 

Poate că reptila aurită nu existase decit în imaginaţia nau- 
fragiatului. Şi de ce să evoce necesitatea salvării lumii? Din mo- 
ment ce avea un faraon care domnea, Egiptul nu era în pericol! 

Egiptul atît de îndepărtat, atît de inaccesibil! Iker se gîndea 
la cătunul său care era aproape de sanctuarul din Medamud, un 
loc misterios la nord de Teba. Datorită bătrînului scrib care îl lu- 
ase în grija sa, tînărul nu fusese decît rar la muncile cîmpului şi 
se dedicase cititului şi scrisului. Acest privilegiu îi atrăsese multe 
invidii de care nu-i păsa pentru că învăţătura îi hrănea sufletul. 

Iker trasă pe nisip hieroglifele pe care le cunoştea bine. Ele 
formară o frază ce lăuda meseria de scrib. Apoi privi apusul soa- 
relui, contemplă îndelung cerul plin de stele şi adormi cu spe- 
ranţa, amestecată cu teamă, de a-l revedea pe şarpele uriaş. 


Avea poftă să mânînce peşte fript. 

Înarmat cu undița sa, Iker se îndreptă spre plajă. 

Uluit, constată că aceasta fusese acoperită de apa mării. 

Fenomen trecător, fară umbră de îndoială! 

Îşi aruncă totuşi undiţa, de mai multe ori, dar nici un peşte 
nu muşcă momeala. Nedumerit, intră în apă şi înotă vreme în- 
deiungată, fără să zărească vreunul. 

Întors pe uscat, Iker băgă de seamă că nivelul mării conti- 
nua să crească. Dacă insula nu s-ar scufunda... 

Năucit, tînărul privi cum valurile îi ajung la pulpe, apoi la 
genunchi, apoi deasupra coapselor. În ritmul acesta, Insula lui 
Ka nu va întîrzia să dispară. 

Cuprins de panică, Iker se căţără în vîrful celui mai înalt pal- 
mier, zdrelindu-şi mîinile şi picioarele. 

Tremurînd, cu răsuflarea tăiată, crezu că este victima unui 
nou vis, cînd zâri în imensitatea albastră o pînză alba. 


4. 


Cu toată forța plămînilor săi, Iker strigă după ajutor, agi- 
tîndu-şi frenetic, în același timp, mîna dreaptă. 

Osteneală zadarnică şi gest fară urmări... Corabia îşi conti- 
nuă drumul în larg, mult prea departe pentru a-l zări. 

Totuşi, tînărul se încăpăţină. Dacă acela care veghea pe co- 
rabie avea privirea ageră, poate îl va observa. Iar insula care se 
scufunda nu va atrage, oare, atenţia echipajului? 

O clipă, Iker crezu că vasul îşi schimbă traseul şi se apropie. 
Dar era mai bine să nu-şi facă iluzii şi preferă să închidă ochii. 
De astă dată nu vor mai veni nici o furtună şi nici un val mon- 
struos pentru a-l salva. Apa îi va atinge pieptul, faţa şi el va alu- 
neca uşor în acest giulgiu albastru şi câlduţ. 

Dorinţa de a trăi rămăsese totuşi atît de puternică, încît Iker 
îşi deschise ochii. 

Acum nu mai avea nici o îndoială. Vasul se îndrepta spre insulă. 

Iker strigă şi gesticulă. 

Era o corabie de dimensiuni modeste, cu vreo 20 de oameni 
la bord. Dat fiind că marea cuprinsese trunchiul palmierului, tînà- 
rul cobori cu iuţeală şi înotă spre salvatorii sâi cît de repede putu. 

Braţe puternice îl ridicară pe punte şi Iker se pomeni în faţa 
unui barbat scund şi îndesat, cu o figură ostilă. 

— Nişte lăzi plutesc acolo, jos! Adunaţi-le! Iar tu cine ești? 

— Ma cheamă Iker şi sînt singurul supravieţuitor al unui 
naufragiu. 

— Care era numele corabiei? 

— Fulgerul... 120 de coţi lungime, 40 lăţime, cu un echipaj 
de 120 de oameni. 

— N-am auzit de ea. Ce s-a întîmplat? 

— Un val enorm ne-a înghiţit şi m-am trezit singur pe această 
insulă care e pe cale să dispară. 

Surprinşi, corabierii priveau apa care acoperea vîrful arborilor. 

— Dacă n-aş fi văzut cu ochii mei, n-aş fi crezut niciodată 
aşa ceva, mărturisi căpitanul. Din ce port aţi plecat? 

— Nu ştiu. 

— Îți baţi joc de mine, băiete? 

— Nu, dar am fost răpit, m-au lovit cu bitele pînă cînd am le- 
şinat şi, cînd m-am trezit, mă aflam legat de catarg. Capitanul m-a 
lamurit că urma să fiu aruncat în valuri, pentru a le potoli furia. 

— Şi de ce n-a facut-o? 

— Pentru că furtuna l-a luat pe nepregătite. Unul a încercat 
să împlinească sacrificiul, dar valul i-a luat-o înainte. 

Sesizînd neîncrederea interlocutorului său, Iker evită să-i 
vorbească despre apariţia şarpelui şi dezvăluirile acestuia. 

— Cam ciudată povestea ta! Eşti sigur cå n-a mai scăpat nici 
un suflet? 

— Nici unul. 

— Dar lăzile ce conţin? 

— Nu ştiu, răspunse prudent Iker, observind că acestea se în- 
chiseseră. 

— O să ne uităm în ele mai tirziu. i-am salvat viaţa, să nu 
uiţi! Iar povestea ta nu ţine. Nimeni n-a văzut vreodată o cora- 
bie care se numea Fulgerul. Ai ochit lăzile astea din timp, nu-i 
aşa? Şi te-ai descotorosit de stăpînul lor. Dar lucrurile au luat o 
întorsâtură urită, corabia s-a pierdut în mare şi tu te-ai dovedit 
destul de şiret ca să fugi cu prada. 

— V-am spus adevărul! Am fost răpit, am.... 

— Ajunge, fiule, nu m-am născut ieri! Nu mà păcâleşti tu pe 
mine! Şi, mai ales, nu încerca să te împotriveşti! 

La un semn al căpitanului, doi corăbieri îl apucară pe Iker, 
îi legară mîinile la spate şi îi prinseră picioarele de bastingaj. 


Portul gemea de ambarcaţii. Manevrînd cu pricepere, căpi- 
tanul acostă încet. Iker încă nu îndrăznea să creadă că era tealâr 
şi nevâtâmat. Dar, neîndoielnic, soarta care îl aştepta nu era prea 
plăcută. 

Capitanul se apropie de el: 

— În locul tâu, băiete, nu aş atrage deloc atenţia asupra mea! 
Naufragiat, hoţ, poate şi ucigaș... Destule păcate pentru un sin- 
gur tîlhar, nu? 

— Dar n-am greşit cu nimic. Eu sînt victima. 

— Bineînţeles, bineînţeles, dar faptele sînt împotriva ta şi ju- 
decătorul va lua repede o hotărîre. Fă tu pe deşteptul şi nu vei 
scâpa de pedeapsa cu moartea! 

— Eu am sufletul împăcat! 

— Nu-mi spune mie asta, copile! Iată ce-ţi propun, te învo- 
ieşti sau nu: ori lăzile îmi râmîn mie şi nu te-am văzut în viaţa 
mea, ori te predau gărzilor şi tot echipajul va depune mărturie 
impotriva ta. Alege, dar fără să stai prea mult pe ginduri! 

Să aleaga... Ce ironie! 

— Păstrează lăzile! 

— Grozav, prietene, te-ai dovedit un om cu judecată! Pierzi 
comoara, dar îţi salvezi viaţa. Data viitoare cînd vei încerca să 
mai dai lovitura, stăduieşte-te să-ţi întocmeşti un plan mai bun. 
Şi mai ales, nu uita: nu ne-am întîlnit niciodată! 

Capitanul îl lega la ochi pe Iker. Doi corabieri îi dezlegară 
picioarele şi îl coboriră pe uscat. Apoi îl obligară să meargă re- 
pede timp îndelungat, foarte îndelungat. 

— Unde må duceţi? 

— Taci sau te omorim! 

Lac de sudoare, lui Iker îi era din ce în ce mai greu să țină 
pasul. Oare câlăâii sài nu îl purtau departe de port, pentru a-l 
ucide într-o zonă pustie? 


= 

— Puţină apă, fie-vă milă! 

Nici măcar nu îi răspunseră. 

Nicicînd Iker nu s-ar fi crezut capabil să reziste atit. Înlăun- 
trul său, o forță necunoscută refuza să cedeze în faţa epuizării. 

Brusc, fu îmbrîncit din spate, 

Se rostogoli pe o pantă, iar spinii îi sfişiară pielea. 

În cele din urmă, un nisip moale îi opri căderea. Epuizat, cu 
limba uscată, Iker avea să moară de sete. 


5, 


Nişte dinţi îi mestecau părul. 

Durerea îl făcu pe Iker să tresară. 

Speriată, capra se retrase. 

— Îi iei pîinea din gură, îl dezaproba un păstor cu barba ne- 
îngrijită. Un animal aşa frumos! Puteai să aştepţi să se sature. 

— Dezleagă-mă, te rog, şi da-mi ceva să beau! 

— Să-ţi dau de băut, poate, dar să te dezleg... De unde ai rà- 
sarit? Nu te-am mai văzut prin locurile astea. 

— Piraţii m-au răpit. 

— Piraţi aici, în mijlocul deşertului? 

— Eram pe o corabie, m-au forţat să cobor şi să fac un 
drum lung. 

Păstorul se scărpină în cap: 

— Am auzit şi poveşti mai demne de crezare! N-oi fi vreun 
prizonier care a fugit? 

Nervii tînărului cedară şi izbucni în lacrimi. 

N-o să-l creadă nimeni niciodata? 

— Bag de seama că nu pari prea periculos. Dar cu toţi lilha- 
rii care bîntuie prin ţinuturile astea e mai bine să fii prevâzător. 
Ține, bea puţin! 

Apa din burduf nu era proaspătă, dar Iker o înghiţi cu lacomie. 

— Uşurel, uşurel! Ți-o dau înapoi imediat. O să te duc la pri- 
marul satului meu. El va şti ce e de făcut cu tine. 

Tînărul păşi ascultător, în urma turmei de capre. La ce i-ar 
fi folosit să fugă? Asta ar fi dovedit vinovăția sa. Trebuia să-i 
convingă pe săteni de buna sa credinţă. 

De îndată ce-l zăriră pe străin, copiii începură să alerge în 
jurul lui. 

— Sigur este un tîlhar! exclamă unul dintre ei. Uite, păstorul 
l-a prins, o să ceară o recompensă frumoasă! 

Bărbatul ridică bita pentru a speria liota de copii, dar aceş- 
tia nu-l slăbiră. Prin urmare, alaiul ajunse în faţa casei primaru- 
lui însoţit de un amestec gălăgios de risete şi chicoteli. 

— Ce se petrece aici? 

— Am dat peste băiatul ăsta în deşert, îl lămuri păstorul. 
N-am avut încredere în el pentru că mîinile îi erau legate la 
spate. Am dreptul la o răsplată, nu? 

— Mai vedem noi. Iar tu intră! 

Iker se supuse. 

Cu brutalitate, primarul îl împinse într-o încăpere mică, în 
care, pe un scaun, stătea un bărbat slab, înarmat cu un baston. 

— Ai nimerit bine, netrebnicule! Tocmai stăteam de vorba cu 
un soldat din gărzile deşertului. Cum te cheamă? 

— Iker, 

— Cine ţi-a legat mîinile? 

— Corăbierii care m-au cules de pe o insulă pustie, apoi m-au 
părăsit nu departe de aici, ca să mor de sete. 

— Termină imediat cu minciunile! Probabil nu eşti decît un 
mic hoţ care îşi închipuie că va scăpa de pedeapsă. Ce-ai şterpelit? 

— Nimic, vă asigur! 

— Cu o bătaie bună, o să-ţi aduci aminte! 

— Sa-l ascultăm totuşi, îl sfătui soldatul. 

— Dacă aveţi timp de pierdut... Bine, lămuriţi situaţia! Eu 
trebuie să må ocup de hambarele mele. Şi înainte de a-l lua pe 
acest mic tîlhar, lăsaţi-mi totuşi un raport, aşa, de formă. 

— Bineînţeles. 

Iker era pregătit să primească loviturile de baston, dar ce-ar 
fi putut spune altceva decît adevărul? 

— Dă-mi mai multe amănunte, îi ceru soldatul. 

— La ce bun, de vreme ce nu mă credeţi? 

— Ce ştii tu? Am obiceiul să-i recunosc pe mincinoși. Dacă 
eşti sincer, nu ai de ce să te temi. 

Cu o voce tremurătoare, Iker povesti întîmplările neplacute 
prin care trecuse, fără să pomenească însă de visul în care îi apă- 
ruse şarpele uriaş. 

Barbatul îl ascultă cu atenţie. 

— Erai, aşadar, singurul supravieţuitor şi această insulă a dis- 
părut în valuri. 

— Întocmai. 

— Şi salvatorii tài au păstrat lăzile? 

— Într-adevăr. 

— Care era numele corabiei lor? 

— Nu ştiu. 

— Dar al căpitanului? 

— Nu-l ştiu nici pe acesta. 

În timp ce răspundea, Iker îşi dădu seama că povestea sa nu 
convinge pe nimeni. Nici un om cu mintea întreagă nu i-ar fi dat 
crezare. 

— De unde ești de loc? 

— Din regiunea Medamud. 

— Ai familie acolo? 

— Nu. Un bătrîn scrib m-a adăpostit şi m-a învăţat puţină 
meserie. 

— Susţii că ştii să citeşti şi să scrii... Dovedeşte-mi! 

Soldatul îi oferi prizonierului o tăbliță de lemn şi o pensulă 
pe care o înmuie în cerneală neagră. 

— Am mîinile legate, îi aminti Iker. 

— O sa te dezleg, dar nu uita că ştiu să miînuiesc bastonul. 

Cu caractere atent alese, tînărul scrise: „Numele meu este 
Iker şi nu am săvirşi! nici o nelegiuire“. 

— Fără cusur, aprecie bărbatul. Aşadar, nu eşti un mincinos. 

— Mă... mă credeţi? 

— De ce nu? Ţi-am spus, am obiceiul să-i deosebesc pe oa- 
menii sinceri de cei mincinoşi. 

— Atunci, sînt... sînt liber? 

— Întoarce-te acasă Şi socoteşte-te fericit că ai scăpat viu din 
asemenea peripeții. 

— Îi veţi aresta pe piraţii care-mi doreau moartea? 

— O să ne ocupăm de ei, în mod sigur. 

Iker nu îndrăznea să iasă din încăpere. Omul începuse să-şi 
scrie raportul: 

— Ei, băiete, ce mai aştepţi? 

— Mi-e cam frică de săteni. 

Soldatul strigă spre un gură-cască rămas în faţa casei 
primarului: 

— Hei, tu, dă-i băiatului o rogojină şi apă! 

Înzestrat cum se cuvine pentru călătorie, Iker se simţea la 
fel de pierdut ca şi pe Insula lui Ka. Era cu adevărat liber, avea 
cu adevărat dreptul să se întoarcă în satul său? 

Bărbatul îl privi cum se îndepàrta. 

Apoi, fără a aştepta întoarcerea primarului, părăsi în mare 
grabă locul pentru a-şi regăsi tovarăşii, care străbăteau în lung şi-n 
lat împrejurimile, în căutare de veşti despre echipajul Fulgerului. 

Şi ei făceau parte din gărzile deşertului tot atît de puţin ca el. 


6. 


În miezul zilei, soarele arzător de vară transformase deşertul 
estic într-un cuptor. Puținele creaturi care reuşiseră să rămînă în 
viaţă în acest infern, precum şerpii şi scorpionii, se refugiaseră 
în nisip. 

Totuşi, micul grup format din cinci bărbaţi continua så îna- 
inteze. În frunte, mergea un individ cu braţele şi picioarele lungi, 
care era mai înalt cu un cap decit însoțitorii săi. Bărbos, cu ochii 
afundaţi în orbite, cu buze groase, părea insensibil la caldură. 
Îmbracat cu o tunică din lină ce-i ajungea pînă la càlcîie, avînd 
capul acoperit cu un turban, îşi vedea de drum cu pas egal. 

— Nu mai pot, se plînse unul dintre cei care-l urmau. 

Ca şi tovarăşii săi, fusese condamnat de mai multe ori pen- 
tru furt. La îndemnul bărbosului, fugise din gospodăria unde îşi 
ispăşea sfîrşitul pedepsei, îndeplinind diverse corvezi. 

— Nu sîntem încă în inima deşertului, estimă cel care-i 
conducea. 

— Şi cînd ai de gînd să ne oprim? 

— Mulţumeşte-te să mă asculţi şi viitorul tâu va fi plin de 
lumină. 

— Eu fac cale întoarsă. 

— Garzile te vor aresta şi te vor băga la închisoare, îl aver- 
tiză un roşcovan pe nume Shab Strîmbu”. 

— Mai bine acolo decît în iadul àsta. În temniţă, o să-mi dea 
de mîncat şi de bâut, şi nu va trebui să merg la nesfârșit ca să nu 
ajung nicăieri. 


ARBORELE VIEȚII 27 


Baărbosul îl privi fix şi cu dispreț pe răzvrătit: 

— Uiţi cine sînt eu? 

— Un nebun care se crede împuternicit cu o misiune sacră. 

— Toţi zeii mi-au vorbit, e adevărat, dar vocile lor nu valo- 
rează azi mai nimic, fiindcă eu singur deţin adevărul. Şi toţi cei 
care mi se împotrivesc vor dispărea. 

— Te-am urmat pentru că ne-ai promis averi. Dar aici, sigur 
nu le vom găsi. 

— Eu sînt Prevestitorul. Cei care vor avea încredere în mine 
vor deveni bogaţi şi puternici, iar ceilalţi vor muri. 

— Cuvintările tale mă obosesc. Ne-ai înşelat şi refuzi să re- 
cunoşti, asta-i tot! 

— Cum îndrăzneşti să-l jigneşti pe Prevestitor? Pocăieşte-te 
imediat! 

— Adio, biet nebun! 

Omul se întoarse din drum. 

— Shab, omoarâ-l, porunci, calm, Prevestitorul. 

Roşcatul părea că se codeşte: 

— A venit cu noi, a... 

— Sugrumaă-l şi fie ca stirvul lui să servească drept hrană fia- 
relor! Apoi o să vă conduc spre locul unde veţi avea revelaţia. 
Atunci veţi înţelege pe de-a-ntregul cine sînt. 

Shab nu era la prima crimă. Întotdeauna ataca pe la spate, 
înfigînd în gitul victimei lama ascuţită a unui cuţit de silex. 

Subjugat de bârbosul cel înalt încă de la prima lor întîlnire, 
avea certitudinea că alături de această căpetenie cu vorba tå- 
ioasă, va răzbi pînă departe. 

Fara să se grăbească, roşcatul îl ajunse din urmă pe fugar, îl 
execută cu precizie şi se alatură din nou micului grup. 

— Mai avem mult? întrebă el. 

— Nu te teme, îi răspunse Prevestitorul, şi mulţumeşte-te să 
mă urmezi! 

Îngroziţi de scena la care tocmai asistaseră, ceilalți doi hoţi 
nu îndrăzniră să ridice nici cea mai mică obiecţie. Şi ei erau, de 
asemenea, subjugaţi de calăuza lor. 

Pe frunte, nu îi apărea nici o picătură de sudoare, nici o sen- 
zaţie de oboseală nu îi afecta mersul. Şi dădea impresia că ştia 
exact spre ce anume se îndrepta. 

În toiul după-amiezei, în momentul în care însoțitorii sài 
erau pe punctul de a leşina, Prevestitorul se opri. 

— Aici e, declară el. Priviţi cu atenţie! 

Deşertul se schimbase. Ici şi colo, se vedeau plăci alburii. 

— Râzuieşte-le şi gustă, Shab! 

Roşcovanul îngenunche: 

— E sare. 

— Nu, e spuma zeului Seth care ţîşneşte din adîncurile på- 
mintului. Îmi este hāràzità ca să devin mai puternic şi mai ne- 
milos decit însuşi Seth. Această flacără va distruge templele şi 
bogăţiile, va nimici puterea faraonului ca să domnească adevâ- 
rata credinţă pe care eu o voi răspîndi pe pămînt. 

— Ne e sete, îi reaminti unul dintre hoţi, şi nu cu aşa ceva 
ne-o vom potoli. 

— Shab, dă-mi o bucata mare! 

Sub privirile uluite ale însoţitorilor sài, Prevestitorul mincă 
atita sare, încît limba şi gura sa ar fi trebuit să ia foc! 

— Nu se află pe lume o băutură mai bună, afirmă el. 

Cel mai tînăr dintre hoţi desprinse o bucată de crustă şi 
o mincă. 

Apoi scoase un strigăt sfişietor şi se rostogoli pe Jos, în spe- 
ranţa de a potoli arsura care-l mistuia. 

— Nimeni în afară de mine nu are dreptul să tâlmăcească vo- 
inţa Zeului, spuse Prevestitorul, şi oricine încearcă să fie ca mine 
va avea aceeaşi soartă. E drept ca acest necredincios să piară. 

Nefericitul mai avu citeva tresăriri, apoi muri. 

Cei doi discipoli rămaşi în viaţă se prosternară în faţa 
învățătorului: 

— Stâpîne, noi nu avem puterile tale şi îţi recunoaştem må- 
reţia... Dar sintem însetaţi! Poţi så ne uşurezi suferința”? 

~ Zeul m-a ales pentru a-i ocroti pe credincioşii adevăraţi. 
Săpaţi şi veţi fi răsplătiți! 

Roşcovanul şi complicele său săpară cu frenezie. 

Curind, dădură la iveală marginile unei fîntîni. Încurajaţi de 
această descoperire, ajunseră în cele din urmă la un strat de 
pietre uscate, pe care le scoaseră cu mare grabă. 

Şi apa se ivi. 

Din centurile tunicilor facură o coarda la care ataşară un 
burduf. 

Dupa ce Strimbu” îl trase plin la suprafaţă, îl oferi Pre- 
vestitorului: 

— Stăpine, beţi primul! 

— Focul lui Seth îmi e de ajuns. 

Shab şi tovarășul său îşi umeziră buzele, apoi sorbiră cu în- 
ghițituri mici înainte de a-şi uda părul şi ceafa. 

— Îndată ce vå refaceţi forţele, îi anunţă Prevestitorul, vom 
pomi pe drumul izbinzii. Marele război tocmai a început. 


7. 


Sobek Paăzitorul, căpetenia gârzii personale a faraonului 
Sesostris, dădea dovadă de o nervozitate neobişnuită. Pentru a asi- 
gura paza monarhului, nu folosea decît serviciile a şase zdrahoni. 
Îi considera mai eficienţi decit un batalion de soldaţi mai mult sau 
mai puţin vigilenţi, căci aceşti şase oameni semănau cu nişte fiare, 
mereu în alertă şi gata de atac la cel mai mic pericol. Dar Sobek 
Paăzitorul nu se mulțumea doar să comande; la fel de voinic, rapid 
şi puternic precum subordonații săi, lua parte la antrenamentele 
zilnice în cursul cărora nimeni nu lovea cu reţinere. 

La Memphis, capitala regatului, protecţia suveranului ridica 
deja mii de probleme. Aici, la Abydos, pe teren necunoscut, tre- 
buia să fie pregătit să facă faţă unor pericole neaşteptate. 

În timpul câlătoriei pe corabie nu avusese loc nici un inci- 
dent. La debarcader, doar cîţiva preoţi, neînarmaţi, îl întîmpina- 
seră pe faraon, care pornise de îndată spre templul lui Osiris. 

În vîrstă de 50 de ani, înalt de peste doi metri, regele era un 
colos cu chipul aspru. Al treilea în linia descendenților lui 
Sesostris, purta numele de „Sfintul preschimbarilor“, „Sfint din 
naştere“, „Cel-care-se-transformă'“, „Puterea-luminii-divine-apă- 
rute-în-toată-strâlucirea-sa“ şi „Omul-puternicei-zeiţe“. 

În decursul primilor cinci ani de domnie, în ciuda unei auto- 
ritâţi incontenstabile, Sesostris nu reuşise să-i atragă de partea sa 
pe cei cîţiva guvernatori ai provinciilor, a câror bogăţie le permitea 
să întreţină armate şi să se comporte ca nişte adevăraţi suverani. 

Sobek Păzitorul se temea de un atac din partea soldaţilor lor. 
Oare nu se gîndeau ei că Sesostris le-ar putea sta în cale şi că, 
mai devreme sau mai tîrziu, va lua măsuri împotriva indepen- 
denţei lor? Drumul la Abydos, teritoriu sacru, lipsit de impor- 
tanţa economică, fusese ţinut secret. Dar era posibil, în realitate, 
să păstrezi o taină în palatul din Memphis? Convins de contra- 
riu, Sobek încercase în zadar să-l determine pe rege să renunţe 
la această călătorie, 

— Nimic nou? 

— Nimic, comandante, îi răspunseră pe rînd, oamenii săi. 

— Împrejurimile sînt pustii şi liniştite, adăugă unul dintre ei. 

— E normal să fie aşa pe pămîntul lui Osiris, observa Sobek 
Păzitorul. Aşezaţi-vă în locurile cele mai potrivite şi opriți de 
îndată pe oricine încearcă să se apropie! 

— Chiar şi pe preoţi? 

— Fară abateri de la regulă. 


„Marele Pămînt“ era numele tradiţional al teritoriului rezer- 
vat lui Osiris, zeul care deţinea secretul nemuririi. Prim suveran 
al Egiptului, el pusese bazele domniei faraonilor. Fusese ucis, 
dar învinsese moartea şi stăpînea, în prezent, peste Regatul Um- 
brelor. Numai celebrarea misterelor sale îi conferea faraonului 
puterea supranaturală şi capacitatea de a menţine legătura cu for- 
tele creatoare. Fără împlinirea ritualurilor lui Osiris, Egiptul 
n-ar fi supravieţuit. 

Cîteva cîmpuri fertile, unde creştea cea mai gustoasă ceapă 
din Egipt, citeva case modeste aşezate de-a lungul canalului, de- 
şertul care mărginea lungul ţarm abrupt, un lac întins, înconju- 
rat de copaci, o pădure de salcîmi, un mic templu, capele, stele, 
mormintele primilor faraoni şi cel al lui Osiris: astfel se înfâţişa 
Abydos, în afara Timpului, în afara Istoriei. 

Aici se gaseau Insula Celor Drepţi şi poarta cerului care 
avea în păstrare aştrii. 

Sesostris pătrunse în mica sală unde îl aşteptau preoţii care 
vedeau tot timpul. Toţi se ridicară şi se înclinară: 

— Vă mulțumim că aţi venit atît de repede, Maiestate, spuse 
marele preot, un bărbat în vîrstă, cu o voce domoală. 

— Scrisoarea ta pomenea de o mare nenorocire. 

— O să vă puteţi convinge cu propriii ochi. 

Cînd preotul şi faraonul ieşiră din templu, Sobek Paăzitorul 
şi unul dintre subordonații săi voiră să-i însoţească. 

— Peste putinţă! obiectă preotul. Locul unde mergem este in- 
terzis oamenilor de rînd. 

— E primejdios! Dacă vreodată... 

— Nimeni nu încalcă legea din Abydos! i-o reteză Sesostris. 

Regele îşi scoase brăţările de aur pe care le purta la înche- 
ieturile miinilor şi i le încredinţă lui Sobek. Pe pămîntul lui 
Osiris trebuia să renunţe la orice obiect din metal. 

Cuprins de îngrijorare, soldatul îi privi pe cei doi bărbaţi 
cum se îndepărtează, mergînd de-a lungul Lacului Vieţii, în- 
conjurat de copaci, apoi străbătură un drum mărginit de stele şi 
capele pentru a ajunge la pădurea sacră Peker, centrul vital şi tai- 
nic al ținutului. 

În inima sa se înălța un salcîm. 

Arborele care, crescînd pe mormîntul lui Osiris, le dovedise 
credincioşilor săi că suveranul Regatului Morților reînviase. 

Sesostris îşi dădu seama imediat de amploarea dezastrului: 
salcimul se usca. 

— Cînd Osiris renaşte, aminti marele preot, salcîmul se aco- 
perà de frunze şi regatul prosperă. Dar Seth, ucigașul şi nimici- 
torul, încearcă să-l pirjolească. Atunci, viaţa îi părăseşte pe 
oameni. Dacă salcîmul moare, ura şi distrugerea vor domni pe 
acest pămînt. Prin acest arbore, Osiris uneşte Cerul, Pamintul şi 
Lumea de Dincolo. În el, moartea se alătură vieţii şi o altă viaţă, 
mai luminoasă, le cuprinde pe amîndouă. 

— L-ai udat în fiecare zi cu apă şi lapte? 

— Mi-am împlinit îndatoririle, Maiestate! 

— Care vasăzică cineva cu influenţă nefastă ştie să se folo- 
sescă de puterea lui Seth şi o îndreaptă împotriva lui Osiris şi 
a Egiptului. 

— Scrierile spun că acest salcîm îşi prelungeşte rădăcinile 
pînă la Oceanul Începutului şi de acolo îşi ia energia care-l în- 
sufiețeşte. Doar aurul fermecat ar mai putea tămădui arborele. 

— Ştii unde se găseşte? 

— Nu, Luminăţia Voastră. 

— O să-l descopăr. Şi cunosc mijlocul prin care să încetinesc, 
dacă nu chiar să opresc, distrugerea salcimului: voi construi un 
templu şi un locaş al eternității la Abydos. Ele vor produce o 
vrajă puternică, îngreunînd înaintarea răului şi dîndu-ne timp să 
obţinem leacul. 

— Luminăţia Voastră, preoţii sînt prea puţini pentru... 

— Voi aduce oameni care să se îngrijească de ritualuri şi con- 
structori care se vor dedica doar acestei sarcini. Toţi vor pâstra 
secretul. 

Brusc, o idee fără sens îi veni în minte regelui: 

— A încercat cineva să pună stăpînire pe vasul sacru? 

— Luminăţia Voastră, ştiţi bine că nu e cu putinţă. 

— Să verificăm, totuşi. 

Sesostris constată că uşa mormîntului lui Osiris era închisă 
şi sigiliul regal neatins. Doar el putea să dea ordin să fie spart ca 
să pătrundă în acest sanctuar. 

— Chiar daca un smintit ar forţa această uşă, spuse marele 
preot, nu ar ajunge să se apropie de vas şi cu atît mai puţin 
să-l atingă. 

— Abydos nu este suficient de bine apărat, estimă monarhul. 
De acum înainte, soldaţii vor veghea asupra lui. 

— Luminăţia Voastră, nici un neiniţiat nu poate... 

— Cunosc legea din Abydos, pentru că eu sînt păstrătorul şi 
chezaşul ei. Nici un neiniţiat nu va pîngari pămîntul lui Osiris, 
dar toate drumurile care duc aici vor fi păzite. 

Din virful colinei, Sesostris contemplă spațiul sacru unde se 
hotăra soarta țării sale, a poporului său şi, mai mult, chiar a lu- 
mii în care trăim. 

Cînd urcase pe tron, ştiuse că sarcina sa nu va fi uşoară din 
cauza nenumăratelor reforme necesare. Dar nu şi-a închipuit că 
principala încercare va fi noua moarte a lui Osiris. 

Cu paşi hotăriţi, Sesostris înaintă prin deşert spre o zonă neum- 
blată, situată între dunele de nisip şi marginea cîmpurilor cultivate. 

În pofida soarelui care-i ardea pielea, faraonul putea să vada. 

Vedea înaâlţindu-se cele două edificii ale sale, templul şi 
mormîntul, care ar fi întirziat sfirşitul fatal, avînd menirea să stå- 
vilească forţele întunericului. 

Cine era răspunzător de această agresiune pe cit de nepre- 
văzută, pe atit de bine pusă la punct? Regele avu nevoie de toată 
tăria de care putea fi capabil un om, pentru a nu se lasa pradă 
disperării și a nu abandona lupta cu un adversar încă invizibil. 


8. 


După două zile obositoare de mers, Iker avu norocul să fie 
lasat să se alăture unei caravane care se îndrepta spre Teba, pentru 
a livra mărfuri. Proprietarul se arătă la început reţinut pentru că 
însemna să accepte o gură în plus de hrânit, dar după ce tinărul îi 
dezvălui că ştie să citească şi să scrie, îşi schimbă părerea: 

— Am nişte tăblițe cu promisiuni de cumpărare. Ai putea så 
le cercetezi? 

— Arătaţi-mi-le! 

Nerăbdător, proprietarul nu se putu abţine să nu pună între- 
barea esenţială: 

— Se pomeneşte ceva despre administratorii palatului care 
şi-au luat angajamentul să mă plătească? 

= Într-adevar, şi chiar aţi obţinut un preţ bun. 

— Experienţa, fiule, experienţa! Unde locuieşti? 

— La Medamud. 

— Un sătuc neînsemnat! Ce faci în deşert? 

— Nu-i cunoaşteţi cumva pe doi corăbieri pe nume Ochi-de- 
Ţestoasă şi Cuţit-Tâios? 

Negustorul îşi frecă bărbia, gînditor. 

— Numele astea nu-mi spun nimic. Cum se chema corabia lor? 

— Fulgerul. 120 de coţi lungime, 40 lăţime. 

— N-am auzit niciodată de ea. Ai putea să-mi mai spui şi 
altceva? 

— Cred că m-am înşelat. 

— În mod sigur! Fulgerul... Îţi dai seama că, dacă o astfel de 
corabie ar fi existat, negreşit aş fi ştiut. Ce-ai zice să-mi faci pu- 
țină ordine în acte? Cu cel care stringe dările nu eşti niciodată 
îndeajuns de prevăzător. 

Iker se supuse, ceea ce îl bucură nespus pe negustor. 

Şi călătoria continuă fără grabă. Pe parcursul popasurilor, tî- 
nărul se bucură de peştele uscat şi ceapa primite în schimbul 
muncii sale. 

Cu toate întrebările care nu încetau să-l frâmînte, Iker sa- 
vură momentul cînd caravana părăsi, în sfîrşit, drumul arid 
pentru a parcurge o cîmpie înverzită, presărată cu palmieri. Ma- 
rea periculoasă şi munţii ameninţători fură daţi uitării. Pe cim- 
purile bine irigate, ţăranii recoltau legume. 

— Spune, băiete, nu ţi-ar plăcea să lucrezi pentru mine? îl în- 
trebă negustorul. 

— Nu, eu vreau să mă întorc la învățătorul meu, pentru a 
continua să-mi însuşesc meseria de scrib. 

— Ah, te înţeleg! Nu se cîştigă prea bine, dar eşti respectat. 
îţi doresc mult noroc, băiete! 

Iker inspiră cu plăcere parfumul aerului şi simţi câldura 
dulce de primăvară. Nerăbdător sâ-şi revadă satul, porni repede 
la drum, urmînd potecile pe care le străbătuse de atitea ori pe 
vremea cînd era copil, pentru a se izola şi a se cufunda în li- 
niştea şi pacea pe care i-o inspirau priveliştea. Deşi nu-i displă- 
cea să se joace cu ceilalţi copii, Iker prefera să mediteze asupra 
misterelor lumii şi a forțelor sale ascunse. 

Satul Madamud era alcătuit din case mici şi albe, construite 
pe un deal unde salcimi, palmieri şi tamarini le adăposteau de 
razele soarelui. La intrarea în sat, se găsea o fintînă al cărei paz- 
nic crezu că are de-a face cu o vedenie: 

— Nu eşti... nu eşti Iker! 

— Ba da, eu sînt în came şi oase. 

— Asta-i bună! Iker... Ce-ai pâţit? 

— Nimic demn de luat în seama. 

Cunoscînd înclinația paznicului spre flecăreală, Iker hotărî 
să-şi păstreze confidențele pentru profesorul său. 

— Poate că ar trebui să pleci din nou. 

— Să plec? Vreau să mă întorc acasă şi să-mi continuu 
învăţătura! 

Vaăzind indignarea tînărului, paznicul nu mai insistă. 

Nedumerit, Iker se grăbi spre locuinţa bătrinului scrib care 
îl adăpostise şi îl educase. La trecerea sa, copiii încetau să se mai 
joace cu păpuşile de cîrpă, iar femeile care càrau poveri, rămi- 
neau pe loc, privindu-l cu ochi bânuitori. 

Gaăsi ușa încuiată, iar ferestrele astupate cu scînduri. 

Iker ciocâni, ciocâni şi iar ciocâni. 

— Nu te mai strădui degeaba, îl sfătui un vecin. Bătrînul 
scrib a murit. 

Tînărul avu impresia că se prăbuşeşte cerul peste el. 

— A murit... Cînd? 

— Acum o săptămînă. După plecarea ta, tristeţea l-a doborit. 

Iker se aşeză pe prag şi începu să plingă. 

Răpindu-l, piraţii îi omoriseră tatăl adoptiv. 

— Du-te să vorbeşti cu primarul, îl povăţui vecinul. El o să-ţi 
spună mai multe. 

În ciuda durerii, Iker simţise ostilitatea satenilor. Toţi îl con- 
siderau responsabil de moartea învățătorului său. 

Pentru prima dată, Iker simţi lovitura de nesuportat a ne- 
dreptăţii. Dar le va explica tot şi aceasta va dispărea. 

Cu inima împovărată şi capul greu, Iker merse încet pînă la 
casa primarului, care tocmai dădea ordine muncitorilor însărci- 
naţi cu întreținerea canalelor. 

— Aş fi jurat... învăţăcelul nostru scrib! Chiar tu eşti? Ce sur- 
priză! Totuşi, eram convins că n-o să te mai våd. 

Tonul primarului, un bârbat rotofei, de vreo 50 de ani, era, 
in acelaşi timp, ironic şi tâios. Cu un gest dispreţuitor, îi dadu 
alară pe muncitori: 

— L-ai făcut să moară de durere pe ocrotitorul tău, Iker! Este 
o crimă pentru care vei răspunde în faţa zeilor. Dacă aş avea po- 
sibilitatea, te-aş băga la închisoare. 

— Va înşelaţi, sînt nevinovat! Piraţii m-au răpit, am reuşit să 
scap ca prin minune. 

Primarul izbucni în ris: 

— Nascoceşte altceva ! Sau, mai degrabă, taci şi pleacă! 

— Dar... Vreau să mă întorc acasă. 

— Vorbeşti de casă? Proprietarul nu a facut testament în fa- 
voarea ta. De aceea am confiscat-o. Sătenii te dispreţuiesc, lo- 
cul tâu nu mai este printre noi. 

— Trebuie să mă credeţi, am fost cu adevărat răpit, am... 

— Ajunge! Sper că remuşcările îţi vor otrăvi inima. Dacă nu 
pleci imediat, voi da ordin slujitorilor să te alunge cu lovituri de 
baston. Ah... Protectorul tău dorea să-ţi dau, drept moştenire din 
partea lui, acest sipet, în caz că te vei întoarce vreodată. Înca o 
dovadă a generozităţii sale naive, dar sînt nevoit să-i împlinesc 
ultimele dorinţe. Părăseşte Medamud, Iker, şi nu mai reveni sub 
nici un motiv! 

Strîngînd sipetul la piept, Iker aşteptă să se îndepărteze bine 
de sat pentru a-l deschide. Observă că încuietoarea de lemn fu- 
sese spartă. 

Înăuntru, găsi un papirus rulat şi sigilat. 

Sigiliul, de asemenea, fusese rupt şi refăcut cu stîngăcie. 

În cele cîteva rînduri, bătrînul scrib îşi blestema elevul şi 
îi promitea mii de pedepse. Dar Iker cunoştea prea bine scrisul 
învățătorului sâu pentru a observa că fusese imitat într-un 
mod grosolan. 

Pe fundul sipetului, se vedea un strat subţire de ghips. La 
umbra unui tamarin, tînărul răzui ghipsul cu o bucată de lemn. 

Apăru un mesaj care-i umplu inima de bucurie: 


Ştiu că nu ai fugit ca un tilhar. Mă rog pentru tine să fii teafar 
şi nevătămat. Viaţa mea se sfirşeşte, înalt rugăciuni zeilor pentru 
ca tu să ajungi scrib. Dacă te întorci la Medamud, sper ca acest hoţ 

de primar să-ţi înmîneze testamentul prin care îţi las casa şi acest 
sipet ce conţine pensulele mele de scris cele mai bune. Dar un 
străin a sosit în sat. Primarul se înţelege de minune cu el. Simt cum 
forţe întunecate dau tîrcoale prin aceste locuri, de aceea prefer să 
ascund acest mesaj după o metodă pe care te-am învăţat s-o folo- 
seşti. Nu-ţi pierde vremea aici, pleacă în provincia Djou-Ka!. 
Acesta va fi începutul călătoriei. Fie ca zeii să te călauzească spre 
ținta Câutării tale! Oricare ar fi încercările, nu te lăsa pradă dispe- 
rării. Voi fi mereu alături de tine, fiule, pentru a te ajuta să-ţi împli- 
neşti destinul pe care nu-l cunoşti încă. 


! Muntele înalt“ (n.trad.) 


9. 


Cînd trezorierul Medes intra în somptuoasa sa locuinţă, si- 
tuată în centrul oraşului Memphis, doi slujitori se grăbiră să-i 
spele picioarele şi mîinile, să-l încalţe cu sandale de interior, 
să-i servească vin alb, proaspăt adus din oaze. 

Impozantul personaj, care era adesea invitat la palat şi chiar 
mâîncase la aceeaşi masă cu regele, se număra printre cei mai 
înalți demnitari din capitala. Îmbrăcat în pînzeturi fine de in, de 
cea mai bună calitate, el verifica inventarul templelor care re- 
distribuiau lucrurile de valoare după ce erau sfinţite. 

Înca de la numirea sa, Medes înţelesese toate avantajele de 
care ar fi putut profita de pe urma poziţiei sale privilegiate. 
Folosindu-se cu abilitate de serviciile scribilor contabili, ale in- 
tendenţilor şi ale arhivarilor, trezorierul fura puţin, dar des. Acţi- 
onînd cu maximă prudenţă, nu lăsa nici o urmă a furtişagurilor 
sale şi falsifica documentele administraţiei cu atita îndemiînare, 
încît nici un ochi exersat nu şi-ar fi dat seama de nimic. 

Dar Medes nu era nici mulţumit, nici fericit. 

Mai întîi de toate, cariera sa stătea pe loc. E adevărat, fara- 
onul Sesostris îi încredinţase un post important, dar trezorierul 
îşi dorea mai mult. Medes se considera cel mai bun şi voia să 
fie recunoscut ca atare. Dacă acest rege încăpăţinat continua să 
nu priceapa acest lucru, se impunea o intervenţie, poate una bru- 
tală. Sesostris avea mulţi duşmani, începînd cu foarte bogaţii 
guvernatori ai provinciilor, cu care Medes se înţelegea bine. 


ul 

Dacă faraonul făcea greşeala să se lege de privilegiile lor, dom- 
nia sa avea să fie scurtă. Nu se zvonea că unul dintre înaintaşii 
săi fusese asasinat? 

Apoi Medes reflectă la adevărata faţă a puterii şi la mijlocul 
cel mai potrivit pentru a şi-o însuşi. Ca să poată fura mai uşor 
din transporturile destinate aprovizionării templelor, devenise 
preot temporar. Participînd la ceremonii, se simţi atras de sacru. 
Arătindu-şi entuziasmul pentru practicile spirituale, flatindu-şi 
superiorii, prezentîndu-se ca un donator generos, Medes era fas- 
cinat de misterele la care nu avea acces. Doar faraonului şi cî- 
torva preoţi permanenţi le era permis så le contemple. Şi, oare, 
regele nu-şi trăgea adevărata sa putere din ele? 

Porţile templului ascuns râmîneau închise pentru trezorier. 
În acest domeniu, pe care Medes îl considera la fel de important 
ca şi negustoria, nu se bucura de nici o influenţă. Şi nici nu era 
pregătit să renunţe la funcţiile sale administrative pentru a duce 
o viaţă de călugăr. 

Situaţia părea fâră ieşire, pînă cînd flecăreala unui demnitar 
al templului lui Hathor, la Memphis, îi fumiză o informaţie pre- 
țioasă referitoare la Pămintul zeului, Ţara Punt. La fel ca şi pe 
ceilalţi care o cunoşteau, pe Medes îl amuza această născocire. 
Pe oamenii de rînd şi pe copii îi fermeca supranaturalul şi de 
aceea trebuiau să fie hrâniţi cu astfel de poveşti. 

Dar, după spusele demnitarului, Punt nu era o legendă. 

Pâmintul zeului exista în realitate, el ascundea bogaţii ex- 
traordinare, printre care un soi de aur care nu se mai găsea ni- 
căieri, folosit cîndva, în mare secret, de anumite sanctuare. În 
schimbul unei mobile scumpe, vorbăreţul îi mai dăduse cîteva 
indicaţii geografice vagi, înainte de a muri în urma unei crize de 
inimă. Era puţin, dar suficient pentru a începe cercetarile. 

— Stàpîne, îl anunţă intendentul pe Medes, oaspetele a sosit. 

— Lasă-l să aştepte, am nevoie de puţină odihnă. 

În ultima vreme, Medes se îngrâşase. Înzestrat din naştere 
cu o uriașă energie, care nu se alterase de-a lungul celor 42 de ani 

de viaţă, Medes avea tendinţa să mănînce şi să bea prea mult, 
pentru a-şi potoli nemulţumirile. Soţia lui Medes fiind şi ea la 
fel de durdulie, trebuia să se arate inventivă şi perversă atunci 
cînd încercau să guste din plăcerea trupească. 

Cu părul negru lipit de capul său rotund, cu faţa visătoare, 
cu pieptul larg, cu gambele scurte şi labele picioarelor umflate 
de grăsime, Medes era mărunt şi îndesat. 

Citeodată, avea senzaţia că se sufocă, mai ales atunci cînd 
nu obținea destul de repede ceea ce-şi dorea. Dar lăcomia sa era 
atît de mare, încît Medes învingea aceste slăbiciuni şi continua 
să meargă mai departe. Şi această întrevedere cu una dintre is- 
coadele sale se va dovedi, probabil, o întîlnire decisivă. 

Dinspre stradă, casa era bine protejată: ferestre cu storuri 
împodobite cu ornamente din lemn, care permiteau pătrunderea 
luminii, o poartă principală solidă, din birne şi cu zăvor greu, o 
intrare pentru servitori supravegheată permanent de un paznic. 
Doua etaje, 15 încăperi, o terasă deschisă spre grădină, în care 
era amenajat un bazin cu apă. 

La adăpostul unui umbrar, Medes îşi primi musafirul, falsul 
soldat care îl interogase pe Iker. 

— Sper că-mi aduci veşti foarte bune. 

— Mai mult sau mai puţin, stăpîne! 

— Ai aurul? 

— Da şi nu. În sfirşit, poate... 

Medes simţi cum îl cuprinde furia: 

— În afaceri, mă supără lipsa preciziei. S-o luăm pe rînd. 
Cînd a revenit Fulgerul în port? 

— N-a revenit, stâpîne, s-a scufundat cu tot cu echipaj! 

— Scufundat? Eşti sigur? 

— N-am decît o singură marturie, dar pare serioasă. 

— A căpitanului? 

— Nu, a tînărului pe care mi-aţi poruncit să-l răpim la 
Medamud şi pe care l-am întîlnit de curind într-un tirgușor în 

apropiere de Coptos. Vă amintiţi de băiatul acela fără familie, 
căruia îi plăceau singurătatea şi învăţătura? 

— Îmi amintesc, îmi amintesc! Ofranda ideala pentru a po- 
toli o furtună. Primarul din Medamud mi-a atras atenţia asupra 
acestui tînăr naiv şi n-a regretat. Dar cum se poate să fie el sin- 
gurul martor care a scăpat? 

— Nu ştiu, dar aşa s-a întîmplat. Mi-a istorisit cà un val 
enorm a scufundat Fulgerul, că el s-a trezit ca prin minune pe o 
insulă pustie, de unde a fost salvat de o corabie al cărei căpitan 
n-a crezut un cuvînt din povestea lui. Totuşi, a pus mîna pe două 
lăzi ce proveneau de pe insulă, înainte de a-l debarca pe tînărul 
pe care toata lumea îl lua drept nebun. 

„Să fi ajuns naufragiatul în Punt?“ se întrebă Medes. 

— Ar putea să regăsească insula? 

— După spusele lui, stăpîne, insula a fost înghițită de ape şi 
a dispărut. 

— Ce conţineau lăzile? 

— Esenţe de parfum. 

— Atita tot? 

— N-a mai pomenit de nimic altceva. 

— Şi tu l-ai lăsat să plece! 

— Aveam de ales? În calitate de soldat, m-am prefăcut câ i-am 
notat mărturia, primarului nu i s-a părut ceva în neregulă şi nu 
exista nici un motiv să-l rețin pe acest rătăcit cu mintea bolnavă. 

— Nu ţi-a dat prin gînd cå te minte? 

— Cred că a fost sincer. 

— Eu mă îndoiesc. Ţi-a spus numele corabiei care l-a salvat? 

— Nu-l cunoştea. 

— Băiatul şi-a bătut joc de tine! începu så tune şi să fulgere 
Medes. Te-a păcălit cu poveşti de adormit copiii ca să-ţi ascundă 
mai bine adevărul. 

— Vă asigur cå... 

— Trebuie să-l găseşti! Repede! Fâră îndoială că s-a întors la 
Medamud. Primarul l-a gonit, dar poate ştie încotro a luat-o. 
Cînd îl prinzi, fă-l să vorbească, apoi scapă de el. 

— Vreţi să spuneţi că... 

— M-ai înţeles pe deplin. 

— Dar, stăpine... 

— Acest sărântoc n-are familie, nimeni nu se va îngrijora 
dacă dispare din nou şi de data aceasta, pentru totdeauna. As- 
cunde-i cadavrul, vulturii şi rozătoarele vor avea grija lui. lar tu 
vei fi răsplătit cu generozitate. Pleacă imediat! 

Trezorierul îşi ascundea cu greu furia. Pentru a echipa o co- 
rabie şi a strînge o ceată de pirați capabili să navigheze în di- 
recţia Punt, cheltuise peste măsură, evitind, totodată, să atragă 
atenţia autorităţilor. Într-un viitor apropiat, nu ar mai fi fost în 
stare s-o ia de la capăt. 

Îndată ce falsul soldat părăsi locuința, Medes se gîndi că mai 
mult ca sigur echipajul care îl salvase pe Iker nu-şi va ţine gura. 
În tavernele din porturi, întîmplările vor fi povestite şi căpitanul 
va încerca să negocieze conţinutul celor două lăzi. Chiar dacă era 
vorba doar de nişte pomezi, va cîştiga, probabil, de pe urma lor o 
mică avere. Şi dacă această ciudată încârcătură cuprindea şi obiecte 
mai preţioase, avea nevoie de un mijlocitor priceput şi bogat. 

Dincolo de orice îndoială, acest căpitan, dacă există cu ade- 
vărat, nu va trece neobservat. 

În consecinţa, Medes îl chemă pe Gergu, cîinele său credin- 
cios, un petrecăreţ înrâit şi un temut stringător de dări. Va acţi- 
ona aşa cum trebuia şi îi va înapoia ce i se cuvine. 


10. 


Pe corabia ce îl ducea la Memphis, Sesostris înţelese pe 
de-a-ntregul îngrozitoarea provocare ce îi fusese aruncată toc- 
mai cînd dorea să-i atace pe acei guvematori de provincie, care 
nu voiau să renunţe nici măcar la cele mai mărunte privilegii. 

De cînd Osiris crease Egiptul, format din Deltă şi Valea Ni- 
lului, faraonul domnea peste Cele Două Regate după ce fuse- 
seră unite. În calitate de „Cel al Albinei“ stăpînea Nordul, în 
calitate de „Cel al Trestiei““, Sudul. Albina producea mierea, au- 
rul vegetal, indispensabil pentru vindecarea boinavilor, iar tres- 
tia era folosită într-o sută de feluri şi, sub formă de papirus, 
devenea suportul „cuvintelor zeului“. Astfel, în persoana fara- 
onului, protejat de Horus, stăpinul cerului şi fiul lui Osiris, în- 
sârcinat să vegheze asupra tatălui său, toate forțele creaţiei se 
reuneau. Şi era de datoria faraonului să strîngă iar la un loc acele 
parți ale ţării care se împrâăştiaseră. 

Sesostris numără nu mai puţin de şase adversari redutabili, 
şase guvematori care se considerau liberi şi-l dispreţuiau pe mo- 
narhul instalat la Memphis. Din fericire, nu se gîndeau să se 
unească, deoarece fiecare ţinea cu sălbăticie la independenţa 
proprie. Egiptul sărâcea din pricina acestei dezbinări. Menţine- 
rea ei şi pe mai departe evita, bineînţeles, conflicte grave, dar 
ducea regatul la ruină. 

Lucru ciudat, cinci din cei şase demnitari ostili faraonului 
se găseau la cîrma unor provincii apropiate de Abydos. Oare 

unul dintre ei reuşise să îndrepte puterea de distrugere a lui Seth 
împotriva lui Osiris? Dacă bănuiala se adeverea, Sesostris avea 
să ducă o luptă fâră milă ca să salveze arborele şi, în acelaşi 
timp, Egiptul. 

Pentru început, avea nevoie să strîngă cît mai multe infor- 
maţii despre cei şase demnitari, ca să-l poată afla pe vinovat. 
Apoi, se impunea o lovitură eficientă care să nu lase inamicului 
posibilitatea de a se ridica din nou. Dar cui să-i încredinţeze o 
misiune atît de delicată? Curtea de la Memphis gemea de lingu- 
şitori, intriganţi, ambiţioşi, laşi şi mincinoşi. Doar Sobek Păzi- 
torul se dedica trup şi suflet sarcinilor sale, fără să se îngrijească 
de foloase personale. 

Sesostris se vedea obligat să utilizeze puţinele forţe de care 
dispunea şi, mai ales, să se încreadă în intuiţia sa. Cît priveşte 
Căutarea aurului necesar tămăduirii salcîmului, aceasta era şi mai 
anevoioasă. Legenda pretindea că aurul verde din Punt avea în- 
suşiri nemaiîntilnite, dar nimeni nu ştia unde era situat Pămiîntul 
zeului. Şi oare acest pămînt mai producea încă preţiosul metal? 
Mai rămîneau minele din deşertul estic, aflate sub controlul unor 
guvernatori, şi cele din Nubia, de care nu se putea atinge. 

Acolo, cu atît mai mult, sarcina părea imposibilă. Aşadar, 
soluţia se impunea de la sine: trebuia să creeze aurul. Dar îna- 
inte de toate, va da o nouă energie Arborelui Vieţii. 

Astfel cå faraonul începu să traseze în minte planurile unui 
templu şi ale unui locaş al eternității ce aveau să se înalțe 
la Abydos. 


Pe cîmpuri, se lucra din greu. Recoltele de primăvară erau 
îmbelşugate şi nu era îngăduită nici o risipă. 

După ce se îndepartă la o zi de mers de Medamud, Iker se 
înfăâţişă intendentului unui mare domeniu pentru a-i oferi servi- 
ciile sale de ucenic-scrib. 

— Pici tocmai bine, fiule! Am mulţi saci de numărat şi de în- 
semnat. După aceea, ai putea să-mi faci inventarul lor. 


li 

Pentru o săptămîna de muncă, avea så primească o plată 
convenabilă: hrană, o rogojină, un burduf pentru apă şi o pere- 
che de sandale. 

În timp ce lucra, Iker clocotea de furie din cauza primarului 
din Medamud, acest hoț care distrusese testamentul bătrinului 
scrib, pentru a fura casa lăsată discipolului său. Mai mult chiar, 
câlcase în picioare chiar şi ultimele dorinţe ale defunctului, des- 
chizînd sipetul, furindu-i pensulele şi scriind un text prin care îl 
blestema cu cruzime pe Iker. 

Cum putea un om să fie atit de josnic? Iker descoperea o 
lume crudă, nemiloasă, în care minciuna şi perfidia triumfau. 
Dar o imensă bucurie ştergea aceste umilinţe: învățătorul său şti- 
use că el nu fugise şi îşi păstrase încrederea în el. Totuşi, ce me- 
saj ciudat! Despre ce Căutare, despre ce destin era vorba? 
Dintr-o dată, bătrînul i se păru la fel de misterios ca şi şarpele 
uriaş de pe Insula lui Ka. 

Lui Iker i-ar fi plăcut să facă o plingere împotriva primaru- 
lui din Medamud pentru ca acesta să fie condamnat. Dar cine 
l-ar fi crezut? În lipsa testamentului, tînărul nu avea nici un drept 
asupra locuinţei învățătorului său. La Medamud nu ar fi găsit 
decît persoane care îl acuzau şi îi reproşau că părăsise satul fără 
să spună un cuvînt. 

Odata munca terminată, Iker se pregăti să-şi continue drumul. 

— Gasesc că eşti foarte cinstit şi harnic. Nu doreşti o slujbă 
mai stabila? 

— Nu acum. 

— Eşti tînăr încă, dar nu uita că pînă la urmă va trebui să te 
aşezi într-un loc. Uite aici mîncare pentru citeva zile! 

Oferindu-i pîine, came uscată, usturoi şi smochine, inten- 
dentul se arâtase generos. 

— Încotro ai de gînd s-o apuci? 

— Spre Muntele Înalt. 

— E mai bine să te previn câ stăpinul acelor locuri nu trece 
drept un om prea îngăduitor. 

Ziduri mici despårțeau parcelele şi reţineau apa cît era ne- 
voie. Ţăranii irigau cimpurile cu o ştiinţă desăvirşită. Bunăsta- 
rea se obținea prin munca neîncetată şi nu existau zile de 
sărbătoare pentru leneşi. 

Ajungînd în provincia zeiţei-şarpe Uadjet, „Cea-care-fa- 
ce-să-înverzească'““, Iker îşi dădu seama cu surprindere cå în nu- 
mele de Dju-Ka, „Muntele Înalt“, era cuprins cuvîntul Ka, la fel 
ca în „Insula lui Ka“, ţinutul şarpelui dispărut în vis pentru tot- 
deauna. O simplă întîmplare sau un semn al destinului pomenit 
de båtrînul scrib? 

Ka, adică „înalt, ridicat“... Spre ce ţintă ascunsă trebuia, aşa- 
dar, să urce? Şi ce era, cu adevărat, Ka, această energie secretă, 
care se scria, ca hieroglifă, cu două braţe ridicate? 

Pierdut în gîndurile sale, Iker se ciocni de un om înarmat cu 
un baston: 

— Bună, băiete! Ar trebui să te uiţi pe unde mergi! 

— lertaţi-mă, dar... sinteţi soldatul care m-a interogat în apro- 
piere de Coptos? 

— Chiar el. Mi-a fost puţin cam greu să te gâsesc. 

— Ce vreţi de la mine? 

— Mărturia ta nu este completă, mi-ar plăcea să aud mai 
multe amănunte. 

— V-am spus tot. Cel care trebuie arestat e primarul din 
Medamud. 

— Din ce pricină? 

— Este un hoţ. A distrus testamentul făcut în favoarea mea. 

— Poţi să dovedeşti? 

— Din păcate, nu. 

— Sà ne întoarcem atunci la mârturia ta şi la cele două lăzi 
pline de mărfuri preţioase. Forţat de împrejurări le-ai cercetat 
conţinutul. Povesteşte-mi despre el! 

— Uleiuri parfumate, cred. 

— Haide, fiule, nu e de ajuns. Ştii mai multe. 

— Va asigur câ nu. 

— Dacă nu te arăţi înţelegator, rişti să ai mari necazuri. 

Şi falsul soldat seceră picioarele lui Iker cu o lovitură vio- 
lentă de baston. 

Tînărul căzu pe burtă, iar atacatorul său îl ţintui la pămînt, 

— Şi acum, să aud adevărul! 

— Vi l-am spus deja! 

— Care e numele corabiei ce te-a salvat? 

— Nu-l ştiu. 

Vreo zece lovituri de baston peste umeri îi smulseră lui Iker 
strigăte de durere. 

— Cum se numeau corabia şi căpitanul ei? 

— Nu ştiu. 

— Nu eşti deloc înţelept, fiule! Vreau aceste informaţii şi le 
voi avea. Dacă nu, te omor! 

— Vă jur că nu ştiu nimic. 

Falsul soldat lovi din nou, dar nu obţinu alt răspuns. 

Evident, copilul chiar spunea adevărul şi nu mai era nimic 
altceva de scos de la el. 

Ceafa, spatele şi şalele lui Iker erau acoperite de sînge. La 
sfîrşitul unei noi serii de lovituri, leşină. 

Nu mai respira aproape deloc. 

Agresorul tîrî corpul într-un desiş de papirus, la marginea 
unui canal. Fiind în agonie, Iker nu va întîrzia să-şi dea sufletul. 
Şi, din moment ce avea să moară din cauza rânilor, falsul soldat 
nu putea fi socotit pe de-a-ntregul vinovat, ceea ce era de prefe- 
rat în faţa eventualilor judecători, de aici, de pe pămînt sau din 
Tarimul Celălalt. 


11. 


La început, simţi o durere de neîndurat. Apoi veni alinarea, 
ca o senzaţie de răcoare, aşa cum Iker nu mai încercase nicio- 
dată. Brusc, spatele înceta să îl mai doară şi băiatul întredeschise 
ochii, pentru a vedea în ce lume îl trimisese atacatorul său. 

— S-a trezit! exclamă o tînără fată. 

— Eşti sigură? întrebă o voce aspră de bărbat. 

— Se uită la noi, tată! 

— În starea în care se afla, n-ar fi avut cum să supravieţuiască. 

Iker încercă să se ridice, dar o durere fulgerătoare îl reținu 
pe rogojină. 

— Nu te mişca! îi ceru fata. Eşti foarte norocos, să ştii. Eu 
sînt aceea care te-a găsit într-un desiş de papirus închinat zeiţei 
Hathor. De obicei, cînd merg acolo, depun ofrandele şi plec. Dar 
de data aceasta, am văzut zeci de păsări zburind deasupra şi ți- 
pînd, şi am îndrăznit să pătrund în desiş. Voiam să am sufletul 
împăcat, căci păsările se purtau într-un chip neobişnuit. Dupa ce 
te-am zărit, l-am anunţat pe tata, iar țăranii te-au adus pină aici. 
De trei zile, te ung întruna cu cel mai bun dintre leacurile noas- 
tre. E preparat din ulei alb, grăsime de hipopotam, de crocodil, 
de somn şi de chefal, tamiie şi miere. Mai-marele doctorilor 
din provincia noastră mi-a dat chiar şi nişte pastile din extract 
de mirt pentru a-ţi potoli durerile. Doar eu am fost convinsă cå 
nu vei muri din pricina rânilor. 

Era brunetă, frumoasă şi foarte vioaie. Tatăl său, un țăran 
robust, părea, mai degrabă, neprietenos: 

— Ce-ai păţit, băiete? 

— Un bârbat s-a repezit la mine ca să mă jefuiască, 

— Ce aveai tu atît de preţios? 

— O rogojină, un burduf, sandale... 

— Atita tot? Şi de unde veneai? 

— Sînt orfan şi lucrez ca scrib începător. 

— M-ai costat cam mult, băiete, chiar foarte mult. 

Taranul se îndepartă. 

— Nu-ţi face griji, îl sfătui fata. Deşi pare morocânos şi as- 
pru, tata e un om de treabă. Pe mine mă cheamă Floare-Mică. 
Dar pe tine? 

— Iker. 

— Aşa cum arăţi acum, nu eşti prea plăcut la vedere. Dar cînd 
rănile ţi se vor vindeca, n-ar trebui să te dovedeşti un băiat urit. 

— Crezi că voi putea merge din nou? 

— În mai puţin de o săptămînă, ne vom plimba împreună 
pe cîmp. 


Floare-Mică nu se lăudase. Datorită efectelor baisamului, 
calmantelor şi numeroaselor masaje, Iker se puse pe picioare. 
Numai printr-o minune nici un os nu-i fusese rupt, iar urmele 
loviturilor începuseră să se şteargă. 

Totuşi, nu se plimbaseră pe cîmp, căci stăpînul gospodăriei 
avea alte planuri. 

— Eşti mai solid decit pari, constată el. Şi îmi eşti dator, căci 
leacurile tale valorează o avere. 

— Cum aş putea să vă plătesc? 

— Gospodăria mea nu are nevoie de un amării de scrib. În 
schimb, mi-ar trebui un muncitor agricol. 

— Mi-e teamă că astfel nu vă sînt de folos. 

— Ai de ales: ori îmi plăteşti muncind, ori îți petreci cîţiva 
ani buni la închisoare. Guvematorului provinciei noastre nu-i 

plac pungaşii. Pot så te angajez så lucrezi la cîmp sub conduce- 
rea unui vătaf. Vei avea o căsuţă în care să stai şi un petic de på- 
mînt pe care să-ţi cultivi legume. Dar înainte de a-ţi face aceste 
daruri, îţi cer să-mi spui adevărul. Cine eşti şi de ce ai fost atacat? 

Întrebindu-se dacă nu cumva a căzut într-o nouă capcană şi 
dacă gospodarul nu era făcut din acelaşi aluat ca şi primarul din 
Medamud, Iker se arătă prudent: 

— Vă repet, sînt un scrib începător şi vin din regiunea tebană. 
Dorinţa mea e să merg din sat în sat şi să întocmesc plingerile 
celor nedreptăţiți de administraţie. Bărbatul care aproape m-a 
omorît în bătaie mi-a furat uneltele. 

Gospodarul păru convins: 

— Plăteşte-ţi mai întîi datoriile! Dacă o să-ţi placă munca 
noastră, poți rămîne şi după aceea. Dacă nu, vei fi liber să pleci. 


Vataful era un om destul de plăcut, dar nu-l cruța deloc pe 
noul-venit. Iker trebui pentru început să curețe curtea gospodă- 
riei, apoi să îngrijească de ograda păsărilor, un adăpost cu aco- 
perişul susţinut de coloane micuţe din lemn, în formă de tulpină 
de lotus. Aici trăiau laolaltă gişte cu capul alb, prepeliţe, rațe şi 
gâini. Servitorul însărcinat cu hrana păsărilor aducea coşuri 
mari, pline cu grâunţe pe care le răsturna în jgheaburi. Anima- 
lele puteau bea apă dintr-un bazin care alimenta şi rigolele. 

În a treia zi, Iker se văzu nevoit să intervină: 

— Cred că s-a strecurat o mică greşeală, îi spuse omului care 
căra coşurile, un lungan cu faţa prost rasă. 

— Ce fel de greşeala? 

— În prima zi ai vărsat în jgheaburi şase coşuri. A doua zi, 
numai cinci. Iar azi, coşurile nu sînt bine umplute. 

— Şi te deranjează” 

— Am în grijă această ograda. Pasarile trebuie sa fie bine 
hranite. 

— Ceva mai mult sau mai puțin... ce conteaza? Vrei så îm- 
pårțim ce rămîne? 

— Vreau să aduci şase coşuri umplute bine. 

Lunganul înţelese că Iker nu glumea şi cå orice tîrguială era 
imposibilă. 

— N-o să-i vorbeşti despre acest lucru stăpînului, nu? 

— Dacă îţi îndrepţi greşeala, sigur că nu... 

Iker nu-şi făcu un prieten cu acest prilej, dar vieţuitoarele 
din ogradă îi arâtară zgomotos afecțiunea lor. 


— Îţi place noua ta muncă? îl întrebă Floare-Mică pe Iker 
care mîngiia o giscă splendidă, aproape domesticită. 

— O fac cît pot de bine. 

— Nu mai ai dureri? 

— Datorită îngrijirilor tale, m-am întremat. Mi-ai salvat viaţa 
ȘI îţi voi fi întotdeauna recunoscător. 

— Nu erai chiar mort şi zeiţa Hathor este aceea care te-a scă- 
pat de la pieire. Eu doar ţi-am grăbit vindecarea. 

După aceea, Floare-Mică păru nedumenită: 

— Tata mi-a interzis să ne mai întîlnim. 

— E nemulţumit de mine? 

— Dimpotrivă, dar îi dai de gîndit pentru câ nu eşti la fel ca şi 
ceilalţi. Mi-a poruncit să iau de bărbat un țăran adevărat căruia să-i 
dăruiesc copii frumoşi şi impreună să ne ocupăm de gospodărie. 

— Cînd ai noroc de un tata cinstit şi curajos, trebuie să-l asculți. 

— Vorbeşti ca un om bătrîn. la spune, Iker, n-ai vrea să devii 
un ţăran adevărat? 

— Mai am mult pînă să-mi achit datoria, dar adevărata mea 
îndeletnicire e cea de scrib. 

— Trebuie så plec. Dacă mă găseşte tata aici, o să mà bată. 


— N-am văzut în viaţa mea o ogradă atit de îngrijită, fiule! 
constată tatăl fetei. Îmi plac oamenii care pun suflet în munca 
lor. Dar se pare că nu te amesteci deloc printre tovarâşii tăi. 

— Prefer să stau singur sau cu animalele. 


54 CHRISTIAN JACQ 


— Ei bine, asta o să se schimbe! E mult orz de strîns şi a ve- 
nit timpul să înveţi să mînuiești secera. 

Lui Iker nu-i dadu prin gînd să protesteze. Își tot punea ace- 
Jeaşi întrebări, ştiind însă că nu aici avea să găsească răspunsuri. 
Pentru a-şi continua drumul, trebuia mai întîi să-şi plătească 
datoria, adică să muncească fără odihnă ca să poată să-şi reciş- 
tige, cît mai repede, libertatea. 

Tînărul fu introdus într-o echipă de secerători aspri şi cu 
multă experienţă, care îl priviră insistent şi veseli pe novice. 

— Să-ţi dai toată osteneala, băiete, zise unul dintre ei, cim- 
purile sînt întinse! Anul se arată bogat, pămîntul a fost rodnic, 
nouă nu ne lipseşte nimic, iar carnea de miel e mai bună ca 
orice. Dar trebuie s-o meriţi. Aşadar, să nu-ţi tremure mîna şi să 
nu ne ţii pe loc. Nu cunosc pe nimeni care să fi murit de prea 
multă muncă. 

Iker se bronza rapid pe frunte. Ceea ce-l ajută să nu se dea 
bătut fu muzica unui flautist, care schimba adesea ritmul, dar îşi 
încheia toate cîntecele în tonuri grave. 

— Ai faţa umflată, remarcă unul dintre tovarășii sâi, ai stat 
prea mult cu capul aplecat. Du-te să vorbeşti cu flautistul, o să-ţi 
prindă bine. 

Deoarece se simţea tot mai rău, Iker îi urmă, bucuros, sfatul. 

După ce bâu cîteva înghiţituri şi îşi stropi gîtul şi tîmplele 
cu apă rece, tînărul îşi mai reveni. 

— Munca voastră e grea, recunoscu muzicantul, de aceea cint 
pentru Ka-urile voastre. În acest fel, nici ţie, nici tovarășilor tăi 
nu vă lipseşte energia. 

— Ce este Ka-ul? îl întreba Iker. 

— El este cel care ne îngăduie să trăim, să rezistâm, să su- 
pravieţuim. Osiris a creat muzica pentru ca armonia să ne um- 
ple inimile. Ea sărbătoreşte tăierea orzului şi a griului, moment 
sacru ce le dezvăluie spiritul, care este însuşi Osiris. 

Iker sorbea cuvintele instrumentistului. 

— Unde ai aflat toate acestea? 

— În marele templu al provinciei. Maestrul meu de muzică 
m-a învăţat să cînt la flaut, iar eu, la rîndul meu, îmi voi învăţa 
urmaşul. Fără ea, fară magia pe care o răspîndeşte muzica, se- 
cerișul n-ar fi decît o trudă istovitoare şi spiritul lui Osiris ar på- 
răsi spicul copt. 

— Osiris... El e secretul vieţii? 

— La treabă, Iker! îl îndemnâă şeful de echipă. 

Flautistul porni să cînte din nou. 

Iker continuă să mînuiască secera, dar avea senzaţia că fie- 
care gest, în loc să-l obosească, îi dădea putere. 

Oare aceasta însemna Ka, energia care se năştea din lucrul 
bine făcut? 


PR 


Spre deosebire de ceilalţi secerători, care nu erau obligaţi 
să stringă spicele, lui Iker îi fu impusă o astfel de corvoadă. 
Tînărul lega cu sfoară snopii şi îi îndesa în sacii pe care îi càra 
un bàiețandru. 

— Trebuie să ne mai spetim mult aşa? se plînse acesta. 
Pentru satul nostru am strîns îndeajuns. 

— Mai sînt şi alte sate, îi reaminti Iker, dar recolta nu va fi 
peste tot la fel de bogata. De aceea nu e bine să ne gindim doar 
la noi şi să nu ne pese de alţii. 

Baiatul îl privi chioriş: 

— Nu ţii cu stăpînul nostru? 

— Ţin cu munca bine făcută. 

Copilul ridică din umeri şi pregăti un nou sac. 

— Pauză pentru masă, îi anunţă vâtaful. 

La umbra unei colibe de stuf, bucate îmbietoare fuseseră 
aşezate pe o rogojină: plăcinte umplute cu legume, piini aurii şi 
crocante, usturoi prăjit în ulei, iaurt sărat din lapte de capră 
amestecat cu verdeţuri, lapte prins, peşte uscat, came condimen- 
tată de vacă, smochine, rodii, bere rece. 

Iker murea de foame, dar lunganul îl impiedică să se aşeze: 

— Nu mai e loc aici. Caută în altă parte! 

— Dar aceasta e echipa mea! Pe ceilalţi nu-i cunosc. 

— Noi nu te vrem. Îi urim pe piricioşi. 

— Eu, piricios? 

— Le-am povestit băieţilor că m-ai dat de gol stăpînului 
pentru că nu aduceam destule grăunţe păsărilor din ogradă. 

— E o minciună. 

— Stai deoparte şi vezi-ţi de treabă! Nu ne deranja cînd mîn- 
càm. Dacă te încăpăţinezi, nu vom ezita să te pocnim. 

Dar Iker nu avea chef să se bată. 

— la puţină apă şi o bucată de piine, îi îngâdui lunganul, tri- 
umfător. Dă-ţi silinţa să nu încetineşti ritmul după un asemenea 
ospăț. Dacă nu, te vom piri stăpînului. 

Izgonitul se îndepartă şi savură cele cîteva înghiţituri care nu 
aveau cum să-i dea puterea necesară pentru a-şi continua munca. 

Tocmai se adîncise în gîndurile sale, cînd ţipete de groază îl 
făcură să privească înapoi. 

leşind din ascunzătoarea sa, o cobră regală, ţişnise drept în 
mijlocul mesenilor. 

Toţi se ridicară dintr-un salt. 

— Alungaţi-o înspre Iker! urlă lunganul. 

Bătind din picioare şi aruncînd cu bulgări de pămînt, ţăra- 
nii fâcură întocmai. 

Iker nu se clintise din loc. 

Cobra avea ochii neobişnuit de mari, solzi aurii şi mişcările 
de o eleganţă fascinantă. 

Fermecat, tînărul se gîndi la şarpele din insula lui Ka. 

— E zeiţa secerişului! spuse un ţăran. S-o lăsăm în pace, să 
nu-i facem nici un râu! Altfel, recolta se va strica. 

Iker îngenunche şi aşeză în faţa cobrei resturile din bucata 
sa de piine. Apoi îşi ridică mîinile în semn de venerație. 

Se aştemu o linişte adîncă. 

Între Iker şi şarpe erau mai puţin de trei paşi. Şi unul şi ce- 
lalalt stăteau nemișcaţi precum statuile, dar cobra nu se mai grå- 
bea să atace. 

Timpul parcă se oprise. 

Şi minunea se petrecu, la fel ca în templul lui Osiris, unde mà- 
racinele nu înţeapă, iar fiarele sălbatice nu muşcă. Mulţumindu-se 

cu gestul ofrandei, reptila îşi pierdu urma în terenul învecinat. 
Nu exista o prevestire mai buna decit asta pentru cantitatea şi 
calitatea recoltelor. 

— Eu şi băieţii îţi cerem iertare, îi zise, stînjenit, lunganul lui 
Iker. Nu aveam cum să ştim că tu eşti unul dintre aleşii zeiţei. 
Sperăm că nu te-ai supărat prea tare şi că accepţi să mâniînci îm- 
preunâă cu noi. Mai mult chiar, găsim că e firesc să fii şeful nos- 
tru de echipă. Aşa vom fi şi noi protejați. 

Lihnit de foame, Iker nu se lăsă rugat încă o dată. 


— Ca şef de echipă, îi spuse vătaful lui Iker, ai voie să-ţi mini 
măgarii pînă la aria de treierat. Ai grijă să descarci sacii în linişte, 
să-i laşi pe preoți să îndeplinească ritualurile şi să nu pui întrebări. 

— Are loc o ceremonie? 

— Nu pune întrebări. 

Înaintea celor cinci măgari ce cunoşteau drumul mai bine 
decît el, Iker se îndreptă spre arie, aflată în apropierea unei cà- 
piţe înălțate vremelnic din grămezi mici de spice. Patrupedele 
se opriră singure, fără ca tînărul să folosească nuiaua. 

Alături, se găseau doi scribi care însemnau numărul sacilor. 
O parte din ei erau destinaţi ţăranilor şi familiilor acestora, cea- 
Ialta parte — brutăriei din această provincie. După ce-şi înche- 
iară treaba, scribii se retraseră în linişte. 

Ramaseră doar nouă şefi de echipă, şapte femei care urmau 
să vînture boabele şi trei preoţi, printre care şi flautistul. 

— Aria pare dreptunghiulară, rosti el, dar, în realitate, e ro- 
tunda. În ea se ascunde hieroglifa! care înseamnă „prima dată“, 
clipa cînd s-a arătat creaţia. Slăvită fie zeiţa secerişului! 

Ceilalţi doi preoţi ridicară un mic altar din lemn, pe care de- 
pusese un vas cu lapte, pîine şi prăjituri. 

— Am jelit la înmormiîntarea bunului păstor Osiris, urmă fla- 
utistul. Bobul a fost băgat în pămînt şi l-am crezut mort pentru 
totdeauna. Acum, că secerişul a fost îmbelşugat, putem să ne 


! În orig. sep tepy. 

veselim. Grîul şi orzul cresc pe spatele lui Osiris, el poartă bo- 
gâțiile pămîntului, nu oboseşte şi nu se plînge niciodată. Şefii 
de echipă så deşarte sacii pe arie! 

Iker era aşa de fericit că participă la ritual, încît nici nu sim- 
tea greutatea poverilor sale. 

— Aduceţi măgarii, porunci flautistul, şi puneţi-i să meargă 
în cerc! 

— Să fie daţi la o parte, protestă un alt preot, să nu-l lovească 
pe părintele meu! Măgarii lui Seth nu au dreptul să strice bobul 
lui Osiris. 

— Misterul trebuie împlinit pînă la capăt, afirmă flautistul. 

Mågarii se înviîrtiră şi se tot învirtiră, la fel de liniștiți ca şi 
oamenii care-i priveau. 

Fără să înţeleagă toată semnificaţia, Iker era conştient că 
asistă la un act esenţial. li venea să pună o sută de întrebări, dar 
nu voia să tulbure tăcerea. 

— Boabele să fie purificate, ceru flautistul. 

Preoţii scoaseră măgarii de pe arie şi veni rîndul femeilor să 
vînture boabele. Odată şi aceasta treabă terminată, ele umplură 
sacii şi îi urcară în spatele mâgarilor. 

— Însoțitorii lui Seth să-l poarte pe Osiris spre cer de unde 
îşi va răspîndi binefacerile pe pămînt, porunci flautistul. 

Se organiză o procesiune care pomi spre hambare. 

— Şefii de echipă så descarce sacii, să-i urce pînă în vîrful 
hambarelor şi să-i verse înăuntru. 

„În acest fel, observă Iker, hambarul este asemenea cerului 
unde trăieşte spiritul lui Osiris cuprins în bob.“ 

Pătruns de ritualul extraordinar la care tocmai asistase, tînă- 
rul cobori cu pas încet pentru a-şi fixa în memorie fiecare se- 
cundă a acestei aventuri. Desculţ, atunci cînd călca pe treptele 
de calcar simţea cum sporea intensitatea acestui sentiment care 
îi dezvâluia o nouă faţă a lumii. 

Flautistul, preoții, şefii de echipă şi cele şapte femei se închi- 
nara în faţa unui bărbat cu statură impunătoare, cu ochii înfundaţi 

în orbite, pleoape grele şi pomeţi ascuţiţi. Privirea îi era atit de 
pătrunzătoare, încît Iker rămase înlemnit. Cu nas drept şi fin, 
gură arcuită şi piept larg, acest bărbat aspru avea urechi mari şi 
părea să sesizeze şi cel mai mic freamăt din univers. Purta o cà- 
maşă de in cu o singură bretea petrecută pe umărul stîng şi un 
şort dreptunghiular pe care era desenat un grifon ce-i nimicea 
pe duşmanii Egiptului. 

Apăsarea puternică a mîinii flautistului îl obligă pe Iker să 
se întindă la påmint; 

— Slăveşte-l pe faraon, cel care ne dă viaţă! 


13. 


Sesostris ridică spre cer ofranda de grîu şi de orz care se cu- 
venea zeilor. Apoi, se sui cu greu pe scara ce ducea în vîrful ce- 
lui mai înalt dintre hambare şi, cu un tăciune, aprinse o càdelnițà 
în care erau puse bucăți de tămi:ie. 

În timp ce îndeplinea ritualul, regele se gîndea la ochii tinăru- 
lui care-i ieşise în cale. Nu mai văzuse niciodată o astfel de privire. 

Mereu atent, Iker îl asculta pe faraon. 

— Osiris moare şi renaşte, îşi jertfeşte trupul pentru a-şi hrâni 
poporul. Părinte al tuturor oamenilor, el dă naștere, cu energia 
sa ascunsă, grînelor, pentru ca noi să supravieţuim. Toţi trăiesc 
prin respiraţia şi carnea sa, iar el a venit din Insula de Foc ca så 
se incameze în boabe. Noi ne hrănim cu trupul lui Osiris şi ne 
vindecâm datorită aurului vegetal. 

Floare-Mică îi întinse regelui o păpuşă făcută din spice. 
Aceasta era logodnica griului şi pe faţada fiecărei case avea să 
stea atîrnată una la fel pînă la secerişul următor. 

Flautistul aduse un coş mare şi frumos, împletit din stuf, 
colorat în galben, albastru şi roşu. Fundul coșului era întărit cu 
ajutorul a două stinghii din lemn, dispuse în formă de cruce. 

— lată coşul misterelor, Luminăţia Voastra. Tot ce era risipit 
s-a adunat în el. 

— Să se întoarcă în templu! porunci Sesostris. 

Stăpînul gospodăriei apăru deodată, tremurind de emoție şi 
se prostemă; 

— Luminăţia Voastră, cea mai de soi dintre vacile mele e pe 
cale să fete! Minunea s-a împlinit încă o dată! 

Toţi cei prezenţi se îndreptară spre staul. 

Flautistul rosti formule magice care să uşureze naşterea, în 
timp ce mai-marele îngrijitorilor de vite ajuta animalul care-i 
lingea mîna. 

Învingîndu-şi durerea, vaca îşi întinse gitul şi îşi încovoie 
picioarele de dinapoi. Îngrijitorul o mîngiia pe coaste ca s-o 
liniştească. 

— Cuvîntul e al taurilor, aminti faraonul, iar intuiţia cunos- 
càtoare — a vacilor. Să le tratăm cu cel mai mare respect! 

Vocea blîndă a monarhului liniștiți animalul. Apoi apăru ca- 
pul unui vițeluş şi picioarele din faţă de care îngrijitorul trase în- 
cetişor. Bălţat, cu ochi căprui, mica fiinţă era de o frumuseţe rară. 

Bărbatul îl aşeză înaintea mamei care îl curâţă îndelung, 
cu limba. 

Cei de faţă îi aşteptau hotărîrea. 

Cu o privire adincă, vaca îl fixă pe Iker. 

— Apropie-te şi ajută viţelul! îi ceru flautistul. 

Puțin stîngaci, Iker sprijini cu tandreţe animalul care nu pà- 
rea deloc speriat. 

— Soarele cel nou s-a ivit, încheie faraonul. Fie ca sârbatoa- 
rea secerişului să ne stringă laolaltă cu bucurie. 


Lui Sobek Păzitorul şi oamenilor săi nici nu le dădea prin 
gînd să lase lucrurile în voia sorții şi să ia parte la veselia gene- 
rală. Din pricina sânătâţii sale şubrezite, Uakha, guvernatorul 
provinciei Cobrei, nu putuse să-l însoţească pe rege la celebra- 
rea ritualurilor. Dar oare aceasta nu era doar o strategie iscusită 
ce îi permitea să se ferească de răspundere în cazul în care fara- 
onul era atacat? 

Să te avînţi astfel într-un teritoriu al dușmanului părea nebu- 
nie curată. "Totuşi, Sesostris luase această decizie şi comandantul 

gărzii sale personale fu nevoit să se supună. Din fericire, curtea 
din Memphis ignora planurile monarhului. 

— Ce-ai aflat despre Uakha? îl întrebă Sesostris. 

— Trece drept un bun administrator, îi plac oamenii simpli și 
nu s-a arătat niciodată pe faţă împotriva dumneavoastră. Grija 
sa cea mai mare, asemenea înaintaşilor sâi, este construirea unui 
locaş al eternității. 

— Are la îndemnînă o armată gata pregătită? 

— Nu, doar forţe de ordine destul de puţine şi acestea, fără a 
pune la socoteală însă gărzile din deşert, care supraveghează dru- 
murile înspre oazele Dakleh şi Khargeh. Această provincie începe 
cu ele, de aceea trebuie să se îngrijească de siguranţa caravanelor. 

— Ai făcut cercetări referitoare la băiatul pe care ți l-am arătat? 

— Se numeşte Iker. Munceşte într-o gospodărie, unde a in- 
trat în slujbă de curind. 

— Să nu-l scăpăm din ochi! 

Sobek se încordă: 

— Dacă-l socotiți primejdios, Luminăţia Voastră, de ce så 
nu-l arestez? 

— Nu e încă o ameninţare. 

— Dar atunci... 

— Mulţumeşte-te să veghezi asupra lui, fără ca el să ştie. 


Macinat de artroză, guvernatorul Uakha îl întîmpină pe fa- 
raon în pragul incredibilului său locaş al eternității care amintea 
de construcţiile din vremea marilor piramide. Giganticul mor- 
mînt se întindea pină spre vîrful falezei, împrumutînd ceva din 
forța Muntelui Înalt. Legătura între părţile ce-l alcătuiau se fà- 
cea cu ajutorul scărilor. 

După templul de întimpinare, începea o lungă alee ce ducea 
într-o primă curte, apoi rampa ajungea la un portic cu coloane 
care se deschidea spre o a doua curte inchisă între pereţi înalți. 
Urma, după aceea, un soi de sanctuar ce adăpostea camera 

învierii. La capăt, pe axă, se găsea o nişă pentru Ka, locul de în- 
tilnire între Lumea de Aici şi cea de Dincolo. 

— Un monument minunat, aproape demn de un rege, con- 
stată Sesostris. 

— Îmi dau seama de acest lucru, Luminăţia Voastră, dar så 
nu vedeţi în el o provocare. Prin locurile noastre aşa era tradiţia 
care se va stinge o dată cu mine. 

— Din ce cauză? 

— Pentru că domnia Voastră va fi strălucită şi pentru că aţi 
hotărît să puneţi capăt independenţei guvematorilor din provincii. 

— Ce te face să fii aşa de convins? 

— Prezenţa Domniei Voastre aici. 

— Să zicem că ar fi adevărat. Ce poziţie ai lua? 

— V-aş aproba fâră reţinere, căci această dezordine n-a durat 
prea mult. Pagubele sînt încă neînsemnate, dar e timpul să fie 
restabilită, fără şovâire, legea lui Maat. Doar reunind provinci- 
ile şi păstrîndu-le astfel cu o mînă de fier veţi face Egiptul în- 
floritor. Îmi îngăduiţi să mă aşez pe această bancă de piatră? 

Sesostris consimţi: 

— Sînt fericit că am trâit îndeajuns ca så apuc această clipă, 
mărturisi bâtrînul Uakha. Un rege slab risipeşte puterea şi dis- 
truge ţara. 

— Unii guvernatori nu-ţi împârtăşesc părerea. 

— Ştiu, Luminăţia Voastră. Cu cinci dintre ei, înfruntarea 
riscă să fie grea, chiar violentă. Totuşi, så nu daţi înapoi! Marii 
nobili greşesc ţinînd neapărat ca demnităţile să fie moştenite din 
tată în fiu şi uitînd câ priceperea şi însuşirile unui om trebuie så 
treacă înaintea originii. Această stare de lucruri nu mai poate 
continua! Doar Luminăţia Voastră domneşte, nimeni altcineva. 

Impasibil, monarhul nu arătă nici cel mai mic semn de sa- 
tisfacție. 

— Adversarii sînt bogaţi, obraznici şi încâpăţinaţi, reluă 
Uakha. Vă puteţi bizui pe mine, pe armata şi pe oamenii din 
provincia mea. 


ARBORELE VIEŢII 65 


— Un alt război tocmai a fost declarat, îi dezvălui Sesostris. 

— Cine ne atacă? 

— Un om în stare să folosească forţa lui Seth şi hotărît să-l 
facă pe Osiris să moară din nou. 

Faţa lui Uakha se întunecă: 

— Şi bānuiți că e vorba de unul dintre guvernatorii care vă 
sînt potrivnici. 

— E o posibilitate pe care nu pot s-o neglijez. 

— Cum ar putea pămîntul nostru să zămislească un aseme- 
nea monstru? Acţionînd astfel, va nărui toate străduinţele şi 
toate faptele bune săvîrşite încă de pe vremea zeilor şi ne va 
arunca în întuneric! 

— De aceea trebuie să-l găsesc şi să-i redau Egiptului unita- 
tea şi puterea. 

— Nu am nici o informaţie despre un astfel de demon, pre- 
ciză Uakha. 

— Ce ştii despre Punt? 

— E o poveste frumoasă, Luminăţia Voastră. Se spune că 
nişte corăbieri ar fi descoperit această ţară cu mult timp în urmă 
şi ar fi adus de acolo aur. 

— Pe pămînturile tale nu se află un astfel de zăcămînt? 

— Nici unul. 

— Eşti mulţumit de cioplitorii tăi în piatră, Uakha? 

— Creaţia lor vorbeşte pentru ei, Luminăţia Voastră. 

— Aş avea nevoie de aceşti meşteri pentru un timp mai înde- 
lungat. Se vor supune unui legămînt secret. 

Sesostris avea să vadă acum dacă Uakha îi era cu adevă- 
rat aliat. 

— Meşterii vă stau la dispoziţie oricînd, Luminăţia Voastră. 


14. 


Cel care stringea dările, Gergu, era un om greoi, iubitor de 
băutură, dar rareori beat şi amator de femei pe care le considera 
obiecte menite să-i ofere plăcere. Divorţat pentru a treia oară, se 
simţise bine chinuindu-şi soțiile şi le înspăimâîntase într-atit cu 
violenţa sa, încît acestea nu îndrăzniseră să depună plingere. 
Pînă şi singura lui fată, care se adăpostise în casa mamei ei, ju- 
rase să nu mai dea ochii vreodată cu această brută. 

Întîlnirea cu trezorierul Medes, îi schimbase soarta. Fiind 
mîna dreaptă a acestui important demnitar şi la adăpostul func- 
ţiilor sale, căpătase avînt. Putea acum, fără teama de a fi pedep- 
sit, să-şi manifeste cruzimea înnăscută, atît asupra victimelor 
care-i erau indicate cît şi asupra celor pe care le alegea singur. 

Nu numai că munca îi era bine plătită, dar se anunțau și pro- 
movări însemnate. Şi cum Medes urca rapid treptele ierarhiei, 
Gergu îl urma îndeaproape. 

Orgolios şi lacom, fostului corâbier îi plăcea să fie întot- 
deauna la cîrma. Şi cum nu se simţea în largul său în timpul cå- 
lătoriilor pe uscat, asuda din belşug. Superstiţios, nu pleca 
niciodată la drum fără o duzină de amulete asupra lui. 

Ajungînd la Coptos, Gergu răsufla uşurat. Deşertul îl obo- 
sea şi, asemenea stăpînului său, suporta cu greu căldura. Dar 
tocmai aici, în acest oraş, dăduse de urma celor două lazi pe care 
le voia Medes. instinctul său de vinător îl înşela arareori și, 
avînd în vedere că în viaţa lui scosese destule fiare sălbatice din 

birlog, simţea şi acum că această ceată de corăbieri tîlhari nu 
putea fi departe. 

Însoţit de trupa sa de soldaţi înarmaţi cu bite, Gergu nu um- 
blă cu viclenii. Făcu turul hanurilor fără să se ascundă şi puse 
întrebări fiecărui proprietar. 

A şasea încercare se dovedi norocoasă. 

— E adevărat, recunoscu hangiul, cîţiva petrecăreţi s-au lău- 
dat că au pus mîna pe o comoară neașteptată şi au băut zdravân 
pînă dimineaţa. 

— Au spus ce fel de comoară? întrebă Gergu. 

— Parfumuri şi uleiuri preţioase, din cîte am înţeles. 

— De unde proveneau? 

— N-au vorbit despre asta. 

— Şi încotro au plecat chefliii? 

— Cel mai înflăcărat, căruia ceilalţi îi ziceau „căpitane“, a 
pomenit de casa părinţilor săi, înspre miazăzi de oraş. Acolo vo- 
iau să aştepte în linişte încheierea vînzării. Altceva nu mai ştiu. 

— E bine şi atit, hangiule! Cu condiţia, bineînţeles, să nu mă 
fi minţit. 

— Sigur că nu! Dar sper să n-am necazuri din această pricină. 

— Dimpotrivă, afirmă Gergu cu un zîmbet lacom. Dacă eşti 
de acord să te numeri printre iscoadele mele, vei scoate chiar şi 
un cîştig frumuşel. 

— O să vă arăt unde se găseşte casa. 


Capitanul avea ochii aţintiţi asupra celor două lăzi din care 
se răspîndea neîncetat o mireasmă foarte plăcută. Însă, de fie- 
Care dată cînd încerca să le deschidă, lăzile se încingeau aşa de 
tare, încît era nevoit să renunţe. Complicii săi începură să-şi 
piardă răbdarea, dar nici unul nu voia să rişte să cadă victima 
unui blestem. Posedau o comoară, desigur, dar cum să obţină un 
preţ cît mai bun? 

Capitanul se gîndi că ar fi fost mai bine să se îndeparteze de 
Coptos şi să încerce s-o vîndă într-un oraş mai mare, Memphis 
Chiar, ca să poată trece neobservaţi. 

Cîştigul urma să fie împartit şi acest lucru îl enerva cel mai 
mult. Pentru moment, avea nevoie de oameni care să care lăzile. 
Dar după aceea, va avea el grijă ca situaţia să se schimbe. 

Zgomotul unei lupte ce răzbătea de afară îl alarmă. 

Avea loc o încăierare, cu siguranţă. Ar fi trebuit să meargă 
să vadă ce se petrece, dar nu putea lăsa lăzile nepăzite. 

Dupa cîteva ţipete sălbatice, se aşternu tăcerea. 

Apoi, Gergu năvăli în cameră: 

— Ah! Acesta este, fară îndoială, renumitul căpitan şi con- 
ducătorul hoţilor! Şi nu-i singur... Ci împreună cu cele două lăzi 
pe care le caută administratorul tezaurului. 

— Tezaur? Dar... 

— Ai declarat aceste comori administraţiei? 

— Nu încă, dar... 

— Unul dintre oamenii tài e mort, ceilalţi au fost arestaţi. Se 
fac vinovaţi câ i-au lovit şi rănit pe oamenii legii, sâvirşind ast- 
fel o greşeală foarte gravă, care se pedepseşte aspru. Nici unul 
dintre voi nu va revedea marea. 

— Dar eu nu m-am bătut! 

— Numai laşii fug de răspunderile ce le revin, îl repezi Gergu. 

— Lăzile acestea nu-mi aparţin, luaţi-le şi Lăsaţi-mă să plec! 

— Cum le-ai obţinut? 

— Din întîmplare! Am salvat un naufragiat de pe o insulă pustie. 

— Unde anume se găseşte această insulă? 

— Am văzut-o pierind sub valuri. 

Gergu îi dădu o palmă căpitanului: 

— Urăsc să-şi bată joc cineva joc de mine! Hai, vorbeşte! Şi 
mai repede! 

Continuă să-l lovească pe marinar cu mare plăcere. 

Avînd nasul spart, mai multe coaste rupte şi faţa plină de 
sînge, căpitanul îi relată toată întîmplarea, întocmai cum se 
petrecuse. Convins de sinceritatea interlocutorului său, Gergu 
se simţi tulburat. 

— Cu ce sînt pline lazile? 

— N-am reuşit să le deschid! Cînd încerc, imi ard degetele. 

Gergu nu îndrăzni să-i verifice spusele. Curajul nu era punc- 
tul său tare şi, oricum, nu era plătit sâ-şi asume riscuri. Această 
poveste era din ce în ce mai ciudată şi era treaba lui Medes să-i 
descurce itele. 


Un servitor aduse bere rece pentru Medes şi oaspetele său. 

— Băiatul a vorbit? întrebă, nerăbdător, trezorierul. 

— Chiar nu ştie nimic, stăpîne, răspunse falsul soldat. Nu a 
făcut decît să repete aceeaşi poveste cu neputinţă de crezut. Cred 
că a fost atît de îngrozit de naufragiu, încît şi-a pierdut minţile. 

— Ai scăpat de el? 

— Am îndeplinit întocmai poruncile pe care mi le-aţi dat. 

— Atunci e mai bine să pârăseşti provincia aceasta. Ţi-am 
păsit o slujbă mulţumitoare departe de aici, în Fayyum. Muncă 
puţină, o casă frumoasă, o plată bunicică. Ai şi loc asigurat pe 
corabia ce pleacă într-acolo cît de curînd. 

Falsul soldat fâcu o plecâciune şi părăsi încăperea. 

În urma lui, Medes, plin de ciudă, goli pe nerăsuflate două 
cupe de bere. Nu se îndoia câ cercetările fuseseră făcute temei- 
nic şi că micul scrib înnebunise. Mai rămîneau cele două lăzi, 
dar oare într-adevăr existau? 

Iar răspunsul nu întârzie. 

În seara zilei următoare, Gergu, roşu la faţă şi voios, se în- 
faţişă portarului casei lui Medes, care îl primi neîntîrziat. 

— Misiune încheiată, stăpîne! 

— Unde sînt lăzile? 

— Într-o magazie părăsită, păzite cu grijă. Ar fi bătut la ochi 
dacă le-aş fi adus pînă aici. 

— Laâudabilă hotarire. Şi echipajul? 

— Nu vom mai auzi vorbindu-se de el. Nenorociţii ăia vor 
putrezi în temniţă. 

— Ce-ai aflat de la căpitan? 

— Nu l-am cruțat, puteţi să mă credeţi! Dar amaăritul de el 
nu mai are mintea întreagă. Un băiat şi două lăzi culese de pe 

o insulă pustie, corabia care a pierit în urma unei furtuni, insula 
ce s-a scufundat în mare, băiatul fiind singurul supravieţuitor, 
asta-i tot ce-am putut scoate de la el. 

Medes nu-şi ascunse dezamăgirea: 

— S-ar părea că acesta-i adevărul, Gergu! Am pierdut Fulge- 
rul cu tot cu echipaj, marea nu l-a vrut pe scrib ca jertfa. Această 
călătorie pentru care am depus atitea eforturi şi atita răbdare 
n-a fost o izbîndă. 

— Da, dar aveţi totuşi lăzile! Pînă acum, nimeni nu le-a deschis. 

— Cum poţi fi aşa sigur? 

— Un blestem le protejează. 

— Dar noi îl vom birui! 

Cei doi bărbaţi porniră fără întîrziere spre magazia părăsită, 
supravegheată de oamenii lui Gergu. 

Medes avea, în continuare, convingerea că Ţara Punt exista 
fară putinţă de tăgadă şi toate aceste întimplări surprinzătoare 
nu făceau decit să-l întărească în credinţa sa. Valul care nimicise 
corabia şi omorise echipajul nu arăta oare că pămîntul sacru ști- 
use să-şi apere bogăţiile? 

Avînd în vedere mărimea lor, cele două lăzi conţineau, pro- 
babil, o veritabilă avere. 

— Ce curios, observă Gergu, nu se mai simte nici un miros. 
Pînă acum, răzbătea din ele un parfum delicat. 

— Deschide-le! 

Gergu se dădu înapoi: 

— Se zice că ard mîinile celor care le ating! 

— Dă-mi cuțitul tău! 

Cu multă îndirjire, Medes reuşi să strecoare lama în locul 
unde se îmbinau două scînduri. 

— Vezi, nu se întîmplă nimic. 

Puțin mai liniştit, Gergu duse munca pînă la capăt. 

În interiorul lăzilor, nu găsiră decit noroi, din care se råspîn- 
dea un miros dezgustător. 


15. 


După o zi istovitoare, seara era de-o blîndețe divină. O dată 
cu sfîrşitul secerişului, ritmul muncii ţăranilor încetinea, timpul 
pentru odihnă sporea şi fiecare se bucura de abundența deo- 
sebită a recoltei, datorată, fără nici o îndoială, faraonului. Ca şi 
guvernatorul lor, locuit&rii provinciei deveniseră partizanii 
lui Sesostris. 

Ultimele raze de lumină ale asfinţitului se stinseră repede, 
lăsînd locul unei nopţi înmiresmate. Animalelor şi oamenilor li 
se facuse foame şi mese vesele se organizau în jurul bucătăriilor 
în aer liber. 

Singur, aşezat pe piatra de hotar a unui cîmp, Iker nu avea 
poftă de mîncare. Nimeni de aici nu auzise de Ochi-de-Ţestoasă 
şi de Cuţit-Tăios. Descriindu-l pe falsul soldat care încercase 
să-l omoare, sperase că îl va recunoaşte cineva. Dar asasinul nu 
locuia în această regiune şi, odată nelegiuirea înfăptuită, îşi 
luase tălpăşiţa. 

Chiar dacă ar fi întrebat în dreapta și în stinga, n-ar fi ajuns 
totuşi la nici un rezultat. Aşa că tînărul se închisese în sine şi nu 
mai vorbea aproape deloc. Ar fi trebuit să părâsească acest ţinut 
pentru a-şi continua căutările, dar încotro s-o pornească? Şi 
achitarea datoriei avea să-i mai răpească mult timp. 

Singura alinare în această stare de dezolare îl constituia ri- 
tualul celebrat în prezenţa faraonului. Niciodată tinarul n-ar fi 

putut bânui că paşii săi se vor încrucişa cu aceia ai monarhului. 
Asemenea celorlalţi, abia dacă îndrăznise să-l privească. 

— Dacă nu mâniînci nimic, murmură cu voce firavă Floare-Mică, 
o să te prăpădești. 

— Ce contează? 

— Eşti foarte tînăr, IKer, şi plin de calităţi alese. De ce să nu 
te împaci cu soarta şi să-i dovedeşti tatălui meu că eşti demn 
să-i urmezi? 

— Pentru că sînt prea multe întrebări fără răspuns. 

— Dă-le uitării! 

— Cu neputinţă. 

— Îți îngreunezi viaţa degeaba, te asigur! 

— Ritualul celebrat pe arie nu era atît de simplu. 

— Sînt doar vechi obiceiuri de-ale ţăranilor, nu te frămînta 
din pricina lor! 

— De ce faraonul le-a onorat cu prezenţa sa? 

— Pentru că vrea să fie sigur că guvematorul nostru e de par- 
tea sa. După cum i-ai dat seama, regele nostru nu-i un om ne- 
putincios care accepta să-şi împartă puterea cu alţii. În curînd, 
îi va înfrunta pe stăpînii provinciilor care nu i se supun. Noi, cel 
puţin, putem sta liniștiți. Lasă-ţi deoparte trecutul, Iker, şi nu te 
gîndi decit la viitor! Eu exist, asemenea acestei gospodării, aces- 
tor pămiînturi şi acestor hambare. Dacă dorești, totul va fi al tău. 

— Aminteşte-ţi că tatăl tàu ţi-a interzis să mă vezi. 

Floare-Micâ îi zimbi: 

— De cînd ai fost ales să ridici viţelul, simbolul soarelui re- 
născut, e altfel. Nimeni de-aici nu mai îndrăzneşte acum să te 
vorbească de rău. Această noapte putem s-o petrecem împreună. 

Se machiase puţin cam strident, dar farmecul ei nu fusese 
niciodată atît de puternic. 

— Trebuie să mă gîndesc înainte. 

— Şi daca te-ai gîndi... dupa? 

— M-ai dispreţui, Floare-Mică, şi pe bună dreptate! Îți màrturi- 
sese câ vorbele tale m-au mişcat. Chiar trebuie să mai chibzuiesc. 

Posac, după cum îi era obiceiul, stăpinul i se adresă lui Iker: 

— Îngrijitorul vitelor este bolnav. Du boii la canal să se adape 
şi să se scalde! 

În curtea gospodariei se pregătea ospâţul ce marca sfirşitul 
secerişului. Pretutindeni, pe cimpuri, avea să fie mare sărbătoare, 
urmată de mai multe zile de odihnă. Această fericire tihnită nu 
era, oare, rodul faptelor lui Sesostris, care tocmai părăsise pro- 
vincia, după ce îndeplinise ritualul din templul principal? 

Abia aşteptind să se răcorească, boii nu se lăsară prea mult 
îndemnați. Apucară singuri pe drumul potrivit şi tînărului nu-i 
rămase decit să-i însoţească. 

Locul preferat al animalelor era mărginit de sălcii båtrîne, 
care dădeau o umbră plăcută. Unul după altul, boii coborau 
panta şi gustau apa din canal cu vădită plăcere. 

Iker se aşeză pe malul ripos. 

Nu dormise toată noaptea, străduindu-se să-şi imagineze cum 
ar arăta o existenţă liniştită, alături de Floare-Mică. Dar scenele 
pe care şi le închipuia, el — un bun tată de familie şi ţăran destoi- 
nic, ea — o soţie desăvirșită şi o mamă grijulie, recolte şi cirezi bo- 
gate, hambare bine umplute, nu trezi în el nici o dorinţă. 

Iker nu putea să se mintă singur; încercările prin care tre- 
cuse lăsaseră urme de neşters. Să le dezlege taina rămiînea sco- 
pul său principal. 

Deodata, se porni un vînt ciudat ce batea, parcă, din toate 
părţile, în acelaşi timp. 

Boii rămaseră nemișcaţi. 

Apoi, Iker o văzu. 

O femeie de o frumuseţe nepămiînteană, cu par de aur şi 
piele foarte neteda, ieşi din frunziş. Lunga sa rochie albă împrâş- 
tia o lumină orbitoare. 

O secundă, o singura secundă, privirile lor se întilniră. 

Ea. 

Era ea şi nici o alta n-ar fi reuşit vreodată s-o întreacă. 

— Araţi ciudat, îi spuse lunganul lui Iker. De unde vii cu boii? 

— De la canalul mărginit de sălcii. 

— A, înţeleg! Şi tu crezi că ai văzut-o pe zeiţă. Nu eşti pri- 
mul, linişteşte-te! Jocurile de lumini şi umbre desenează trupul 
unei femei splendide, despre care îngrijitorii de vite vorbesc cu 
înflăcărare. Din păcate, nu e decît o iluzie. 

Lunganul îi arunca o privire cu subînţeles: 

— Dar Floare-Mică e adevărată. Şi, după cum umbla zvonul, 
a pus ochii pe tine. E ceva serios? 

— Zvonul este o otravă cu care oamenii n-ar trebui să se 
hrânească. 

— Încă o cugetare fără rost! Eşti pe calea cea bună, Iker! Toţi 
visează la Floare-Mica! Fata stăpînului, îţi dai seama? Hai mai 
bine să pregătim ospăţul! Anul acesta se anunţă nemaipomenit. 

Mai multe umbrare de stuf fuseseră ridicate pentru a-i pro- 
teja pe meseni de soare şi copiii nu încetau să le necăjească pe 
bucaătarese care, ca să scape, le oferiră pînă la urmă, cîteva bu- 
căţi de prăjituri. 

Indiferent faţă de toată această agitaţie, Iker duse boii îna- 
poi în grajd. 

Cînd ieşi, se ciocni de Floare-Mică. 

— Te-ai gîndit? 

— Nu ma cred în stare să te fac fericită. 

— Te înşeli, Iker! 

— Îmi dai prea multa atenţie, Floare-Mică! 

— Tu nu semeni cu ceilalţi şi eu pe tine te vreau. 

Supărată, îi întoarse spatele şi se alătură tatălui ei, care su- 
praveghea prepararea bucatelor. 


Înainte ca foamea oamenilor să fie potolită, trebuiau cinstiţi zeii. 
Astfel că douăzeci de purtătoare de ofrande umplură un al- 
tar cu mîncâăruri sfinţite în templu şi închinate puterii nevăzute, 
care veghea asupra ospâţului. Împodobite cu peruci negre, îm- 
brăcate în rochii strîmte, acoperite cu văluri încârcate de perle 

albastre, cu brățări la încheieturile mîinilor şi la glezne, preote- 
sele erau una mai fermecătoare decît alta. 

Dar ultima le întrecea pe toate. Graţia ei fără egal îi cuceri 
pînă şi pe cei mai plictisiţi. Cu mersul său de regină, cu trăsătu- 
rile feţei de o rară fineţe, cu şolduri înguste, părea răsărită dintr-o 
lume unde domnea perfecțiunea. Un fåurar divin îi modelase 
frumuseţea, îi trasase curba sprîncenelor şi dăduse ochilor ei o 
strălucire asemenea stelelor. 

Încet, cu calm, de parcă s-ar fi aflat singură într-un templu, 
tînăra preoteasă depuse pe altar o floare de lotus deschisă. 

Astfel, parfumul lumii de dincolo avea să plutească peste 
bucuria oamenilor. 

Apoi preoteasa se retrase cu o eleganţă care îi vrăji pe cei 
de faţă. 

Cînd trecu prin dreptul său, Iker se văzu nevoit să recu- 
noască un lucru evident: era chiar femeia minunată care i se arâ- 
tase în frunzişul sălciilor. 


16. 


— Cum te simţi? îl întrebă Floare-Mică pe Iker, care zăcea 
întins pe o rogojină, cu o cîrpă umedă pe frunte. 

— Închide uşa, nu suport nici cea mai palidă rază de soare. 

Tînăra îi schimbă cîrpa: 

— Vrei să-ţi fac un masaj? 

— Nu-i nevoie. 

— Această indigestie pare foarte severa. 

— Da, este... 

— Nu ştii să minţi, Iker! Te-am observat: n-ai mîncat aproape 
nimic. Nu indigestia te ţine la pat. 

— Nu are nici o importanţă. 

— Ba dimpotrivă, chiar prea multă! De ce te afli în starea 
aceasta? 

— Nu ştiu. 

— Eu da! Crezi că nu te-am văzut cum o priveai cu ochi 
pătimaşi? 

— Despre cine vorbeşti? 

— Despre această preoteasă pe care toţi bărbaţii, şi mai ales 
tu, o sorbeaţi din ochi! Eşti în stare să te îndrâgosteşti şi så te 
îmbolnăveşti în acelaşi timp. 

— Nu poţi så înţelegi, Floare-Mică! 

-= Înţeleg eu destul! Te înşeli dacă te laşi furat de un vis cu 
neputinţă de atins. Fata aceasta este o preoteasă care trăieşte în 

templu şi nu-l părăseşte decît pentru celebrarea ritualurilor. 
N-o s-o mai vezi niciodata. 

Iker se ridică: 

— În ce templu? 

— Doar atît te interesează! Nimeni nu ştie, las-o să rămînă 
doar în visele tale, e mai bine aşa! O så te trezeşti, într-un sfir- 
şit, şi o să-ţi dai seama că eu nu sînt un vis! 

— Lasă-mă în pace, te rog! 

Iker voia să-şi fixeze bine în minte clipa magică în care tî- 
năra preoteasă îi acordase atenţie. Ar fi trebuit să-i vorbească, 
s-o întrebe cum o cheamă, să facă un gest, oricît de mărunt, 
pentru a o reţine. 

— E prima dată cînd vine aici? 

— Prima şi ultima. 

— Ştii, cu siguranţă, cum o cheamă, Floare-Mică! 

— Îmi pare râu câ te dezamăgesc. 

— Cineva a invitat-o în mod special, cineva care ar putea să-mi 
vorbească despre ea! 

— Nu te bizui pe aşa ceva. Şi acum, lasă rogojina şi du-te să 
munceşti! Minciuna cu indigestia nu poate să ţină la nesfirşit. 
Ai o datorie de plătit, adu-ţi aminte! 


Viaţa fără să o revadă nu avea nici un rost. 

Dar vai! După cum spusese fata stăpinului său, nimeni nu cu- 
noștea numele frumoasei preotese. Nu fusese decit o superbă apa- 
riţie în timpul unui ritual şi nu exista altă soluţie decit să o uite. 

Dar Iker o iubea şi nu-l atrăgea nici o altă femeie. Oricît de 
greu i-ar fi, trebuia să o regăsească. 

— Urmează cel mai neplăcut moment al anului, îl anunţă 
lunganul. Scribii contabili vin så controleze cîte animale numară 
fiecare cireadă. Nici nu intră în discuţie să-i înşeli, că te alegi cu 
o ciomaăgeală buna şi o amendă usturătoare. În plus, trebuie să 
te arăţi şi binevoitor faţă de mutrele lor nesuferite. 


78 CHRISTIAN JACO 


Scribii luară loc la umbra unui baldachin, iar perceptorul 
avu parte, în plus, şi de o pernă. Iker îi detestă imediat îngimfa- 
rea şi figura satisfăcută. 

Boi, vaci, măgari, capre şi porci începură să se perinde fără 
prea multă grabă prin faţa lor. 

Iker se aşeză discret în spatele unui scrib pentru a-l vedea 
cum lucrează. 

În mai multe rînduri, perceptorul, care nu nota nimic şi se 
mulțumea doar să observe, ceru bere rece. Odată numârâtoarea 
încheiată, îl chemă pe gospodar. 

— Am cercetat din nou socotelile colegilor mei, afirmă el cu 
răceală. La 700 de urcioare de miere datorezi 70 statului, iar 
pentru 70 000 de saci cu grîu datorezi 7 000. 

— Dările au crescut şi nimeni nu m-a prevenit. 

— Tocmai am făcut-o eu. 

— O să depun plîngere la tribunalul provinciei. 

— E dreptul tâu, dar aminteşte-ţi că fac parte şi eu din el. Sà- 
nătatea animalelor nu mi se pare prea grozavă. Dacă refuzi să 
plătești, vei primi o amendă usturătoare. 

— Nu-l ascultați pe acest hoţ! interveni Iker fluturînd papi- 
rusul pe care îl smulsese scribului. Priviţi mai degrabă actul din 
mîna mea: din ordinul acestui tîlhar, slujbaşii săi au scris cifre 
false! Au mărit numărul de vite ca să sporească dările. 

Un tic nervos făcu să se mişte buza superioară a percepto- 
rului, luat pe nepregătite. 

În rîndul ţăranilor, furia clocotea. 

— Arestaţi-l pe acest obraznic! porunci demnitarul. Nu ve- 
deţi că minte pentru a vă îndemna la răzmeriţă? Dacă îndrăzniţi 
să vă atingeţi de mine, veţi merge cu toţii la închisoare. 

Preţ de cîteva clipe, oamenii râmaseră nemişcaţi. 

— Fără prostii, băieţi! îi sfătui lunganul. Perceptorul are drep- 
tate. Şi apoi e treaba lui şi a stăpînului. Pe noi nu ne priveşte. 

— Puneţi mîna pe acel netrebnic! ordonă omul care strîngea 
dările celor patru soldaţi înarmaţi cu bastoane. 

Iker o rupse la fugă mîncînd pămîntul. Şi, întrucît cunoştea 
bine locurile, avea şanse să scape. 


Cu ajutorul lunganului, bucuros că scăpase de un rival care-l 
stînjenea, soldaţii scotociră prin colibe, prin adăposturile de stuf, 
prin grajduri, străbâtură cîmpurile, cercetară tufişurile. 

Urmăritul dispăruse. 

— Nu va putea ajunge prea departe, zise perceptorul. 

— Numai să nu părăsească provincia, îl corectă stăpînul 
gospodăriei. 

— Tu nu pierzi nimic dacă aştepţi! 

— Şi cu acest act ce-ai de gînd să faci? îl ironiză ţăranul 
fluturînd papirusul. 

— Tu de-abia ştii să citeşti! 

— Îndeajuns pentru a-mi da seama că eşti de-a dreptul un 
hoţ. Şi oamenii mei nu vă vor lăsa baltă. 

— Să zicem că e așa... Hai mai bine să uităm această poveste. Nu 
e decit o simplă greșeală la mijloc, pe care o s-o îndrept imediat. 

— Să uităm şi creşterea nedreaptă a dărilor mele. 

— Ai mare noroc că sînt un om înţelegător. Dar nu-mi cere 
mai mult! 


Soldaţii se hotăriseră să străbată-n lung şi-n lat împrejurimile 
gospodăriei încă vreo două zile în speranţa de a găsi ceva urme. 

Întorcîndu-se acasă, Floare-Mica se gîndea la tînărul fru- 
mos, cu frunte înaltă şi ochi strălucitori, care îi scăpase. Şi în su- 
fletul ei ardea un foc a cărui intensitate îi displăcea, dar pe care 
va şti ea să-l potolească în cele din urmă. Spre deosebire de cei- 
lalţi băieţi care o curtaseră, Iker avea o ţinută impunătoare şi 
hotărîrea unui stăpîn. În calitate de soţie, ea l-ar fi îndemnat să 
cumpere şi alte pămînturi, să-şi mărească domeniile şi să anga- 
jeze şi alţi muncitori. S-ar fi dus vestea despre prosperitatea lor. 

Dar „alesul“ ei nu mai era acum decit un fugar. 

Floare-Mică închise uşa camerei sale, unde nimeni, nici 
chiar tatăl său, nu avea voie să intre. În coşuri mari, erau rînduite 
cu grijă rochiile, perucile şi mantiile sale. O bună parte din cîşti- 
gurile adunate se duceau pe veşminte şi podoabe. În sala de 
baie, se găseau două cufere mai mici, din alabastru, în care erau 
păstrate produsele pentru îngrijirea pielii şi a părului. 

Fata scoase un strigăt de surpriză cînd îl descoperi pe intrus: 

— Iker! Ce faci aici? 

— E cea mai bună ascunzătoare. 

— Soldaţii te caută, a... 

— N-am făcut nimic râu, dimpotrivă. 

— Nu te poţi pune cu acest perceptor. 

— Ba bine că nu! Avem dovada că fură şi va fi condamnat. 

— Nu e atît de simplu, Iker. 

— Cheamă-l pe tatăl tău şi să punem la punct împreună un 
plan. Voi fi martorul principal. 

— Îi repet: nu e aşa simplu. 

— Lămureşte-mă, Floare-Mică! 

— De fapt, orice este posibil, cu condiţia să accepţi să te cà- 
sătoreşti cu mine. 

— Ai priceput că nu ştiu să mint. Nu sînt îndrăgostit de tine. 

— Ce contează? Important este că sîntem o pereche frumoasă 
Şi că ne vom îmbogăţi. 

— Nenorocirea s-ar abate pînă la urmă asupra noastră, cu 
siguranţă. 

— Nu e chip să te răzgîndeşti? 

— Nu. 

— Habar n-ai ce pierzi! 

— Îmi pare rău, dar îmi doresc altceva. 

— Preoteasa după care ţi s-au aprins câlciiele! 

— Vreau ca acest perceptor să fie condamnat. Fără dreptate, 
lumea ar fi de nesuportat. Eşti de acord să te duci să-l cauţi pe 
tatăl tău? 

Floare-Mica reflectă puţin. 

— Facem precum ai spus. 

Iker o sărută tandru pe frunte. 

— Nici un slujbaş care ia mită nu va mai îndrăzni să vå ne- 
câjească, o să vezi. 

Fata plecă, dar Iker nu avu prea mult de aşteptat. 

— Poţi să vii, Iker! strigă ea, după un timp. 

Cînd ieşi din cameră, trei soldaţi se repeziră asupra lui şi îi 
legară mîinile la spate. 

Ghemuită în braţele tatălui său, Floare-Mică privea în 
altă parte. 

— Pentru mine totul e limpede, declară ţăranul. Fiica mea a 
făcut bine dînd de ştire soldaţilor că te ascunzi aici şi că o ame- 
ninți. La urma urmelor, nu eşti decît un pierde-vară, plin de 
datorii şi obraznic. Meriţi o pedeapsă aspră şi nimeni nu va 
plinge după tine. 

— Adio, Floare-Mică, zise Iker. Acum nu-ţi mai datorez nimic. 


17. 


Condamnarea era definitivă: un an de muncă silnică pentru 
învinuirea adusă unui demnitar aflat în exerciţiul funcţiunii, vi- 
olenţă faţă de gărzile deşertului şi tentativă de evadare. 

Judecătorul care prezida un juriu format din primarii pro- 
vinciilor nu arâtase nici un fel de interes faţă de explicaţiile lui 
Iker. Mărturiile zdrobitoare ale perceptorului, scribilor, ţăranului 
şi ale fiicei sale, precum şi cea a lunganului l-au convins însă. 

În timpul îndelungatei călătorii spre minele de aramă din 
Sinai, Iker nu căzuse victimă nici unei brutalităţi. În plus, nu du- 
sese lipsă nici de mîncare, nici de apă şi se bucură de simpatia 
soldaţilor care nu-i ascunseră asprimea încercării ce-l aştepta. 

— Din fericire pentru tine, îi spuse mai-marele lor, eşti tînâr 
şi sănătos. Un trup bolnav şi îmbătrinit n-ar rezista nici un an. 

— Nu sînt vinovat de nimic! Doar am dat pe faţă cå un per- 
ceptor lua mită. 

— Ştiu, fiule! Noi doar ne supunem ordinelor primite. Dacă 
te-am lăsa să fugi în deşert, am atrage asupra noastră mari ne- 
cazuri. Iar tu n-ai avea nici o şansă să scapi cu faţa curata. Mai 
bine îţi ispăşeşti pedeapsa, chiar dacă e nedreaptă. 

Convoiul era pus sub protecţia lui Sopdu „Cel Ascuţit“, un 
şoim cu ciocul tâios, ce domnea peste pustietaţile dogoritoare 
de la Rasarit. Ascuns într-o piatră sacră în formă de triunghi, pe 
care era gravată imaginea unei raze de lumină ce cobora din 
înaltul cerului, zeul îi ferea pe adoratorii săi de atacurile conduse 

de tilharii nisipurilor, jefuitori fără credinţă, care nu se temeau 
de lege şi care atacau caravanele şi-i omorau pe negustori. 

Fascinat de deşert, Iker uită gospodăria şi pe locuitorii ei. 
Cum nu mai simţea nici o ranchiună, înaintea ochilor îi apărea 
adesea chipul frumoasei preotese. Cînd ea îl privea, Iker deve- 
nea atit de puternic, încît ar fi mişcat munţii din loc şi n-ar fi bă- 
gat în seamă oboseala! Îndata ce preoteasa dispărea, se simţea 
vlăguit, abătut, aproape incapabil să meargă mai departe. Do- 
rinţa de a o revedea era însă atit de arzătoare, încît îşi recăpăta 
încrederea în sine. Da, va depăși şi această nouă piedică și va 
pleca în căutarea ei. 

La Timna!, o depresiune semicirculară, pustie, mărginită de 
faleze cu pante abrupte, adăpostea minele de aramă exploatate 
încă din timpul primelor dinastii. Convoaiele de măgari le adu- 
ceau regulat minerilor hrană, îmbrăcăminte şi unelte. Avînd în 
vedere asprimea condiţiilor de muncă, meşterii erau înlocuiţi 
des. Condamnaţii trebuiau să se adapteze sau să moară. Cei 
cîțiva criminali, supravegheați de paznici vigilenţi, n-aveau 
vreme să lenevească. Săpau şi consolidau puţurile şi galeriile ca 
să uşureze munca minerilor. 

Clădirile — casele, depozitele şi închisoarea — erau constru- 
ite din piatră tăiată grosolan. Piatra şlefuită fusese folosită doar 
pentru sanctuarul zeului Min, stăpînul vieţii, protectorul carie- 
relor şi minerilor, cel care dezlăţuia tunetul şi furtunile ce um- 
pleau rezervoarele. Datorită lui, muncitorilor care scoteau arama 
din mâăruntaiele pămîntului, nu le lipsea niciodată apa. 

La sosirea convoiului, responsabilul carierei, un bărbat 
scund și îndesat, cu pielea arsă de soare şi vocea răguşită, se 
arătă foarte mirat: 

— Unde sînt condamnaţii? 

— Nu e decit unul singur, răspunse soldatul. Băiatul acesta. 

— E vorba de o glumă? 

— Pentru el, nu. 


1 Timna, localitate aflată la treizeci de kilometri de Edom. 

— Ce crimă a făptuit? 

— A scos la iveală necinstea unuia dintre perceptorii provin- 
ciei Cobra. 

— Dar... aceasta nu-i o vină. 

— Un ţăran împreună cu fiica şi slugile sale au depus mărtu- 
rie împotriva lui. Condamnarea: un an aici. 

— Mult prea mult! De ce nu a făcut plingere? 

- N-a fost timp. În mod evident, toată lumea părea domică 
să scape de el. 

Scundul îşi scarpină ceafa. 

— Nu-mi place... Da’ deloc! Ai actele? 

~ Uite-le! Îți lăsăm băiatul şi plecăm. Data viitoare, vom în- 
cerca să-ţi aducem cea mai bună mînă de lucru. 

În timp ce soldaţii îşi refăceau forțele mîncind, scundul îl 
privea stâruitor pe condamnat: 

— Numele tâu? 

— Iker. 

— Virsta? 

— 16 ani. 

— 'Ţăran? 

— Nu, ucenic scrib. Am fost atacat, jefuit, apoi... 

— Povestea vieţii tale nu mă interesează. Şi, oricum, n-ar fi 
trebuit să te afli aici. Dar e un fapt împlinit şi nimeni nu poate 
să schimbe ceva. 

Scundul îl cercetă apoi pe Iker din creştet pină în tălpi. 

— Ia să vedem... Eşti prea înalt ca să te poţi strecura prin 
galeriile înguste şi nici nu eşti suficient de puternic ca să te re- 
partizez la săpat. O să te pun în echipa care se ocupă de cup- 
toare. Nu pot să fac pentru tine mai mult de atît, fiule! 

— Vă mulţumesc! 

— Încearcă să ţii pasul şi nu te lăsa calcat în picioare de nimeni. 

Doi supraveghetori îl conduseră pe Iker într-un adăpost mic 
din piatră neşlefuita. Pe jos, erau întinse două rogojini. 

— Aşteaptă aici! 

Locul nu era deloc vesel, iar muntele părea de-a dreptul duş- 
mânos. Iker se simţea atît de departe de Egipt, încît avea impre- 
sia că nu va mai ajunge vreodată acolo. Dar refuză să se lase 
pradă disperării. Avea să iasă din această închisoare şi să o re- 
găsească pe tînăra preoteasă. 

Un tînăr de vreo 20 de ani, cu faţa pătrată, sprîncenele 
groase şi cu burtă, intră în adăpost. 

— Tu eşti nou-venitul? 

— Mă numesc Iker. 

— Iar eu, SekKari. Sîntem în aceeaşi echipă. Am auzit că eşti 
nevinovat. 

— Într-adevăr. 

— Şi eu la fel. Dar mai bine să nu vorbim despre trecut şi să 
ne îngrijim de prezent. Mai-marele nostru este Gură-Pocită. Un 
om prost şi râu. A fost condamnat de mai multe ori şi e de zece 
ani aici. A supravieţuit lucrului în mină şi acum se poartă de 
parcă ar fi stăpînul cuptoarelor de aramă. Nici un supraveghetor 
nu îndrăzneşte să se lege de el. Fii foarte atent! Încearcă să-i fii 
pe plac. Cit despre rațiile de mincare, te previn, sînt mici şi de- 
loc consistente. Dar ai nimerit bine. Bucătarul mă are la inimă 
Şi primesc nişte porţii în plus. Şi pentru că îmi eşti mai degrabă 
simpatic, vreau să te fac părtaş la această taină, dar cu două con- 
diţii: mai întîi să-ţi ţii gura şi apoi să iei asupra ta o parte din 
corvezile mele. 

— Mă învoiesc. 

Sekari îngenunche şi începu să sape în colţul cel mai întu- 
necat al încăperii. Scoase un mic vas de alabastru căruia îi înlă- 
tură acoperămîntul de pînză. Apoi răsturnă în palmă cîteva 
pastile pe care i le oferi lui Iker. 

— Înghite-le! 

— Ce sînt? 

— Un amestec de boabe de roşcovă şi de mărar. Acest leac 
te va ajuta să eviţi diareea şi alte necazuri cu stomacul. Să ştii 
că unii au murit din cauza acestor boli. 

Iker le înghiţi, iar Sekari dezgropă o altă comoară. 

— Să te îngrijeşti de trup nu-i de ajuns, trebuie să te ocupi și 
de suflet. Dacă nu, tristeţea te va copleşi şi-ţi vei pierde vigoa- 
rea. Ca să rămii liniştit, poartă asta la gît! 

Sekari îi oferi lui Iker o sforicică împodobită cu o serie întreagă 
de amulete micuţe, din comalină, care reprezentau şoimi, păsările 
lui Horus şi babuini, animalele lui Thot, ocrotitorul scribilor. 

Tînărul le frecă îndelung între degete. 

— Bun! Şi acum să mergem, că de nu, vom fi pedepsiţi. 


Guraă-Pocită era un soi de monstru păros, care nu se speria 
de temperaturile ce variau de la 700 la 1 000 de grade ale cup- 
toarelor în care era pregătită arama. 

De la prima privire, îl detestă pe noul-venit. 

— Aici, băiete, nimeni nu e nevinovat. Fii ascultător, altfel te 
strivesc. Şi să ştii că nimeni n-o să mă învinuiască. O gură mai 
puţin de hrânit înseamnă o veste bună. 

Iker înfruntă privirea lui Gură-Pocită: 

— Eşti mai voinic decît mine, dar nu mi-e frică de tine. 

— Pentru început, aranjează lingourile. Apo: mai vedem. 

După ce impurităţile se ridicau la suprafaţă, arama topită se 
lasa pe fundul cuptorului şi se scurgea în canalele de unde se 
scotea metalul brut. Retopit într-un cazan, acesta era tumat în 
forme înainte de a se întări. Transformat apoi în lingouri, in- 
ventariate şi numerotate, metalul lua calea Egiptului. 


O lună mai tirziu, Iker continua să stivuiască lingourile în 
magazii. Gură-Pocită nu-i făcu nici un reproş. 

— E ciudat, observă Sekari, gustînd dintr-o smochină. De 
obicei, nu se arată atît de îngaduitor. 

— ÎI ascult şi tac. Poate că acest lucru e de ajuns. Şi apoi, mi-ai 
dat amuletele care s-au dovedit eficiente. 

— Cu atît mai bine pentru tine, dar fii în continuare cu bå- 
gare de seamă. 

— N-ai auzit vorbindu-se de doi corâbieri pe nume Ochi-de-Ţes- 
toasă şi Cuţit-Taios? 

Sekari se gîndi. 

— Nu, numele acestea nu-mi spun nimic. 

— Ai putea să-i întrebi şi pe ceilalţi prizonieri? 

— Dacă vrei tu. Cei doi sînt prietenii tài? 

— Le-am pierdut urma şi mi-ar plăcea să ştiu de unde sînt de 
fel. Şi mi-ar mai plăcea, de asemenea, să-l revăd pe falsul sol- 
dat care a încercat să mă omoare. 

— Un fals soldat! Eşti sigur că... 

Iker îl descrise pe agresorul său. 

— Bine, o să mă interesez. Dar nu-ţi promit nimic. 


Demersurile lui Sekari nu dădură roade. Nici unul dintre con- 
damnaţi nu putuse să-i furnizeze nici cea mai vagă informaţie. 

Trecînd peste această dezamăgire, Iker îşi îndeplinea mai 
departe, cu rîvnă, sarcinile, care nu erau prea anevoioase. 

— Buna treabă, bâieţaş, recunoscu Gură-Pocită, aproape bi- 
nevoitor. Meriţi mai mult de atît. Ca să tragi şi tu un folos de pe 
urma şederii tale aici, trebuie să cunoşti totul despre aramă, în- 
cepînd cu cuptoarele. Miine le curățăm împreună. Este o favoare 
sacră, să ştii. Ţi-o acord pentru că ai învăţat care ţi-e locul. E o 
însuşire rară care merită răsplatită. 

Cu pasul său greoi, Gură-Pocită se îndepărtă. Nu-l mai su- 
porta pe acest băieţandru care, bineînţeles, era o iscoadă trimisă 
în grabă de gărzile din deşert ca să afle cum funcţionează ierar- 
hia condamnaților. 

Şi ţinta principală era el, Gură-Pocită. Acest Iker o să-l pî- 
rască şi el va fi trimis într-o ocnă. 

Exista o singură soluţie: să-l ardă într-un cuptor, dar să facă 
în aşa fel încît să pară un accident. 


Cînd soarele răsări, Sekari se întinse şi căscă: 
— Astăzi, îl ajut pe bucătar. Dar tu ce-ai de făcut? 
— O så curåț cuptoarele cu Gurâ-Pocită, răspunse Iker. 

— Chiar că i-ai intrat sub piele! Ai putea jura că vrea să-ţi 
transmită toată învăţătura necesară ca să-i urmezi. 

Ieşind din adăpostul lor, Iker şi Sekari dădură peste respon- 
sabilul carierei şi peste o mică trupă de soldaţi ai deşertului. 

— Voi doi, Gură-Pocită şi încă trei condamnaţi veţi fi mutaţi. 

— Unde anume? întrebă Sekari. 

— La minele de turcoaz ale zeiţei Hathor. 

— De ce? 

— Aşa am primit ordin. 

— Dar ne-am purtat bine, n-am fost pedepsiţi, am... 

— La minele de turcoaz e nevoie grabnică de muncitori. Fiţi 
supuşi şi lucraţi din greu, că altfel vă vor trimite înapoi aici. 
Şi dacă se întimplă aşa ceva, vă promit cå o să vă „răsplătesc“ 
pe măsură. 


18. 


Toate caile de acces pe uscat către Abydos erau păzite de 
soldaţi care nu lăsau pe nimeni să treacă. Pentru a pătrunde pe 
pămîntul sacru al lui Osiris, nu exista altă posibilitate decît de- 
barcaderul, aflat, de asemenea, sub strictă supraveghere. Şi chiar 
acolo acostă flota în fruntea căreia se afla corabia faraonului. 

Sub privirea sa, marinarii descărcară blocuri de piatră, so- 
cluri de coloane şi dale pentru pavat. Apoi cobori echipa de 
meşteri din provincia Cobrei, numărînd un şef de echipă, sculp- 
tori şi dulgheri. Toți depuseseră jurămînt că vor păstra tăcerea 
asupra lucrului pe care aveau să-l înceapă. Ştiau, de asemenea, 
că nu-şi vor revedea familiile înainte de încheierea lui. 

Marele preot din Abydos se înclină în faţa monarhului. 

— Cum îi mai merge salcimului? 

— Starea lui e neschimbată, Luminăţia Voastră. 

— Am venit să înalţ un templu, un locaş al eternității şi un 
oraş, îl informă Sesostris. Spre miazăzi va fi construit oraşul 
Uah-sut, „Cetatea Întarită“. În fiecare zi, vor fi aduse provizii de 
legume, carne şi peşte. Vor locui aici măcelari şi bucătari, astfel 
ca preoților şi meșterilor să nu le lipsească nimic. 

— Care hotăriţi să fie menirea preoţilor, Luminăţia Voastrâ? 

— Dupa cum am dat poruncă, nici un sacerdot din Abydos 
nu se va putea muta la alt templu. Nici unul însă nu va fi supus 
corvezilor şi nimeni nu va avea dreptul să se atingă nici măcar 
de un bulgăre de pamint din teritoriul lui Osiris. Vor fi primiţi 

aici doua feluri de preoţi: permanenţi şi temporari. Înainte ca un 
cortegiu de preoţi temporari să se poată retrage pentru a lăsa lo- 
cul altuia, trebuie să-şi împlinească în chip desăvirşit îndatori- 
rile, sub ameninţarea cu pedeapsa. Preoţii permanenţi vor fi: 
Chelul, răspunzător de ritualurile din Locaşul Vieţii, Slujitorul 
lui Ka, cel care venerează şi întreţine energia spiritului, „Cel 
care varsă libaţiile pe mesele de ofrandă“, „Cel care veghează 
asupra integrităţii marelui corp al lui Osiris, „Cel a cărui sar- 
cină e ascunsă şi care cercetează tainele“, „Cei şapte muzicanți 
care desfată sufletul divin“ şi, în sfârşit, „Cel care poartă paleta 
de aur“ pe care sînt înscrise formulele cunoașterii şi pe care ţi-o 
încredinţez ţie. 

Regele înmiînă bătrinului preţiosul obiect. 

— Mă voi arăta demn de această încredere, Luminăţia Voas- 
trå. Cînd veţi face cunoscute şi numele celorlalți? 

— Alege-i tu pe sacerdoţii cei mai devotați! Dar înainte de 
a merge mai departe, trebuie să ştiu dacă spiritul locului ne 
este favorabil. 

Şi Sesostris porni singur spre deşert. 

În ciuda insistențelor şi a avertismentelor repetate ale lui 
Sobek Păzitorul, faraonul nu-i îngădui să-l urmeze. 

Înca din cele mai vechi timpuri, asupra lui Abydos veghea 
o misterioasă divinitate, „Cel care este în fruntea fiinţelor Apu- 
sului“. Deşi trecut în „Lumea Cealaltă“ a tenebrelor, străbatea 
totuşi pămîntul celor vii cînd se deschideau porţile nevăzutului. 

Fără aprobarea sa, planul faraonului era sortit eşecului. 


Sesostris se opri şi rămase nemișcat chiar în locul unde 
urma să fie ridicat sanctuarul templului său. Aici, pămîntul in- 
tra în rezonanţă, într-un fel aparte, cu cerul. 

Natura întreagă amuţise. 

Nu se auzea nici un cînt, nu se simţea nici o adiere. 

ŞI brusc, parcă ieşit de nicăieri, un şacal negru, cu picioare 
lungi, bot imens şi urechi mari, drepte, îşi făcu apariţia. 

Neîncrezător, se ţinu la distanţă de intrus. Foarte repede, 
Sesostris înţelese ce voia de la el. Incamarea Primului dintre oa- 
menii Apusului îi cerea să-şi dezvăluie intenţiile. 

— Trebuie să împiedic veştejirea salcîmului, rosti monarhul. 
Pentru a reuşi, voi ridica un templu unde în fiecare seară se va 
celebra un ritual care va pastra vigoarea acestui loc. Dar n-ar fi 
de prea mare folos fără prezenţa unui locaş al eternității, unde 
se vor împlini misterele morţii şi reînvierii. Nu pentru mărirea 
mea vor înălța meşterii toate acetea, ci pentru ca Osiris să rà- 
mînă stîlpul lumii egipetene. Citeşte direct în inima mea planu- 
rile construcţiilor şi însemnează-le cu pecetea puterii tale, fără 
de care ele nu se vor împlini niciodată. 

Şacalul se aşeză pe picioarele din spate, îşi îndreptă ochii 
spre soare şi cîntă o melodie duioasă atît de pătimaşă, atît de 
profundă, încît făcu să vibreze sufletele tuturor fiinţelor vii de 
pe Marele Pămînt al lui Abydos. 


Prevestitorul şi însoțitorii săi tocmai trecuseră de un nou pla- 
tou calcaros, ce urmase unei serii de coline pietroase pe care se 
înălțau cîteva piscuri. Ici şi colo, întîlniseră, în mod neaşteptat, 
cîte o mică insulă de verdeață, unde se odihniseră cîteva ore îna- 
inte de a porni iar prin deşert. 

Subjugaţi de căpetenia lor, care ignora oboseala şi îndoiala, 
oamenii încă reuşeau să păşească. Şi nici măcar nu se mai între- 
bau cît timp aveau să mai reziste în arşiţa aceasta. 

— N-o să le găsim, afirma Shab Strîmbu”. Mai bine ne-am 
lăsa pâgubaşi, stăpîne! 

— Te-am dezămăgit deja? 

— Niciodată, dar cum să crezi în astfel de poveşti? 

— Ai văzut vreodată leşuri ciopirţite de monştrii deşertului? 

— Nu. 

— Eu da. Şi în acea zi am priceput că aceste creaturi stăpi- 
nesc forța de care avem noi nevoie. Cu ea, vom fi de neînvins. 

— Nişte trupe bine antrenate n-ar fi mai potrivite? 


92 CHRISTIAN JACQ 


— Deşi orice armată poate fi înfrîntà, totuşi aceea pe care o 
voi strînge eu va fi altfel. 

— Cu tot respectul, pentru moment, nu e decît o adunătură 
de păduchioşi. 

— Crezi că nişte amăriţi de păduchioşi ar mai fi acum în viaţă 
dacă nu mi-ar fi auzit cuvintele? 

— Da, trebuie să mărturisesc... E de necrezut că ne ţinem 
încă pe picioare! 

Nu erau decît vreo douăzeci de oameni, dar acceptaseră 
să-l urmeze pe Prevestitor după ce acesta le promisese că, la ca- 
păâtul unor încercări dure, îi așteaptă norocul şi bogăţia. Răufă- 
cători condamnaţi de mai multe ori la închisoare se bucurară să 
scape de pedeapsă în acest fel. De fiecare dată cînd unul dintre 
ei era pe punctul să renunţe sau să se revolte, Prevestitorul se 
apropia de el şi îl încuraja din priviri. Cîteva cuvinte, rostite pe 
un ton liniştitor, ca un descîntec magic, îl readucea pe râtăcit pe 
drumul cel bun. Un drum care totuşi se îndrepta spre adincurile 
deşertului fără sfîrşit. 

Pe înserat, cel care mergea în fruntea coloanei crezu câ ză- 
reşte un sedja, monstrul cu cap de şarpe şi corp de leu. 

— Băieți, am vedenii! Şi dacă nu e o nălucire, o să vadă ea, 
pocitania, ce-i fac! 

Şi o rupse la fugă în direcţia lighioanei pentru a-i zdrobi ca- 
pul cu o lovitură de bită. Totuşi, gîtul şarpelui se feri şi ghearele 
leului se înfipseră în pieptul atacatorului. 

— Aşadar, există cu adevărat, murmură Shab, îngrozit. 

Apoi se iviră un seref, cu cap de şoim şi trup de leu, şi un 
abu, berbecul enorm cu com de rinocer deasupra botului. 

Doi dintre însoțitorii Prevestitorului încercaseră să fugă, dar 
monştrii îi prinseră din urmă şi-i sfişiară. 

Apoi, într-o lumină roşie, care îmbrăţişa deşertul, se arătă 
sha, sălbaticiunea lui Seth, un patruped înzestrat cu un cap ca de 
pirafa. Chiar dacă părea mai puţin înfricoşător decît ceilalți trei, 
totuşi ochii săi cu sclipiri roşietice îi împietri pe supraviețuitori. 

— Ce ne facem? întrebă Shab, căruia îi clânţâneau dinţii. 

Prevestitorul îşi ridică braţele. 

— Toate divinităţile mă inspiră, cele ale răului deopotrivă cu 
cele ale binelui, vorbi el cu patimă. Lumina zilei şi forţa întune- 
micului sălăşluiesc în spiritul meu. Ele nu-mi vorbesc decît mie 
şi eu sînt singurul lor tâlmaci. Cine nu mi se supune, va fi dis- 
trus, cine mă ascultă, va fi răsplătit. Din aceste felurite puteri voi 
face una şi voi fi singurul care o va răspîndi. Pămîntul întreg îmi 
va da ascultare, nu va mai exista decît o singură credinţă şi un 
singur stăpîn. 

Doar Shab Strimbu' nu se lungise pe nisip ca så nu fie zărit 
de prădători. Cu toate acestea nu-şi crezu ochilor. 

Prevestitorul se apropie de cei trei, îşi trecu încet mîinile 
peste ghearele, peste pliscul şi cornul lor şi se unse cu sîngele 
victimelor. 

Apoi smulse ochii de jăratic ai sălbăticiunii lui Seth şi îi lipi 
peste propriii ochi. 

O furtună de nisip se ridică dintr-o dată, obligîndu-l pe Shab 
să se arunce pe burtă. Pe cît de violentă, pe atît de scurtă, fur- 
tuna cedă în curînd locul unui vînt rece. 

Prevestitorul stătea pe un colţ de stîncă, iar de monştri nu 
mai era nici urmă. 

— Stapine... N-a fost decît un vis urit? 

— Bineînţeles, prietene! Astfel de creaturi nu trăiesc decit în 
închipuirile fricoşilor. 

— Totuşi, acolo sînt nişte morţi, sfirtecaţi! 

— Victime ale unei fiare pe care prezenţa noastră a înfuriat-o. 
Am aflat ceea ce doream şi vom pomi acum să împlinim prima 
noastră faptă măreaţă. 

Shab căzuse, aşadar, pradă unuia dintre acele miraje atit de 
des întilnite în deşert. Dar atunci, de ce ochii Prevestitorului de- 
veniseră roşii ca sîngele? 


19. 


Înainte de a pleca spre minele de turcoaz din Sinai, situate la 
sud-vest de cele de arama, Sekari preparà un leac compus din chi- 
men, miere, bere dulce, piatră de var şi o plantă numită „păr de 
babuin“. După ce măcinase şi strecurase ingredientele, obținuse 
o băutură indispensabilă pentru păstrarea vigorii şi alungarea nu- 
meroaselor reptile ce dădeau tircoale prin deșert. O altă precauţie 
necesară o constituia ungerea întregului corp cu o pastă de ceapă 
fiartă şi zdrobită, pentru a îndepărta şerpii şi scorpionii. În plus, 
această ultimă măsură prezenta şi avantajul că ascuţea cele cinci 
simţuri, avantaj deloc neglijabil într-un loc ostil. 

Doar Gura-Pocită refuzase aceste leacuri, dar el oricum duh- 
nea atît de tare, încît nici chiar o viperă cu corn nu s-ar fi încu- 
metat să-l muşte. 

— Cunoşti tainele plantelor, Sekari? se miră Iker. 

— Înainte de a face mari prostii, am fost grădinar şi îngriji- 
tor de păsări. Uite aici, pe gît, cicatricea unui abces cu care m-am 
ales din cauza prăjinii grele la capetele căreia erau atimate gå- 
leţile umplute cu apă. De cite ori nu le-am carat! Însă lucrul la 
care mă pricepeam cel mai bine era să vînez păsărelele din grå- 
dini. Îmi plăceau mult vietăţile acestea mici, dar unele distru- 
geau tot! Dacă stăteai cu mîinile în sîn, nu mai mîncai nici un 
fruct. Le prindeam cu capcana şi cu laţul, ca să le fac să înţe- 
leagă totuşi că trebuie să se ducă să ciugulească în altă parte. În 
afara prepeliţelor care sfirşeau pe jar sau în tocana, celorlalte le 

dădeam drumul. Învăţasem chiar să le vorbesc! Unora le era de 
ajuns să le imit cîntecul ca să ocolească livada. 

— Şi care au fost... marile tale prostii? 

Sekari ezită: 

— Ştii, în meseria noastră, nu poţi să declari tot strîngătorului 
de dări, că nu te mai alegi cu nimic. Şi un scrib pusese ochii pe 
mine. Era înalt, foarte urit, cu nasul plin de bube. Un prefăcut 
care se dădea cinstit, deşi minţea aşa cum respira. Pe scurt, cînd 
mi-a atacat livada, am pus capcana la treabă. Şi pentru că prostul 
era foarte neîndeminatic, s-a vîrît în capcană pînă-n gît şi s-a su- 
focat puţin. Nimeni n-a plîns după el, dar judecătorul a socotit că 
eram vinovat. Pentru că părea doar o întîmplare nefericită, n-am 
fost condamnat la moarte, dar nu voi părăsi minele prea curînd. 

— Hotărit lucru, nu avem noroc la perceptori. Nu speri să-ţi 
fie micşorată pedeapsa pentru bună purtare? 

— Ba tocmai de aceea îmi țin capul plecat. Tâcut şi îndatoritor, 
aceasta e deviza mea. Astfel sînt apreciat de supraveghetori. 

— Cunoşti minele de turcoaz? 

— Nu, dar se aude că acolo munca e mai puţin aspră decit 
cea din minele de aramă. 

— De ce am fost trimişi de aici? 

— N-am idee. Dacă vrei un sfat, nu te încrede în Guraâ-Pocită! 

— Se poartă mai degrabă cu bunăvoință faţă de mine, 
obiectă Iker. 

— Tocmai acest lucru nu e firesc! E totuşi un ucigaş, chiar 
dacă n-a fost condamnat decît pentru furt, vătămare şi rânire. 
Sînt convins că doar se preface şi că, de fapt, te urâşte. 

Iker își frecă amuletele şi luă avertismentul în serios. La drept 
vorbind, uitase prima impresie pe care i-o facuse Gură-Pocită şi 
coborise garda. 

EI, ucenicul scrib, era cel care va purta piatra triunghiulară a 
lui Sopdu, acoperită cu un vâl. În regiune, nu fuseseră observați 
tilhari ai nisipurilor, dar era mai bine să-ţi asiguri protecţia zeului. 

— În curînd ajungem, îi preveni un soldat. 

Priveliştea era măreaţă. Şiruri de munţi, la nesfîrşit, şi oaze 
mici înconjurau un platou înalt ce domina depresiunile. Citeva 
tufe de mărăcini, stînci sfărmate, gresie galbenă şi neagră, co- 
line roşii şi un vînt violent animau acest peisaj neprimitor şi 
atrăgător în acelaşi timp. 

Alcătuită din soldaţi, prizonieri şi măgarii care cărau apa şi 
hrana, caravana apucă pe o cărare abruptă, ce permitea accesul 
pe platou. 

La marginea unui drum destinat procesiunilor ce treceau pe 
lîngă numeroase stele, îndreptîndu-se spre templu, îi aştepta un 
bărbat solid, de vreo 50 de ani: 

— Mă numesc Horure şi sînt comandantul corpului de ar- 
mată trimis aici de faraonul Sesostris. Mai ales din pricina vre- 
mii, misiunea mea e îngreunată şi am nevoie de mai mulţi 
mineri. De aceea aţi fost mutaţi aici. Sîntem în cea de-a patra 
lună a sezonului cald, total neprielnic extragerii turcoazelor, care 
nu suportă această temperatură. Îşi pierd culoarea verde-albas- 
tră, atit de intensă. Totuşi, faraonul mi-a poruncit să-i aduc cea 
mai frumoasă piatră descoperită vreodată şi de aceea trebuie să 
reuşim. În fiecare zi, o venerăm pe Hathor, suverana acestor 
locuri, ca să ne călăuzească mîinile. Odihniţi-vă astăzi, iar 
miine, în zori, la muncă! 

Locuinţele se găseau la est de templu. Oamenii liberi, care 
munceau la mine pentru o plată bună, îi priveau cu ochi plini 
de îngrijorare pe aceşti răufăcători, alături de care se vedeau 
nevoiţi să lucreze. Iar înfăţişarea lui Gură-Pocită nu avea darul 
să-i liniştească. 

Mai multe adăposturi făcute din blocuri de piatră nelegate 
între ele cu mortar fuseseră transformate în închisoare, cu uşile 
ferecate şi păzite. 

Pe rogojini, Iker şi Sekari găsiră plăcinte umplute cu nâut, 
curmale şi vase cu apă. 

— Am trăit şi mai rău, mărturisi Sekari, aruncîndu-se asupra 
mâncării. 

Sever supravegheați din toate părţile, condamnaţii se înfă- 
ţişară înaintea lui Horure. 

Fără un cuvînt, acesta îi conduse într-un templu format 
dintr-o înşiruire de curţi cu coloane, ale cărui altare erau încăr- 
cate de ofrande. Împàcat cu sine, Iker avu impresia că se află pe 
altă lume cînd păşi în acest loc sacru, unde domneau liniştea şi 
mirosul de tămi:ie. 

Horure înaintă pînă la o curte mare, avînd de o parte şi de 
cealaltă rezervoare şi bazine de purificare. 

Ajuns aici, îşi ridică ochii spre munte: 

— Va găsiţi în faţa sanctuarului lui Hathor, protectoarea 
noastră. Ea poate să ne îndrume căutările şi să ne ofere piatra 
desăvîrşită. 

Horure depuse pe un altar o cupă de alabastru plină cu vin, 
un colier, două sistre şi o statuetă reprezentînd o pisică. 

— Atunci cînd zeiţa e furioasă şi vrea să-i pedepsească pe oa- 
meni, ia înfăţişarea unei leoaice şi îi nimiceşte pe cei rătăciți în 
deşert. Cînd Îndepărtata revine pe un pămînt iubit de zei, se 
transformă în pisică, blîndă şi afectuoasă. Ea deţine turcoaza, 
simbolul bucuriei şi al înnoirii, capabil să triumfe asupra neno- 
rocirii şi distrugerii. Această piatră transmite energia sa copiilor 
luminii şi trezeşte în ei veselia. Hathor, tu eşti aceea care îngă- 
duie soarelui să răsară şi să reînvie lumea noastră în fiecare di- 
mineaţă. Fie ca strălucirea ta să pătrundă în inimile noastre! 

Iker trăi fiecare frază ca pe o revelaţie. Se simţea atît de bine 
în acest sanctuar, încît chipul tinerei preotese îi apăru din nou. 
Era acolo, aproape de el şi-i împâărtăşea emoția. 

Scurta ceremonie se încheie repede, toţi cei prezenţi pără- 
sind templul. Horure îi duse pe condamnaţi pînă la baza unei fa- 
leze cu aspect respingător. 

— Locul e periculos, recunoscu el. Din această pricină l-am 
pâstrat pentru voi. Cînd am adus-o aici, statuia lui Min s-a dat 
înapoi. Altfel spus, cariera are rod, dar refuză să ni-l ofere. 
Dacă am încerca să săpâm o galerie ar însemna s-o sfidăm şi 

s-ar răzbuna omorîndu-i pe mineri. Prudenţa ne îndeamnă să 
aşteptăm pînă ce muntele însuşi ne va da voie să-l cercetăm. 
Dar, aşa cum v-am spus, n-avem timp de pierdut. 

— De ce nu săpaţi în altă parte? întrebă Sekari. 

— Pentru că sînt convins că o turcoază unică, una care nu-şi 
schimbă culoarea, se ascunde aici. Aveţi de ales: ori vă asumaţi 
riscul, ori veţi fi trimişi înapoi la minele de aramă. Cine reuşeşte 
îşi cîştigă libertatea. 

„Libertate!“ Cuvîntul acesta răsună cu intensitate în min- 
tea lui Iker. 

— Eu refuz, declară ferm Gură-Pocită. Prefer să mă întorc la 
cuptoarele mele. E ceva necurat la mijloc, dacă pînă şi cei care 
se pricep la treburile acestea se feresc. 

Ceilalţi prizonieri îl aprobară. 

— Eu mă încumet, spuse răspicat Iker. 

— Eşti nebun, protestă Sekari. Nu l-ai auzit pe comandant? 
Însuşi zeul Min a dat înapoi. 

— Să-mi fie aduse uneltele necesare! 

— Iker, fii om cu judecată, te îndrepţi spre o nenorocire! De 
unul singur, nu vei reuşi. 

— Atunci de ce nu vii şi tu cu mine? Stai pe gînduri cînd, în 
loc să zaci în mizeria dintr-o mină de aramă de unde ai puţine 
şanse să scapi, poţi să-ţi redobîndeşti grabnic libertatea? 

Tulburat, Sekari contemplă peretele de stincă: 

— Daca o iei aşa... Dar tu intri primul! 

— Desigur! 

— Mai sînt şi alţi doritori? întrebă Horure. 

— Nici unul, răspunse Gură-Pocită, încîntat că scăpase de 
iscoadă. 

Horure îngenunche şi ridică braţele spre munte în semn de 
venerație. 

— Galeria pe care o veţi săpa va purta numele de „Cea care 
aduce bunăstare minerilor şi îngăduie să fie vazuta desavîrşirea 
lui Hathor“. Fie ca piatra cea vie să primească loviturile uneltelor 

cu bunăvoință şi să ştie că lucrăm pentru Lumină, şi nu pentru 
noi înşine! 

Comandantul corpului de armată le dădu celor doi tineri tîr- 
năcoape şi burghie din silex. 

— De unde începem? întrebă Sekari. 

Horure le indică un punct anume. Şi cîntecul uneltelor rupse 
tăcerea muntelui. 


20. 


Ţifnosul putea fi mulțumit de propria persoană. După ce je- 
fuise timp de zece ani drumurile din istmul de Suez şi prădase 
nenumărate caravane, îşi biruise fără luptă principalul rival. Ca- 
petenia bandei potrivnice murise prosteşte căzînd într-o rîpă şi 
oamenii săi nu fuseseră în stare să se înţeleagă între ei pentru a 
alege o nouă căpetenie. Aşa câ preferară să se adune sub condu- 
cerea Ţifnosului, formînd astfel cea mai de temut bandă de tîlhari 
ai nisipurilor din întreaga regiune. De acum înainte, puterea lor 
va spori într-atit, încît nici un negustor nu va reuşi să le scape. 

Uneori, tîlharii luau tot, alteori, se mulţumeau să-şi însu- 
şească doar o parte din mărfuri, obligîndu-şi victimele să jure că 
nu vor depune plingere, sub ameninţarea cu pedepse crunte. Nu 
uitau să le violeze pe femei, supuse, de asemenea, legii tăcerii. 

— Pradă în zare, anunţă un pîndar. 

— O caravană frumoasă? întrebă Ţifnosul, aţiţat. 

— Nu s-ar zice. 

— Atunci ce e? 

— Vreo douăzeci de oameni cumsecade. 

— Soldaţi? 

— După înfăţişare, nu. Cred că s-or fi rătăcit pe aici. O adu- 
nătură de sărântoci care nu prezintă nici cel mai mic interes. 

— Pe unii i-am putea primi în banda noastră, iar pe ceilalți 
i-am omori. 

— Rămiîne de văzut. 

Ţinuta impunătoare a conducătorului jalnicei trupe îi impre- 
sionă pe tilharii nisipului. Mergînd cu vreo cîţiva paşi înaintea 
celorlalţi, avea ochi agresivi şi o privire de fiară. 

Ruşinat că simţise oarecare teamă, Ţifnosul îl luă la rost pe 
bărbatul înalt şi slab. 

— Cine eşti tu, prietene? 

— Prevestitorul. 

— Şi ce prevesteşti? 

— Că duşmanii faraonului trebuie să se spună voinţei mele, 
ca să-l strivim pe acest tiran. 

Ţifnosul îşi puse mîinile în şold: 

— [a te uită! Şi de ce-ar trebui să fim de partea ta? 

— Pentru că prin mine vorbesc toate puterile pămîntului. Şi 
doar eu pot învinge. 

— Ţi-ai pierdut minţile, prietene, dar măcar m-ai înveselit! 

— În acest caz, de ce-ţi tremură vocea? 

— Obrăznicia ta nu mă sperie. 

— Dacă vrei să mai trăieşti, supune-te imediat Prevestitorului! 

Ţifnosul izbucni în râs: 

— Destul cu trâncăneala! O să vă cercetez pe rînd. Pe cei mai 
vînjoşi îi iau în banda mea, ceilalţi se vor usca în deşert. 

Prevestitorul întinse braţul stîng: 

— Îţi spun pentru ultima dată. Supune-te! 

Şi pe cînd Țîfnosul se pregătea să-l lovească, mîna Preves- 
titorului se transformă în gheară şi nasul, într-un cioc de pasăre 
de pradă. 

— E şoimul-om! exclamă un tîlhar al nisipului. Ne va dis- 
truge pe toți. 

Tovarăşii săi se întinseră pe nisip, cu mîinile la cap. Rămi- 
nînd complet nemişcaţi, sperau să scape de furia monstrului. 

Un vînt îngheţat îi făcu să se înfioare. 

Unul dintre ei îndrăzni să ridice capul şi să privească. 

Şi atunci văzu cadavrul Ţifnosulului, cu gâtul tăiat. 

— Cine refuză să mi se supună? întreba Prevestitorul, cu o 
voce blindă. 

Iar tilharii nisipurilor se prosternară cu toţii în faţa noului 
lor stăpîn. 


— Gata, zise Sekari, lac de sudoare, stilpii de susţinere au 
fost ridicaţi! Acum avem ceva şanse să ieşim de aici. 

Înaintînd în galeria pe care tocmai o descoperise, Iker nu se 
gindise că tavanul risca să se prăbuşească. Fără ajutorul tovară- 
şului său, amîndoi ar fi fost îngropaţi de vii. 

— Nu s-ar zice că avem ghinion, aprecie Sekari. Săpăm doar 
de cîteva zile şi nimerim drept peste această galerie îngustă din 
inima stincilor. Mai că-ţi vine să crezi că tocmai pe noi ne aştepta! 

— Nu mi se pare de prisos să mai punem cîțiva stilpi. 

— Ai dreptate, înainte de a merge mai departe, să întârim 
galeria. 

Horure fu uimit să-i vadă, din nou, pe cei doi smintiţi ieșind 
teferi afară. 

— Frumoasă descoperire, stăpine! strigă, în gura mare, Iker. 

— Turcoaze? 

— Nu încă, dar am găsit o galerie ce duce sigur la comoară. 

Vestea facu repede înconjurul domeniului zeiţei Hathor, 
unde Gură-Pocită şi ceilalţi îndărătnici mai aveau de trudit îna- 
inte de întoarcerea în minele de aramă. La amărăciunea pe care-o 
încercau deja, se adăugă acum şi invidia. 

De la începutul periculoasei lor aventuri, Iker şi Sekari nu 
mai stăteau împreună cu foştii lor tovarăşi. În plus, porţiile lor 
de hrană erau mult mai consistente. 

Pe cînd soarele apunea, Horure se aşeză în faţa lor: 

— Nici unuia, nici celuilalt nu vă lipseşte curajul. 

— La mine, protestă Sekari, curajul e pe terminate. Nu cre- 
deţi că am făcut destul? 

— Îmi trebuie cea mai frumoasă dintre turcoaze. Pînă cînd 
nu daţi de ea, sarcina voastră nu se termină. 

— Pot să vă pun o întrebare? i se adresă Iker. 

— Te ascult. 

— Îi cunoaşteţi pe doi corăbieri pe nume Ochi-de-Ţestoasă 
şi Cuţit-Tăios sau aţi auzit vorbindu-se de corabia lor, Fulgerul? 

— Eu mă pricep la deşert, nu la corăbii. Încercaţi să vă odih- 
niţi, poimiine vă întoarceţi în măruntaiele muntelui. 


Caravana se opri la marginea micuţei oaze, unde mai curgea 
încă puţină apă. Sub supravegherea soldaţilor, negustorii des- 
cârcară poverile de pe măgarii care se grăbiră să se adape. 

— Încă trei zile de mers, estimă călăuza, şi vom ajunge la 
marginea Deltei. Acolo, jos, se găsesc canale, copaci şi apă. Sînt 
mulţumit că scap, în sfîrşit, din aceste pustietăţi fierbinţi! De astă 
dată, călătoria mi s-a părut foarte lungă. 

— Socoteşte-te fericit să scapi cu viaţă, îl corectă gradatul. 
Regiunea este din ce în ce mai primejdioasă. 

— E vorba de atacurile tilharilor nisipurilor? 

— Ultimul a fost un adevărat măcel. 

— De ce nu intervine faraonul cu mai multă hotârîre? 

— Cred că are alte griji. Dar eu sînt aici cu o patrulă de zece 
soldaţi cu experienţă. 

— Atunci să căutăm urcioarele cu provizii. Merităm o masă 
bogată. 

Fiecare călâuză cunoştea locurile unde, sub protecţia magică 
a micilor stele şi a amuletelor, erau ascunse provizii care se 
reînnoiau în mod regulat. Ele constituiau un sprijin pentru călă- 
torii obosiţi care îşi calculaseră greşit hrana necesară drumului 
pe care-l aveau de străbătut. 

Stela era spartă şi amuletele smulse din locaşul lor. 

— Cine a îndrăznit să facă asta? se indignă gradatul. Netreb- 
nicii aceştia nu mai respectă nimic! 

Călàuza observă că mîncarea dispăruse. 

— Voi întocmi îndată un raport care va produce multă tulbu- 
rare! promise bârbatul. Pînă la urmă, armata va cerceta şi va cu- 
răţa regiunea. 

Deodată, izbucniră nişte urlete care îi alertară pe cei doi 
bârbaţi: 

— Caravana e atacată! 

Calâuza încercă să fugă, dar doi tilhari ai nisipurilor o ajun- 
seră din urmă şi îi zdrobiră capul cu lovituri de bită. 

Gradatul ţinu piept inamicului, dar pînă la urmă fu copleșit. 

Surprins că nu a fost omorît, se pomeni tîrît în faţa unui bår- 
bat neobişnuit de înalt şi de slab, cu ochii roşii. 

— De cîţi ani umbli prin deşert? îl întrebă Prevestitorul. 

— De mai bine de zece ani. 

— Aşadar, cunoşti întregul ţinut. Dacă vrei să scapi de tor- 
tură, spune-mi care sînt cele mai importante locuri pentru faraon 
Şi descrie-mi-le în amănunt! 

— Pentru care motiv? 

— Tu fă bine şi răspunde! Şi, mai ales, vorbeşte limpede! 

Soldatul îi povesti despre fortareţe, despre locurile de popas 
ale caravanelor, despre minele de aramă şi despre turcoaze. 

— Turcoazele, repetă Prevestitorul pe un ton ciudat. Nu sînt 
protejate de o divinitate? 

— Ba da, de zeiţa Hathor. 

— Şi se arătă mereu binevoitoare? 

— Nu şi atunci cînd ia înfăţişarea unei leoaice fioroase care 
străbate Nubia şi îi devorează pe cei răzvrătiți. Dar datorită tur- 
coazei s-ar putea să se liniştească. 

— Cariera e supravegheată? 

— Soldaţii o păzesc fără încetare. 

— Nu mai am nevoie de tine, viteazule soldat, deoarece nu 
eşti unul dintre aceia care-şi trădează ţara. 

Şi Prevestitorul îi întoarse spatele soldatului, pe care Shab 
Strîmbu' se hotărise să-l execute. 


21, 


Iker se sufoca, tuşea, dar continua să sape în galeria care se 
îndrepta spre inima muntelui. După ce întărise stilpii de susţi- 
nere, Sekari, epuizat, se mulțumea să-şi observe atent tovarășul 
de suferinţă. 

— Nu duce nicăieri, Iker! Dacă îţi fortezi norocul, vom sfirşi 
striviţi amîndoi. 

— Aici stînca e solidă. Mi-e foarte greu să înaintez. 

— Şi tot ca pînă acum, nici cea mai mică urmă de turcoază. 

Furios, Sekari lovi cu tîmăcopul în perete: 

— Acolo, priveşte... Ai făcut o spârtură. 

Amindoi zăriră o sclipire verde-albastră. 

Sekari apropie de stîncå fitilul lămpii sale, aranjat cu grijă 
ca să nu fumege. 

— Turcoaze... Am găsit turcoaze! 


Mutra comandantului Horure nu anunţa nimic bun. 

— Sînt pietre obişnuite, aprecie el. Culoarea e ştearsă, n-are 
pic de strălucire. Nu pot să le duc la curtea faraonului. 

— Dar aţi spus că anotimpul nu e prielnic turcoazelor, îi 
reaminti Iker. 

— O zi de odihnă şi apoi vå continuaţi munca. Ştiu că regina 
turcoazelor se ascunde în acest munte şi am nevoie de ea. Acesta 
e preţul libertăţii voastre. 

Trecînd peste decepţia pe care-o resimţeau, Iker şi Sekari se 
întoarseră în mină. Ucenicul scrib avea voinţă pentru amindoi. 

— Am o idee, spuse el. 

— Hei! Nu cumva, din întîmplare, e una nebunească? 

— Ce-ar fi dacă am săpa noaptea? Am lăsa lumina lunii să 
intre în galerie şi am privi viaţa pereţilor. Sînt sigur că piatra nu 
respiră la fel ca ziua. 

— Şi noi cînd dormim? 

— Măcar să încercăm. 

Sekari ridică din umeri. 

Într-adevăr, atmosfera era cu totul alta. Cei doi avură impre- 
sia că pătrund într-un sanctuar în care lucrau forţe misterioase. 
Liniştiţi, înaintară cu grijă pentru a ajunge la capătul galeriei. 

Lampa lui Sekari se stinse: 

— Numai asta mai lipsea! Mă duc să caut alta. 

— Aşteaptă puţin! 

— Stăm în întuneric! 

— Nu tocmai. 

— Ah, ai dreptate! 

Din perete izvora o rază de lumină albastră, intensă şi blindă 
în acelaşi timp. 

— Ar trebui, poate, să ieşim cît mai repede afară, sugeră Sekari. 

— Dă-mi tîrnăcopul cel mic! 

Cu grijă, Iker scobi în stîncă de jur împrejurul razei. 

Apaăru o turcoază magnifică, a cărei strălucire îi uimi pe des- 
coperitori. 

Tînărul îşi contemplă faţa în ea. Din mijlocul pietrei, fru- 
moasa preoteasă îl privea surizătoare. 


— Grozavă treabă, recunoscu Horure. N-am văzut vreodată 
o turcoază de o asemenea calitate. 

— Atunci... sîntem liberi? întrebă Iker. 

— Cuvîntul dat nu se ia înapoi. Veţi pleca în valea Nilului cu 
următoarea caravană. 

— Avem nevoie de documente care să dovedească acest lucru. 

— Iată-le! 

Tinarul strînse la piept tăbliţa de lemn care îi reda viitorul. 

— O ispravă ca a noastră nu merită puţin vin? sugeră Iker. 

Horure păru că stă pe gînduri: 

— Ceri mult... Dar m-am gîndit deja. 

Sekari goli trei cupe una după alta, apoi sorbi pe îndelete vi- 
nul tare, mîncînd în acelaşi timp cît patru. 

— Păcat că prin locurile acestea lipsesc femeile! Fericirea ar 
fi fost deplină. Dar curind vom petrece seri mai vesele. Ai o iu- 
bită, Iker? 

— Sînt în căutarea unei femei. 

— Una anume! Unde ai întîlnit-o? 

— Mai întîi, în apropierea unui canal, sub o salcie. 

— Ah, zeița care se arată îngrijitorilor de vite! O veche le- 
gendă care are farmecul ei. Eu te întreb de o femeie adevărată. 

— Dar ea chiar există. 

— Cum adică, chiar există? 

— Am întilnit-o şi a doua oară. 

— Tot sub o salcie? 

— Nu, pe o cîmpie, în timpul unei sărbători. Şi tocmai am 
văzut-o pentru a treia oară în inima turcoazei. 

Sekari goli încă o cupă cu vin: 

— Ai muncit mult, Iker, ai dormit puţin şi emoțiile din ulti- 
mele zile te-au tulburat. După cîteva ore de somn, o să fii iar în 
apele tale. 

— Nu-i cunosc numele, dar ştiu că este preoteasă. 

— Ah... Mai degrabă fermecătoare sau mai degrabă severă? 

— Nu se află pe lume o alta mai frumoasă ca ea. 

— Pari îndrăgostit de-a binelea! Sper cà nu aparţine Cercului 
de Aur din Abydos. 

— Despre ce vorbeşti, Sekari? 

— Între noi, grădinari, aşa îi numim pe iniţiaţii care se retrag 
într-un templu. 

— Nu e cazul ei, pentru că a participat la sârbâtoare ca pur- 
tătoare de ofrandă. 

— Cu atît mai bine pentru tine. Poate n-o fi fost ultima ei ie- 
şire în lume, înainte de a se alătura tovarăşelor sale. 

— De ce i se zice „Cercul de Aur“ şi de ce la Abydos? 

— Acum vrei prea multe! După cum ştie fiecare, Abydos 
este locul cel mai misterios din Egipt, unde Osiris renaşte pentru 
ca ţara să trăiască mereu în armonie. Restul nu-i priveşte pe oa- 
menii ca noi. 

— Crezi că e cu putinţă să intri în acest Cerc? 

— Ca să-ţi răspund sincer, nu-mi pasă deloc! Şi nici ţie, de fapt! 

— Cum poţi să spui aşa ceva? 

— Pentru că ai treburi mai grabnice. Nu mai cauţi urmele a 
doi corâbieri care sînt cauza nenorocirilor tale? 

— Doi corăbieri, o corabie, un fals soldat care a încercat să 
mă omoare, murmură Iker. Şi Ţara Punt... 

— Ah, nu, nu te pierde iar în poveștile tale! Îți dai seama că 
ai devenit cel mai mare descoperitor de turcoaze şi că această 
faptă strălucită va ajunge poate la urechile faraonului însuşi? 

— Uiţi că Horure este comandantul corpului de armată. La- 
udele pentru această ispravă îi vor reveni lui. 

— Ai dreptate, fără îndoială, recunoscu Sekari. Dar, oricum, 
eşti liber! 

— Mă vei ajuta în căutările mele? 

Grădinarul păru stînjenit: 

— Ştii, eu sînt un om paşnic, care nu visează decit o viaţă liniş- 
tită, departe de orice neînţelegeri. Nu prea mă descurc în încâierări. 

— Înţeleg. Prin urmare, drumurile noastre se despart aici. 


Beat, Sekari căzu într-un somn profund, de îndată ce se în- 
tinse pe rogojină. Nereuşind să adoarmă, Iker ieși din adăpost şi 
contemplă stelele. De ce destinul îi juca feste? Spre ce îl tîra? 

Gîndul la tînăra preoteasă îl calmă şi îl făcu să sufere, în ace- 
laşi timp. Dacă era, într-adevăr, cu neputinţă de ajuns la ea, nu 

avea să mai cunoască vreodata fericirea. Dar de ce să dispere, 
cînd putea acum să-şi reia şi îndeletnicirea de scrib, şi Căutarea? 
Descoperirea turcoazei nu reprezenta un semn de încurajare? 
Asumiîndu-şi riscuri, înţelegînd secretul muntelui, Iker îşi atinse 
scopul. Continuînd să se comporte aşa, va regăsi urma atacato- 
rilor săi şi va afla, în cele din urmă, de ce a fost ales ca victimă. 
Îşi închipui chiar ca zeiţa Hathor îl va conduce pînă la cea pe 
care o iubea. 

Lui Iker i se păru că aude un strigăt înăbuşit, provenind din 
locul unde se sfirşea principalul drum de acces pe platou. Acolo 
stătea permanent o strajă. 

Tînărul porni în această direcţie, dar instinctul îi interzise 
să-şi trădeze prezenţa. 

Vazu mai multe siluete ascunzindu-se în spatele stîncilor. 

Totul se petrecuse atit de repede şi fără zgomot, încît som- 
nul celorlalți nu fusese tulburat. 

Dar Iker nu se înşelase: intruşii pîngăriseră pămînturile ze- 
iței, după ce înlăturaseră santinela. 

Cu fruntea brusc scăldată de sudoare, tînărul voi să se îndrepte 
spre locuinţa lui Horure, dar cîteva siluete îi barară trecerea. 

Apoi un strigăt curmă liniştea nopţii: 

— La atac, urla Shab Strimbu”, şi omoriţi-i pe toţi! 


22. 


După ce eliminaseră toate stràjile care supravegheau platoul, 
atacatorii se repeziră cu puterea unui val asupra aşezării. 

Sub privirea calmă a Prevestitorului, care nici nu fu nevoit 
să intervină, Shab Strîmbu” şi tilharii nisipului îi masacrară pe 
soldaţi şi pe mineri. 

Pe cînd Horure încerca să organizeze o oarecare rezistenţă, 
capul îi fu zdrobit de nişte pietre pe care le aruncase Gurâ-Pocită. 

— Bateţi-i zdravăn, prieteni, sînt cu voi! striga el câtre agresori. 

Dezorientat, Iker voia să se arunce în luptă, cînd deodată fu 
trântit la pămînt. 

— Fă pe mortul, îi ordonă Sekari, tilharii vin încoace. 

Cu bite pline de sînge în mâini, mai mulţi ucigaşi trecură pe 
lîngă ei, fără să-i bage în seamă. 

— Ş-o ştergem iute de aici! 

— Tu eşti, Sekani? 

— Atât de tare m-am schimbat încît nu mă recunoaşteţi? 
Mişcă-te! 

— Trebuie să ne batem, trebuie... 

— Nu avem nici o şansă. 

Iker se lăsă tîrît de Sekari, de parcă ar fi fost beat. 


— Numele tău? întrebă scurt Prevestitorul. 
— Gură-Pocită. 
— De ce ne-ai ajutat? 

— Sînt condamnat pe viaţa în minele de aramă. Am fost 
mutat aici pentru a o găsi pe regina turcoazelor. 

— Şi ai reuşit? 

— Eu nu. Dar o iscoadă a gărzilor din deşert, numit Iker, a 
scos-o din inima muntelui. 

— Unde se găseşte acum această minunăţie? 

— Probabil în locuinţa comandantului Horure pe care l-am 
omorit cu mîinile mele! Mi-a facut mare plăcere să scap de tem- 
nicerii mei. O să le aplic cea mai crudă pedeapsă, cea rezervată 
criminalilor, şi o să le ard trupurile. 

Prevestiorul încuviinţă, în calitate de căpetenie şi, în timp ce 
Gură-Pocită şi Shab Strîimbu” aprindeau rugurile, el pătrunse în 
încăperile pe care le ocupase Horure. Nu-i trebui mult ca să 
pună mîna pe sipetul de alabastru în care era pusă la păstrare ne- 
preţuita turcoază. 

Pe cînd oamenii săi petreceau, mîndri de prima lor victorie, 
Prevestitorul ridică piatra prețioasă în lumina lunii, ca să se um- 
ple de energie. Astfel, turcoaza devenea o armă hotărîtoare în 
drumul său spre izbîndaă. 

— Cine sînteţi cu adevărat? îl întrerupse Gură-Pocită, destul 
de ameţit de băutură. 

— Cel cu ajutorul căruia vei omori un număr cît mai mare de 
egipteni. 

— Atunci, sînteţi un general! 

— Mai mult decît atît. Sînt Prevestitorul şi noua mea credinţă 
se va răspîndi pe întreg pămîntul. 

— Şi ce folos am eu de aici? 

— Discipolii mei vor cunoaşte gloria şi bogăţia. 

— Puțin îmi pasă de glorie. Bogăția însă mă interesează. 

— Jumătate din turcoazele păstrate în comorile acestor mine 
îți aparţine. 

Gură-Pocită saliva deja: 

— Sînteţi un stăpîn straşnic! Eu nu am cap de comandant. Dar 
pentru așa răsplată vă urmez. Doar să nu vă înmuiaţi mai tîrziu! 

— Fii fara grijă! 

— Ce mă supără e că n-am văzut cadavrul lui Iker. Dar hoi- 
turile acestea ard atît de bine, că nu mai recunoşti pe nimeni. Nu 
beţi cu noi? 

— Cineva trebuie să-şi păstreze mintea limpede. 

Claătinîndu-se, Gurâ-Pocită se călåuzi după lumina jarului 
pe care se topeau trupurile soldaţilor şi minerilor, pentru a re- 
găsi ceata gălâgioasă a învingătorilor. 


Nici Sekari, nici Iker nu se crezuseră vreodată capabili să 
alerge atît de mult. Cu răsuflarea tăiată, se aşezară pe nişte 
pietre netede. 

— Nu e bine să ne oprim, zise Sekari. Hoţii vor încerca, în 
mod sigur, să ne ajungă din urmă. 

~ Cine sînt, după părerea ta? 

— Probabil, tilharii nisipurilor. De obicei, se reped asupra 
caravanelor. 

— Gură-Pocită i-a ajutat! 

— Să nu te mire, Iker! Are o inimă rea. 

Porniră din nou şi merseră pînă la epuizare. Setea le us- 
case gitul. 

— Cum afli unde sînt locurile cu apă? îl întrebă Iker. 

— N-am nici o idee. 

— Să privim adevărul în faţă, Sekari: supraviețuirea se 
anunţă anevoioasă. 

— Nu-mi place deloc adevărul tău. 

— Ar fi fost, fără îndoială, mai bine să murim luptînd. 

— Nu, pentru că acum, de bine, de rău, sîntem încă în viaţă. 
Freacă amuletele unele de altele şi lipeşte-le de git! 

Iker se supuse şi senzaţia de sete se domoli. 

— Acum e rîndul meu. 

Mai puţin chinuiţi de sete, continuarà apoi să se îndepărteze 
de locul măcelului. 

În miezul zilei, nisipul se încingea într-atit, că te frigea la pi- 
cioare. Iker şi Sekari săpară o groapă în care se adăpostiră şi, 
pentru a se apăra de soare, îşi acoperiră capul cu bucata de pinză 
pe care o purtaseră pînă atunci în jurul şoldurilor. 

Cînd arşiţa se potoli, porniră din nou la drum, dar le era atit 
de sete, încît nici amuletele nu mai reușeau s-o potolească. 

În faţa lor se ridica un munte ciudat, cu reflexe aurii. 

— Nu vom avea forţa să trecem peste această piedică, 
observă Sekari. 

— Se mişcă. 

— Ce tot zici? 

— Muntele se mişcă, Sekari. 

— E o vedenie... O simplă nălucire. 

— Vine spre noi. 

Privind cu atenţie, Sekari se văzu nevoit să-i dea dreptate 
tovarăşului său: 

— Înnebunim, sârmanul meu Iker! 

Din vîrful muntelui se desprinseră nişte stînci care se rosto- 
goliră de-a lungul pantelor şi căzură bubuind. 

— Cutremur! exclamă Sekari, neştiind în ce direcţie să fugă. 

— Uită-te la culoarea muntelui, îl sfătui Iker, netulburat. 

Pe măsură ce stincile se crăpau, muntele căpătă o nuanţă 
verde-albastră. 

— E Hathor, ea ne protejează. Să nu ne mişcăm de aici şi 
s-o venerâm. 

Deşi convins doar în mică măsură de adevărul spuselor lui 
Iker, Sekari îngenunche şi o invocă pe zeița cerului. La două de- 
gete de piciorul său sting, se deschise o crăpătură. 

— Locul nu e tocmai sigur! 

— [atà ce-a înfăptuit zeiţa! 

Muntele întreg devenise de culoarea turcoazei, iar zgomo- 
tele neliniştitoare se atenuară. 

Cînd pămîntul încetă să geamă, Sekari aruncă o privire în 
crăpătură. Şi ceea ce găsi acolo îl năuci de tot. 

— S-ar zice că e... apă! 

Îşi strecură mîna înăuntru şi o scoase udâ. 

— Apă, Iker, sîntem salvaţi! 

— Să bem cu înghiţituri mici. 

Pentru prima dată în viaţa sa, Sekari găsi acest lichid la fel 
de gustos ca vinul. Cei doi tovarăşi se stropiră, se spălară şi îşi 
potoliră setea. 

— N-avem un burduf, se plinse Sekari. Aşa că, dacă ne înde- 
părtăm de acest izvor, sîntem pierduţi. Pe deasupra, începe să-mi 
fie tare foame. 

— Hathor ne protejează, îi reaminti Iker. Să petrecem noaptea 
aici şi să aşteptăm un alt semn. 

— Dacă te bucuri de favorurile tuturor zeiţelor, spune-mi 
imediat ca să mă liniştesc! 

— Ca şi tine, nu sînt decît un om flămînd, pierdut în deşert. 
Dar lumea aceasta nu cumva e mai misterioasă decit pare? Dacă 
ştim să citim anumite semne, vom găsi poate o scăpare. 

— Ei bine, să dormim atunci! 


Tocmai cînd Sekari visa o enormă coastă de vacă friptă şi aro- 
mată cu verdeţuri, alături de un urcior cu bere rece, Iker îl zgâlţii. 

— Ce s-a întîmplat?... Muntele s-a mişcat iar? 

— Soarele de-abia a răsărit. La drum, Sekari! Trebuie să por- 
nim înainte să se încălzească prea tare. 

— Cum adică, la drum? Eu nu plec de lîngă izvor. 

— Să n-o facem pe câlăuza noastră să aştepte. 

Gradinarul se ridică dintr-o săritură şi privi împrejur. 

— Nu văd pe nimeni! 

— Uite acolo, sus, pe cer! 

Un şoim descria cercuri largi deasupra celor doi băieți. 

— Îţi baţi joc de mine, Iker? 

— Båtrînul meu învăţător mi-a spus câ numele de Hathor în- 
seamnă „Sălaşul lui Horus“!. Şi incarnarea lui Horus este chiar 
acest şoim pe care zeiţa ni l-a trimis să ne arate drumul. 


'Hathor este transcrierea cuvîntului Hout-Hor. Hout, „casă. domeniu, templu“. (n.trad.) 


ARBORELE VIEŢII 115 


— Deşertul ţi-a luat minţile! 

— Hai, să-l urmăm! 

— Şi izvorul? 

— O să aibă şoimul grijă să găsim altul. 

— Prefer să rămîn aici. 

— Să-i vezi sosind pe tilharii nisipului? 

Argumentul dădu roade. Bombânind, Sekari porni în urma 
lui Iker. 

— Şoimului tău nu îi pasă de noi, ci de viitoarea sa pradă. 
Vezi, se îndepărtează şi ne lasă aici! 

Dar pasărea reveni. 

Cînd zbura înainte, cînd se rotea deasupra protejaţilor săi. 

La capătul mai multor ore de mers, Iker şi Sekari simţiră din 
nou arsurile setei. 

— Şoimul tocmai a coborit! exclamă Sekari, împiedicîndu-se 
de o piatră. 

— Şi tu te-ai izbit de o mică stelă. Ce-ar fi să săpăm? 

La baza modestului monument, găsiră două urcioare cu 
fructe uscate şi, puţin mai departe, un izvor. 

— Nu e un ospăț, aprecie Sekari, dar ne vom mulţumi şi cu atit. 


23. 


Trecuse multă vreme de cînd cei doi călători nu mai numă- 
rau zilele. Îl urmau pe şoimul care, după ce-i călăuzise spre 
răsărit, se îndrepta acum spre miazăzi. De fiecare dată cînd pa- 
sărea răpitoare cobora, Iker şi Sekari găseau fie apă, fie mîncare, 
fie şi una, şi alta. Şi nu le ieşise în drum nici măcar un singur tîl- 
har al nisipurilor. 

Apoi, deşertul deveni mai arid, iar tufele de maărăcini şi ta- 
marini pitici însufleţeau peisajul. 

Cu o puternică bătaie de aripi, şoimul urcă spre soare şi dis- 
păru în orbitoarea lumină a amiezii. 

— Calăuza noastră ne părăseşte, zise, cu regret, Sekari. 

— Priveşte acolo jos, o alta îi urmează. 

Pe o colină apăru o frumoasă gazelă albă cu coarnele în 
formă de liră. 

— Un înţelept m-a învăţat că aceasta e faptura lui Isis şi cå îi 
ajută pe rătăciţi să regăsească drumul cel bun, arătă Sekari. 

Gazela se îndepărtă în galop. 

— Din nefericire, nu e decit o legendă! 

— Nu fi atit de sigur! obiectă Iker. 

— N-ai văzut că a luat-o la sânătoasa? 

— Să ne luăm după urmele lăsate de ea în nisip. Poate ne aṣ- 
teaptă ceva mai încolo. 

Iker avea dreptate. 

Gingaşul patruped se juca, dispărînd şi reapărînd, arătîn- 
du-le nişte salturi impresionante şi o goană nebunească, dar fără 
să uite de cei doi tineri pe care-i avea în grijă. 

Peisajul se schimba, deşertul se împuţina, vegetaţia devenea 
mai abundentă. 

— Dacă intuiţia mea e corectă, zise Sekari, ne apropiem de 
platourile care domină valea Nilului. Ce pline de farmec sînt 
aceste locuri! Aici, plantele răsar după cea mai slabă ploaie. Cu- 
rînd, vom vedea tufișuri şi salcîmi. Îţi dai seama, am scăpat cu 
viaţă din deşert! 

— Datorită lui Hathor, şoimului: şi gazelei, îi reaminti Iker. 

— Eu o să mă întorc la grădinile mele. Iar tu, ce-ar fi dacă 
ţi-ai uita trecutul? 

— Nu numai că nu-l uit, dar am de împlinit o nouă îndato- 
rire: să o regăsesc pe regina turcoazelor. Ea mi-a permis să o re- 
văd pe femeia pe care o iubesc. Fără îndoială că această piatră 
mă va mai ajuta. 

— Tilharii nisipurilor au furat-o cu siguranţă, Iker! Dacă, din 
nenorocire, o să le ieşi în cale, te vor ucide. Femei frumoase 
există cu miile! 

Brusc, ucenicul scrib rămase nemișcat, apoi îl obligă pe 
Sekari să se ghemuiască la pămînt. 

— Vreo 20 de oameni cu arcuri şi cîini... Vin spre noi. 

— Cu siguranţă, sînt vînători. 

Fară să-şi dea seama de pericol, gazela păştea iarbă fragedă. 

Iker se ridică și făcu gesturi largi cu mîinile. 

— Fugi, fugi repede! 

Abia o rupse la fuga animalul că se şi auzi lătratul cîinilor. 

O săgeată şuieră pe la urechea lui Iker şi un ordin aspru lovi 
aerul ca un bici: 

— Nu mişca sau te dobor! 

În poziţie de atac, arcaşul nu glumea. 

Imediat i se alăturară ceilalţi şi o haită de cîini agitaţi. Sekari 
nici măcar nu încercase să fugă. 

— Sîntem oameni paşnici! declară el. 

— Mai degrabă tilhari ai nisipurilor care ne fură vinatul, fu 
de părere un ofiţer prost ras şi cu pieptul plin de cicatrice, amin- 
tiri de la o fiară îndărătnică. În provincia Oryx-ului aceasta e o 
nelegiuire sever pedepsită. Şi pentru că voi ne-aţi atacat, noi 
vom fi obligaţi să tragem, dar vă dau totuşi o şansă: alergaţi cît 
de repede puteţi. Poate greşim ţinta. 

-Nu vom alerga, hotări Iker. Tocmai ce-am scăpat de crimi- 
nalii care au devastat domeniile turcoazei şi nu ne-am fi închi- 
puit că vom cădea sub loviturile unor barbari încă şi mai cruzi. 

Ciţiva vînători părură stînjeniți. 

— Nu sîntem barbari, prostestă unul dintre ei, ci soldaţi aflaţi 
în slujba guvematorului provinciei, Khnum-Hotep. Datoria noas- 
trà e să protejăm caravanele şi să le aducem vînat. Tu cine eşti? 

— Iker, ucenic scrib. Şi însoțitorul meu este grădinarul Sekari. 

— Poveşti! i-o reteză ofiţerul. Sînteţi iscoade şi hoţi. Dacă re- 
fuzaţi să vă îndepărtați, vă tai beregata aici şi acum. 

— Subordonaţii tăi te vor acuza de crimă. 

Ofiţerul îşi scoase pumnalul din teacă, dar un soldat îl prinse 
de braț: 

— Nu aveţi dreptul să procedaţi astfel. Guvematorul provin- 
ciei va hotărî. Noi ne vom mulţumi doar să-i ducem în faţa lui 
pe aceşti doi suspecți. 


Cînd cei patru purtători ai litierei în care era instalat 
Khnum-Hotep îşi depuseră povara pe pămînt, scoaseră un sus- 
pin de uşurare. Corpolent, musculos şi un mare mîncăcios, gu- 
vernatorul bogatei provincii Oryx era greu. Deoarece dispunea 
de trei litiere decorate pe laterale cu flori de lotus şi se deplasa 
mult, transportarea lui nu era lucru uşor. 

De îndată ce puse piciorul pe pămînt, cîinii săi de vinătoare, 
un mascul foarte vioi şi două femele dolofane, se repeziră îna- 
intea lui. 

— În dimineaţa asta nu v-am văzut deloc, iubiții mei! 

Masculul se ridică şi îşi puse labele pe umerii stăpînului. 
Geloase, femelele scheunau. Mîngiierile îndelungate le liniştiră. 

— Au fost hrâniţi cum trebuie? întrebă Khnum-Hotep pe slu- 
jitorul care-i ducea umbrela. 

— Desigur, stăpîne! 

— Sper că nu mă minţi! 

— Bineînţeles că nu! De altfel, au mîncat tot. 

— În această seară, vor mînca iepure cu sos, la fel ca mine! 
Cine nu-şi răsfaţă câinii, îi jigneşte pe zei. 

La gîndul ospăţului, cei trei cîini care ştiau ce înseamnă 
„iepure cu sos“ îşi linseră boturile. Apoi îşi urmară stăpînul cînd 
acesta intră în luxosul palat din capitală!, locul de naştere al lui 
Kheops, acela care ridicase cea mai mare piramidă de pe platoul 
de la Gizeh. 

După ce inspectase unul dintre bogatele terenuri agricole 
unde ţăranii trudeau din greu, dar se bucurau de câştiguri exce- 
lente, lui Khnum-Hotep îi plăcea să se afunde într-un jilt cu 
spătar înalt. Format din două plăci mari de lemn unite la virf, jil- 
tul suporta fară să scîrțiie greutatea celui mai bogat guvernator 
de provincie. Datorită calităţilor sale de administrator, supuşii 
săi trăiau în belşug. Şi nici nu se punea problema ca un faraon, 
fie el şi Sesostris, să se amestece în treburile sale. În cazul în 
care monarhul instalat la Memphis ar încerca o lovitură în forţă, 
va întîmpina o rezistenţă crincenă. 

Un slujitor aduse un lighean mare, iar altul, un vas din aramă 
prevăzut cu un cioc alungit. Al doilea slujitor turnă apă pe mii- 
nile lui Khnum-Hotep care se spăla îndelung, de mai multe ori 
pe zi, cu săpun vegetal. 

Apoi, slujitorii îi dădură pomezile sale preferate, pe bază de 
grăsime purificată, fiartă în vin aromat. Se împrăștie un miros 
fin, care îndepaărtă insectele. 

Fără să fie nevoie să dea poruncă, servitorul îi aduse o 
splendidă cupă placată cu aur, a cărei ornamentaţie reprezenta 


! Menat-Khofu. 


120 CHRISTIAN JACQ 


nişte petale de lotus. Cupa conţinea băutura preferată a stăpi- 
nului, un amestec rafinat din trei feluri de vin vechi, care îm- 
prospăta puterile. 

— Îmi pare rău că vă deranjez, stăpîne, dar comandantul unei 
patrule a deşertului doreşte să vă vadă cît mai repede. 

— Să vină! 

Ofiţerul se închină pînă la pămint: 

— Am arestat doi indivizi periculoşi. Vînau pe pămînturile 
voastre şi ne-au atacat. Dacă nu interveneam, oamenii mei i-ar 
fi omorit. Cum anume doriţi să scap de ei, stăpine? 

— Sînt tîlhari ai nisipurilor? 

— E greu de spus, eu... 

— Pentru un om cu meseria şi cu experienţa ta, nu judeci 
prea limpede! Adu-i în faţa mea! 

— Nu e nevoie, ei... 

— Eu hotărăsc ce e nevoie. 

Cu mîinile legate la spate, Iker şi Sekari fură înfåțişați gu- 
vernatorului provinciei Oryx. 

— Celui înfometat îi dau piine, celui însetat — apă, veşmînt 
celui gol şi corabie celui care n-are, afirmă impozantul perso- 
naj, dar îi pedepsesc aspru pe criminali. 

— Stăpîne, declară Iker cu gravitate, nu sîntem tilhari, ci, vic- 
timele lor. 

— Asta nu e şi părerea ofițerului care v-a arestat. 

— Am gonit gazela pentru că era mesagera unei zeițe care 
ne-a salvat viaţa. 

— Ticălosul ăsta e nebun sau mincinos! strigă comandantul. 

— Dezleagă-i pe prizonieri şi pleacă! ordonă Khnum-Hotep. 

— Stăpîne, siguranța dumneavoastră... 

— O să mă ocup eu însumi de ea. 

Sekari nu se simţea în largul lui, dar Iker îşi păstră seninătatea. 

— Acum, voinicilor, spuneţi adevărul! Sînteţi pe teritoriul 
meu şi vreau să ştiu tot. 

— Lucram în minele de turcoaze ale zeiței Hathor, îi spuse Iker. 


ARBORELE VIEȚII 121 


— În calitate de meseriaşi sau de condamnaţi? 

— Condamnaţi mutaţi la minele de aramă. 

— Atunci chiar sînteți nişte criminali! 

— Eu am primit un an de muncă silnică, pentru că l-am în- 
fruntat pe un perceptor necinstit. 

— Şi tu? îl întrebă Khnum-Hotep pe Sekari. 

— Şi eu la fel, stăpîne, bîigui grădinarul. 

— Vă înşelaţi dacă mă credeţi naiv! 

— Prietenul meu şi cu mine am fost însărcinaţi să cercetăm 
muntele pentru a o descoperi pe regina turcoazelor, continuă 
Iker, fară să se lase tulburat. Pentru că am împlinit cu bine 
această sarcină periculoasă, am fost eliberaţi. 

— Şi ai asupra ta dovada că e adevărat ceea ce spui, nu? 

— Iat-o! 

Iker scoase din pînza înfaăşurată în jurul şoidurilor tåblița de 
lemn semnată de Horure, care făcea din el şi din Sekari nişte oa- 
meni liberi, spålați de păcate. 

Khnum-Hotep o citi cu atenţie, o încercă în dinţi, apoi cu 
unghiile. 

— Pare adevărată. 

Şeful provinciei auzise vorbindu-se despre acest Horure, un 
supus credincios al lui Sesostris, faimos pentru priceperea sa în 
treburi legate de ţinuturile deşertice. Evident, tînărul acesta mîn- 
dru şi hotărît nu minţea. 

— Ce s-a întîmplat cu regina turcoazelor? 

— Domeniul zeiţei a fost atacat de o bandă înarmată care a 
primit sprijin din partea unui prizonier, Gură-Pocită. El l-a ucis 
pe Horure, soldaţii şi minerii au fost măcelăriți, iar cadavrele lor, 
arse. Fără îndoială, sîntem singurii care au scăpat. 

— Iker voia să se bată, interveni Sekari, dar ar fi fost curată 
sinucidere! De aceea am fugit! 

— Şi aţi traversat deşertul fără apă şi hrană? 

Iker nu trecu sub tăcere nici unul dintre miracolele care le 
permiseseră să supravieţuiască. 

Sinceritatea tînărului era atât de evidentă, încît Khnum-Hotep 
nu-i puse la îndoială povestea, cu atît mai mult cu cât divinită- 
tile se iveau adesea în deşert. 

Pentru prima dată, tilharii nisipurilor îndrăzniseră să atace 
minele de turcoaze care se aflau totuşi sub protecţia faraonului. 

Dar nu era de datoria guvernatorului provinciei Oryx să-l 
anunţe pe Sesostris. Alţii îl vor preveni în cele din urmă că auto- 
ritatea sa era spulberată. Astfel, monarhul, slăbit, se va ocupa de 
sarcini mai urgente decit confruntarea cu înalții demnitari po- 
trivnici extinderii puterii sale. 

— Ce ştiţi să faceţi, fiecare din voi? 

— Eu sînt grădinar, îi răspunse Sekari. 

— Şi eu — ucenic scrib. 

— Provincia mea e bogată pentru că aici se munceşte mult, 
preciză Khnum-Hotep. Un grădinar mi-ar fi de folos. Dar n-am 
nevoie de încă un scrib. 


24. 


— În schimb, relua Khnum-Hotep, îmi trebuie mai mulţi sol- 
daţi pentru ca gărzile mele să poată respinge orice atacator. 
Pentru că eşti tînăr şi sănătos, locul tău e printre ele. 

— Vreau să fiu scrib, stăpine, nu soldat! 

— Ascultă-mă bine, copile, zeii mi-au încredințat o misiune: 
să fac ca această provincie să fie cea mai înfloritoare din în- 
treaga ţară. Aici, văduvelor nu le lipseşte nimic, tinerele fete sint 
respectate, fiecare manîncă după pofta inimii, nimeni nu cere de 
pomană. Cei slabi nu sînt asupriţi de cei puternici şi nu există 
nici o neînțelegere între cei bogaţi şi oamenii simpli. De ce? 
Pentru că eu rămîn stîlpul acestui ţinut, oricît ar fi de greu. În 
timpul inundaţiilor, i-am plătit eu însumi pe ţărani şi i-am scutit 
de dările din urmă. Cu cît se pun mai multe dări, cu atît scade 
dorinţa de muncă. Nici pungaşii, nici slujbaşii care iau mită nu 
au dreptul să stea pe teritoriul meu. Dar nimic nu e mai firav de- 
cît fericirea aceasta. Astăzi se conturează un pericol pe nume 
Sesostris. Mai devreme sau mai tirziu, va încerca să pună stăpi- 
nire pe provincia mea. Ori eşti cu mine, ori eşti împotriva mea! 
Dacă vrei să te bucuri de bunăvoința mea, fii unul dintre soldaţii 
mei! N-o să-ţi pară rău şi vei învăţa multe aici! 

Khnum-Hotep se miră el însuşi că folosise atitea argumente 
pentru a-l convinge pe acest tînăr necunoscut. De obicei, se mul- 
țumea să dea ordine şi nu-i suporta pe cei care-l contraziceau. 

— Am încredere în dumneavoastră, stăpîne! 

Încă o dată, trezorierul Medes lăsă impresia că e foarte dor- 
nic. Marele preot al templului lui Ptah îi mulţumise călduros, 
fara să bânuiască faptul că ofranda provenea dintr-un furt. Dar 
Medes se lovea mereu de uşa veşnic închisă a templului ascuns. 
Şi trebuia să admită că nu va reuşi niciodată să-i cumpere pe cei 
care deţineau cheia. 

Ce metodă să folosească pentru a descoperi în sfirşit secretul 
sanctuarelor? Înaltul demnitar lăsă această grijă pentru mai 
tîrziu, câci capitala fremăta de zvonuri nu lipsite de interes. 
Sesostris decisese să pornească într-o adevărată recucerire a pro- 
vinciilor, începînd cu Cobra, peste care domnea bătrînul Uakha. 

La prima vedere, monarhul nu avea nici o şansă să reuşească; 
totuşi hotărîrea sa trebuia tratată cu toată seriozitatea, căci, puter- 
nic din fire, Sesostris nu dădea înapoi în faţa obstacolelor. 

Dar averea lui Medes depindea, în mare parte, de excelen- 
tele sale relaţii cu guvernatorii provinciilor, pe care îi informa 
prin mijlocitori despre ceea ce se petrecea la curte. Cu excepţia 
cîinelui său credincios, Gergu, nimeni nu ştia cine era cu ade- 
varat Medes, care nu înceta să uneltească din umbră. 

De ceva vreme, întîmpina mari greutăţi în verificarea zvonu- 
rilor care se contraziceau între ele. Evident, Sesostris îi strunise 
pe cei mai mulţi din curteni şi întreținea el însuşi această confu- 
zie, pentru a putea înainta mai uşor pe drumul pe care-l alesese. 

Şi dacă monarhul reuşea să stîrnească o veritabilă furtună, 
aceasta nu-l va smulge şi pe Medes? Nu exista decit o singură so- 
luţie pentru a evita catastrofa. Înlăturarea celui care a cauzat-o. 

Dar asasinarea unui rege nu se poate face la repezeală, mai 
ales cînd este protejat de un soldat atit de eficient ca Sobek, care 
nu avea încredere în nimeni, nici chiar sau mai ales în apropi- 
aţii faraonului. De aceea Medes nu putea comite nici cea mai 
mică imprudenţă. 

Să se bazeze pe noroc era fantezie curată. Însemna să fie 
rupt de realitate. Trebuia, prin urmare, să pună la punct un plan 
care să-i permită să meargă la sigur. 

Instructorul îi seceră picioarele lui Iker care căzu greoi 
pe spate. 

— Nu eşti atent, fiule! Ridică-te şi străduieşte-te să mă loveşti 
în burtă! 

Încercarea se sfîrşi cu un eşec dureros şi tînărul se trezi iar 
doborit la pămînt, cu vreo cîteva vînătăi în plus. 

— O să am ceva de lucru cu tine... Dar cu multă voinţă vei 
învăţa, în cele din urmă, să te baţi. 

Iker strînse din dinţi şi porni iar la atac, ştiind că vor trece 
săptămîni, luni chiar, înainte de a-i ajunge din urmă pe tinerii 
recruți care-şi băteau joc de el. 

Cel mai important era să nu se plîngă de soarta care-l pur- 
tase pînă aici, ci să tragă toate învăţămintele din această situa- 
tie; apoi era necesar să-i observe tot timpul pe cei mai pricepuţi 
şi să-i imite. 

Faptul că nu avea nici prieteni, nici aliaţi, îi înzeci energia, 
în loc să i-o slăbească. Neputindu-se baza decît pe el însuși, Iker 
găsi în singurătate forța de a se concentra asupra acestei noi uce- 
nicii şi doar asupra ei. 

De la răsuciri bruşte pînă la loviturile de picior, îşi însuşi nu- 
meroasele moduri de prindere a adversarului, corectîndu-şi gre- 
şelile. Înţelese că rapiditatea conta mai mult decît brutalitatea şi 
că era posibil să întorci împotriva atacatorului violenţa sa. 

Instructorul nu era mai vorbăreţ decit Iker. Zgîrcit în expli- 
caţii şi comentarii, îl punea să repete de o sută de ori mişcarea 
corectă, indiferent de suferinţa sau oboseala elevului. Şi cum 
acesta nu ridica vreodată nici cea mai mică obiecţie, îl muncea 
şi mai mult decît pe tovarăşii săi. 

— Miine, anunţă el, vor avea loc primele probe eliminatorii 
în vederea alergării de rezistenţă. Vă veţi bate cu mîinile goale. 
Doar cei care vor obţine două victorii vor merge mai departe. 

Primul adversar al lui Iker era mai înalt şi mai solid decît el. 

— Vino, încoace, băiete, să te strivesc! 

Iker puse un genunchi la pămînt. 

— Ah, te recunoşti învins fară luptă! Nu mă miră! Numai bä- 
ieţii din provincia noastră sînt în stare să ajungă buni războinici. 

— Totuşi, nu e cazul tău. 

— Ce-ai îndrăznit să spui? 

Voinicul se repezi înainte cu pumnii strînşi. Iker se feri, în- 
tinse piciorul pentru a-i pune piedică, îl intoarse pe spate şi îi 
prinse gitul cu braţul drept. 

Cînd învinsul lovi pămîntul cu mîna stîngă, instructorul îi or- 
donă lui Iker să îi dea drumul prăzii. Cel de-al doilea adversar nu 
era aşa de prost ca primul. Atacă pe nepregătite şi reuşi să-şi pe- 
treacă braţul drept pe sub coapsa dreaptă a lui Iker, încercînd să-l 
ridice. Dar tînărul nu se lăsă, se eliberă, trecu în spatele luptătoru- 
lui cu o iuţeală neaşteptată şi îl apucă de glezne. Învinsul se pră- 
buşi, iar învingătorul îl ţintui la pămînt, stringîndu-l de gît. 

— Două victorii, e bine! Du-te să mâniînci şi să bei acum! 


Vreo 50 de tineri soldaţi se repeziră cu viteză înainte. Deşi 
instructorul vorbise de o cursă de rezistenţă, unii porniră mai re- 
pede pentru a-şi uimi camarazii. Iker părea râmas în urmă, dar 
beneficia de experienţa dobiîndită în timpul groaznicului marș 
prin deşert. Fără să se forţeze, îşi depăşi unul cîte unul concu- 
renţii, surprins el însuşi de rezistenţa sa. 

A doua zi, proba reîncepu, încă mai exigentă. 

— Cei mai buni dintre voi trebuie să alerge 100 de kilometri 
în opt orel, anunţă instructorul. Cele mai multe mesaje sînt tri- 
mise cu ajutorul corăbiilor, dar mesagerii armatelor vor fi ne- 
voiţi uneori să urmeze drumurile de pe uscat. Vreau, aşadar, 
oameni bine pregătiţi. 

Alergînd într-un ritm din ce în ce mai alert, Iker nu înceta să 
se gîndeascå la chipul desăvîrşit pe care îl contemplase în tur- 
coază. Cum să nu-i dea încredere un semn atît de minunat? 


! Pe pistele moderne, special amenajate pentru competiţii sportive, atleţii pot să 
parcurgă 100 km în aproximativ şase ore. Însă în Antichitate, din cauza tere- 
nului dificil, se considera că erau necesare opt ore. (n.a.) 

O va regăsi, oare, pe tînăra preoteasă şi pe cei care îl condam- 
naseră ia moarte? 

Cînd zări, în ultimul moment, bucăţile ascuţite de silex îm- 
prăştiate pe potecă, avu inspiraţia să se arunce pe-o parte. Apoi 
se rostogoli pe o pantă şi îşi încheie căderea, izbindu-se de trun- 
chiul unui tamarin. Mort pe jumătate, evitase însă ce era mai râu, 
căci rânile adinci de la picioare l-ar fi imobilizat pentru o perioadă 
lungă. După ce-şi veni în fire, Iker acoperi puţin cîte puţin dis- 
tanţa care-l separa de cel aflat în frunte, fiul unui soldat care îl ura 
şi nu înceta să-l ponegrească în faţa camarazilor săi. 

În momentul în care îl depăşi, celălalt încercă să-l dezechi- 
libreze cu o lovitură de umăr. Iker se feri: 

— N-o să-i spun nimic instructorului despre silex. Vom pune 
lucrurile la punct între noi, la cazarmă. 


— Cei mai buni mînuitori ai bastonului sînt nubienii, arâtă 
instructorul. De la unul dintre ei am deprins metodele pe care v-am 
învăţat să le folosiţi. Le veţi pune în practică într-o luptă în care 
veţi lovi din toate puterile. Am nevoie de doi voluntari. 

— Eu mă ofer, zise Iker, ştiind că provoacă astfel reacţia fi- 
ului soldatului. 

Într-adevăr, acesta nu rată ocazia. 

Cei doi adversari erau deopotrivă în privinţa înălţimii şi a 
forţei, dar, conform obiceiului său, Iker se bază pe agerimea sa. 
ÎL lasă pe celălalt, care era furios la culme, să creadă că se teme 
de atacurile lui şi îl făcu să-şi irosească puterile tot învîrtindu-se şi 
atacînd fără nici un rezultat. 

Cu bastonul sâu tare şi uşor, Iker nu-l lovi decît o singură 
dată, drept în mijlocul frunţii. 

Celălalt căzu grămadă. 

Instructorul îl examină. 

— Cînd se va trezi, o să-l doară foarte râu capul. 

— Aş fi putut să dau şi mai tare. 

— Nu te mai recunosc, Iker! 

— Nu suport laşi. 

Instructorul îl privi cu coada ochiului. 

— Ai ceva de mărturisit? 

— Problema este rezolvată. 

— Îmi place asta, Iker! Ce se petrece între soldaţi nu mai in- 
teresează, cu condiţia să fie disciplinaţi, pricepuţi şi curajoşi. Dar 
tu nu eşti încă destul de pregătit pentru sărituri. 

La început, fringhia prinsă între doi ţăruşi nu era întinsă prea 
sus. Dar o ridicară aşa de mult, încît părea de netrecut. Iker avu 
nevoie în aceeaşi măsură de pricepere şi voinţă, ca să se obişnu- 
iască şi să nu se oprească în faţa obstacolului. Şi la acest joc, ca 
şi la celelalte, se dovedi cel mai bun. 

O brunetă frumoasă, de vreo 40 de ani, se apropie de instructor. 

— Doamnă Techat! Ce ne-aţi adus bun? 

— Brînză şi legume. Spune-mi, cum se numeşte acest tînăr? 

— Iker. 

— E din regiunea noastră? 

— Nu, dar e un recrut de excepție. Sigur voi face din el un ofiţer! 

Trezoriera provinciei surîse enigmatic. Din punctul său de 
vedere, Iker merita ceva mai bun. 


ps 


Cînd prima piatră a sanctuarului lui Sesostris fu aşezată 
după încheierea ritualului de întemeiere condus de însuşi mo- 
narhul, una dintre ramurile salcîmului înverzi. 

Din nefericire, nici una nu mai făcu la fel. Totuşi, speranţa 
renăştea şi calea de urmat era stabilită: construirea unui nou 
templu şi a unui nou locaş al etemităţii, pentru a lupta împotriva 
tenebrelor care amenințau să invadeze domeniul lui Osiris. 

Sesostris verificase calitatea materialelor şi stătuse de vorbă 
cu fiecare meşter. Deşi lucrate repede, bineînţeles, construcţiile 
trebuiau să dâinuiască peste timp. Şi încă de la începutul mun- 
cii pe şantier, noul grup de sacerdoţi numiţi de purtătorul pale- 
tei de aur se pusese, de asemenea, pe treabă. 

Preotul chel se îngrijea de arhivele secrete din Casa Vieţii, 
unde nimeni nu putea să intre fără acordul său. Cel însărcinat să 
vegheze asupra integrităţii corpului lui Osiris nu se arăta mai 
puţin vigilent şi controla de mai multe ori pe zi sigiliile de pe uşa 
mormintului divin. Cit despre preotul care păzea secretele, acesta 
celebra, în numele faraonului, ritualurile zilnice în compania pur- 
tâtorului paletei. Graţie magiei cuvîntului, legătura cu nevăzutul 
era menţinută. Venerindu-i pe strămoşi şi pe fiinţele luminii, ser- 
vitorul lui Ka înlesnea, în mod eficace, sporirea puterii acesteia; 
iar cel care vărsa zilnic libaţia de apă proaspătă pe masa ofran- 
delor elibera substanţele delicate şi ascunse ale materiei pentru ca 
divinitatea, hrănindu-se cu ele, să protejeze Abydos-ul. 


130 CHRISTIAN JACQ 


Toţi erau pe deplin conştienţi de importanţa sarcinilor lor. 
Preoţii permanenţi organizau ritualurile celor temporari, cerce- 
taţi amănunţit de către forţele de ordine. Fiecare fusese intero- 
gat şi declaraţiile sale verificate. La cea mai mică greşeală, un 
preot temporar putea fi exclus de pe domeniul lui Osiris. Gravi- 
tatea situaţiei nu permitea nici o îngâduinţă. Aceeaşi severitate 
era aplicată şi faţă de preotesele muzicante. Acestea aveau ori- 
gini diferite, o doamnă de vază de la Curte luind parte la ritua- 
luri alături de fiica unui ţăran. Una dintre ele era atît de frumoasă 
şi de cucernică, încît nici bătrinul purtător al paletei nu rămase 
insensibil la farmecul ei. Cine n-ar fi dorit să fie tatăl unei fete 
atît de tinere şi de luminoase, a cărei privire oferea bucurie şi 
speranţă? Fără nici o îndoială, într-o zi va fi iniţiată în marele 
mistere şi nu va mai îndeplini îndatoririle de purtătoare de 
ofrandă în timpul sărbătorilor din lumea exterioară. Dar pentru 
a ajunge la statutul de preot permanent, mai ales la Abydos, tre- 
buiau parcurse toate treptele ierarhiei şi toate etapele care du- 
ceau spre templul ascuns. Aşa era Legea încă de la începuturi, 
aşa se păstra şi acum. 

Devotat în întregime sarcinii sale, însufleţit de misiunea pe 
care i-o încredinţase faraonul şi ferm hotărit să lupte împotriva 
întunericului pînă la ultima suflare, bătrinul preot nu sesiză un 
pericol neaşteptat. 

Unul dintre preoții permanenţi, un lungan cu figură dezagre- 
abilă şi nasul proeminent, nu era mulţumit de poziţia pe care o 
ocupa. Trecea drept un om îndrăgostit de spiritualitate, iluzie cu 
care se amâăgise înainte să iasă la iveală adevărata sa natură: gus- 
tul pentru putere. Nu cea a unui rege expus evenimentelor şi su- 
pus la o mie şi una de constringeri, ci puterea exercitată din umbră. 

Pe măsură ce anii trecuseră, înțelesese cît de importante erau 
Abydos-ul şi misterele lui Osiris. Însaşi existenţa şi puterea fa- 
raonilor depindeau de ele. Trebuia să stăpînească acest dome- 
niu, care adăpostea secretele vieţii şi morţii. 

Instruit la o şcoala de geometri şi matematicieni, cu o fire 
rece ca un vînt de iamă, îşi propusese să-i urmeze celui mai bă- 
trîn dintre preoți şi să devină superiorul lor. Cu toate acestea, 
apariţia bruscă şi neașteptată a lui Sesostris şi reorganizarea cor- 
pului de preoți îi spulberaseră planurile. Şi culmea ironiei, pur- 
tătorul paletei de aur îi încredinţase o sarcină pe care o considera 
mai prejos, foarte îndepartat de cea la care spera. Aparţinea, 
desigur, vîrfului ierarhiei, dar voia mai mult decit atît. 

Blestematul ăsta de Sesostris se făcea responsabil de ura şi 
dezamăgirea sa, care creşteau în fiecare zi. Dar cum să scape de 
el şi să obţină ceea ce i se cuvenea? 


Pentru ceata Prevestitorului, care se ridica la mai bine de 200 
de oameni, traversarea zonei mlăştinoase se dovedise deosebit de 
anevoioasă din cauza căldurii umede şi a insectelor care îi înţe- 
pau neîncetat. Doi oameni muriseră muşcaţi de şerpi, iar unul fu- 
sese înhățat de un crocodil. Totuşi, nimic nu clintea hotărîrea 
călăuzei care nu ezita niciodată asupra căii ce trebuia urmată. 

După o vreme, fură nevoiţi să treacă printr-un desiş de stuf 
pe jumătate inundat şi să meargă prin noroi. Dar evitau astfel să 
aibă de-a face cu soldaţii lui Sesostris şi puteau în fiecare seară 
să petreacă pe cinste, mîncînd peşte fript. 

În ciuda dorințelor lui Shab Strimbu' şi Gură-Pocită, Pre- 
vestitorul le interzisese să jefuiască rarele sate de pescari prin 
apropierea cărora treceau. 

— Nu ne-ar lua mult timp, protestă Gură-Pocită. 

— Prada ar fi neînsemnată şi noi nu trebuie să lăsăm nici o 
urmă. Atacul asupra domeniului lui Hathor n-a fost decît un 
avertisment. Curînd, vom lovi cu şi mai multă putere. 

— Şi încotro mergem? 

— Dincolo de Zidurile Regelui. Din acest motiv trebuie să 
fim cu băgare de seamă şi să străbatem ţinuturi care sînt soco- 
tite de netrecut. 

— Nici măcar nu aveţi de gînd să atacăm fortărețele egiptene! 

Fiecare auzise vorbindu-se despre sistemul de apărare pus 
la punct de primul Sesostris pentru întărirea graniţei de nord-est 
a regatului şi respingerea oricărei încercări de cotropire. Comu- 
nicînd între ele prin semnale vizuale, numeroasele posturi de 
pază și control îi adăposteau pe arcaşii împuterniciţi să tragă 
asupra oricui şi-ar fi asumat riscul să forțeze trecerea graniţei. 

— E încă prea devreme, recunoscu Prevestitorul, dar va veni 
şi vremea noastră. Zidurile Regelui dau Egiptului un amăgitor 
sentiment de siguranţă. 

— Totuşi, obiectă Shab Strimbu”, sînt păzite de soldaţi ade- 
văraţi ŞI... 

— Continuă să ai încredere în mine şi totul va fi bine! Prima 
noastră ţintă este să trecem hotarul fără să fim descoperiţi. Apoi 
vom lua legătura cu noii noştri aliaţi. 

— Despre cine vorbiţi, stăpîne? 

— Despre asiatici şi beduini, care trăiesc în såråcie în Canaan 
şi sînt persecutați de administraţia egipteană. Umiliţi fâră înce- 
tare, nu visează decit să se răscoale, dar se tem de o pedeapsă sin- 
geroasă. Nu aşteaptă decit un conducător. Pe mine, Prevestitorul! 

Shab Strîmbu” era deja subjugat. Iar Gură-Pocită, deşi îl so- 
cotea nebun pe conducătorul lor, îl credea totuşi în stare să pună 
la cale o serie straşnică de jafuri, care i-ar fi îmbogăţit pe adepţii 
săi. Însă trebuiau, într-adevăr, să treacă de Zidurile Regelui fără 
să fie prinşi şi evadatul din minele de aramă nu credea cå e po- 
sibil aşa ceva. 

Insă Gură-Pocită se înşela. 

Fară graba, Prevestitorul trimise mai multe iscoade pentru a 
găsi punctul de trecere cel mai puţin supravegheat. Odată sfirşită 
cu bine această misiune, observă timp de citeva zile comporta- 
mentul soldaţilor şi al vameşilor. Apoi, în toiul unei nopţi fâră 
lună, își trezi din somn credincioşii şi le porunci să-l urmeze. 

Într-o linişte desăvîrşită, merseră de-a lungul liniei din spa- 
tele fortului pe care nici o strajă n-o păzea. 

— Stăpînul e om deştept! recunoscu Gura-Pocită. 

— Cînd ai norocul să găseşti pe unul ca el, aprobă Shab 
Strimbu”, nu trebuie să-l mai părăseşti. 

— Dar în privinţa prăzii nu e lacom? 

— Nici nu-i pasă. Eşti de acord ca noi doi să luăm partea cea 
mai grasă, fiindcă sîntem mîna dreaptă a Prevestitorului, şi restul 
să-l împărţim celorlalţi? 

— Îmi convine. Dacă vreunul bombane, îi rup şalele. Doar ca 
să le fie învăţătură de minte. Dar spune-mi... stăpînul ce caută? 

— Obsesia sa este ca adevărul suprem pe care el singur îl de- 
ține şi care trebuie impus tuturor oamenilor să domnească 
pentru totdeauna. Ori i te supui, ori mori! Şi principalul său duş- 
man e faraonul care se împotriveşte acestei credinţe. 

— Eşti grozav de învățat, Strimbule! 

— După ce l-am ascultat atita pe Prevestitor, pot să repet ce 
spune el. 

— Mie, unuia, nu-mi pasă! Important este să se dovedească 
o adevărată căpetenie războinică şi să impună noua sa credinţă 
prin luptă şi prin sînge. Cu cît vom omori mai mulţi egipteni, cu 
atit vom fi mai bogaţi. 

Cînd Prevestitorul îi întîlni pe primii asiatici, stăpînii unor 
turme, se prezentă imediat drept duşmanul de temut al lui 
Sesostris şi cîştigă atenţia căpeteniilor de clan. Acceptă jocul 
obligatoriu al lungilor tratative care nu duceau nicăieri, dar ob- 
tinu ceea ce dorea: o întrevedere cu înalta lor căpetenie secretă, 
un bătrîn beduin orb, cu barba albă, a cărui ură faţă de egipteni 
nu înceta să crească. El hotăra atacurile împotriva caravanelor 
prost apărate şi ordona executarea cananeenilor bânuiţi de a se 
fi înţeles cu duşmanul. 

Abia pâşi Prevestitorul în camera lipsită de orice podoabe 
în care moşneagul stătea înţepenit într-un scaun, că bărbosul şi 
surîse încîntat: 

— Iată-te, în sfârşit! De atîta vreme trag nădejde să apari... 
Loviturile mele sînt doar ca nişte înțepături de insectă. Dar tu, 

tu vei stîmi fulgerul şi măcelul! Trebuie să i se pună capăt legii 
lui Maat şi domniei fiului ei, faraonul! 

— Ce må sfătuieşti? 

— Un război pe faţă este pierdut dinainte. Cu vreo cîţiva cre- 
dincioşi, gata să-şi dea viaţa pentru cauza noastră, poţi semâna 
groaza pe pămîntul egiptean. Trebuie ca atacurile să fie precise, 
să facă un număr cît mai mare de victime şi să răspîndească 
spaima în rîndul oamenilor. Sesostris va fi socotit răspunzător 
şi tronul său va începe să se clatine. 

— Eu sînt Prevestitorul şi cer supunere absolută din partea 
războinicilor pe care mi-i încredinţezi. 

— Ai dobindit-o deja! Dar e nevoie să îi mai instruieşti şi pe 
mulţi alţii. Lasă-mă să-ți ating mîinile! 

Prevestitorul se apropie. 

— Ciudat... Pot să jur că sînt gheare de şoim! Eşti exact aşa 
cum visam: crud, neîndurâtor, cu neputinţă de distrus. 

- Dacă ai avea mijloacele necesare, de unde ai începe 
cuceririle? 

— Fără şovăială, de la Sichem! Acolo nu se află decît o mică 
garnizoană egipteană. Localnicii vor fi uşor de aţiţat, iar victo- 
ria — impresionantă. 

— Să fie, aşadar, Sichem. 

— Cheamaă-i pe slujitori şi cere-le să mă ducă pe pragul ca- 
sei mele! Să se strîngă toți susţinătorii războiului! 

Cu o vehemenţă uluitoare pentru un om de vîrsta lui, orbul 
predică războiul total împotriva Egiptului şi îl prezentă pe Pre- 
vestitor drept urmaşul său şi, în acelaşi timp, singurul coman- 
dant capabil să-și poarte adepţii spre victorie. 

Apoi, cu o ultimă tresărire de ură, muri. 


=o 


26. 


Micul oraş Sichem era adormit sub razele soarelui şi garni- 
zoana egipteană se îndeletnicea, fără tragere de inimă, cu tre- 
burile zilnice, printre care exerciţiile militare ocupau un loc 
neînsemnat. După zece ani petrecuţi în acest colţ pierdut de 
lume, comandantul nu mai încerca să se opună permanentelor 
„negoţuri“ pe furiş ale populaţiei locale. Capii marilor familii, 
al căror număr de copii era imposibil de socotit, se înțelegeau 
între ei. Se furau reciproc, asasinau din cînd în cînd, îşi rezol- 
vau problemele lovindu-se pe la spate, dar fără a pricinui tulbu- 
rări ale ordinii. Asupra acestui aspect, comandantul se arătase 
de neclintit: acceptînd să nu ştie nimic, nu voia să vadă nimic. 

Cît despre stringerea dărilor, renunţase, de asemenea, şi la 
treaba aceasta. Cananeenii minţeau cu atîta uşurinţă, încît nu mai 
reușeau să distingă adevărul de plăsmuire. Şi nu dispunea de un 
număr suficient de oameni care să facă verificările necesare. Se 
mulțumea, aşadar, să ia o foarte mică parte din recoltele pe care i 
le arătau. De fiecare dată, lucrurile se petreceau la fel: supușii se 
plingeau de căldură, de frig, de insecte, de vînt, de secetă, de fur- 
tună şi de o sută de alte nenorociri, care îi aduceau în pragul mi- 
zeriei. Ofiţerul nici nu mai asculta aceste jelanii atît de plictisitoare, 
care l-ar fi adormit şi pe cel mai încăpăţinat insomniac. 

In fiecare zi, comandantul se ruga zeului Min, a cărui capelă 
fusese construită în nordul cazărmii, să-i permită să se întoarcă 
în Egipt cît mai curînd. Visa să-şi revadă satul natal din Deltă, 

să-şi facă siesta sub palmierii ce se întindeau de-a lungul cana- 
lului unde se putea scălda în anotimpul cald şi să aibă grijă de 
bătrîna sa mamă, pe care n-o văzuse de foarte mult timp. 

Cu perseverenţă, scria la Memphis cerînd mutarea sa, dar 
mai-marii săi păreau să fi uitat de el. Suferind cu resemnare, 
ofiţerul îşi rînduise o viaţă tihnită în care bere tare, adesea de o 
calitate îndoielnică, ocupa primul loc. 

— Caravana de la miazănoapte a sosit, îl avertiză aghio- 
tantul său. 

— A avut loc vreo întîmplare neplăcută? 

— Încă n-am făcut controlul obligatoriu. 

— Uită de el! 

— Dar regulamentul... 

— Cananeenii vor face munca în locul nostru. Se înțeleg bine 
cu stăpînii sirieni de caravane. 

— O să măsluiască documentele, o să ne înşele în privința 
cantităţii mărfurilor şi... 

— Ca de obicei, îi reaminti comandantul. Mi se pare mie sau 
ti s-au aprins câlcîiele după o localnică? 

— Ne întîlnim, e adevărat. 

— E frumoasă? 

— Atrăgătoare şi bine înzestrată de zei. 

— Nu te căsători cu ea! Fetele de aici se supun mai mult 
clanului lor decit bărbatului pe care sfirşesc întotdeauna prin 
a-l distruge. 

— Unul dintre paznicii noştri de noapte mi-a raportat despre 
un început de răzmeriţă la intrarea dinspre sud a oraşului. 

Comandantul ieşi brusc din toropeala sa: 

— Glumeşti? 

— N-am verificat încă. 

— Ocupă-te imediat de asta! Înţelegerea-i înțelegere. În ca- 
zul în care cananeenii au uitat-o, o să le-aduc eu aminte. 

Două ore mai tîrziu, aghiotantul său tot nu se întorsese. 

Cuprins de o presimțire rea, comandantul ordonă soldaților 
să ia armele şi să-l urmeze. Şi dacă localnicii îi pricinuiseră 
subordonatului său cel mai mic necaz, atunci o să afle ei cine 
deţine puterea la Sichem. 

La intrarea dinspre sud, era strînsă o mulţime, formată din 
mai bine de 300 de oameni. Ofiţerul egiptean fu surprins: cei 
mai mulţi dintre ei îi erau necunoscuți. 

Neîndoielnic, nu putea înfrunta o astfel de mulţime cu sla- 
bele sale puteri, mai ales că soldaţilor săi, prea puţin pregătiţi 
pentru o astfel de ciocnire, le clănţăneau deja dinţii de frică. 

— Comandante, îi sugeră unul dintre ei, am face poate mai 
bine să ne retragem. 

— Noi reprezentăm ordinea şi legea în Sichem, pe care nu le 
vor pune în pericol o adunătură de străini. 

O tînără femeie înaintă spre el: 

— Vrei veşti de la aghiotantul tău, comandante? 

— Cine eşti tu? 

— Femeia pe care a dezonorat-o şi a necinstit-o. Îşi închipuia 
că voi fi pentru totdeauna obligată să tac şi să fac ce vrea el, dar 
nici unul dintre voi nu v-aţi gîndit la venirea Prevestitorului! 
Datorită lui, cananeenii vor şterge Egiptul de pe faţa pămîntului. 

— Eliberaţi-l imediat pe aghiotantul meu! 

Tînăra femeie îi surîse cu cruzime: 

— Cum zici tu, comandante! 

Gurâ-Pocită aruncă trei saci la picioarele ofițerului egiptean: 

— lată ce a mai rămas din acest călău! 

Cu mîinile tremurînde, comandantul desfăcu sacii. Primul 
conţinea capul aghiotantului, al doilea — mîinile, al treilea — sexul. 

Apoi, apăru un bărbat înalt, cu barba tăiată îngrijit şi cu ochi 
ciudați, roşii: 

— Depune armele şi poruncește-le oamenilor tăi să mi se su- 
pună, îi propuse el cu voce blindaă. 

— Cine te crezi? 

— Eu sînt Prevestitorul şi trebuie să mi te supui, la fel ca toți 
locuitorii din Sichem. 

— Tu eşti cel care trebuie să se supună reprezentantului pute- 
rii! Dacă tu ai comis această crimă, vei fi executat, la fel şi cei 
care au înfăptuit-o. 

— Nu eşti un om cu judecată, comandante! Dacă eu încep 
lupta, ceata ta de fricoşi nu va mai rezista mult timp. 

— Ascultă-maă fără împotrivire! Dacă nu... 

— Îţi ofer o ultimă şansă, egipteanule! Sau mi te supui, 
sau mori. 

— Puneţi mîna pe acest răsculat! ordonă comandantul oame- 
nilor săi. 

Credincioşii Prevestitorului se năpustiseră la atac. 

Gură-Pocită străpunse pieptul gradatului, înainte ca Shab 
Strimbu”, apucat de o criză de isterie, să-i dea lovitura de graţie, 
călcîndu-i faţa în picioare. Nici unul dintre soldaţi nu fugi des- 
tul de repede pentru a scăpa de urmăritori. 


Populaţia din Sichem îşi aclamă noul stăpîn care o converti 
la religia al cârui singur chezaş și interpret era. Cum planul său 
era să-l răstoarne pe faraon şi să extindă teritoriul cananeenilor, 
aceştia îi îmbrăţişară cu entuziasm ideile şi credinţa. 

Într-un acces de ură, cazarma şi templul lui Min fură şterse 
de pe faţa pămîntului. De acum înainte, nici un templu nu va 
mai fi ridicat în onoarea vreunei divinităţi şi nici un chip al vre- 
unui zeu nu va mai fi sculptat în piatră. Doar cuvintele Preves- 
titorului urmau să fie gravate pentru ca fiecare să le pătrundă 
sensul, repetîndu-le fârâ încetare. 

Învingatorul şi ajutoarele sale se instalară în casa primaru- 
lui, omorît cu pietre din cauza relaţiilor strînse pe care le avea 
cu egiptenii. 

— Cer jumătate din pămînturi, declară Gura-Pocită. 

— Bineînţeles, dar e chiar puţin, estimă Prevestitorul, nâu- 
cindu-şi interlocutorul. După atîtea suferinţe îndurate în minele 
de aramă, nu meriţi mai mult? 

— Dacă o iei aşa... Ce propuneţi? 

— Trebuie să pregătim tineri războinici gata să moară pentru 
cauza noastră şi să pricinuiască Egiptului răni adinci. Doreşti să 
te ocupi de ei? 

— Pe cinstea lui Gură-Pocită, îmi place! Dar nu va fi vorba 
de o joaca. Chiar şi la antrenamente, o să lovesc fără milă. 

— Aşa zic şi eu. Doar cei mai buni, pe de-a-ntregul câliţi, vor 
fi trimişi în misiunile pe care le vom alege împreună cu Shab. 
Şi în fiecare dimineaţă, le voi explica tuturor credincioşilor mei 
motivele luptei noastre. 

Shab Strîmbu” era din ce în ce mai mîndru să participe în- 
deaproape la o asemenea cucerire. Cuvintele simple ale Preves- 
titorului îl copleşiseră şi făcuseră din el cel mai credincios dintre 
adepţii săi. 

Chiar aici, la Sichem, marea aventură prindea contur. 


27. 


Curtea de la Memphis era neliniştita. Potrivit unor zvonuri 
stăruitoare, Sesostris, la întoarcerea în capitală, nu întirziase să-i 
convoace pe înalții demnitari care formau Casa Regelui, adevă- 
ratul trup simbolic al monarhului. Funcţia lor nu se mărginea la 
cea a miniştrilor obişnuiţi; comparaţi cu razele soarelui, rolul lor 
consta, cu precizie, în transmiterea şi aplicarea decretelor farao- 
nului, în calitate de manifestări pămîntene ale luminii creatoare. 

Dar, în acest domeniu ca şi în multe altele, Sesostris tocmai 
efectuase o reformă profundă, reducînd numărul celor care 
aveau funcţii importante în Casa Regelui, şi păstrase secretul 
asupra deciziilor privitoare la acest consiliu secret, unde urma 
să se hotărască viitorul ţării. 

Şi fiecare se întreba, cu nelinişte şi plin de dorinţă, dacă va 
fi unul dintre fericiţii aleşi. Cîţiva bătrîni curteni potoliră elanu- 
rile celor ambiţioşi, amintindu-le despre povara enormă ce va 
apăsa pe umerii lor în acest caz. 

Aşteptînd numirile, Medes tremura de emoție. Îşi va păstra 
rangul? Va fi mutat sau, şi mai râu, exilat într-un oraş din pro- 
vincii? Era sigur că nu comisese nici o greşeală şi, prin urmare, 
nu risca să primească vreun reproş. Dar va şti, oare, regele să-i 
aprecieze calităţile la adevărata lor valoare? 

Cînd cei doi soldaţi ai lui Sobek Păzitorul cerură să-l vadă, 
Medes simţi cum îl lasă puterile. Ce semn îl îndrumară spre el 
pe acest blestemat? Gergu... Gergu se arătase prea vorbareţ! 

Nenorocitul nu avea să scape cu viață dacă-şi încâlcase îndato- 
ririle, căci Medes îi va pune în spate multe păcate. 

— Vă ducem cu noi la palat, îl anunţă unul dintre zbiri. 

— Pentru ce anume? 

— O să vă spună mai-marele nostru. 

Era inutil să se opună. Medes nu trebuia să lase să se vadă 
teama pe care o resimțea, pentru ca la o adică să-şi poată susțină 
nevinovăția şi să-l convingă pe monarh. 

Dar în faţa lui Sobek, curajul îi dispăru, iar cuvintele pe care 
şi le pregătise îi rămaseră pe buze: 

— Luminăţia Sa mi-a poruncit să vă anunţ că nu mai râspun- 
deţi de trezorerie. 

Medes parcă şi auzi trîntindu-se poarta temniţei. 

— Acum sînteţi numit secretar al Casei Regelui. În această 
calitate, sînteţi însărcinat să înregistraţi decretele regale şi să ve- 
gheaţi asupra aplicării lor în toată ţara. 

Pentru o lungă perioadă, Medes se crezu pierdu într-un vis. 
El, unit cu inima puterii! Desigur, nu intra în cercul de bază al 
cărui centru era faraonul, dar era lipit de el. Situat chiar dede- 
subtul celor mai importante persoane din regat, va fi primul care 
le va cunoaşte adevăratele intenţii. 

Îi ramînea doar să profite cît mai mult de această nouă situaţie. 


Nu erau decit patru oameni în sala de audienţe a palatului 
regal din Memphis: Sobek Pazitorul, Sehotep!, Senânkh și ge- 
neralul Nesmontu. 

Tăcuţi, nu îndrăzneau nici să se privească, nici să se gîn- 
dească la faptul ca fuseseră într-adevăr aleşi de către rege ca să 
formeze consiliul său restîns. Nici unul nu aspira la onoruri, toţi 
cîntăreau dificultăţile care-i aşteptau, ştiind că Sesostris nu ad- 
mitea nici înfringerile, nici justificările şirete. 


1 Numele său complet era Sehotep-ib-Râ — „Cel care da măreție inimii Luminii 
divine“. (n.a.) 

Cînd aparu faraonul, simbolul lui Unu care aducea armonia 
în diversitate, se ridicară şi se înclinară. Datorită tiarei sale, gîn- 
durile monarhului străbăteau cerul asemenea şoimului divin, pri- 
mind energia soarelui şi celebrind cea mai misterioasă dintre 
legături, cea a lui Ra şi Osiris; bucata de pînză care înfăşura 
coapsele regelui simboliza cunoaşterea marilor mistere, iar 
brăţările din aur masiv, apartenenţa la sfera divinului. 

Faraonul se aşeză încet pe tron. 

— Principala noastră îndatorire este să facem så domnească 
Maat pe acest pămînt. Fără dreptate şi judecată corectă, omul de- 
vine fiară pentru aproapele său şi în lumea aceasta nu s-ar putea 
trăi. Inima noastră trebuie să vegheze, limba să vorbească răspi- 
cat şi buzele să rostească numai adevărul. Avem obligaţia să 
continuăm opera Zeului şi a celorlalte divinităţi, să refacem în fje- 
care zi creaţia, să punem din nou temeliile acestei ţări, ca pe cele 
ale unui templu. Glorios este Cel Mare ai cărui principali sluji- 
tori sînt putemici. Nici unul dintre voi nu va putea alege calea de 
mijloc, nici unul dintre voi nu trebuie så risipească darul regal. 

Privirea monarhului se opri asupra lui Sehotep, un bărbat de 
vreo 30 de ani, elegant şi distins, cu trăsături fine şi faţa însufle- 
țită de ochii ce scăpărau de inteligenţă. Moştenitorul unei fami- 
lii bogate, scrib cu experienţă, înzestrat cu un spirit viu care îl 
facea uneori nervos, nu-i aprecia deloc pe curteni. 

— Te numesc Însoţitor unic, Purtător al sigiliului regal şi 
Mai-Mare peste toate lucrările faraonului. Vei veghea asupra 
respectării secretului templelor şi a îngrijirii şi înmulțirii vitelor. 
Fii drept şi adevărat ca Thot! Te angajezi să-ţi îndeplineşti sar- 
cinile fară să dai greş? 

— Da, jură Sehotep, cu voce emoţionată. 

Sesostris se adresă apoi unui bărbat de vreo 40 de ani, cu 
obraji plini şi o burtă pe măsură. Această înfăţişare de om vesel, 
amator de mincăruri rafinate, ascundea un iscusit administrator 
al tezaurului, cu un caracter aspru, capabil să-şi supravegheze 

oamenii cu severitate. Deoarece nu poseda decît prea puţin tact, 
se împiedica adesea de linguşitori şi trîntori. 

— Pe tine, Senankh, te numesc Mare Trezorier al regatului, 
în fruntea Dublei Case Albe. Vei veghea asupra unei drepte îm- 
pârțiri a bogățiilor, astfel ca nimeni să nu sufere de foame. 

— Jur, Luminăţia Ta! 

Considerat prea sobru şi prea autoritar, bătrînul general 
Nesmontu se remarcase sub domnia lui Amenemhat I. Nepăsă- 
tor faţă de onoruri, trăind simplu ca un soldat la cazarma prin- 
cipală din Memphis, nu avea decît un scop: să apere teritoriul 
egiptean, orice s-ar întîmpla. 

— Pe tine, Nesmontu, te numesc în fruntea întregii noas- 
tre armate. 

Învinuit de multe ori că vorbea prea direct, bătrînul ofiţer 
nu-şi trădă faima. 

— Se înțelege de la sine, Luminăţia Ta, că mă voi supune cu 
grijă poruncilor voastre, dar trebuie oare să vă aduc aminte că 
trupele guvernatorilor de provincie, odată adunate, vor forma o 
armată mai bună decît a noastră? Şi nu vorbesc nici de echipa- 
mentul care nu e îndestulător, nici de ruina cazarmelor noastre. 

— Asupra acestor ultime două probleme, întocmeşte, fără în- 
târziere, un raport amănunţit ca să putem înlătura lipsurile. Cît 
priveşte restul, îmi dau seama că situaţia e periculoasă şi nu voi 
sta cu mîinile în sîn. 

— Puteţi să vă bizuiţi pe devotamentul meu absolut, Lumi- 
năţia Voastră, promise generalul Nesmontu. 

Sobek Paăzitorul s-ar fi retras bucuros din această adunare 
unde socotea că nu e locul său, dar monarhul îl privi insistent, 
cu gravitate. 

— Pe tine, Sobek, te numesc căpetenia gărzilor regatului. Fără 
slăbiciune sau lipsă de cumpătare, tu trebuie să faci să domnească 
siguranţa, oamenii să aibă încredere că pot umbla liberi şi câ-şi 
pot transporta liniştii mărfurile. Să veghezi la respectarea legilor 
călătoriei pe mare şi să-i arestezi pe cei care-i îndeamnă pe oa- 
meni la răscoală. 

— Mā supun cu credinţă, îl asigură Sobek pe faraon, dar aş 
putea cere Luminăţiei Voastre favoarea de a nu mă închide într-o 
încăpere în care să citesc rapoarte? Mi-ar plăcea să vă asigur în 
continuare protecţia îndeaproape, împreună cu mica mea trupă. 

— Găseşte tu însuţi mijlocul de a-ţi îndeplini toate îndatoririle. 

— Bizuiţi-vă pe mine, Luminăţia Voastră. 

— Faraonii au o misiune însemnată şi hotărîtoare, reluă 
Sesostris. Fiecare dintre ei trebuie să repare ce a construit înain- 
taşul său şi să facă în aşa fel încît numele să-i fie pomenit în 
veci. Doar un om slab nu are duşmani şi lupta lui Maat împotriva 
lui isefet, care înseamnă violenţă, minciună şi nelinişte, nu se va 
întrerupe niciodată. Dar astăzi, această luptă capătă o înfăţişare 
nouă, căci unii dintre duşmanii noştri, şi mai ales cei pomniţi să-i 
nimicească pe faraoni şi Egiptul însuşi, nu pot fi văzuți. 

— Vă temeţi pentru propria viaţă, Luminăţia Voastră? se în- 
grijoră Sehotep. 

— Nu acesta e lucrul cel mai important. Dacă eu dispar, zeii 
îl vor alege pe cel care-mi va urma. Însă Abydos-ul e în pericol. 
Copleşit de forţe ale întunericului, salcimul lui Osiris se usucă. 
Cu ajutorul construcţiilor ce vor înălța acolo şi care vor trans- 
mite o energie înnoitoare, sper, cel puţin, să opresc răspîndirea 
răului. Dar nu ştiu cine este făptaşul şi, atita timp cît nu-l vom 
afla, ar trebui să ne fie frică de ce e mai rău. Cine îndrăzneşte să 
se slujească de energia lui Seth şi să pună astfel în pericol renaş- 
terea lui Osiris? 

— Pentru mine, interveni generalul Nesmontu, nu există nici 
cea mai mică îndoială: e unul dintre guvernatorii provinciilor 
care refuză să vă recunoască puterea şi autoritatea. Decit să se 
supună şi sâ-şi piardă înlesnirile, unul dintre aceşti nelegiuiţi 
s-a hotărît să se alieze cu răul. 

— Un egiptean ar putea fi destul de nebun ca să-şi distrugă 
țara? întrebă Senankh. 

— Un om cu influența lui Khnum-Hotep nu s-ar da înapoi de 
la nimic pentru a-şi păstra puterea pe care o moşteneşte din tată 
în fiu. Şi nu e singurul! 

— Garantez pentru Uakha, şeful provinciei Cobra, spuse 
Sesostris spre marea surpriză a bătrinului general. 

— Cu tot respectul, Luminăţia Voastră, nu cumva doar s-a 
prefăcut? 

— Sinceritatea sa nu poate fi pusă la îndoială. Uakha doreşte 
să-mi devină un slujitor devotat. 

— Râmiîn alţi cinci nesupuşi şi mai de temut decit el. 

— Sobek are sarcina să adune informaţii despre ei. Eu mă voi 
strădui să-i conving. 

— Nu vreau să par neîncrezător, Luminăţia Voastră, dar ce 
aţi prevăzut în caz de nereușită? 

— De bunăvoie sau cu forța, Egiptul trebuie să se unească. 

— Începînd de azi, îmi voi pregăti oamenii pentru orice fel 
de înfruntări. 

— Nimic nu e mai distrugător decît un război între oamenii 
de acelaşi neam, protestă Sehotep. 

— Nu-l voi porni decît atunci cînd nu va mai fi altă cale, îl 
asigură regele. O altă misiune care trebuie îndeplinită e găsirea 
aurului care poate vindeca salcîmul. 

— Câutaţi-l la guvernatorii provinciilor! sări imediat genera- 
lul Nesmontu. Ei controlează drumurile din deşert care duc spre 
mine şi string averi. Cu atitea bogății pot să-şi plătească soldaţii 
şi mercenarii, cu generozitate. 

— Probabil, ai dreptate, îl aprobă monarhul, dar las totuşi în 
grija lui Senankh cercetarea comorilor din fiecare templu. Poate 
va găsi acolo aurul de care avem nevoie. 

Faraonul se ridică. 

Acum, fiecare cunoştea răspunderile ce-i reveneau. 

Sobek deschise uşa sălii de audienţe şi dădu peste unul 
dintre oamenii săi, vizibil îngrozit: 

— Veşti proaste, comandante! Soldatul deşertului care toc- 
mai mi-a adus acest raport este un om serios. 

Pe cînd citea textul scurt şi înspăimîntător, Sobek socoti câ 
trebuie să-l roage pe faraon să prelungească sfatul Consiliului 
restrîns. 


28. 


— După cum scrie în acest raport, declară Sobek descumpă- 
nit, minele de turcoaze ale zeiţei Hathor au fost atacate şi mine- 
rii, omoriţi. Soldaţii deşertului care patrulau în această regiune 
n-au găsit decît leşurile arse. 

Toţi membrii Casei Regelui erau tulburaţi. Sesostris părea 
încă şi mai încruntat ca de obicei. 

— Cine a putut înfăptui o crimă atît de mirşavâ? întrebă Sehotep. 

— 'Tilharii nisipurilor, aprecie generalul Nesmontu. Fiecare gu- 
vemator de provincie care ar trebui să se îngrijească de aceste lu- 
cruri nu se ocupă decît de propria siguranţă şi îi lasă să prospere. 

— În mod obişnuit, nu atacă decît caravanele, obiectă Sobek. 
Şi sînt îndeajuns de laşi pentru a şti că jefuirea unui domeniu re- 
gal va atrage asupra lor cele mai rele necazuri! 

— Uiţi că nu poţi pune mîna pe ei niciodată? Această neno- 
rocire trebuie analizată cu toată seriozitatea. Ea dovedeşte că 
deja clanurile s-au unit, pregătindu-se de o răscoală generală. 

— În acest caz, interveni Sesostris, nu se vor mulțumi doar 
så atace minele. Să-mi fie aduse cît mai repede rapoartele privi- 
toare la Zidurile Regelui şi la gamizoanele din Canaan. 

Senankh încredinţă această sarcină lui Medes care dovedi o 
remarcabilă eficienţă. 

Cînd examină documentul, monarhul observă că o singură 
localitate rămînea neimplicată: Sichem. 

— Acolo se găseşte o trupă mică şi fără valoare, comandată 
de un ofiţer dezamăgit care nu încetează să solicite mutarea sa, 
arătă generalul Nesmontu. În faţa unui asalt al beduinilor sufi- 
cient de numeroşi şi hotăriţi, n-ar rezista. După cîte se pare, tre- 
buie să ne pregătim pentru o răzmeriţă a întregii regiuni şi 
atacarea posturilor noastre de la graniţe. 

— Sa fie prevenite, porunci Sesostris. Tu, generale, mobili- 
zează imediat toate regimentele pe care le avem! Îndată ce vor 
fi gata de marş, vom pleca spre Sichem. 


Gură-Pocită se bucura din toată inima. Noua sa îndeletni- 
cire de instructor al viitorilor războinici din umbră îi plăcea atît 
de mult, încît nu mai număra orele de antrenament dur în cursul 
cărora nici o bătaie nu era mimată. În fiecare zi, mureau mai 
mulţi tineri. În ochii lui Gură-Pocită erau nişte neputincioşi, tot 
mai exigent şi mai brutal. Prevestitorul îşi dorea trupe capabile 
de acţiuni rapide şi eficiente, care să nu dea înapoi în faţa nici 
unui pericol. 

Predicile sale zilnice, la care toţi locuitorii din Sichem erau 
obligaţi să asiste, cu excepţia femeilor care erau izolate în casele 
lor, încingeau spiritele. Prevestitorul nu le ascundea iminenţa unei 
lupte crîncene, căci izbînda deplină nu putea fi obținută fără acest 
preţ. În ceea ce-i priveşte pe vitejii care vor muri în timpul în- 
fruntărilor, ei vor merge direct în Paradis, unde femei superbe le 
vor satisface toate poftele, iar vinul va curge în valuri. 

Shab Strimbu” îi descoperea pe cei slabi şi îi preda lui 
Gură-Pocită, care îi folosea drept ţintă pentru arcașii şi arun- 
cătorii sâi de cuțite. Îmbaătat de această funcţie neașteptată, 
mîna dreaptă a Prevestitorului nu putea totuşi să-şi ascundă 
frâmâîntările: 

— Stăpîne, mă tem ca victoria noastră de acum să nu fie de 
scurtă durată. Nu credeţi că faraonul va răspunde atacului nostru? 

— Bineînţeles. 

— Şi-atunci, nu ar trebui să ne ascundem? 

— Deocamdată nu, căci felul şi vigoarea acestui răspuns 
mă interesează. Ea mă va ajuta să cunosc adevărata fire a lui 
Sesostris şi să-mi stabilesc strategia. Egiptenii respectă atît de 
mult viaţa semenilor săi, încît se poartă ca nişte fricoşi. Dar cei 
care-mi sînt devotați ştiu că trebuie să-i nimicească pe necredin- 
cioşi şi că adevăratul rege se va impune cu armele. 

Prevestitorul vizita familiile cele mai sărace din Sichem ca 
să le explice că singura cauză a nenorocirilor lor era faraonul. 
De aceea ele trebuiau să-şi încredinţeze copiii, de la o vîrstă fra- 
gedă Prevestitorului, pentru a-i transforma în luptători ai adevă- 
ratei credinţe. 


În ultima proba, aceea cu mîinile goale, Iker, datorită rapi- 
dităţii sale, pusese la pămînt doi adversari cu o statură mult mai 
impresionantă decit a lui. Şi împreună cu zece dintre colegii săi 
devenise luptător de trupă al provinciei Oryx, în slujba lui 
Khnum-Hotep. 

— Eşti trimis să păzeşti şantierul de corăbii, îl anunţa in- 
structorul. Te vei supune poruncilor doamnei Techat. Sâ nu-ţi 
închipui că se va arăta binevoitoare pentru că este femeie. Gu- 
vernatorul provinciei noastre a numit-o trezorier şi i-a dat în 
grijă dările tocmai pentru că este foarte hotărită şi curajoasă. l-a 
încredințat chiar şi administrarea propriei averi, împotriva sfă- 
tuitorilor săi! Ca să fiu sincer, fiule, nu puteai nimeri mai râu! 
Sâ nu ai încredere în această leoaica! Ea nu se gîndeşte decit 
cum să-i distrugă pe bărbaţi. 

Instructorul îşi conduse elevul pînă la şantier unde îi întim- 
pină un şef de echipă respingător. 

— Doar n-o să aibă grijă de siguranţa noastră copilandrul 
asta! îi ironiză el. 

— Nu te lua după aparenţe şi, mai ales, nu te pune cu el! 

Şefulde echipă îl cîntări din priviri pe Iker, cu mai multă atenţie. 

— Dacă aceste cuvinte n-ar veni din partea instructorului 
trupelor noastre, m-ar fi făcut să rid. Urmează-maă, bâiete, 

o să-ţi arat unde e locul tău. Ai de îndeplinit un singur ordin; să 
nu laşi pe nimeni să intre pe şantier, fără să mă anunţi. 

Iker descoperi o lume nouă în care meşterii modelau diver- 
sele părţi ale unei corăbii. Sub ochii săi, dintr-un pin se născură 
un catarg o cîrmă, o etravă, o cocă, un bastingaj şi băncile vis- 
Iaşilor. Cu o îndemînare extraordinară, dulgheri: asamblară mi- 
cile scînduri de lemn, pe cînd colegii lor împletiră parîme solide 
şi croiră vele din țesătură de in. 

Fascinat, tînărul le urmarea cu toată atenţia gesturile şi le re- 
peta în minte. 

Dar fu trezit brutal la realitate cînd un zdrahon îl îmbrînci 
pentru a forţa trecerea. 

— Cine eşti? îl întrebă Iker, apucîndu-l de braț. 

— Merg să-l văd pe fratele meu, unul dintre dulgheri. 

— Trebuie să-l anunţ pe şeful de echipă. 

— Cine te crezi? Eu n-am nevoie de aprobarea lui! 

— Am ordinele mele. 

— Vrei să te baţi cu mine? 

— Dacă trebuie! 

— Împreună cu toată echipa, o să te învăţăm minte! 

Zdrahonul ridică braţul pentru a-i chema pe meşteri în 
ajutor, dar îl cobori aproape imediat şi se trase înapoi cu un pas, 
de parcă tocmai ar fi zărit un monstru. 

Iker se întoarse şi o descoperi pe doamna Techat, foarte ele- 
gantă în rochia sa verde-pal. 

— Pleacă, îi porunci ea nepoftitului care îşi luă tălpăşiță 
pe furiş. 

Apoi Techat îl cercetă pe tînărul luptător care stătea nemiş- 
Cat ca o statuie. 

— Îi apreciez pe cei care pun îndatoririle înaintea propriului 
interes şi chiar a propriei siguranţe. Se pare că te-ai comportat 
strălucit în perioada instruirii. Te tragi dintr-o familie de ofiţeri? 

— Sînt orfan. 

— Şi vrei să devii soldat? 

— Doresc să devin scrib. 

— Ştii să citeşti, să scrii şi să socoteşti? 

— Într-adevar. 

— Dacă vrei să te ajut, trebuie să-mi spui mai multe. 

— Mi-au furat viaţa şi vreau să ştiu de ce. 

Doamna Techat păru nedumerită: 

— Cine caută să-ţi facă rău? 

Iker îşi încercă norocul: 

— Doi corăbieri, Ochi-de-Ţestoasă şi Cuţit-Tâios. Corabia 
lor se numea Fulgerul. 

Se lâsă o lungă tâcere. 

— Spune-mi cum arată acest Ochi-de-Ţestoasă? 

Tînărul făcu întocmai. 

— Am impresia că persoana aceasta nu-mi este necunoscută, 
dar amintirile mele sînt foarte neclare. Trebuie să må apuc de 
nişte cercetări care-mi vor lua, fără îndoială, mult timp. 

Iker începu să viseze. În sfîrşit, o speranţă! Dar neîncrederea 
1 se fâcu repede simțită. 

— De ce m-aţi ajuta? 

— Pentru că îmi placi. Oh, să nu-ţi faci idei greşite, băiete! 
Nu-i iubesc decît pe bărbaţii de aceeaşi vîrstă cu mine, cu con- 
diţia să nu mă încurce în munca mea, pretinzînd că sînt mai 
pricepuţi decît mine. Tu, Iker, nu semeni cu nimeni. Un foc ne- 
cunoscut te însuflețeşte, un foc atît de puternic, încît invidioşii 
nu se gîndesc decît să-l stingă. Aceasta e, probabil, cauza neca- 
zurilor tale. 

Rămînînd totuşi prudent, Iker conteni cu destăinuirile. 

— O să fac tot posibilul să-ţi obțin mutarea, îl anunţă doamna 
Techat. Începînd de mîine, vei deveni ajutorul supraveghetoru- 
lui arhivelor provinciei. Numeroase acte aşteaptă să fie aşezate 
în ordine, poate-ţi vei găsi printre ele fericirea. 


29. 


Toată casa lui Medes era cuprinsă de agitație. După unele 
zvonuri pesimiste, fostul trezorier al palatului fusese demis din 
funcţiile pe care le ocupa şi mutat într-un mic oraş din sud, unde 
urma să-şi încheie cariera uitat de toţi. Frumoasa locuinţă din 
Memphis avea să fie vîndută, iar servitorii — împrăștiați. 

Încă din zori, soţia lui Medes, pradă unei mari îngrijorări, 
nu înceta să-şi pună la treabă servitoarele care se ocupau cu 
aranjarea părului şi cu machiajul. 

— Ai găsit, pînă la urmă, vasul cu cele cinci grăsimi? 

— Nu încă, îi răspunse slujnica. 

— Atta neatenţie este de nesuportat! 

— Nu aţi pus-o în lădiţa de fildeş? 

Enervată, stăpîna casei trebui să recunoască acest fapt evi- 
dent. Fără să-şi ceară scuze, se unse cu pomada miraculoasă, 
compusă din grăsime de leu, de crocodil, de şarpe, de muflon şi 
de hipopotam. 

— Fă-o să pătrundă în firul de păr, îi ordonă ea. Apoi ma- 
sează-mi capul cu ulei de ricin. Astfel, nu voi avea niciodată fire 
de păr alb! 

După căderea lui Medes, soţia lui nu avea să-şi mai cumpere 
aceste preparate pentru înfrumusețare, scumpe, dar absolut ne- 
cesare. Să divorţeze? Era imposibil, căci averea era a soţului. To- 
tuşi, dacă l-ar acuza de adulter, i-ar reveni şi ei jumătate. Dar îi 

trebuiau dovezi solide, că de nu, risca pedeapsa de a nu mai 
primi nimic. 

— Fardează-mă mai bine! se răsti. Se mai văd pete roşii pe 
faţă şi pe git. 

Slujnica aplică un strat de pudră făcută din păstăi, miere şi 
alabastru, un amestec special care ascundea ridurile şi vîrsta pe 
care o avea. 

Cind Medes intră în camera soţiei sale, se trase un pas înapoi. 

— Cum te simţi, draga mea? 

Ea se ridică dintr-o mişcare, împingîndu-le la o parte pe 
servitoare: 

— Tu... Noi... Noi sîntem daţi afară din slujba? 

— Daţi afară? Dimpotrivă, am fost înaintat. În înţelepciunea 
sa, faraonul mi-a recunoscut meritele. 

Lui Medes îi veni greu să potolească patima cu care femeia 
îl acoperi de sărutări. s 

— Simțeam, ştiam eu, eşti cel mai bun, cel mai mare, cel mai... 

— Ma aşteaptă răspunderi grele, scumpa mea! 

— Vom fi şi mai bogaţi? 

— E sigur. 

— Ce sarcină ţi-a încredinţat regele? 

— Secretar permanent al Marelui Consiliu. 

— Înseamnă că vei cunoaşte multe secrete? 

— Evident, dar trebuie să păstrez tăcerea. 

— Chiar şi faţă de mine? 

— Chiar şi faţa de tine. 

Treburile statului nu o pasionau deloc pe soţia înaltului 
demnitar, a cărui avere îi permitea să-şi satisfacă toate caprici- 
ile. Şi nu asta conta cel mai mult? 

În timp ce extraordinara veste se răspîndea la toate etajele 
casei şi prin vecini, Medes se retrase în camera sa de lucru unde, 
cîteva minute mai tirziu, îl primi pe Gergu. 

Acesta mesteca două bucăți de rădăcini mirositoare, imbi- 
bate cu răşină de terebint, care serveau la curăţarea gurii şi dă- 
deau o răsuflare parfumată. 

— Felicitări pentru numirea în slujbă! Vom avea mîinile şi 
mai libere, nu? 

Medes desfăşura un papirus: 

— Este o plingere împotriva ta. 

— O plingere! Din partea cui? 

— A uneia dintre fostele tale soţii, pe care ai lovit-o cînd 
erai beat. 

— Se poate... 

— Există un martor. Ai forţat uşa, ai ameninţat-o şi ai pălmuit-o. 

— Nu e atit de grav. 

— În Egipt, este! 

— Şi acest martor... cine este? 

— Camerista, o fată tînără de la ţară. 

— Aş încerca să... 

— M-am ocupat eu, i se destainui Medes. S-a întors în satul 
ei uitat de lume, iar soţia ta a primit mai multă mobilă nouă, în- 
soţită de o scrisoare în care îţi cereai iertare şi pe care am com- 
pus-o eu însumi. Plingerea a fost retrasă! 

Gergu se lăsă să cadă pe un scăunel. 

— Vă datorez cel puţin un urcior din cea mai bună bere, stăpîne! 

— Uită vechile cuceriri şi stăpîneşte-ţi ura faţă de femei, 
Gergu! Administratorul principal al hambarelor trebuie să im- 
pună respect. 

— Eu, administrator principal... 

— Senankh, mai-marele meu, ţi-a semnat numirea. 

— De miine, plec la vînătoare! O să vă aduc o adevărată 
avere, storcîndu-i la sînge pe cei din subordinea mea. 

— Tocmai aşa ceva să nu faci. 

Gergu rămase cu gura căscată. 

— Dar acum că am puterea, eu... 

— Noi doi ne vom schimba tactica. De-a lungul mai multor 
ani, am lucrat bine, dar modest. Noua noastră poziţie ne permite 
să sperăm la mai mult. De acum încolo, vom fi supuşi mai des 
pericolelor şi prudenţa noastră trebuie să sporească. 

— Nu vå înţeleg prea bine, mărturisi Gergu, pipăindu-şi amu- 
letele pentru a se linişti şi a-şi limpezi mintea, în acelaşi timp. 

Medes, nervos măsura cu paşi mari încăperea, în lung şi-n lat. 

— De acum încolo, sînt primul care află ce hotărîri au fost 
luate în consiliu. Sarcina mea e să copiez decretele date de fa- 
raon și să le fac publice. Orice pas greşit, orice trădare groso- 
lană vor dovedi că eu sînt vinovat. Va fi anevoios să trag sforile 
pentru propriul interes, pentru că regele şi sfetnicii săi îmi vor 
observa cu atenţie toate gesturile şi faptele. 

— Atunci... această promovare e un dezastru! 

— Nu şi dacă mă folosesc de ea cum se cuvine. Datorită ţie, 
care ai mai multă libertate de mişcare, voi continua să-mi întă- 
resc relaţiile de prietenie şi influenţă. În sînul înaltei adminis- 
traţii îmi voi crea altele noi. 

— Şi noua noastră corabie necesară pentru a ajunge în Punt 
Şi a găsi aurul? 

— Nu ne vom mai gîndi la ea în viitorul apropiat. Sesostris a dat 
un ordin neobişnuit: să se întocmească inventarul tuturor comorilor 
din temple, ca să ştie cît de mari sînt aceste bogății. 

— De ce neobişnuit? 

— Pentru că regele are deja aceste informaţii. Sînt convins 
că, de fapt, caută altceva, dar ce anume? Deoarece vei participa 
şi tu la îndeplinirea acestei porunci, încearcă să afli şi alte amà- 
nunte! Cu aceeaşi ocazie, vei vedea care sînt sanctuarele care 
prezintă interes pentru noi. Şi asta nu e tot. Faraonul decretează 
mobilizarea generală. 

— S-a hotărit, așadar, să-i atace pe guvernatorii provinciilor! 

— N-ai ghicit, Gergu! Tocmai s-au petrecut nişte întîmplări 
neaşteptate şi deloc plăcute în Canaan, dar nu le cunosc nici im- 
portanţa, nici gravitatea. 

— Ceva neînsemnat nu stîrnea o astfel de reacție! 

— Asta este şi părerea mea. Nu ştim încă dacă generalul 
Nesmontu va merge în fruntea trupelor sau dacă faraonul în per- 
soană va lua asupra sa această sarcină. 

— Cu alte cuvinte, e posibil ca Sesostris să piardă lupta şi 
puterea să fie luată cu forţa de altcineva la Memphis! 

— Să fim pregătiţi pentru orice răsturnare a ordinii, recu- 
noscu Medes. Cei patru demnitari care alcătuiesc Consiliul res- 
trîns al faraonului sînt consideraţi cinstiţi, pe deplin devotați lui. 
Dar, la urma urmelor, sînt doar nişte oameni. Vizitîndu-i des, le 
voi descoperi slăbiciunile şi voi profita de ele. Cît despre mo- 
narh, el se bucură de o protecţie deosebită, dobîndită prin cu- 
noaşterea secretelor templului ascuns. Fără ea, orice încercare 
de a lua puterea ar fi doar o amăgire sortită pieirii. Şi încă nu 
ştiu cum să străpung acest zid de netrecut. 

— Veţi izbuti, să nu vă îndoiţi de asta! 

— Pînă atunci, Gergu, nici o greşeală! Trebuie să devii un om 
cinstit, respectat, un model pentru subordonații tăi. 

Cel căruia îi erau adresate aceste cuvinte surise batjocoritor. 

— Dacă unul singur încearcă să mă imite, îi sparg capul! 

Cei doi aliaţi riseră în hohote. Apoi Gergu deveni brusc serios. 

— Şi dacă ne-am mulțumi cu ce-am obţinut pînă acum? Re- 
zultatele nu sînt de lepădat. Primejdia are o înfăţişare care te în- 
cîntă şi te îmbată, dar rămîne totuşi primejdie. Țara Punt s-a 
îndepartat foarte mult. 

— Nu atât pe cît crezi, obiectă Medes. Tu, un corâbier nemai- 
pomenit, care nu se simte bine decit pe furtună, cum ai putea să 
renunţi? Nu sîntem decît la începutul călătoriei, Gergu! Şi, în 
plus, îmi semeni: îţi place puterea de dragul puterii şi forţa de 
dragul forţei. 

Gergu se învoi. 

— Inţelepţii Egiptului condamnă lăcomia şi ambiția. Nu au 
dreptate. Sînt două porniri fără egal, datorită cărora nu mai 

există hotare. Şi faptele de seamă pe care le presimt îmi întăresc 
această convingere. 

— Nu-mi dă pace o întrebare. Dar înainte de a o rosti, Lăsaţi-mă 
să beau ceva tare! 

Gergu goli pînă la fund două cupe cu alcool de curmale. 

— De ce facem noi rău, Medes? 

— Pentru că ne atrage. Şi ce înseamnă râul? 

— Sa te opui lui Maat, dreptăţii şi luminii! 

— Repeţi neghiobiile bătrinilor înţelepţi. Crezi că ele te vor 
îmbogăţi şi îţi vor oferi locul la care rîvneşti? 

— Tot mi-e sete. 

Medes se gîndi că trebuia să se îngrijească din cînd în cînd 
de dispoziţia sufletească, uneori schimbătoare, a omului său de 
încredere. Gergu se înşela: ei nu faceau încă rău, căci le lipsea 
un ajutor în interiorul unui templu. 


30. 


Într-o singură zi, [ker muncise mai mult decit doi slujbaşi 
într-o săptămînă şi această atitudine îi atrase numeroase invidii. 
Fără protecţia doamnei Techat, asupra tînărului s-ar fi abătut 
multe necazuri. Superiorul său îi încredinţă sarcinile cele mai 
complicate, dar Iker nu se lăsă impresionat. Meticulos şi încă- 
păţinat, rînduia documentele cu speranţa că va găsi în ele nu- 
mele lui Ochi-de-Ţestoasă, al lui Cuţit-Taios şi al Fu/gerului. 

Dar strădaniile sale rămîneau în continuare lipsite de roade. 

Cind fu chemat de ståpîna sa, ajutorul de arhivar nu părea 
descurajat. 

— N-ai obținut nici un rezultat, Iker? 

— Nici unul. Dumneavoastră aţi aflat ceva? 

— Nimic, îl compătimi doamna 'Techat. 

— Totuşi, aceşti oameni şi corabia lor nu sînt o închipuire a mea! 

— Nu-ţi pun cuvintele la îndoială, dar aminteşte-ţi ce ţi-am 
spus: căutările s-ar putea dovedi îndelungate. 

— Nu vi s-au limpezit amintirile? 

— Din nefericire, nu, dar sînt aproape sigură câ acest 
Ochi-de-Ţestoasă a trecut prin provincia noastră. Trebuie să-ţi 
schimbi dispoziţia, fiule! Curînd, vom merge să celebrăm sàr- 
bătoarea zeiței Pakhet şi tu imi vei duce umbrela. 


Pakhet, „„Cea-care-zgirie““, era o femelă ghepard și îşi avea 
culcuşul într-o grotă venerată de preotese, cele mai multe dintre 
ele, soţii ale nobililor din provincie. 

Pe corabia doamnei Techat, care se îndrepta spre locul sa- 
cru al zeiţeil, Iker se bucura de aerul curat şi de blindeţea vîn- 
tului. Sa pluteşti pe Nil rămînea o încîntare! Timp de cîteva 
secunde, tînărul se gîndi că ar putea să-şi întrerupă călătoria şi 
să se stabilească în această provincie, pentru a-şi petrece zilele 
în linişte. Dar întrebări fără răspuns îl măcinau, de parcă era un 
om însetat, pentru care apa era vitală. Nu, întimplările care-l co- 
pleşiseră nu erau lipsite de sens! Iar lui îi revenea tălmăcirea lor 
Şi dezlegarea tainei destinului său. 

Corabia acostă la mare distanţă de un magnific abanos, ale 
cărui crengi mascau intrarea în grota sacră. 

— Nu atinge acest arbore, îl sfătui doamna Techat. Aici se as- 
cunde adesea ghepardul în care se incamnează zeiţa. Se aruncă asu- 
pra oricărui neiniţiat care nu cunoaşte formulele pentru a o linişti. 

— Cum poţi să le înveţi? 

— Eşti tare curios! 

— Spuneţi-mi, cel puţin, care este menirea lui Pakhet. 

„„Hotărît lucru, gîndi doamna 'Techat, băiatul acesta nu e fă- 
cut din acelaşi aluat ca majoritatea oamenilor.“ 

— Această zeiţă stăpîneşte focurile distrugătoare şi poate să 
se transforme într-un şarpe care se aruncă asupra duşmanilor 
soarelui care vor să-l distrugă. Dar rostul ei nu se reduce la lupta 
pentru izbînda luminii. Prin magia sa, ea înlesneşte revârsarea 
apelor, care aduce bunăstare ţării întregi. 

— În ce fel? 

— Nu crezi că mergi prea departe cu întrebările, Iker? 

— O să merg atit cît îmi daţi voie. 

— Sa spunem că este aliata lui Osiris şi nu mă întreba nimic 
mai mult. Mulţumeşte-te să observi şi păstrează tăcerea! 

Fie doamna Techat ştia şi tăcea, fie nu ştia şi se prefăcea, 
pentru Iker, şi într-un caz, şi în celălalt, urmarea era aceeaşi. 
Plictisita de stăruinţele lui, ea nu i-ar mai oferi nici cea mai mà- 
runtă explicaţie. 


! Speos Artemidos, aproape de Beni-Hassan (n.a.) 

Pe cînd tînărul îşi proteja stăpîna cu o umbrelă de soare, al- 
câtuită dintr-o prăjină și o pînză de in de formå dreptunghiulară, 
o preoteasă în vîrstă ieşi din grotă. 

— Fie ca porţilor cerului să le cadă zăvoarele, astfel încât 
puterea divină să apară în toată splendoarea sa! 

Apoi, ieşiră pe rînd alte patru preotese, care se înclinară în 
faţa celei dintîi. Părul lor era adunat la spate, formînd o ciudată 
pieptănătură care te făcea să te gîndeşti la coroana albă a farao- 
nului. Purtau înfăşurate în jurul şoldurilor bucăţi scurte de pînză, 
susținute de bretele care le acopereau sînii. 

— Astfel sosesc cele patru vînturi ale cerului, le spuse marea 
preoteasă. Fie ca ele să se domolească pentru ca bogăţia ţării să fie 
asigurată. Iată vîntul de la miazănoapte răcoros şi dătător de viaţă! 

Prima fată începu un dans lent şi solemn. Graţia gesturilor 
ei îl fascină pe Iker. 

— Iată vîntul de la răsărit, deschizătorul porţilor cereşti, cel care 
arată drumul luminii divine şi calea spre paradisul celeilalte lumi. 

Cea de-a doua dansatoare nu era mai puţin graţioasă decit 
prima. Paşii nu-i şovăiră niciodată, iar ritmul ei te vrăjea. 

— lată vîntul de la apus, care provine din Unu, înainte de 

„apariţia lui Doi. El ţişneşte de dincolo de moarte. 

A treia dansatoare îşi depăşi colegele. Deoarece era pătrunsă 
de mesajul spiritual pe care-l simboliza, le dezvălui privitorilor 
o artă a dansului mai profundă şi mai zguduitoare. Anumite fi- 
guri aminteau lupta împotriva morţii şi dorinţa de a o învinge. 

— lată, în sfîrşit, vîntul de la miazăzi care aduce cu sine apa 
înnoitoare şi face viaţa să dăinuie. 

La început, Iker crezu că se înşală, amăgit de o asemănare 
uimitoare. 

Apoi, îşi concentră toată atenţia asupra chipului tinerei pre- 
otese, ale cărei mişcări erau de o graţie fără egal. Din toată fi- 
inţa ei se răspîndea o lumină ce reda intensitatea vieţii renăscute, 
oferite de vintul de la miazăzi. 

Ea. 

Era chiar ea, Iker o recunoscuse în ciuda costumului şi a 
pieptănăturii neobişnuite. 

— Ţine umbrela cum trebuie, se plinse doamna Techat, mă 
arde soarele! 

Iker îşi corectă poziţia, fără a înceta să o privească pe femeia 
iubită, al cărei dans i se pāru îngrozitor de scurt. 

Cele patru vînturi rămaseră nemişcate. Conducătoarea cere- 
moniei împodobi frunţile preoteselor cu flori de lotus. 

— Astfel sînt dezvăluite cuvintele divine ascunse în natură. 
Fie ca aceste flori al căror parfum delicat dă viaţă luminii să fie 
chezaşul miracolului reîuvierii. 

Din fiecare floare de lotus ţişni o lumină orbitoare. 

Apoi cele cinci preotese se urcară pe o corabie care se înde- 
părtă de ţinutul sacru al lui Pakhet, unde urma un banchet în onoa- 
rea soțiilor demnitarilor. Iker şi ceilalţi slujitori mîncară deoparte. 

— Pari răvăşit, remarcă doamna 'Techat. 

— Nu, în sfârşit, da... Acest ritual este atît de tulburător! 

— Te-a tulburat frumuseţea dansatoarelor? 

— Pe cine n-ar tulbura? Aceea care întruchipează vîntul de 
la miazăzi atinge desăvirşirea. Ştiţi cine este şi cum o cheamă? 

— N-am nici o idee. Aceste preotese au venit de la Abydos 
pentru a celebra ritualurile zeiţei Pakhet, apoi se vor întoarce în 
templul lor. 

— N-aţi mai văzut-o niciodată pîna acum? 

— Nu, probabil că e sosită de curînd la templu. Mai bine uit-o! 

— Pentru că aparţine Cercului de Aur din Abydos? 

Doamna Techat se încruntă: 

— Cine ţi-a vorbit de el? 

— Un grădinar. 

— O plăsmuire de-a poeţilor, Iker! Nu îi da atenţie! Şi îţi re- 
pet: uit-o pe această tinâră femeie! Ea trâieşte într-o lume pe care 
tu n-o vei cunoaşte niciodată. Dacă îţi plac dansatoarele, există 
altele şi mai fermecătoare şi la care, în plus, se poate ajunge. 

Mai repede decit se aştepta oricine, Iker puse în ordine ar- 
hivele provinciei Oryx, dar fără a găsi nici cea mai mică urmă 

a celor doi marinari sau a corabiei lor. Ca să aibă mintea ocu- 
pată, Techat îi încredinţă altă sarcină. 

Pe de altă parte şi ea resimțea aceeaşi dezamăgire: nici unul 
dintre oamenii trimişi în acest scop nu fusese capabil să-i aducă o 
informaţie cît de cît credibilă. De aceea, trebuia să scoată din inima 
acestui tînăr deosebit dorinţa de răzbunare şi să-l convingă să se 
stabilească în această regiune, unde ar fi ajuns un scrib influent. 

Îşi căuta argumente în acest scop, contemplind din înaltul 
terasei luna nouă care dovedea victoria lui Osiris, cînd o voce o 
facu să tresară: 

— Pot să vă vorbesc, doamnă Techat? Liniştiţi-vă, nu vă fac 
nici un rău! Dar nu vă întoarceţi. Dacă încercaţi să vă uitaţi la 
mine, vă omor. 

— Ce... ce vrei? 

— În ceea ce-i priveşte pe cei doi oameni şi corabia lor, s-ar 
putea să am o urmă care trece prin provincia marilor preoți ai 
lui Thot. Lăsaţi-l pe Iker să plece acolo! 

— Cine eşti tu ca să îndrăzneşti să-mi dai ordine? 

— Un aliat. 

— Minţi! Spune adevărul sau pun să fii arestat! 

— Dacă vi l-aş dezvălui, m-aţi arunca în închisoare. 

= propun un tîrg: adevărul în schimbul libertăţii tale. 

— Am cuvîntul vostru? 

= îl ai 

— Acţionez din ordinul faraonului Sesostris. Protejindu-l pe 
Iker m-aţi ajutat mult. Acum însă, trebuie să-i daţi voie să-şi 
continue Căutarea. 

— Aş vrea să-şi uite trecutul şi să trăiască fericit. 

— Dacă reuşiţi să-l convingeţi, de ce nu? Dar fiţi cinstită cu 
el şi vorbiţi-i despre aceste urme. 


— Trebuie să ne gîndim la viitorul tău, îi spuse doamna 
Techat lui Iker. Ce-ai zice să te stabileşti aici şi să-ţi continui 
ucenicia de scrib? 

— Oferta voastră e generoasă, dar sînt nevoit să o refuz. 
Pentru că nu aţi obţinut nici o informaţie, o să merg să caut în 
altă parte. 

— Şi dacă rătăcirea ta prin lume nu te va duce nicâieri? 

— Mi-au furat viaţa, vreau să o găsesc şi să-mi înţeleg desti- 
nul, oricît m-ar costa. 

— Ai putea pierde această viaţă pentru totdeauna. 

— Să nu fac nimic ar însemna să mor şi mai repede. 

— Pentru că nu e posibil să te conving, o să te ajut, dar pentru 
ultima dată. 

— Må goniţi? 

— Vei pleca în Provincia lepurelui. 

— Adică, vreţi să spuneţi... că aţi dat peste un semn? 

— Atit de slab, încît nu am alte informaţii precise să-ţi dau. 
Du-te acolo şi descurcă-te! 

— Stăpînul Khnum-Hotep mă va lăsa să plec? 

— Mă socotesc eu cu el. Vei purta la tine o scrisoare către gu- 
vematorul Djehuty. Te voi înfăţişa ca pe un ucenic scrib dornic să 
se perfecționeze. Şi cum aici la noi nu e loc, îl rog să fie binevoi- 
tor cu tine. Să sperăm că te va primi. Dacă ai acest noroc, folo- 
sește-te de el cît mai discret cu putinţă în căutările tale. Djehuty 
nu e un om prea îngăduitor, să nu-l jigneşti cu nici un chip. 

— Cum să vă mulţumesc, doamnă Techat? 

— Mi-ar fi plăcut să te rețin aici, Iker, dar provincia Oryx e 
prea mică pentru tine. lată ultimul meu cadou, o să te apere. 

Îi înmiînă tînărului un obiect în formă de semilună. 

— Acest talisman a fost cioplit dintr-un dinte de hipopotam. 
Tatăl meu, un mare vraci care a murit, a gravat pe el un grifon 
şi cîteva hieroglife. Reuşeşti să le citeşti? 

— „Sînt spiritul care taie capul tuturor dușmanilor, fie ei bår- 
baţi sau femei.“ 

— În fiecare seară, înainte de a te culca, pune-l pe burtă. Va 
îndepărta de lîngă tine forţele care vor să te distrugă. 


31. 


Cuvîntarea Prevestitorului stîrnise şi mai multe aclamații de- 
cît de obicei. În numele zeului unic ale cărui porunci le propo- 
văduia el, toate oraşele din Cannan se vor uni ca să atace 
împreună Egiptul, să-l ucidă pe faraon, să-i zdrobească pe asu- 
pritori şi să preia puterea. Apoi învingătorii vor impune credința 
lor tuturor popoarelor, dacă e nevoie, chiar şi cu forţa. 

— I-aţi trezit pe cei adormiţi, constată Shab Strîmbu’. Vor al- 
cătui curînd o armată nemaipomenită, care va birui întreaga lume. 

— Nu sînt atît de sigur, i-o reteză Prevestitorul, potolind en- 
tuziasmul omului care reprezenta mîna sa dreaptă. 

— Dar oamenii ăştia cred în dumneavoastră şi vă vor urma 
pînă la moarte! 

— Nu mă îndoiesc, dar nu au arme şi nu sînt buni războinici. 

— Va temeţi de... o înfringere? 

— Totul depinde de puterea egiptenilor. 

— Pînă acum, nu s-a făcut simțită! 

-— Nu fi naiv, prietene! Dacă faraonul nu se grăbeşte în- 
seamnă că va lovi cu mai multă forţă. 

— Dar atunci... populaţia din Sichem va fi măcelărită! 

— Nu aceasta-i soarta uşor de ghicit a unei capcane? Primii 
credincioşi nu au altă menire. Vor pieri cu demnitate, iar unii vor 
ajunge în Paradis, aşa cum le-am promis. Importanţi sînt însă 
războinicii pe care-i pregătește Gură-Pocită. Ei trebuie să scape 

din lupta care va urma şi să se ascundă în umbră, pentru a acţi- 
ona cînd voi alege eu momentul. 

Cei doi bărbaţi se înapoiară în tabăra de antrenament de 
unde era scos cadavrul unui bâieţandru, al cărui craniu se dove- 
dise prea moale. Lovind fâră încetare, Gură-Pocită nu înceta så 
înăsprească pregătirea trupelor sale. 

— Eşti mulţumit? îl întrebă Prevestitorul. 

— Nu încă. Cei mai mulţi dintre băiețandrii ăştia sînt prea 
fragezi! Nu-mi pierd speranţa că voi reuşi să-i formez pe cîțiva, 
dar va dura ceva vreme. 

— Må tem că nu prea avem. 

— În caz de atac, le vom vedea priceperea pe cîmpul de bătaie! 

— Nu, Gurâ-Pocită! Tu şi cei mai buni elevi ai tài veţi părăsi 
regiunea şi vă veţi adăposti într-un loc sigur, la două zile de 
mers de Imet, în Deltă. Ţinutul e nelocuit. Mă aşteptaţi acolo. 

— Pentru ce această dezordine? 

— Te-am dezamăgit eu cîndva, Gura-Pocitâ? 

— Nu! 

— Atunci, ai în continuare încredere în mine. 

Cu plâminii gata să ia foc de atita fugă, un pîndar se opri la 
oarecare distanţă de Prevestitor. 

— Stăpiîne, sosesc! Soldaţi egipteni, sute de soldaţi! 

— Linişteşte-te, viteazul meu! N-am prezis aşa? Anunţă-i pe 
toţi susținătorii noştri să se pregătească să apere Sichem-ul. Zeul 
va fi alături de ei. 

Prevestitorul adună căpeteniile trupelor de luptători în piața 
principală şi le reaminti strategia pe care aveau s-o urmeze. Fie- 
care trebuia să se bată pînă la moarte. Victorioşi sau învinşi, 
adepţii săi aveau să cunoască fericirea veşnică. 


Comandanții micilor fortărețe care formau Zidurile Regelui 
mulțumiră zeilor că erau încă în viaţă. Chemaţi de faraonul în- 
suşi, îndurară mustrările şi mînia sa stăpinită, care îi înspâimînta 
mai mult decit dacă ar fi ţipat la ei. Socotiţi neputincioşi şi 

nefolositori pentru că nici nu au prevăzut, nici nu au împiedicat 
răscoala de la Sichem, se vedeau cel puţin condamnaţi la muncă 
silnică într-o temniţă din oaze. 

Sesostris luase însă o altă decizie: să-i menţină în posturile 
lor, fără să le mai tolereze nici o greşeală. Şi acest spin înfipt în 
inima unor ofiţeri de carieră, amorţiţi în iluzia siguranţei lor, şi-a 
dovedit eficienţa. Scoşi din toropeala lor, ofiţerii se angajară să 
supravegheze zona aşa cum o făcuseră altădată, să-şi încurajeze 
oamenii Şi să se transforme într-o stavilă în calea năvălirilor. 

Fermitatea şi autoritatea lui Sesostris acţionaseră ca un ade- 
vårat imbold. A sluji un rege de o asemenea valoare stîrnise en- 
tuziasmul tuturor. 

Situaţia liniei de fortificaţie odată stabilizată, monarhul, în 
fruntea trupelor sale, porni spre Sichem. 

— Tot n-a sosit nici o veste din acest oraş? îl întrebă pe ge- 
neralul Nesmontu. 

— Nici una, Luminăţia Voastră. În schimb, ţinem în mod 
normal legătura cu celelalte aşezări din zonă, ceea ce ne întă- 
reşte speranţa că răscoala nu s-a extins. 

— Aspectul unei răni nu-i trădează totdeauna gravitatea, obi- 
ectă faraonul. Trimite vreo zece iscoade så cerceteze orașul din 
toate părţile. 

Rapoartele coincideau: războinicii cananeeni erau aşezaţi în 
cele patru puncte cardinale. 

— Întregul oraş s-a răsculat, concluzionă generalul Nesmontu. 
Mica noastră garnizoană a fost, probabil, spulberată. Dar de ce 
aţițătorii la răscoală n-au încercat şi în alte aşezări? 

— Dintr-o pricină uşor de înţeles: vor să ştie, mai întîi, cum va 
acţiona faraonul. Înainte de a recîştiga Sichem-ul, închide toate 
drumurile, cărările, potecile care duc spre el. Vreau ca nimeni să 
nu scape. După ce soldaţii noştri îşi vor ocupa poziţiile, atacăm. 


Convinşi de Prevestitor că ajutorul zeului le va permite să-i 
respingă pe atacatori, locuitorii din Sichem se năpustiră urlînd 

asupra infanteriei lui Sesostris. Deşi surprinşi la început de 
agresivitatea adversarului înarmat cu unelte agricole, soldaţii se 
dezmeticiră repede. Sub îndemnurile generalului Nesmontu, 
cananeenii fură zdrobiţi fără întirziere. 

Victoria se contura atît de iute, încît Sesostris nu fu nevoit 
să intre în luptă. Dar pierderea a 30 de soldaţi dovedea violenţa 
înfruntării. Femei şi copii preferaseră mai degrabă să piară de- 
cît să se predea. 

Odată oraşul recucerit, casele fură scotocite una cîte una, dar 
nici vorbă de vreun depozit de arme. 

— L-ai arestat pe conducătorul lor? îl întrebă regele pe 
Nesmontu. 

— Nu încă, Luminăţia Voastră. 

— Supraviețuitorii trebuie interogaţi cu atenţie. 

— Jumătate din populaţie a pierit. N-au mai rămas decît bă- 
trini, bolnavi, copii şi femei. Acestea pretind că soţii lor au vrut 
să se elibereze de sub asuprirea egipteană cu ajutorul zeului unic. 

— Cum îl numesc? 

— Zeul Prevestitorului. EI le-a arătat adevărul locuitorilor din 
Sichem şi ei l-au urmat cu toții. 

— Aşadar, el este cauza acestui dezastru! Adună cît mai 
multe mărturii despre el. 

— Trebuie să ştergem de pe faţa pămîntului acest oraş? 

— O să folosesc vrăjile necesare pentru ca astfel de răzvrătiri 
să nu se mai repete. O nouă garnizoană, mai mare, va asigura 
paza oamenilor care vor fi trimişi să se stabilească aici, începînd 
de luna viitoare. În plus, generale, vei face un tur de verificare 
a tuturor oraşelor din Canaan. Vreau ca locuitorii lor să vadă ar- 
mata noastră şi să ştie că ea va interveni fără reţineri împotriva 
duşmanilor Egiptului. 

În mai multe locuri, îndeosebi în apropierea templului de- 
vastat, a cărui reconstrucţie urma să înceapă fără întîrziere, 
Sesostris îngropă cioburi din ceramică roşie pe care erau înscrise 
texte pline de imprecaţii, referitoare la forţele întunecate şi la 

cananeeni. Dacă tulburau încă o dată pacea, blestemul avea să 
cadă asupra lor. 

Apoi regele se întrebă dacă acest Prevestitor nu era decit un 
nebun însetat de sînge sau chiar reprezenta un pericol real. 


Acum, Prevestitorul ştia. 

Sesostris nu era unul dintre acei monarhi slabi şi nehotăriţi 
care se lăsau în voia sorții, fâră să ştie ce decizie să ia. Acest fa- 
raon nu se dădea înapoi de la folosirea forţei şi era greu de cre- 
zut că poate fi laş. 

În aceste condiţii, lupta pentru victoria finală îl înflăcăra şi 
mai mult pe Prevestitor. Dar se adeverise faptul că un război 
deschis, pe faţă, nu avea sorţi de izbîndă. Chiar şi unite, ceea ce 
era puţin probabil să se întimple prea curînd, triburile cananeeni- 
lor şi beduinilor nu ar forma o armată destul de numeroasă pentru 
a o înfrunta pe cea a lui Sesostris. 

Singura metodă eficientă rămînea războiul din umbră. 

Răspîndind teama în rîndul egiptenilor, adunînd împotriva 
lor răsculați nemulţumiţi, va sfirşi prin a-i otrăvi şi spulbera. 

Gură-Pocită şi trupele sale fugiseră prin sud, înainte ca ina- 
micul să blocheze drumurile. Prevestitorul, Shab Strimbu” şi alţi 
trei oameni încercaţi aleseseră o cărare spre est, plină de coti- 
turi, care şerpuia printre colinele arse de soare. 

— Încotro mergem? întrebă Shab, neliniştit la gîndul unei noi 
călătorii prin deşert. 

— Să atragem de partea noastră cîteva triburi de beduini. 
Apoi, ne vom alătura lui Gură-Pocită. 

Pe înserate, micul grup fâcu popas într-o văgăună. Preves- 
titorul se urcă pe o movilă ca să desluşească drumul pe care tre- 
buiau să-l urmeze pe mai departe. 

— Nu mişca! îi ordonă o voce aspră. Dacă încerci să fugi, 
te dobor! 

Vreo 20 de soldaţi ai deşertului, însoţiţi de cîini, înarmaţi cu ar- 
curi şi bastoane, se iviseră de nicăieri. Chiar folosindu-și puterile 

ascunse, Prevestitorul nu ar fi reuşit să-i omoare pe toţi aceşti 
războinici căliţi şi nici pe ciinii lor care nu se temeau de demo- 
nii deșertului. 

— Eşti singur? 

— Da, sînt singur, strigă Prevestitorul suficient de tare pentru 
ca oamenii săi să-l audă. Şi după cum se vede, nu am nici o armă 
asupra mea. Sînt un beduin de rind care-şi caută caprele rătăcite. 

— Nu vii de la Sichem, din întîmplare? 

— Nu, trăiesc aici, departe de oraş, cu turma mea. Merg 
acolo numai ca să vind brînză şi lapte. 

— Bine, urmează-ne! O să cercetăm dacă e adevărat! 

Un soldat îi legă Prevestitorului mîinile strîns cu o sfoară. 
În jurul gâtului îi petrecu alta, ca unui animal greu de stăpinit. 

— Se mai zăreşte cineva? întrebă comandantul trupei. 

— Nimeni în afara acestui păstor, îi răspunse unul dintre 
oamenii săi. 


32. 


Doamna Techat îi plătise lui Iker călătoria cu corabia pînă 
la Khemenu, „Oraşul lui Opt“!, capitala provinciei Iepurelui. În 
timp ce contempla fluviul a cărui măreție îl fascina, Iker simţi 
fixată asupra lui o privire insistentă. 

Întorcîndu-se, descoperi un bărbat înalt, mai degrabă slab, 
cu o privire autoritară. 

— Te opreşti la Khemenu, îl întrebă bărbatul cu voce tăioasă, 
sau mergi mai departe spre miazăzi? 

— De ce ar trebui så vă răspund? 

— Pentru că te gâsești pe teritoriul meu. 

— Sînteţi guvernatorul acestei provincii? 

— Sint mîna sa dreaptă, generalul Sepi, şi veghez la respec- 
tarea legilor noastre. Orice străin cu situaţie neclară este alun- 
gat. Aşadar, spune-mi ce gînduri ai, dacă nu, şterge-o! 

— Numele meu este Iker, vin din provincia Oryx cu o scri- 
soare din partea doamnei 'Techat pentru a cere permisiunea să-mi 
continuu învăţătura de scrib aici. 

— Doamna Techat... n-a murit? 

— E bine sănătoasă, vă asigur! 

— Spune-mi cum arată. 

Iker făcu întocmai. Pe faţa generalului Sepi, nu se citea nimic. 

— Arată-mi această scrisoare! 


! Acolo se aflau Ogdoadele, comunitate de opt divinităţi creatoare grupate în 
patru perechi (n.a.). 

— Nu pot, pentru că este adresată stăpînului Djehuty, nimă- 
nui altcuiva! 

— Eşti îndărătnic, tinere! Ascunzi ceva? 

— Am învăţat să nu mă încred în necunoscuţi. De unde să 
ştiu că sînteți, într-adevăr, general? 

— Îndărătnic şi bânuitor... Sînt mai degrabă nişte calităţi. 

Corabia ajunse la țărm. 

Douăzeci de soldaţi îi controlau amănunţit pe călători, su- 
punîndu-i unui lung interogatoriu. Un ofiţer se îndreptă spre 
Sepi şi îl salută. 

— Sînt fericit să vă văd din nou, generale! Nu îndrăznesc să 
vă întreb dacă... 

— Mama s-a stins. Am avut norocul să fiu lîngă ea în ulti- 
mele ei clipe şi să conduc funerariile. Era o femeie cinstită şi ştiu 
că judecata lui Osiris va fi binevoitoare. 

Iker nu se încumetă să se îndepărteze. 

— Băiatul acesta vă însoţeşte, generale? 

— ÎI conduc în capitală. Pune-ţi lucrurile în spatele unui 
măgar, Iker! 

Ucenicul scrib se supuse. Oricum animalul nu era în primej- 
die să ducă o povară prea mare. 

Generalul Sepi mergea cu pas grăbit. 

— Dacă eşti de fel din provincia Oryx, cum de ai plecat 
de acolo? 

— Khnum-Hotep nu are nevoie de alţi scribi. M-am născut 
la Medamud. 

— La Medamud, într-adevăr? 

— Într-adevăr. 

— Şi de ce te-ai îndepartat de familia ta? 

— Sînt orfan. Bătrînul scrib care m-a învăţat cîte ceva din tai- 
nele îndeletnicirii de scrib a murit. 

— Şi ţi-ai încercat norocul în provincia Oryx... Din ce cauză? 

— Din întîmplare. 

— Întimplarea!? repetă generalul neîncrezător. Nu cauţi pe 
cineva anume, din întîmplare? 

— N-am venit aici decît ca să devin un bun scrib. 

— Pari aşa de sigur pe tine, încît un foc deosebit trebuie să te 
însufleţească. Dacă nu îmi spui imediat adevărul, te înţeleg, dar 
dacă vrei să ocupi o poziţie înaltă e nevoie să-mi dai amănunte. 

— Cînd aş putea să-l våd pe stăpînul Djehuty? 

— O să-i vorbesc despre tine şi el va hotărî. Eşti destul de 
răbdător, Iker? 

— Numai dacă este necesar. 


Guvernatorul vestitei provincii a lepurelui, Djehutyl, îşi ui- 
tase vîrsta. Mare preot al misterelor lui Thot, sacerdot al zeiţei 
Maat, se trăgea dintr-o străveche familie, ale cărei origini ajun- 
geau pînă în vremea piramidelor. După ce cunoscuse domniile 
faraonilor Amenemhat al II-lea şi Sesostris al II-lea, trebuia acum 
s-o suporte pe cea a lui Sesostris, al treilea cu acest nume, despre 
care sfătuitorii şi iscoadele sale îi spuneau cele mai rele lucruri. 
De ce monarhul nu råmînea închis în palatul său din Memphis, 
unde curtenii nu încetau să-i aducă laude? Dacă îşi alcătuia, cu 
adevărat, un plan pentru a înlătura privilegiile guvernatorilor de 
provincie, un război în interiorul ţării era inevitabil. 

Dar ce le putea reproşa regele unor administratori atît de 
conştiincioşi ca Khnum-Hotep sau el însuşi? Pâmînturile lor 
erau bine cultivate, turmele — numeroase şi sănătoase, atelierele — 
înfloritoare. Bineînţeles, dispuneau de trupe bine echipate, dar 
firava armată a faraonului nu era, oare, incapabilă să garanteze 
siguranţa provinciilor? 

Nu trebuia să se schimbe nimic, asta era tot! Şi Djehuty avea 
suficientă autoritate pentru a-i convinge şi pe ceilalți guvernatori. 

Una dintre micile lui plăceri consta în schimbarea zilnică a 
lecticii folosite pentru numeroasele sale deplasări. Avea trei, în- 
capătoare şi confortabile, înzestrate cu umbrele de soare, în care 


! Numele său complet era Djehuty-Hotep, „Thot este în toată măreţia sa“ (n. a.). 

putea aproape să se întindă pe spate. Mai multe echipe de cîte 
opt oameni îl cărau cu schimbul, intonînd cu bucurie, vechiul 
cîntec: „Purtătorii sînt mulţumiţi cînd scaunul e încărcat. Cînd 
stăpînul e aici, moartea se îndepărtează, viaţa e reînnoită de 
Sokaris, domnul adîncurilor, iar cei morţi renasc“. 

Cu capul ras, Djehuty facea o chestiune de onoare din a nu 
purta perucă, ceea ce nu-l împiedica să se preocupe de înfăţişarea 
sa. Purta cu plăcere o elegantă mantie ţesută cu mare atenţie şi o 
pînză înnodată în jurul şoldurilor, care-i acoperea picioarele în în- 
tregime. Grija pentru propria persoană îi întîrziase îmbatrînirea. 

După ce ascultă rapoartele pozitive ale arendaşilor, demnita- 
rul se decise să se bucure de o plimbare pe cîmp. Dar în clipa 
cînd ieşea din palat, îl vazu pe vechiul său prieten, generalul Sepi. 

Un simplu schimb de priviri îi fu de ajuns pentru a înţelege 
că acesta trece printr-o încercare dureroasă. 

— Nimeni nu poate să-ţi uşureze suferinţa. Ştiu câ nu aştepţi 
de la mine cuvinte care să ţi-o aline. Dacă doreşti să te odihneşti 
înainte de a întocmi raportul... 

— În ciuda morţii mamei mele, mi-am îndeplinit misiunea. 
Veştile nu sînt deloc îmbucurătoare. 

— Sesostris s-a hotărît să încerce să-şi arate puterea? 

— Nu ştiu, căci legăturile mele de la Curte au amuţit brusc. 

— Cu alte cuvinte, faraonul a luat frîiele în mînă! Semn rău, 
foarte rău... Altceva? 

— Oraşul Sichem s-a răsculat, cei de acolo au măcelărit gar- 
nizoana egipteană. 

— Regele a răspuns? 

— Într-un mod violent: a ordonat generalului Nesmontu să 
pornească un atac puternic. Sichem-ul se găseşte din nou sub 
control egiptean. 

Aşadar, monarhul nu ezita să folosească forța! Era un mesaj 
clar pentru guvernatorii care refuzau să i se supună. 

Djehuty refuză plimbarea cu litiera. 

: — Vino, să bem o cupă de vin sub umbrar. Sichem, zici, 
Sichem cu care noi facem schimburi de mărfuri, nu-i aşa? 

Sepi aprobă cu o înclinare a capului. 

— Războinic cum este, acest rege mă va învinovăţi că sînt com- 
plicele răsculaților! Pune imediat trupele noastre în stare de alertă! 

— Egipteni omoriţi de alți egipteni... Ce dezastru se va abate 
asupra noastră! 

— Ştiu, Sepi, dar Sesostris nu ne dă de ales. Scrie-i lui 
Khnum-Hotep şi celorlalţi guvernatori că înfruntarea nu mai 
poate fi evitată. 

— Vor crede că încercaţi să vă folosiţi de asta pentru a obţine 
o alianţă pe care ei n-o vor cu nici un chip. 

— Ai dreptate! Atunci, lasă scrisorile! Fiecare pentru sine! 

Vinul era excelent, dar Djehuty îl socoti mediocru. 

— Un străin doreşte să vă vadă, îndrăzni generalul. 

— Sper că nu un cananean din Sichem. 

— Nu, un tînăr care vine din provincia Oryx cu o scrisoare 
de recomandare din partea doamnei Techat. 

— Nu-i stă în fire! De obicei, nu se recomandă decît pe ea în- 
săşi. Mai amînă-l, nu primesc vizite astăzi! 

— Îndraznesc să insist. 

Djehuty fu nedumerit: 

— Ce are atît de ieșit din comun protejatul tău? 

— Mi-ar plăcea să descoperiţi chiar dumneavoastră! 

Generalul nu era un mincinos şi nu solicita niciodată favoruri. 

— Adu-mi-l pe acest băiat! 

Îndată ce-l văzu pe Iker, înţelese interesul pe care i-l trezise 
lui Sepi. Cu toată modestia lui aparentă, în tînăr ardea un foc atit 
de mistuitor, încît nici măcar o revărsare a apelor Nilului n-ar fi 
fost suficientă pentru a-l stinge. 

Scrisoarea de recomandare a doamnei Techat era plină 
de laude. 

— În împrejurările de acum, declară Djehuty, am nevoie mai 
mult de soldați decît de scribi. 

— Dar eu, stăpine, am venit aici pentru a deveni scrib. Unde aş 
putea învăţa mai bine această meserie decît în provincia lui Thot? 

— De ce atita rîvnă? 

— Pentru că sînt convins că secretul vieţii se ascunde în for- 
mulele cunoaşterii. Şi doar învățătura adîncă a hieroglifelor îmi 
va permite să ajung la el. 

— Nu ai pretenţii prea mari? 

— Sînt gata să muncesc zi şi noapte. 

— Dovedeşte-o fără întîrziere! Intendentul meu se va ocupa 
de tine, vei locui în cartierul ucenicilor scribi. Încearcă să nu te 
cerţi cu nimeni, nu suport dezordinea! Dacă învățătorul tău nu 
va fi mulțumit de tine, vei fi izgonit de pe teritoriul meu. 

Iker se retrase: 

— Încapăţînat, curajos, liber... Nu te-ai înşelat, Sepi! Baiatul 
acesta nu e unul obişnuit. 

— Ca şi mine, v-aţi dat seama că nu are doar un caracter 
puternic. 

— ÎI crezi în stare să intre într-un templu? 

— Să depăşească mai întîi toate încercările! 


33: 


Aşteptîndu-se la o izbucnire de furie din partea lui Khnum-Ho- 
tep, doamna Techat lăsa furtuna să treacă. 

— De ce ai permis acestui băiat să plece? 

— Pentru că avea ceva deosebit, stăpine! 

— Făcusem din el un bun luptător şi am nevoie de soldaţi 
buni ca să-mi păstrez independenţa. 

— Fără îndoială, dar Iker voia să fie scrib. 

— Nu scribii se vor bate cu soldaţii lui Sesostris! 

— EI singur n-ar fi învins! 

Prost dispus, Khnum-Hotep îşi încrucişă braţele. 

— Repet întrebarea; de ce i-ai permis să plece? 

— Pentru că mi se părea foarte înzestrat pentru viitoarea me- 
serie şi pentru că provincia asta nu putea să-i asigure învăţătura 
potrivită. Cea a zeului Thot, în schimb, îi va oferi ce-şi doreşte. 
N-ai spus tu însuţi, stăpîne, câ n-ai nevoie de scribi noi? 

— Se poate, se poate... Dar eu sînt cel care ia hotărrile, ni- 
meni altcineva! 

Doamna Techat surise. 

— Dacă nu mă ocupam eu însâmi de acest băiat, stăpîne, ai 
fi facut o muncă în plus. Şi ştii la fel de bine ca şi mine cå Iker 
trebuie să-şi împlinească destinul. 

— Şi tu crezi că aceast destin trece prin provincia lepurelui? 

— O simplă presimţire. 

— Băiatul acesta este ciudat. Pare atît de hotărit, încît nimic 
nu l-ar abate din drumul său. Mi-ar fi plăcut să-l cunosc mai bine. 
— Poate-l vom revedea. 


După ce au avut parte de o masă de dimineaţă consistentă, 
în timpul căreia Iker se ținu deoparte, ucenicii scribi intrară în 
camera unde se desfăşurau lecţiile şi se aşezară pe rogojini. 

Cînd învățătorul intră, Iker fu dezamăgit şi mîhnit totodată. 
Era generalul Sepi! Aşadar, guvernatorul provinciei lepurelui 
îl amăgise trimiţindu-l într-o cazarmă unde erau instruite går- 
zile deşertului. 

Tînărul se ridică: 

— lertaţi-mă, eu nu am ce căuta aici! 

— Nu vrei să devii scrib? îl întreba Sepi. 

— Aceasta este chiar dorinţa mea. 

— Atunci, aşază-te la loc! 

— Dar sînteţi general şi... 

— ... responsabil al celei mai importante şcoli de scribi din 
provincia lepurelui. Sau mă asculţi fără să cricneşti, sau te duci 
să-ţi cauţi norocul în altă parte. Cei care lucrează sub îndruma- 
rea mea trebuie să fie disciplinaţi şi atenţi. Vă cer să nu întirzi- 
aţi şi să aveţi o ţinută fără cusur. La cea mai mică greşeala, veţi 
fi daţi afară. Să începem prin a-l saluta cu respect pe stăpinul di- 
vin, Thot, şi pe strămoșul tuturor scribilor, înțeleptul Imhotep. 

Sepi agăţă un fir cu plumb de grinda principală a încăperii: 

— Priviţi-l cu atenţie, ucenici, căci e simbolul lui Thot, din 
inima balanței. Alungă râul, cîntăreşte cuvintele, oferă pace cu- 
noscătorului şi face să reapară ceea ce a fost uitat. 

Dintr-un coş de papirus căptuşit cu pînză, generalul Sepi 
scoase instrumentele folosite de scribi: o paletă de sicomor, o 
cutie cilindrică plină cu pene de scris şi cu pensule, un sac conți- 
nînd papirusuri, un altul cu pigmenţi, o mică unealtă în forma 
de ciocan cu două capete care servea la șlefuit, indispensabilă 

pentru corecturile pe papirus, cupe cu cerneală, calupuri roşii şi 
negre, tabliţe din lemn şi un răzuitor. 

— Cum se numeşte paleta? 

— „Vede şi Aude“!, răspunse un ucenic. 

— Corect, aprobă Sepi. Nu uitaţi că paleta e una din incarnà- 
rile lui Thot. Doar el vă va permite să cunoaşteţi cuvintele Zeului? 
şi să le pătrundeţi înţelesul. Datorită paletei sale cunoaștem du- 
rata de viaţă a lui Ra, lumina divină, şi regalitatea lui Horus, 
protectorul faraonului. Mînuirea paletei este un act important şi 
sacru. De aceea, mai înainte trebuie împlinit un ritual. 

Generalul puse pe pămînt o statuetă ce reprezenta un babuin 
în poziţie şezîndă, cu ochii adinci şi gînditori. Incarnarea lui 
Thot, el îl inspira pe scribul cufundat în meditaţie. Apoi, învă- 
țătorul umplu cu apă o cupă. 

— Pentru tine, stăpîn al limbii sacre, vârs energia care însu- 
fleţeşte spiritul şi mîna. lată apă din călimară pentru Ka-ul tâu, 
Imhotep! 

După o lunga tăcere, învățătorul corectă poziţiile mai mul- 
tor scribi, pe care le socotea prea lipsite de vigoare sau prea te- 
pene. Apoi le prezentă pensulele de scris şi beţişoarele de trestie 
ascuţite cu fineţe şi lungi de 25 de centimetri. 

— Vreunul dintre voi ştie care este cel mai bun material pen- 
tru producerea lor? 

— Stuful care a crescut într-o mlaştină cu apă sărată din apro- 
pierea malului mării, îi răspunse un elev. 

— Planta numită buplevreun n-ar fi mai bună? îi sugeră Iker. 

— Din ce cauză? îl întrebă Sepi. 

— Pentru că este rezistentă şi îndepărtează insectele. 

— Nu veţi scrie imediat pe papirus, reluă Sepi, ci pe tăbliţele 
de lemn acoperite cu un strat subţire de ipsos întărit. Veţi putea 


! În original, Maa-sedjem. (n. a.) 

7 „Hieroglifa““ este un termen grecesc ce înseamnă „gravură sacră“. Egiptenii îi 
spun medou neter, „cuvintele zeului“. (n.a.) 

' Buplevrum fruticosum, plantă din familia umbeliferelor, cu tulpini şi ramuri 
clindrice numeroase, care creşte sub formă de tufişuri. (n. tr.) 

şterge greşelile și curăța cu uşurinţă această suprafaţă. Cînd acest 
strat va fi distrus, veţi aşterne altul. Principalii voştri duşmani sînt 
lenea, delăsarea şi nesupunerea. Vor face din voi nişte proşti şi vă 
vor împiedica să înaintați în învăţătură. De aceea veţi asculta sfatu- 
rile celor care ştiu mai mult decit voi şi veţi munci în fiecare zi din 
greu. Dacă nu sînteţi pregătiţi, părăsiţi imediat această şcoală! 

Îngroziţi de severitatea învățătorului, doi ucenici ieşiră din 
încăpere. 

— Thot a separat limbile, continuă Sepi. Deosebind cuvintele 
rostite de la un ţinut la altul, el a schimbat gîndurile oamenilor 
care s-au abătut de la adevăr şi de la calea cea dreaptă. În timpu- 
rile de aur, trăiau zeii care vorbeau aceeaşi limbă, astăzi se în- 
fruntă oamenii care s-au îndepărtat de zei şi nu se înţeleg. Dar 
Thot ne-a transmis cuvintele puterii pe care voi veţi învăţa să le 
desluşiţi şi să le scrieţi pe lemn, piele, papirus şi piatră. Pentru 
aceasta trebuie să respectaţi o regulă de bază: nu puneţi un cuvînt 
în locul altuia, nu confundați un lucru cu altul. Aici veţi primi 
lecţii despre scrierea Casei Vieţii, formată din semne care sînt tot 
atitea părţi ale cunoaşterii, simboluri încârcate de magie şi mis- 
ter. De scriere depinde strălucirea spiritului. Dacă vă închipuiţi că 
hieroglifele nu sînt decît desene şi sunete, nu le veţi înțelege ni- 
ciodată. Ele conţin, cu adevărat, însuşirile secrete ale ființelor şi 
lucrurilor, esenţele cele mai ascunse. Limba sacră este o forţă ce- 
rească, ea a dat naştere lumii. Doar faraonul, primul dintre scribi, 
este în stare să o stăpinească. De aceea, numele său, per-aa, în- 
seamnă „marele templu“. Hieroglifele n-au nevoie de oameni, ele 
acţionează prin ele însele. De aceea trebuie să respectaţi scrierile 
pe care le veţi descoperi sau le veţi copia, căci sînt mai impor- 
tante decît neînsemnata voastră persoană. 

Iker era fermecat. 

Presimţise toate acestea, dar generalul Sepi le formulase cu 
o asemenea claritate, încît mai multe porţi păreau că se deschid 
în faţa lui. 

— Nu pentru gloria voastră veţi deveni scribi, preciză învă- 
țătorul, ci pentru a continua creaţia lui Thot. El a măsurat cerul, 
a numărat stelele, a stabilit timpul, anii, anotimpurile şi lunile. 
Suflul vieţii îşi are sălaşul în pumnul său, cotul său este baza ori- 
cărei măsuri. El, care nu ştie ce-i nici dezordinea, nici lipsa de 
precizie, stabileşte planurile templelor. Ştiinţa lui Thot nu e al- 
cătuită din cercetări fără rost, din care nu se pot trage foloase, 
căci prea multă învăţătură şi prea multă cunoaştere dăunează. 
Prin cuvintele sale, veţi afla cum se ridică un edificiu, cum se 
împarte corect hrana sau cum se apreciază suprafaţa unui ogor. 
Ceea ce e sus e la fel cu ceea ce e jos, ceea ce e jos e aidoma cu 
ceea ce e sus şi Thot vă va învăţa să nu separați cerul de pămînt. 

— Aşadar, nouă nu ne rămîne decît să copiem din nou for- 
mulele gata făcute, protestă un ucenic. Nu e aceasta o mărturie 
a slăbiciunii noastre? 

— Dacă dorești să ajungi puternic, îi răspunse Sepi, fii un 
maestru al cuvintelor! Adevărata putere este alcătuirea formu- 
lelor, căci cuvintele bine închegate sînt mai eficiente decît orice 
armă. Unii doar copiază, într-adevăr, dar nu sînt de disprețuit, 
totuşi. Alţii, foarte puţini, ating înţelepciunea creaţiei. 

— Ce calităţi se cer de la aceştia? îl întrebă Iker. 

— Ascultare, putere de înţelegere şi inspiraţie. Tu şi colegii 
tăi sînteţi încă foarte departe de ele! Luaţi tăbliţele şi penele! 
O să vă dictez Cartea lui Kemit şi apoi vom corecta greşelile. 
Ce înseamnă acest cuvînt? 

— Kemit este un cuvînt format din rădăcina Kem, spuse Iker, 
şi înseamnă fie „pâmâînt negru“ altfel spus, pămîntul Egiptului pe 
care milul îl face roditor, fie „ceea ce este terminat, desăvirşit“. 

— Cele două înţelesuri sînt demne de luat în seamă, adăugă 
Sepi. Cartea aceasta poartă în ea, cu adevărat, o învăţătură com- 
pletă pentru ucenicii scribi şi are drept ţintă să le îmbogăţească 
spiritul. Pregătiţi-vă uneltele pentru scris! 

Iker umplu cu apă două cochilii, în care îşi dizolvă bucăţile 
de cemeală. 

Învaţatorul le dicta capitolele Carţii lui Kemit. La început, 
ele îi urau Stăpînului viață lungă, armonie şi înflorire veşnică. 
Apoi, vorbeau despre atît de necesara dreptate faţă de divinităţi 
şi faţă de sufletele din Heliopolis, oraşul sacru al lui Ra. Lui 
Montu, zeul-taur al provinciei tebane, îi cereau putere şi ajutor, 
iar lui Ptah — bucurie şi viață lungă. 

„Fie ca scrierile să te facă fericit“ era urarea adresată scri- 
bului, cu condiţia să-şi asculte învățătorul, să-i respecte pe cei 
mai în vîrstă decit el, să nu vorbească prea mult, să aleagă lim- 
pezimea şi să citească scrierile folositoare, 'cunoscîndu-le pe cele 
din care râzbâtea lumina. 

O frază îl fâcu pe Iker să tresară: „Scribul priceput ar pu- 
tea fi salvat de mireasma Țării Punt“, şi fu la un pas să piardă 
ritmul dictării. 

La capătul a două ore de eforturi şi atenţie, ucenicii erau 
obosiţi. Unii aveau cîrcei, pe alţii îi durea spatele. 

Generalul Sepi trecu încet printre rînduri. 

— Foarte rău, concluzionă el. Nici unul dintre voi nu a reuşit 
să scrie corect toate cuvintele mele. Mintea voastră şovăie, dege- 
tele vă sînt nesigure. Miine dimineaţă o vom lua de la capăt. Cei 
care au comis prea multe greşeli vor fi mutaţi la altă şcoală. 

Iker îşi aranjă îndelung lucrurile. Cînd încăperea se goli, ele- 
vul se apropie de învăţător. 

— Pot să vă pun o întrebare? 

— Una singură, pentru că mă grăbesc. 

— Cartea vorbeşte despre „mireasma lui Punt“. E o ţară în- 
chipuită, nu-i aşa? 

— Aceasta e părerea ta? 

— Şi-atunci de ce un viitor scrib ar recopia astfel de himere? 
Şi de ce mireasma unei țări închipuite l-ar salva? 

— Am spus o singură întrebare, Iker! Alătură-te acum cole- 
gilor tăi! 

Primirea pe care aceştia i-o făcuseră nu fu deloc câlduroasă. 
Toţi erau născuţi în provincia lepurelui şi prezenţa unui străin 

în clasa generalului Sepi, unde se ajungea atît de greu, îi irita pe 
cei mai mulţi. 

Un băiat micuţ, oacheş, cu privire agresivă, începu ostilitățile: 

— Tu de unde vii? 

— Important e că acum mă aflu aici, îi răspunse Iker. 

— Cine te-a recomandat? 

— Ce contează? Fiecare trebuie să facă dovada calităţilor pe 
care le are. În faţa acestei încercări sîntem singuri. 

— Dacă o iei aşa, vei fi şi mai singur decît ceilalţi! 

Grupul ucenicilor se îndepărtă de intrus, uitîndu-se la el cu 
ură. Le-ar fi plăcut să-i tragă o bătaie zdravână, ca să-l înveţe 
minte, dar generalul Sepi i-ar fi pedepsit cu asprime. 

Iker mîncă separat, recitindu-şi copia după Cartea lui Kemit. 
Cuvintul „Punt“ nu înceta să-i frămînte mintea. Tocmai din ca- 
uza acestei țări misterioase era cît pe-aci să moară. 


34. 


— Pregătiţi-vă uneltele, ordonă sec generalul Sepi. 

Iker pricepu imediat amploarea dezastrului. 

Îi înlocuiseră tăbliţa cu o alta, atît de tocită, încît n-o putea 
folosi. Îi rupseseră penele şi pensulele. Din bucățile sale de cer- 
neală, tari ca piatra, nu mai putea scoate nimic. 

Tînărul se ridică: 

— Uneltele mele au fost distruse. 

Amuzate şi satisfăcute, toate privirile se îndreptau câtre el. 

— ÎL cunoşti pe vinovat? îl întrebă Sepi. 

— ÎL cunosc. 

Un freamăt străbătu rîndurile ucenicilor scribi. 

— A aduce o acuzaţie e un lucru grav, îi reaminti generalul. 
Eşti sigur de ce spui? 

— Sînt. 

— Atunci, rosteşte-i numele! 

— Vinovatul sînt eu însumi. M-am arătat prea naiv crezînd 
că nimeni n-ar îndrăzni să facă un astfel de gest demn de dis- 
preţ. Îmi dau seama prea tirziu cît de mare e prostia mea. 

Cu capul plecat şi picioarele ca de plumb, Iker se îndrepta 
spre uşă, sub privirile batjocoritoare ale învingătorilor. 

— E vreodată prea tîrziu pentru a te îndrepta? îl întrebă ge- 
neralul. Uite un sac ce conţine toate uneltele necesare unui scrib 
adevărat. Ţi-l încredinţez, Iker! Dacă atenţia şi grija ta slăbesc 
încă o dată, nu mai are rost să pui piciorul aici. 

Ucenicul primi cu venerație acest dar nepreţuit. Căută de- 
geaba o formulă de mulţumire pentru a-şi exprima recunoştinţa. 

— Du-te să te aşezi la locul tàu, îi ceru învățătorul, şi pregà- 
teşte-te repede! 

Iker îşi uită duşmanii şi se concentră asupra obiectelor noi 
şi de bună calitate pe care generalul tocmai i le oferise. Fără ezi- 
tări, prepară o superbă cerneală neagră. 

— Scrieţi aceste cugetări ale înțeleptului Ptah-Hotep, le 
spuse Sepi: 


Inima-ţi să nu fie îngîmtată pentru că ştii multe, 

Sfătuieşte-te cu cel neştiutor la fel ca şi cu cel cunoscător, 

Căci marginile cunoaşterii nu pot fi atinse 

Şi nu există un meşter care să dobindească desăvîrşirea. 

Un cuvînt înţelept este mai ascuns decit piatra verde, 

Şi poate fi găsit cîteodată chiar la slujnicele care muncesc la moară. 


Textul nu era uşor, prilejurile de a greşi — numeroase, dar 
mîna lui Iker „alerga“ cu dibacie. Urmaărea atent fiecare cuvînt, 
păstrînd totuşi în minte înţelesul întregii fraze. 

Cînd Sepi tăcu, Iker nu resimţi nici o senzaţie de oboseală. 
Ar fi continuat, bucuros, încă mult timp. 

Generalul cercetă tăbliţele. Pe rînd, fiecare elev îşi ţinu 
respiraţia. 

— Jumătate dintre voi nu merită să lucreze cu mine. Îşi vor 
continua ucenicia cu alţi învăţători. Alţii mai au mult de muncă 
şi nu îi voi păstra pe toţi. Un singur elev n-a greşit decît de două 
ori: Iker. El va răspunde, aşadar, de aceste încăperi pe care le va 
curăța zilnic. Îi încredinţez cheia! 

Ceilalţi ucenici fură mulţumiţi de această decizie. Nu era oare 
o înjosire a străinului? Ei nu se coboriseră niciodată pînă la 
munca destinată servitorilor. Dar Iker consideră această însărci- 
nare o onoare, nu o jignire. Şi fu, de asemenea, fericit, cînd i se 
dadu în grijă tăblițele, de care se ocupă cu pasiunea lui obişnuită. 

Ce bucurie să atingă aceste suporturi pentru scris! Le îm- 
părţi dupa materialul din care erau facute şi le dădu numere: 

tăblițe din argilă nearsă care cereau pene cu vîrful tare; tăblițe 
din lemn de sicomor şi de smochin, de formă dreptunghiulara, 
compuse din mai multe bucăţi prinse în cuie mici de lemn, tă- 
bliţe de calcar a căror suprafaţă fusese nivelată cu grijă. 

În plus, să nu-şi vadă toată ziua tovarăşii de învăţătură era 
un adevărat noroc. Spera că generalul Sepi renunţase la ideea că 
Iker se formase ca soldat şi va continua să-i impună să mun- 
cească tot mai mult. 

Noaptea coborise deja atunci cînd Iker ieşi din magazie 
pentru a merge în sala de mese, unde înghiţi cîteva resturi de do- 
vlecei și puţină brînză proaspătă. Cugetările lui Ptah-Hotep i se 
gravaseră atît de adînc în minte, încît nu încetau să-l farmece ca 
o muzică învăluitoare. 

O rază de lumină se zărea pe sub uşa camerei sale. 

Totuşi, el nu lăsase lampa aprinsă. Îngrijorat, împinse ușa 
încet şi descoperi prăpădul. 

Rogojina fusese sfişiată, bucăţile de pînză care serveau la 
acoperirea coapselor — transformate în zdrenţe, lada cu rufărie 
făcută fărîme, produsele pentru îngrijirea corpului — distruse, 
sandalele — rupte, iar pereţii — murdăriţi cu desene... 

Mîhnit, cu lacrimi în ochi, se întrebă cum va obţine oare 
cele necesare traiului? 

Dar din moment ce trebuia să rămînă aici, adormi, cu su- 
fletul distrus. 


Cînd se trezi, morocânos, Iker se gîndi dacă servea la ceva 
să continue într-o astfel de atmosferă, în care loviturile pe la 
spate riscau să se înmulțească. Ce aveau să mai scornească to- 
varâşii sài de învăţătură pentru a-l descuraja? Să fii singur îm- 
potriva tuturor era o situaţie prea supărătoare, ca s-o poţi îndura 
timp îndelungat. 

Ucenicul scrib îşi pusese în gînd să måture încăperea unde 
aveau loc lecțiile, apoi, înainte ca acestea så înceapă, să-i spună 
generalului Sepi că renunţă. 

În faţa uşii se găsea un pachet. 

„Încă o râutate““, se gîndi Iker, care ezită să dezlege sforicica. 

Două cămăși şi două bucăţi de pînză noi, o pereche de san- 
dale, produse pentru igienă, o rogojină trainică... Aşadar, una 
peste alta, cîştigase ceva! Unul dintre duşmanii săi avusese oare 
remuşcări? Sau se bucura de ajutorul unui protector care râmi- 
nea în umbră? 

Un Iker elegant îşi întîmpină învățătorul într-o încăpere cu- 
rată ca un papirus neatins. 

Colegii săi rămaseră cu gura căscata: cum se descurcase să-şi 
facă rost de veşminte noi? Judecînd după faţa sa liniştită, ai fi 
jurat chiar că nu suferise nici o paguba. 

— Iată alte cugetări ale lui Ptah-Hotep, le zise generalul Sepi. 
Din această şcoală vor trebui să iasă cît de curînd mai multe pa- 
pirusuri care să cuprindă toate aceste scrieri importante: 


Cînd ascultarea e atentă, cuvîntul e înţelept. 
Cel care ascultă stăpîneşte ceea ce e util, 
Cel care asculta foloseşte ceea ce aude. 
Ascultarea e mai buna decit orice, 

Aşa se naşte dragostea desâvirşită. 


Brusc, Iker avu senzaţia că nu mai copiază, ci că scrie cu 
adevărat. Nu se mai limita să transmită frazele deja rostite, pă- 
trundea acum în înţelesul lor. Prin forma hieroglifelor sale, prin 
particularităţile desenului său, dădea o culoare încă necunoscută 
gîndului înţelept. Era ceva neînsemnat, bineînţeles, totuşi, pen- 
tru prima dată, ucenicul simţea puterea scrisului. 

După terminarea lecţiilor, Iker mătură încăperea. În timp ce 
ieşea, se lovi de grupul colegilor săi, strînşi în jurul băiatului oa- 
cheș cu privire agresivă. 

— Eu zic să nu mai puneţi la cale încă o lovitură josnică, îi 
sfătui Iker, cu o voce fermă. De data aceata, nu voi sta cu mili- 
nile în sîn. 

— Crezi că ne sperii? Noi sîntem zece, iar tu eşti singur! 

— Urăsc violenţa! Dar dacă vă încăpăţinaţi, voi fi nevoit să 
vă pedepsesc. 

— Încearcă şi-ai să vezi! 

Furios, oacheșul vru să-l lovească pe Iker cu pumnul. 

Fără să înţeleagă ce i se întîmplă, fu aruncat în aer şi căzu 
greoi pe spate. Sărindu-i iute în ajutor, unul dintre prietenii săi 
devotați avu parte de aceeaşi soartă. Şi cînd un al treilea, cel mai 
solid din tot grupul, le împărtăşi umilinţa înfrîngerii, ceilalți dà- 
dură înapoi. 

Din privirile pe care Iker le îndreptase către ei, toţi înţele- 
seră că putea fi mult mai violent decît pînă acum. 

— Cu siguranţă a fost antrenat ca soldat! spuse, mirat, un sla- 
bănog. Băiatul acesta e în stare să ne rupă oasele. Să-l lăsăm în 
pace înainte să se înfurie prea tare. 

Nici măcar oacheşul nu mai insistă. 

Cînd jalnicul grup se îndepărta, Iker mulţumi norocului său. 
Dacă ei ar fi avut ideea să-l atace toți odată, l-ar fi doborit. Şi îi 
mulțumi, de asemenea, guvernatorului Khnum-Hotep pentru că-l 
obligase să devina un luptător. 

În drumul spre sala de mese, ucenicul scrib văzu zburînd un 
ibis, atit de impunâtor, încît se opri să-l contemple. 

Pasărea lui Thot începu să descrie cercuri largi deasupra lui 
Iker, ca şi cum ar fi vrut să-i dea de înţeles că o facea anume 
pentru el. Apoi se îndreptă spre Nil, se întoarse spre Iker şi 
zbură din nou în direcţia fluviului. 

Tinarul îl urmă. De mai multe ori, ibisul se îndepârtă şi veni 
iar înapoi. Datorită experienţei sale, dobindite la alergarile din 
deşert, ucenicul scrib parcurse într-un timp foarte scurt distanţa 
care-l despărțea de Nil. Pasărea aştepta deasupra unui desiş de 
papirus. Se aşeză cîteva clipe în virful inflorescenţelor pe care 
le ciuguli cu ciocul ei ascuţit, apoi se înalţă spre cer. 

Fârâ nici o îndoială, mesagerul zeului scribilor îl condusese 
în acest loc pustiu ca să-i arate ceva. 

Să se aventureze în acest talmeş-balmeş de plante nu era lip- 
sit de pericol. Un crocodil sau un şarpe se puteau ascunde aici. 
De aceea Iker încercă pămîntul cu piciorul înainte de a da la o 
parte trestiile şi a se afunda în papirus. 

Nişte gemete îl facură să rămînă pe loc. 

În acest desiş se afla un copil! 

Uitînd de pericole, înaintă cît putu de repede şi dădu peste 
un... măgăruş. Rănit la un picior, se ghemuise în așteptarea morţii. 

Cu grijă, ca să nu-l sperie, Iker îl scoase din mîlul care-l ți- 
nea prizonier. Nefericitul nu era decît piele şi os şi îi puteai nu- 
măra coastele. 

— O să te iau în braţe! îi spuse Iker. Şi o să te îngrijesc. 

În ochii mari şi căprui ai animalului, se citea spaima. Nu 
păstra, evident, o amintire frumoasă din primele sale relaţii cu 
specia umană. 

Ca să-l liniştească, Iker se aşeză lîngă el şi încercă să-l mîn- 
gîie. Măgăruşul rânit tremura de spaimă, convins că urma să fie 
lovit. Atingerea unei mîini blinde şi iubitoare îl surprinse şi îl 
potoli. Puțin cîte puţin, tînărul scrib îi cîştigă încrederea. 

— Trebuie să te scot de aici şi să-ţi dau să mănînci. 

Maăgârușul nu era deloc greu. Iker se temea să nu se zbată; 
dimpotrivă, protejatul său se liniştise, simțindu-se, în sfârşit, 
în siguranţă. 

Brusc, pe cînd salvatorul său apuca pe drumul care ducea 
spre zona cultivată, măgăruşul începu să se zbată şi să geamă. 
Motivul spaimei sale nu era greu de ghicit: un ţăran înarmat cu 
o furcă venea spre ei cu paşi mari. 

— Aruncă acest monstru în smârcuri, urlă el, să fie mîncat de 
crocodili! 

— Unde vezi tu monstru? Nu e decît un măgăruș rănit şi flămând. 

— Nu te-ai uitat bine la el! 

— Ba cred că da şi am băgat de seamă că a fost chinuit. Dacă 
eşti vinovat, vei fi condamnat. 

— Vinovat pentru că am scăpat de un animal care aduce răul? 
Din contră, mă vor felicita! 

— De ce îl învinuiești? 

— O să-ţi arăt. 

— Nu, nu te-apropia! 

— Priveşte-i ceafa! Priveşte semnul! 

Iker observă cîteva fire de păr roşu. 

— Această fiară este o creatură a lui Seth, aduce nenorocire! 

— Ibisul, pasărea lui Thot, m-a condus spre locul unde tu l-ai 
părăsit după ce l-ai bătut. Crezi că zeul scribilor nu e în stare să 
deosebească răul de bine? 

— Dar pata... Animalele cu părul roşu sînt creaturile lui Seth! 

— Poate că acesta a fost purificat de către ibisul lui Thot. 

— Dar tu cine eşti? 

— Un ucenic scrib al generalului Sepi. 

Tonul ţăranului se schimbă: 

— Bine, am putea să ne-nţelegem. Acest măgâruş este al 
meu, dar ţi-l dau cu condiţia să nu faci plîngere împotriva mea. 

— Îmi ceri mult. 

— Ascultă, am crezut că fac bine şi un judecător m-ar socoti 
nevinovat. Cum puteam să prevăd că Thot va interveni? 

— Am încheiat tîrgul, prietene! 

Bucuros că a scăpat din încurcătură aşa de ieftin, ţăranul 
plecă repede. Aproape imediat, măgărușul se liniştise. 

În momentul în care briza blindă venită dinspre miazânoapte 
se porni, măgarul adulmecă aerul cu interes. Apoi i se citi în ochi 
curiozitatea faţă de lumea ce-l înconjura. Cu privirea plină de o 
dragoste nesfirşită față de salvatorul sâu, se trezea la viaţă. 

— Numele tău se impune de la sine, socoti Iker. O să te 
cheme Vînt-de-Miazănoapte. 


33, 


Ascunşi în Deltă, la două zile de mers de oraşul Imet, 
Gură-Pocită şi elevii săi trăiau din pescuit şi vînat. Se ospătau 
şi petreceau în fiecare zi, iar căpetenia lor profită de aceasta 
pentru a-şi înâspri antrenamentul. Într-o asemenea zonă, era uşor 
de întins capcane şi de plânuit anumite manevre. Doi recruți 
îşi pierdură viaţa, dar numărul fiind atît de mic, era mai degrabă 
mulțumitor. El dovedea că munca dădea roade şi că trupele vor 
fi în curînd gata de luptă. 

Sa devină căpetenia celei mai grozave cete de tilhari care 
s-a pomenit vreodata pe pămîntul Egiptului, acesta era țelul lui 
Gură-Pocită. Va produce atitea suferinţe duşmanilor săi, încît 
vor sfirşi prin a-i rosti numele cu groază. 

— Pindarul ne vesteşte că a zărit nişte strâini, comandante! 

— Nu se poate... O să ne distrăm! Fiecare să-şi ocupe locul! 

Bineînţeles, această eventualitate fusese prevăzută. Şi banda 
lui Gură-Pocită se pregăti să-i elimine pe nepofiiţi. 

— Cîţi sînt? 

— Patru oameni. 

— Prea uşor! O să ne ocupăm noi doi de ei. 


Era o zi fastă pentru Shab Strîmbu”, căci Gura-Pocită îl re- 
cunoscu deja înainte să arunce cuțitul. 

Împreună cu un elev de-al său, ţîşni din stuf ca o fiară. 

— Salut, prietene! Ai câălătorit bine? 

— M-ai speriat, tîmpitule! 

— Dar... unde e marele stăpîn? 

— O patrulă de soldați ai deşertului l-au arestat şi l-au dus 
probabil la Sichem. 

— De ce nu i-aţi omorît? 

— Erau prea mulţi. Şi apoi Prevestitorul ne-a ordonat să fugim. 

— Trist sfîrşit pentru un om ca el, îl compătimi Gură-Pocită. 

— Ce tot pălăvrăgești? Vom merge la Sichem să-l eliberăm. 

— Aiurezi, Strîimbule! Crezi că egiptenii vor face greşeala să 
lase oraşul nesupravegheat? Un întreg regiment de soldaţi ade- 
văraţi a rămas acolo şi nu ne putem măsura cu ei. 

— Elevii tăi nu sînt bine pregătiţi? 

— Numai pentru atacuri precise, dar nu şi atunci cînd sînt lu- 
aţi prin surprindere. 

— Nu atacăm cazarma, ci închisoarea! 

— Mai întii, va fi bine păzită şi nimic nu dovedeşte că vom re- 
uşi să-l eliberăm pe Prevestitor. Şi vom ajunge oricum prea tirziu. 

— Din ce cauză? 

— Pentru că-l vor executa pînă atunci. Crezi că faraonul se 
va purta cu blindeţe faţă de cel care a stirnit răscoala? 

Shab se strimbă: 

— Prevestitorul tău e deja mort. Să ne ducem la Sichem ar fi 
curată sinucidere, Strimbule! 

— Şi ce propui? 

— Să ne împăcăm cu soarta şi să ne ocupăm de propriul viitor. 
Cu o trupă ca aceasta, vom realiza mai multe decit tilharii nisipului. 

— Fără îndoială, fără îndoială, dar Prevestitorul... 

— Uită-l! Acum arde în cazanele infernului. 

— Şi dacă ar mai avea o şansă? 

— Ce şansă? zise uimit Gură-Pocită. 

— Să evadeze. Ştii bine că nu e un om obişnuit. Puterile sale 
îi permit să scape de duşmani. 

— Totuşi, a fost arestat! 

— Şi dacă el a vrut-o? 

— Pentru ce? 

— Ca să arate că nimeni nu-l poate întemniţa. 

— ÎL iei drept un zeu pe Prevestitorul ăsta al tāu! 

— Are puterea demonilor deşertului şi va şti să o folosească. 

— Vorbe, atita tot... Noi sîntem liberi, vii şi gata să-i prādåm 
pe egipteni. 

— Să rămînem aici pînă va fi lună nouă, propuse Shab 
Strimbu”. Dacă Prevestitorul nu vine pînă atunci, plecăm. 

— Aşa vom face, îşi dădu acordul Gură-Pocită. Ne vom sluji 
însă de acest prilej ca să mîncâm bine şi să bem pe măsură. Prin 
sate, trebuie să fie rezerve frumoase de vin şi bere. De fete, ne 
vom ocupa la urmă! 


Într-o celulă cu podeaua din pămînt bătătorit, se aflau două- 
zeci de oameni. Erau cu toţii abătuţi, în afară de Prevestitor. As- 
cunsă într-un fald al mantiei sale, regina turcoazelor alunga răul. 
De fapt, deşi fusese aruncat în această temniţă rău-mirositoare, 
viitorul i se luminase, căci unul dintre prizonieri îi semăna ca un 
frate. Aproape tot atit de înalt ca şi el, avea aceeaşi înfăţişare şi 
faţă suptă. Doar barba trebuia să-i mai crească puţin. Prevestito- 
rul era sigur că va obține acest răgaz, pentru că soldaţii egipteni 
îi interogau îndelung, pe locuitorii din Sichem, înainte de a se 
ocupa de păstorii pe care puseseră mîna în împrejurimile oraşu- 
lui şi pe care-i strinseseră aici. 

— Voi nu mă cunoaşteţi, li se adresă el, dar eu vă cunosc. 

Priviri întrebătoare se ridicară spre el: 

— Aţi trudit cu mult curaj, asupriţi de un stăpîn atit de crud, 
încît aţi renunţat la luptă. Eu am venit să vă ajut. 

— Crezi că eşti în stare să dărimi pereţii temniţei? îl zeflemisi 
stăpînul unei turme de oi. 

— Sînt, dar nu aşa cum îţi închipui tu. 

— Şi cum vei face? 

— Aţi auzit vorbindu-se despre Prevestitor? 

Un singur păstor tresări: 

— Nu e un vrăjitor care are legătură cu demonii deşertului? 

— Într-adevăr. 

— Şi de ce ar veni să ne elibereze? 

— Nu va veni. 

— Atunci, vorbeşti aiurea! 

— Nu va veni, pentru că el este deja aici! 

Prevestitorul îşi puse mîna pe umărul prostânacului celui înalt. 

— Iată-l pe salvatorul vostru! 

— El? Dar abia ştie să vorbească! 

— Pînă acum nu l-aţi recunoscut şi a fost cea mai gravă gre- 
şeală a voastră. În mai puţin de o săptămînă, va fi gata să-l do- 
boare pe duşman şi să ne elibereze. 

Păstorii ridicară din umeri şi fiecare rămase tăcut în colțul 
său. Prevestitorul porni să-şi instruiască înlocuitorul, punindu-l 
să repete cîteva fraze simple pe care locuitorii din Sichem le au- 
ziseră de o mie de ori. Foarte fericit că era băgat în seamă şi că 
scăpa de atmosfera apăsătoare a temniţei, prostănacul dădu do- 
vadă de o nemaipomenită voinţă. 


Trecuse o săptămînă. 

Uşa celulei se deschise cu zgomot. 

— leşiţi cu toţii, veți fi interogaţi, îi anunţă un soldat egiptean. 

— Nu ne supunem decit Prevestitorului, rosti răspicat un păs- 
tor care acceptase să intre în joc. 

Soldatul se sufocă de indignare: 

— Mai zi o dată! 

— Prevestitorul este călăuza noastră. El şi numai el ne poate 
porunci ce să facem. 

— Unde se află această faimoasă călăuză? 

— Aici, printre noi. 

Prizonierii se dădură în lături pentru ca prostănacul să poată 
fi văzut. Prevestitorul îi pusese pe cap turbanul său şi îl îmbră- 
case cu mantia sa. Soldatul puse capătul bastonului său pe 
pieptul ciudatului personaj. 

— Tu eşti Prevestitorul? 

— Eu sînt. 

— Cel care a pornit răzmeriţa din Sichem? 

— Zeul m-a ales ca să-i stirpesc pe asupritorii poporului şi 
să-l port spre victorie. 

— Ei bine, o să fii dus în faţa generalului Nesmontu, voinicule! 

— Nici un duşman nu va reuşi să mă învingă, căci demonii 
deşertului sînt aliaţii mei. 

— Legaţi-l strîns! ordonă soldatul colegilor săi. 

Adevăratul Prevestitor se apropie. 

— Noi sîntem păstori, murmură el şi nu înţelegem nimic din 
povestea aceasta. Dacă nu ne îngrijim de animalele noastre cît 
mai repede, vom pierde tot. 

Fiu de ţăran, soldatul fu impresionat de acest argument: 

— Bine, o să fiţi interogaţi! Apoi mai vedem! 

Unmind planul prevăzut, păstorii dădură asigurări că sint ne- 
vinovaţi. Unul după altul, fură lăsaţi să plece. Soldaţii erau prea 
fericiţi că prinseseră peştele cel mare pentru a se mai ocupa şi 
de cei mici. 


Generalul Nesmontu îl privi bănuitor pe bărbatul cu turban. 

— Tu eşti, aşadar, nemulţumitul care a ordonat măcelul de la 
garnizoana egipteană din Sichem? 

— Eu sînt Prevestitorul. Zeul m-a ales ca să-i dobor pe asu- 
pritorii poporului! 

— ... Pe care îl vei călăuzi spre victorie. De douăzeci de ori 
ai repetat-o. Cine se acunde în spatele tău? Asiaticii, libienii sau 
doar cananeenii? 

— Zeul m-a ales pentru... 

Generalul îl pălmui pe prizonier. 

— Citeodată îmi pare rău că faraonul nu îngăduie tortura. La 
o întrebare limpede vreau un răspuns clar: acţionezi de unul sin- 
gur sau te sprijină cineva? 

— Zeul m-a ales... 

— Ajunge! Luaţi-l de aici şi continuaţi să-l interogaţi! Cînd 
va fi mort de sete, poate va vorbi, în sfirşit. 

Datorită învățăturilor Prevestitorului, prostânacul era con- 
vins că va reuşi să ţină piept egiptenilor. Dar nici unul dintre ei 
nu izbuti să-i smulgă alte cuvinte în afara formulelor stabilite, 
pe care le rostea netulburat. 

— Bine cå am pus mîna pe ucigaşul acesta nebun, îi spuse 
aghiotantul generalului. 

— O ultimă verificare mi se pare necesară: să fie purtat pe 
străzile oraşului! 

De la primii paşi, patrula însărcinată cu această misiune 
crezu că prizonierul nu era decît un şarlatan, căci nimeni nu 
dădu vreun semn cînd trecea pe lîngă el. 

Apoi, brusc, o femeie strigă: 

— El e! îl recunoscu. 

Un baâtrin o susţinu: 

— Prevestitorul s-a întors! 

În cîteva secunde, oamenii se îmbulziră, gălăgioşi, în jurul 
lui. Soldaţii îşi făcură loc cu greutate şi îl conduseră pe prizo- 
nier înapoi la cazarmă. 

— Nu mai e nici o îndoială, generale! declară un ofiţer. Smin- 
titul acesta e chiar Prevestitorul. Dacă vrem să înlăturăm alte ne- 
cazuri, trebuie să-i arătăm populaţiei cît mai repede hoitul lui. 

— Daţi-i să bea otravă! le ordona Nesmontu. 

Şi în timp ce generalul întocmea un lung raport către faraon, 
prostănacul se lăsă pradă morţii cu o totală nepăsare. Nu-i pro- 
misese oare Prevestitorul că va fi primit într-un palat minunat, 
plin de făpturi binevoitoare care îi vor împlini toate dorinţele, 
iar servitorii îi vor oferi cele mai bune vinuri? 


36. 


Iker nu legase nici o prietenie cu colegii săi şi se dedica, ex- 
clusiv, muncii sale. Seara se mulțumea cu o supă de linte, cu o 
fiertură de bob, o ceapă şi cu un colţ de piine frecat cu usturoi, 
înainte de a aprinde mai multe lampi cu ulei de ricin. Foarte ief- 
tin, folosit pentru ungerea corpului de cei mai săraci, uleiul de 
ricin servea mai ales pentru iluminat. 

Ucenicul scrib nu înceta să recopieze textele cunoscute 
pentru a şi le fixa în memorie, a-şi forma mîna şi a deprinde o 
scriere rapidă şi, totodată, uşor de citit. Desenînd gîndurile, le 
dădea atita viaţă, încît în ele se îmbrâţişau o multime de forme. 
Hieroglifele erau mai mult decît o înşiruire de imagini, în ele îşi 
făceau simțită prezenţa divinitâţile care dădeau fiecărui cuvînt 
deplină înţelepciune. 

Putea, oare, viaţa să fie prelungită şi să capete mai multă 
strălucire prin scris? Iker era tot mai convins de acest lucru, pe 
măsură ce mintea sa îşi însuşea semnele şi se transforma în ele 
şi prin ele. Să rămînă un simplu scrib, prizonier al sarcinilor ad- 
ministraţiei, nu-l interesa; el dorea să pătrundă misterul acestei 
limbi, în acelaşi timp abstractă şi concretă, care crease civiliza- 
ţia egipteană. 

Muncind cu atita încrîncenare, tînărul evita să se gîndească 
la preoteasă. Dar pe cînd scria o frază, chipul ei reapăru şi trezi 
în el o speranţă fără rost. Niciodată n-o va mai revedea, decit 
dacă priceperea sa de scrib i-ar deschide porţile Abydos-ului. 

Însă poate că vor mai fi şi alte sărbători sau ritualuri la care o va 
putea întilni! 

Nu, el nu va renunţa. Pentru ea, va porni să „cucerească“ 
gramatica, vocabularul, înlănţuirea hieroglifelor care, prin aşe- 
zarea lor pe lemn, papirus sau piatră, degajă o armonie pe care 
doar cei care stăpinesc scrisul în chip desăvirşit o cunosc. 

Iker mergea adesea să-şi vadă măgăruşul, aşezat comod pe 
un strat de paie ce era schimbat zilnic. Înzestrat cu o mare poftă 
de mîncare, Vînt-de-Miazănoapte se îngrăşa vâzind cu ochii şi 
rana sa nu va fi în curînd decît o amintire urită. 

În timpul primei lor plimbări pe cîmp, măgarul i-o luă îna- 
inte şi regăsi drumul de întoarcere fără cea mai mică greşeală. 
În ochii săi, lucea o bucurie intensă. 

— E bine să ai un prieten adevărat, i se destăinui Iker. Ție pot 
să-ţi spun tot! 

Ucenicul scrib îi povesti măgăruşului toate întîmplările prin 
care trecuse, fără să lase deoparte nimic. Animalul îşi ciulise 
urechile mari. 

— Nu-mi pasă că adunătura asta de scribi nepricepuţi şi în- 
fumuraţi nu mă place! Mai degrabă îmi dă putere! Cînd îi văd 
atit de plini de ei, aşa încît nu respectă nici semnele sacre, nici 
pe aproapele lor, nu am altă dorinţă decît să merg pe calea mea, 
fără să țin seamă de părerea lor. Nătărăii nu sînt în stare să facă 
nimic, ceea ce-i face invidioşi şi geloşi. Încearcă să-i distrugă 
pe cei care nu le seamănă. Noi doi sîntem fraţi cu adevărat. Îm- 
preună le vom ţine piept. 

Măgarul îi linse mîna salvatorului său, care îl răsplăti cu 
mingiieri îndelungate, înainte de a se întoarce în camera sa, 
Ca în fiecare seară, îşi aşeză pe burtă fildeşul fermecat pe care 
i-l dăruise doamna Techat, ca să îndepărteze spiritele rele. Di- 
mineaţa, îndată ce se trezea, îl punea alături de cele două amu- 
lete ale sale, care reprezentau un şoim şi un babuin, ca să se 
reîncarce cu energie. 

— Miine, îi anunţă generalul Sepi pe cei zece elevi ai sâi aleşi 
să devină scribi de elită, aveţi zi de odihnă! 

Ca de obicei, Iker rămase la urmă. 

— Generale, vă cer o favoare! 

— Îţi dau voie să nu mături miine în sala de lecţii. 

— Permiteţi-mi să cercetez arhivele provinciei. 

— Nu preferi să te distrezi sau să te odihneşti? 

— Mai devreme sau mai tirziu, voi avea de-a face cu acest 
soi de acte. Doresc să încep cît mai repede. 

— Ce fel de acte te interesează? 

— Oh, aproape toate! Vreau să învâţ cît mai multe. 

— Îţi scriu un permis de liberă trecere. 

Tînărul îşi ascunse încîntarea. 

Înarmat cu preţiosul permis, se prezentă în fața adminis- 
tratorului arhivelor. 

— Ce acte vrei să vezi? 

— Tot ce se referă la corăbii, echipaje şi călătorii pentru adu- 
cerea de mărfuri. 

— De cînd anume? 

— Să zicem... din ultimii trei ani. 

Fu condus într-o sală imensă, făcută din cărămizi. Pe rafturi, 
erau rînduite cu grijă papirusuri şi tăblițe. 

— Nu îngădui nici un fel de dezordine. La cea mai mică nea- 
tenţie, voi cere învățătorului tău să-ţi retragă permisul de trecere. 

— Voi respecta întru totul regulamentul, promise Iker. 

Deşi era foarte nerăbdător, lucră ordonat şi pe-ndelete. Numă- 
rul orelor necesare căutării nu-l înspăimînta, dimpotrivă! Într-o ase- 
menea mulțime de documente, va descoperi, cu siguranță, o urmă. 


Provincia lepurelui avea numeroase corăbii, dar nici una nu 
se numea Fulgerul. Uitînd de această dezamăgire, Iker spera că, 
poate, cei doi corăbieri, al căror nume îl cunoştea, aparținuseră 
altor echipaje înregistrate de administraţie. Dar nu dădu peste 
nici o urmă a lui Ochi-de-Ţestoasă sau Cuţit-Tăios. 

Cît priveşte călătoriile pentru aducerea de mărfuri, nici una 
nu se îndreptase spre Punt. 

Doar sănătatea bună a lui Vînt-de-Miazânoapte care creştea 
de la o zi la alta şi frumuseţea lecţiilor dăruite de generalul Sepi 
elevilor săi, îl ajutară pe Iker să nu se lase pradă deznădejdii. 

Cînd ieşi din sala de lecţii, pe care tocmai o măturase pînă în 
cele mai ascunse unghere, tînărul se lovi de trei fete pe cît de ele- 
gante, pe atit de zeflemitoare. Purtau rochii uşoare, brățări la mîini 
şi la glezne, coliere de perle şi coroniţe împodobite cu albăstrele... 
Adevărate prințese, mîndre că-şi puteau etala bogăţiile! 

— Tu eşti scribul Iker? întrebă cea mai mare, cu o voce 
seducătoare. 

— Nu sînt decit un ucenic. 

— Se pare că munceşti prea mult, şopti cea mai tînără, cu pri- 
vire poznaşă. 

— Din punctul meu de vedere, niciodată nu munceşti destul. 
Sînt atitea de învăţat! 

— Nu e cam plictisitor, pînă la urmă? 

— Dimpotrivă! Cu cît desenezi mai multe hieroglife, cu atît 
descoperi alte minuni. 

— Dar despre noi, ce părere ai? 

Iker roşi pînă în vîrfurile urechilor. 

— Dar eu... Cum să apreciez dacă... lertaţi-mă, trebuie să am 
grijă de măgarul meu. 

— Nu sîntem mai atrăgătoare decît acest animal? îl întrebă 
aceea care nu deschise gura pînă atunci. 

— Vă rog mult să mă iertaţi, sînt, într-adevăr, grăbit! 

Luînd-o la fugă, Iker reuşi să scape de cele trei zeițe ale fru- 
museţii şi gingăşiei, care semănau surprinzător de mult. Dife- 
renţa de vîrstă era, în mod sigur, foarte mică şi numai anevoie 
le puteai deosebi. Dar farmecul lor era rodul fardurilor şi a veş- 
mintelor, gesturile lor păreau nefireşti şi ucenicul nu avu decît 
o dorinţă: să nu le mai întilnească. 

Dar această dorinţă nu se împlini. 

În aceeaşi seară, cea mai micâ dintre surori bătu la uşa ca- 
merei sale. . 

— Nu te deranjez, Iker? 

— Nu... În sfirşit, da... Nu puteţi intra aici, pentru că... 

— Pentru că se află deja o altă tinără fată? 

— Nu, bineînţeles că nu! 

— Atunci, lasâ-mă să-ţi ofer ce ţi-am pregătit. 

Era fardată din belşug: prea mult verde-n jurul ochilor, prea 
mult ocru roşu pe buze şi prea mult parfum. 

Fata aşeză pe jos două talere. 

— Primul conţine prăjituri cu smochine, îi explică ea. Sluj- 
nica mea le-a măcinat ca să obţină o făină foarte fină şi eu cu 
mîna mea am adăugat mierea înainte de a băga aluatul să se 
coacă în cuptor. Pe cel de-al doilea taler, se găseşte brînză cu ier- 
buri făcută din laptele celei mai frumoase dintre vacile noastre. 
Presupun că niciodată n-ai gustat mincăruri atit de alese! Dacă 
eşti drăguţ cu mine, nu-ţi va mai lipsi nimic. 

— Nu pot så primesc. 

— Din ce cauză? 

— Sinteţi, cu siguranţă, o persoană de rang înalt, iar eu nu 
sînt decît un ucenic scrib. 

— De ce n-ai ajunge şi tu un mare demnitar? Ajutorul meu 
va da roade, crede-mă! 

— Prefer să mă descurc singur. 

— Haide, n-o face pe încăpăținatul! Îndrăzneşte să spui că 
nu-ţi place de mine! 

Iker o privi direct în ochi. 

— Nu-mi place! 

— Te joci cu focul, Iker! Nu ştii cine sînt? 

— Oricine aţi fi, vă refuz darurile. 

— Inima ta aparţine deja altcuiva? 

— Asta nu mă priveşte decit pe mine. 


200 CHIRGINANTACO 


— Uit-o! Cum ar îndråzni ea să se compare cu fiica lui 
Djehuty, stăpînul provinciei Iepurelui! Surorile mele şi cu mine 
ne alegem bărbaţii care să ne ofere plăcere. Tu eşti unul dintre 
fericiţii aleşi. 

Fâcu să-i alunece încet de pe umar una din bretelele rochiei. 

— Plecaţi imediat! îi ceru Iker. 

— Nu må jigni, o să plăteşti scump! 

— Terminaţi cu glumele acestea primejdioase şi lăsaţi-mă 
în pace! 

— E ultimul tău cuvînt? 

— Aţi înţeles bine. 

Fata îşi aşeză la loc breteaua, aruncîndu-i o privire duşmă- 
noasă ucenicului scrib, care aduna talerele. 

— Nu uitaţi să luaţi ceea ce vă aparţine. 

— Îţi trăieşti ultimele ceasuri în această provincie, neobrăzatule! 


După ce-şi hrăni măgarul, Iker se duse în sala de mese. Abia 
la ultima înghiţitură de supă simţi un gust ciudat. Bău multă apă 
ca să scape de această impresie neplăcută, dar degeaba. Chiar şi 
apa căpătase un iz neplăcut. 

Ucenicul scrib vru să-i vorbească bucătarului, dar acesta 
dispăruse. 

Apoi, brusc, capul începu să i se învîrtă. Cuprins de ame- 
țeală, Iker se prăbuşi şi nu reuşi să se mai ridice. 

Cu toate că vederea i se înceţoşase, desluşi siluetele celor 
trei fete ale lui Djehuty. 

Cea mică se aplecă asupra victimei: 

— Linişteşte-te, n-o să mori otrăvit! Noi ţi-am dat un somni- 
fer ca să te facem să ne fii pe plac. Acum, o să-ţi dăm să bei vin 
de curmale, mult vin. în vom stropi pielea şi veşmintele cu el. 
Slujitorii din sala de mese vor descoperi un biet scrib, beat turtă. 
E de ris, nu? 

Iker încercă să se împotrivească, dar cuvintele sale se înlân- 
tuiau anapoda, contrazicîndu-se între ele. 

— Somn uşor, obraznicule care ai îndrăznit să ne respingi! 
Cînd te vei trezi, vom fi răzbunate. lar tu vei pierde totul! 


— Eşti la fel ca o cîrmă stricată, îi spuse generalul lui Iker, ca 
o capelă fară zeul sâu, ca o casă goală! Poţi face o maimuța să 
danseze, un cîine să te asculte, poți reuşi să prinzi o pasăre din 
zbor, dar pe tine... cum să te învăţ? Inima ta e zbuciumată, ure- 
chile — surde! Tu, unul dintre elevii mei, te-ai îmbătat și ai ne- 
cinstit veşmintele de scrib. 

— Am câzut pradă unei unelțiri, declară învinuitul, a cărui 
minte era încă tulbure. 

Furia generalului păru să se mai domolească: 

— Şi cine sînt uneltitorii? 

— Oameni care au profitat de încrederea mea. 

— Spune-le numele! 

— Sînt singurul vinovat, trebuia să mă arât mai prudent. Ei 
mi-au otrăvit mîncarea şi m-au forţat să beau. 

— Care „ei“? 

— Dacă v-aş spune, nu m-aţi crede. Şi chiar daca m-aţi crede, 
n-aţi putea face nimic să-i pedepsiţi pe vinovaţi. Singura lor ţintă 
este să pierd prețuirea pe care mi-aţi arătat-o. Ce i se cuvine unui 
ucenic scrib găsit beat dacă nu să fie izgonit din şcoală şi chiar 
din provincia care l-a primit? 

— Faptele sînt fapte, Iker! Şi lămuririle pe care mi le-ai ofe- 
rit sînt prea încilcite ca să le cred. Dacă vrei să-ţi dovedeşti ne- 
vinovăția, spune cine-ţi sînt dușmanii şi înfruntă-i! 

— Nu ar duce la nimic, generale! 

— Atunci, doar un semn din lumea de dincolo ar putea să-mi 
schimbe hotărîrea. 

Sepi chema doi soldaţi care urmau să-l însoţească pe Iker 
pînă la hotarul de miazăzi al provinciei lepurelui. Generalul re- 
greta că se desparte de cel mai bun elev al său, dar greşeala era 
prea gravă. 

— Uitaţi-vă acolo, generale! exclamă un soldat, dindu-se înapoi. 

Un cameleon cu burta albă tocmai intrase în încăpere. Îşi ri- 
dică ochii bizari câtre Sepi, care rosti repede o formulă de liniş- 
tire. După o scurtă ezitare, animalul plecă. 

— Cameleonul e unul dintre animalele prin care Anubis îşi 
arată prezența, îl lămuri gneralul pe Iker. Se pare că te bucuri de 
o protecţie divina. 

— Nu må mai alungaţi? 

— Cine ar fi atit de nebun, să nu ţină seama de apariţia lui 
Anubis? 

— Credeţi, generale, că voi face parte cîndva din Cercul de 
Aur din Abydos? 

Sepi încremeni. Iker avu sentimentul că priveşte în ochii pă- 
trunzători ai unei statui. 

— Cine ţi-a vorbit despre acest cerc? 

— Nu e doar o plasmuire a poeţilor, nu-i aşa? 

— Răspunde-mi la întrebare! 

— Un grădinar. Drumurile noastre s-au întîlnit, apoi s-au 
despărțit. 

— Poeţii ştiu să ne facă să visăm, fiule! Dar tu munceşte ca 
să ajungi scrib şi să te ocupi de ceea ce există cu adevărat. 


37. 


În faţa lui Djehuty, înghesuit într-un scaun cu spătar înalt, 
fiicele sale fremătau de nerăbdare. 

— Putem să-ţi vorbim, în sfârşit? îl întrebă cea mai mare. 

— O clipă, să termin de citit acest raport! 

Şeful provinciei strînse la loc papirusul fără să se grăbească. 

— Ce-aţi păţit, dragele mele? 

— Tată, sîntem indignate şi cerem ajutorul judecătorului nos- 
tru suprem! 

— Vorbeşti de zeiţa Maat? 

— Nu, de tine! Fapte mirşave s-au petrecut pe pămînturile 
tale şi vinovatul a rămas nepedepsit. 

Djehuty păru impresionat. 

— E foarte grav, într-adevăr. Puteţi să-mi daţi mai multe 
amănunte? 

Sora cea mică interveni furtunos: 

— Ucenicul scrib Iker a furat vin de curmale şi s-a îmbătat. 
E o purtare nedemnă şi ruşinoasă! Şi în dimineaţa aceasta, l-am 
văzut pe ticălos intrînd din nou în şcoala generalului Sepi, ca şi 
cum nimic nu s-ar fi întîmplat! Trebuie să iei măsuri imediat, 
tată, şi să-l izgoneşti pe Iker din provincia noastră. 

Djehuty îşi privi fiicele cu severitate, dar şi cu ironie. 

— Liniştiţi-vă, dragele mele, am lămurit deja cele petrecute. 

— Ce... vrei să spui? 

— Nefericitul acesta de scrib a căzut pradă unor uneltiri, dar 
zeul Anubis, apărut sub înfăţişarea unui cameleon, ne-a ajutat 
să înţelegem că spunea adevărul. 

— A acuzat pe cineva? întrebă sora cea mare, înfricoșată. 

— Nu, şi aceasta e o dovadă în plus a generozităţii sale. Tu 
şi surorile tale nu aveţi vreo bănuială? 

— Noi? Dar cum... Nu, bineînţeles că nu! 

— Mă îndoiesc. Să ştiţi că îl socotesc pe Iker un viitor scrib 
de mare valoare şi nu voi mai îngădui nici un atac împotriva lui. 
Oricare ar fi făptaşul, va fi aspru pedepsit. Ne-am înţeles, dra- 
gele mele? 

Cele trei fete ale lui Djehuty dădură din cap şi ieşiră din sala 
de audienţe unde pătrunse un bărbat mărunt, foarte slab, purtînd 
un sac de piele care atirna prea greu pentru corpul său... 

— Ah, doctorul Gua! Vă aştept de ceva vreme. 

— Siînteţi stăpînul provinciei, i-o întoarse medicul pe obişnu- 
itul său ton înţepat, dar mai am şi alţi suferinzi de îngrijit. Între 
atîtea dureri de oase, de urechi şi de stomac, nu mai ştiu unde mi-e 
capul. Îşi vine să crezi că toţi bolnavii s-au vorbit între ei în dimi- 
neaţa aceasta! Confraţii mei ar trebui să fie mai pricepuţi şt să 
pună mai multă inimă în ceea ce fac. Bun... Ce vă supără azi? 

— O digestie grea şi... 

— Am auzit destul. Mîncaţi prea mult, beţi prea mult, mun- 
ciți prea mult şi nu dormiţi îndeajuns. Şi apoi, aveţi o anumită 
vîrstă, cu care nu vreţi să vă împăcaţi, În fața acestei încăpăţi- 
nări, medicina e neputincioasă. Nu are rost să sper că vă veţi 
schimba obiceiurile. Sînteţi cel mai rău dintre pacienţii mei, dar 
sînt totuşi obligat să vă vindec. 

Fiecare consultaţie începea cu aceeaşi cuvîntare. Djehuty se 
ferea să-l întrerupă pe doctorul Gua, ale cărui leacuri erau me- 
reu pe măsura diagnosticului. 

Din sac, doctorul scoase un vas care avea forma unui om, 
aşezat cu un genunchi pe pămînt şi ținînd pe umăr, cu mîna 

stîngă, un castron. Inscripţia trasată chiar de doctor spunea: „Am 
obosit să îndur atitea“. 

- lată un amestec format din drojdie de bere, ulei de ricin şi 
alte ingrediente pe care nu aveţi nevoie să le cunoaşteţi. Stomacul 
vă va lăsa în pace, veți uita de digestie şi veţi crede că sînteţi så- 
nătos. Greşeală mortală, dar ce pot eu să fac? Ne vedem poimiine. 

Furnică neobosită, Gua plecă să se ocupe şi de alți pacienţi. 

Apoi fu rîndul generalului Sepi să apară în faţa guvernato- 
rului provinciei. 

— Cum vă simţiţi, stápîne? 

— Râu, dar cred că timpul înnoirii a sosit. 

— Sacerdoţii mei sînt gata, spuse Sepi. Apa din Abydos e 
pregătită. 

— Vei avea nevoie de ajutorul unui scrib, de ce n-ar fi Iker? 

Generalul avea îndoieli: 

— Nu e puţin cam devreme? 

— Este vreodată prea devreme pentru un om căruia zeii i-au 
hotărit destinul? 

— Mi-ar fi plăcut să am mai mult timp pentru a-l pregăti, 
pentru... 

— Dacă este, într-adevăr, cel care ne închipuim noi, zise 
Djehuty, participarea la acest ritual îi va deschide şi mai bine 
ochii. Dacă ne-am înşelat, va ajunge un lăudăros care-şi va 
frînge gitul din cauza propriilor amâgiri. 

Sepi ar fi dorit să şi-l protejeze mai bine pe cel mai bun elev, 
dar nu putu decit să se încline în faţa lui Djehuty. 


Iker nu avea nici un fel de relaţie cu colegii săi care îl invi- 
diau din cauza excelentelor sale rezultate. Nimeni nu se îndoia că 
străinul era cel mai strălucit elev din şcoală, mult înaintea celui 
de-al doilea. Nu numai că pătrundea înţelesul celor mai anevo- 
joase texte cu o uşurinţă uimitoare, dar reuşea să facă orice exer- 
ciţiu ca şi cum n-ar fi prezentat nici o dificultate. Iar generalul 

Sepi tocmai îi încredințase întocmirea unui decret privind moda- 
lităţile de măsurare a terenurilor după retragerea apelor revârsate. 

Altfel spus, Iker fusese numit scrib al provinciei lepurelui 
şi în curind avea să părăsească şcoala pentru a-şi ocupa funcţia. 

De la păţania sa, tînărul nu înceta să-i pună întrebări amă- 
nunţite bucătarului înaintea fiecărei mese. Acesta, știind că va 
fi considerat vinovat dacă ar fi avut loc vreo întimplare neplă- 
cută, gusta din toate talerele. 

— În această seară, îl avertiză Sepi, vei minca mai tirziu. 
Uneltele tale sînt pregătite? 

— Nu mă despart niciodată de ele. 

— Atunci, urmează-mă! 

Iker simţi că nu trebuia să pună nici o întrebare. Generalul era 
adîncit în meditaţie, ca un soldat gata să se avînte într-un război. 


Pe malul răsăritean al Nilului, în vîrful unei coline, fuseseră 
săpate mormintele stăpînilor din provincia lepurelui. Cu o la- 
tură, ele dominau fluviul, cu alta — deşertul în care se afunda o 
cărare ce şerpuia printre două faleze. 

Luminat de numeroase torţe, păzit de doi soldaţi, locaşul de 
veci pregătit pentru Djehuty era impresionant, cu galeria sa adîncă, 
susţinută de două coloane cu capiteluri în formă de frunze de pal- 
mier, cu marea cameră dreptunghiulară şi cu mica sa capelă. 

Iker se opri în prag. 

— 'Ţi-am poruncit să mă urmezi, îi reaminti Sepi. 

Simţind un nod în git, Iker pătrunse în mormânt cu paşi 
şovăitori. 

Djehuty stătea în picioare în faţa capelei din capătul gale- 
riei. Cu şoldurile acoperite de o simplă pînză, ca în vremurile 
străvechi, părea mai înalt şi mai lat decît de obicei. 

Dintr-o dată, lumina scăzu. 

Doi sacerdoţi, care purtau nişte vase, se aşezară de o parte 
şi de alta a guvernatorului provinciei. Singura lampă aprinsă era 
cea pe care o ţinea generalul Sepi. 

— Rosteşte aceste formule! îi ceru el lui Iker. Prin vocea ta, 
ele se vor împlini. 

Tînărul scrib citi papirusul cu splendide nuanţe aurii: 

— Fie ca apa vieţii să-l purifice pe Stapin, să-i adune la un 
loc energiile şi să-i împrospăteze inima. 

Cei doi sacerdoți ridicară vasele deasupra capului lui Djehuty. 

Iker se aştepta să vadă curgînd din ele apă, dar fu orbit de 
razele de lumină care învâluiră corpul bătrînului. 

Nevoit să-şi închidă ochii, Iker crezu la început că e o vede- 
nie. Totuşi, se forță să-i deschidă cu riscul de a-şi pierde vede- 
rea. O lumină blîndă îl acoperea acum pe Djehuty care părea să 
fi întinerit cu mulţi ani. 

— Tu care voiai să cunoşti Cercul de Aur din Abydos, zise 
generalul Sepi, priveşte-i puterea! 


38. 


Iker nu închise un ochi toată noaptea. 

Toate detaliile ciudatului ritual i se întipăriră în memorie şi 
încerca zadarnic să pătrundă înţelesul extraordinarelor cuvinte 
rostite de generalul Sepi. 

Neîndoielnic, trebuia să dea de urma celor care încercaseră 
să-l ucidă şi să descopere motivul faptelor lor, dar voia, de aseme- 
nea, să dezlege misterul Cercului de Aur şi s-o revadă pe sublima 
preoteasă, de care se simţea tot mai îndrăgostit, pe zi ce trecea. 

Prea multe sarcini și prea grele, misiuni cu neputinţă de în- 
deplinit pentru un tînăr singur şi fără noroc... Dar nu şi pentru 
Iker! Bineînţeles, îndoiala şi chiar disperarea aveau să-l cople- 
şească de mii de ori. Era însă de datoria lui să le facă faţă şi să-şi 
croiască drumul, oricît ar fi fost de dificil. 

Încercările şi greutățile îi sporeau hotărîrea. Dacă se va arăta 
incapabil să le depăşească însemna că era un laş şi, atunci, viaţa 
sa n-ar mai fi avut nici un rost. 

— Scribul Iker este chemat la palatul guvernatorului provin- 
ciei, se auzi vocea unui mesager. 

Tînărul se îmbrăcă în grabă, îşi adună uneltele şi le puse 
într-un sac de piele pe care acum Vînt-de-Miazănoapte putea 
să-l care fără să obosească. 

Djehuty era deja aşezat comod într-una dintre lecticile sale. 

— Să mergem! ordonă el. 

Iker se aştepta să facă parte dintr-o cohortă de scribi care-şi 
urmau stăpinul pentru a înregistra declaraţii. 

Dar nu mai era nimeni şi, timp de cîteva secunde, îl cuprinse 
spaima. Cum ar putea el, un începător, să înlocuiască mai mulţi 
scribi cu experienţă? Dar, pentru că nu avea de ales, trebuia s-o 
scoată la capăt. 

Djehuty merse de-a lungul canalului care străbătea provin- 
cia, contemplă zona înverzită şi mlăştinoasă, unde se putea vîna, 
apoi o luară pe un cîmp unde întîlni ţărani, grădinari, oameni 
care îngrijeau viţa de vie şi păstori. Vizită după aceea atelierele 
olarilor, dulgherilor şi ţesătorilor, apoi stătu de vorbă cu bruta- 
rii şi berarii, cărora le recomandă să supravegheze mai bine ca- 
litatea produselor lor, care, în ultimele săptămîni, lăsa de dorit. 

Energia lui Djehuty era surprinzătoare. Cunoscîindu-şi toţi 
supuşii, găsea pentru fiecare cuvintul potrivit şi îi dojenea fără 
asprime. Nici un moment, şeful provinciei nu dădu semne 
de oboseală. 

Scribul său se dovedi a fi la înălţime, deşi mîna îl durea din 
cauza numeroaselor însemnări pe care trebuia să le facă. 

În sfirşit, Djehuty se întoarse la palat unde îşi potoli setea cu 
bere slabă, din care îi fu oferită şi lui Iker, în timp ce guvernato- 
rul provinciei îi controla tăbliţele. 

— Nu te descurci prea rău, constată acesta. Să-mi întocmeşti 
un raport care să mă ajute să verific dacă sfaturile mele sînt ur- 
mate. Vorbele sînt importante, dar numai faptele contează. 

— Un ritual este o faptă? 

— Este chiar înfăptuirea supremă, căci repetă ceea ce zeii au 
implinit pentru prima oară. 

— Ceea ce vi s-a întîmplat aseară, stâpîne... 

— E un soi de regenerare, de care un om de virsta mea, împo- 
vårat de grele răspunderi, nu se poate lipsi. Ţi-ai dat seama de bo- 
păţia acestei provincii şi de nevoia de a munci cu îndirjire pentru 
a o păstra? Nimeni, aici, nu strimbă din nas cînd trebuie să-şi în- 
deplinească îndatoririle. Şi dacă vreunul vrea să mă păcălească, 

nu-mi trebuie mult timp ca să-l aflu. Doar un singur om vrea să 
distrugă acest frumos echilibru: faraonul Sesostris. El e duşma- 
nul nostru, Iker! 

Tînărul scrib fu tulburat. Guvematorul provinciei nu vorbea 
la întîmplare... Îi va dezvâlui oare şi numele celui care încercase 
sâ-l omoare? 

Djehuty se putea arăta satisfăcut de starea bună a ogoarelor 
sale, dar lipsa informaţiilor de la Curtea din Memphis îl cufunda 
într-o profundă neliniște. Această izolare nu dovedea, oare, că re- 
gele îl bănuia de complicitate cu răsculații din Sichem? Dacă era 
aşa, trebuia să-şi ia bastonul de pelerin şi să-i convingă pe guver- 
natori să se unească pentru a respinge inevitabilul atac al faraonului. 

Dar generalul Sepi era de altă părere. El nu avea încredere în 
această alianţă de moment care, din punctul sâu de vedere, urma 
să ducă la o înfrîngere usturătoare şi păgubitoare pentru toţi ali- 
aţii. Ar fi fost mai nimerit să cadă la o înţelegere cu Sesostris care 
poate avea să admită, în cele din urmă, ideile lui Djehuty. 

Dar acesta din urmă încă şovăia. 

Şi astfel de tergiversări, atit de nepotrivite firii sale, îl faceau 
nervos. 

Un ibis negru se aşeză nu departe de Iker şi-l privi cu in- 
sistenţă. Fâcu vreo cîțiva paşi, înainte de a se opri şi a-şi lăsa 
în pămîntul moale forma ghearelor. Cu ciocul însemnă vîrful 
triunghiului care luase astfel naştere, apoi se înălţă şi se pierdu 
în văzduh. 

— Ce crezi că înseamnă? îl întrebă Djehuty. 

— Am învăţat că putem consuma cu toată încrederea apa din 
care beau ibişii, care ne transmit lumina începutului prin dife- 
rite semne. Iată aici unul dintre ele, ståpîne; triunghiul — prima 
formă a gîndirii creatoare. Cu alte cuvinte, înfăptuiţi la rindul 
vostru ceva de mare importanţă şi grijile vor dispărea! 

— Învățătorul tàu te-a îndrumat bine! Aceasta ar putea fi so- 
luția, într-adevăr! 

În mintea lui Djehuty, un incredibil proiect prinsese contur. 
Dacâ reuşea sâ-l realizeze, însuşi Sesostris va fi uimit. 

— Generalul Sepi mi-a vorbit despre Cercul de Aur din 
Abydos, începu Iker. Mi-ar plăcea... 

— Generalul Sepi este plecat în misiune pentru o perioadă 
lungă. Iar tu vei avea mult de muncă. Începînd din această seară, 
vei locui la palat unde ţi s-a pregătit o cameră de lucru. Vei 
strînge toate rapoartele care se referă la realizările şi slăbiciunile 
provinciei mele, şi vei scoate din ele informaţiile hotăritoare. 
Vreau să ştiu de ce sîntem în stare în cazul unei confruntări. 


Aşezat pe un scaun din stuf, Gură-Pocită termina de înfule- 
cat o pulpă de gazelă, în timp ce Shab Strimbu” se plictisea pri- 
vind florile de papirus ce dansau în vînt. 

— Am aşteptat destul, Strimbule! E timpul să plecăm. 

Shab işi epuizase toate argumentele. De data aceasta, chiar şi 
el ştia cå Prevestitorul nu avea să mai vină. Lipsit de o asemenea 
căpetenie însă, redevenea un hoţ mărunt, fără nici un viitor. 

— Ne descurcăm bine împreună, fu de parere Gură-Pocită. Ni- 
meni nu ne va rezista. Bogatele case din Deltă sînt ale noastre! 
Uită trecutul, prietene, şi hai să pornim în căutarea norocului! 

Un strigăt de durere umplu aerul umed al mlaştinii. 

— Pindarul... pindarul a fost atacat! 

Luptătorii instruiți de Gură-Pocită îşi înşfăcară armele şi se 
raspindiră împrejur pentru a se năpusti asupra atacatorului, după 
ce-l vor încercui. 

Apariţia Prevestitorului îi ţintui locului: 

— Care dintre credincioşii mei îndrăzneşte să se lege de mine? 

— Aţi... aţi scăpat! exclamă Shab, încîntat. 

— Asta-i bună! constată Gura-Pocită. Aţi dărimat pereţii în- 
chisorii? 

— Mai mult decît atît, duşmanii noştri îşi închipuie că l-au exe- 
cutat pe Prevestitor. Pentru egipteni, el nu mai există. Dispunem, 

aşadar, de un avantaj de apreciat: putem acţiona din umbră, fără 
ca nimeni să bănuiască de unde vin loviturile. 

Shab Strimbu” sorbea cuvintele câlâuzei sale. 

— Nu ar trebui să continuăm să răspîndim răzmeriţa în 
Canaan, stăpine? 

— Faraonul Sesostris a răspuns cu multă forță şi a răscolit în 
lung şi-n lat toată regiunea cu armata sa. Noua garnizoană din 
Sichem este alcâtuită din soldaţi adevăraţi, care vor înăbuşi cu 
cruzime orice încercare de răzvrătire. Dar nu acest lucru e cel 
mai grav. Traversînd tirguşoarele şi satele, mi-am dat seama de 
laşitatea oamenilor. Nişte oi care nu sînt în stare să se ridice îm- 
potriva cotropitorilor şi să-şi dea viaţa pentru a impune credința 
în adevăratul zeu. Să ne bizuim pe ei este o amăgire. 

— Pe mine, nu mă surprinde, afirmă Gură-Pocită. Nu m-am 
încrezut niciodată în aceşti făţarnici. Dar noi nu sîntem laşi. 

— Presupun că aveţi în mod sigur un nou plan, îndrăzni 
Shab, neliniștit. 

— Aventura de la Sichem s-a dovedit foarte folositoare, în- 
tări Prevestitorul. 

— Atunci, interveni Gură-Pocită, începem cu o gospodărie 
sau cu locuinţa unui înalt demnitar? 

— Alege tu cea mai bună soluţie! 

— O gospodărie mai retrasă, cu slujitori puţini. Trebuie, mai în- 
tii, să ne deprindem cu lucrurile acestea. În ceea ce priveşte prada... 

— O vei păstra în întregime. Shab, cinci oameni şi cu mine 
ne vom stabili la Memphis! 

— Memphis... Dar oraşul e plin de soldaţi. 

— Nu vom face nici o nelegiuire. Din contră, o să ne ames- 
tecăm printre locuitori, ca nişte negustori cinstiţi, pentru a cu- 
lege cît mai multe informaţii. Ca să obțin victoria, am nevoie 
să-l cunosc mai bine pe acest faraon şi pe cei care-l încon- 
joară. De aceea ţinta noastră e să dobîndim un aliat chiar în 
interiorul palatului. 

— Peste putinţă! consideră Gură-Pocită. 

— Nu avem alta posibilitate, prietene! Tu, prin atacurile tale, 
te vei îmbogăți şi îmi vei da ajutorul necesar atunci cînd ţi-l voi 
cere. Şi niciodată nu te vei gîndi să mă trâdezi, nu-i aşa? 

Privirea Prevestitorului era mai înspăimîntătoare decit a 
unui demon al deşertului. 

Gură-Pocită înţelese că omul cu turban îi ghicise intenţiile 
şi că nu avea nici o şansă să-l înşele. 

Cînd Prevestitorul îi puse mina pe umăr, avu impresia că 
ghearele unei păsări de pradă i se înfipseseră în carne: 

— Aveai o soartă măruntă de pungaş şi eu îți ofer un destin 
de criminal care va îngrozi o ţară întreagă. Încetează să te porți 
ca un amârit de tilhar şi înţelege că puterea supremă se sprijină 
pe doi stîlpi: violenţa şi mita. Tu vei fi primul, iar Shab — al doi- 
lea. Norocul te va răsplăti, credinciosul meu prieten, şi vei avea 
parte de ceea ce îţi doreşti. Dar trebuie să fii râbdător, să nu lo- 
veşti decît pe ascuns şi să înaintezi cu paşi mărunți. 

Pentru prima dată, Gură-Pocită crezu cu adevărat într-o cu- 
vîntare de-a Prevestitorului. Acest bărbat era o adevârată căpe- 
tenie ce ştia să conceapă şi să impună o strategie. Să i te supui 
insemna forţă, nu slăbiciune. 

— Îmi convine, hotărî Gură-Pocită. 


39. 


Sub ochiul critic al Marelui Trezorier Senankh, scribii îm- 
părțeau ordine celor însărcinaţi cu întărirea digurilor şi îngriji- 
rea canalelor, în aşteptarea viitoarei revărsări a apelor. Avînd în 
vedere importanţa acestor lucrări, ţăranii fuseseră chemaţi pen- 
tru îndeplinirea corvezilor care constau în ridicarea în virful tera- 
samentelor a pămîntului care alunecase, în curăţarea fundului 
gurilor de apă şi bazinelor, şi în acoperirea spărturilor. Căldura 
puternică de iunie făcea munca anevoioasă, dar fiecare ştia că 
toate acestea trebuiau neapărat executate dacă voiau să reţină cît 
mai multă apă ca să le ajungă pentru irigarea cîmpurilor şi a grå- 
dinilor, pînă la următoarea revărsare. Unele echipe stringeau re- 
zerve de lemn uscat pentru iarnă, iar altele umpleau urcioarele cu 
fructe uscate, hrană absolut necesară în cursul primelor zile ale 
inundaţiei, cînd nu se putea naviga pe Nil. Forţate să trăiască în 
izolare, anumite sate trebuiau să se îngrijească să aibă ce mînca. 

La prima vedere, totul mergea bine. Dar Senankh aștepta o 
informaţie vitală din sudul regatului. 

Un curier al armatei fu cel care i-o aduse. Îndată, faţa vese- 
lului Senankh se crispă. Deşi tocmai se pregătea să savureze o 
gustare consistentă, îi pieri toată pofta de mîncare. 

Cu un pas mai sprinten decit de obicei, pomi spre Curtea fa- 
raonului unde colegul său Sehotep îşi întrerupse munca pentru 
a-l primi fâră întirziere. 

Senaukh le dădu vestea cea proastă: 

— Ar trebui să-i spunem şi Luminăţiei Sale sau e mai bine 
să-i ascundem adevărul? 

— Eşti îndreptăţit să-ţi pui această întrebare, fu de acord 
Sehotep. Dacă îl înştiințăm, nu va sta degeaba şi se va deda la 
fapte nechibzuite. Dar facem parte din consiliul său şi såvîrşim 
o mare greşeală dacă tăcem. 

— Aceasta este şi părerea mea. 

Cei doi miniştri solicitară audienţă, iar Senankh luă cuvintul. 

— Luminăţia Ta, se adevereşte că ciclamele îşi îndreaptă ră- 
dăcinile tot mai departe ca să absoarbă apa. Nu mai rămîne nici 
o speranţă: revărsarea Nilului va fi prea slabă. Cu alte cuvinte, 
după trei ani destul de buni care ne-au permis să ne refacem re- 
zervele de grîne, ne aşteaptă foametea. 

— Nenorocirea aceasta n-a apărut din întîmplare, aprecie 
Sesostris. Salcîmul lui Osiris de la Abydos se usucă, iar stăpi- 
nul inundaţiilor ne arată astfel nemulţumirea sa. Trebuie să mă 
duc la Elephantina pentru a-l venera şi a restabili armonia. 

Tocmai aceasta era hotărîrea de care se temeau cei doi miniştri: 

— Luminăţia Ta, regiunea nu e sigură, îi reaminti Senankh. 
Guvernatorul provinciei vi se opune cu încăpăţinare şi are la în- 
demiînă trupe a căror cruzime este renumită. Mai mult, pentru a 
ajunge la Elephantina, va fi nevoie să treceţi prin mai multe ți- 
nuturi care vă sînt vrăjmaşe. Fără nici o îndoială, corabia în care 
veţi călători va fi atacată. 

— Crezi că nesocotesc aceste pericole? Dar există unul şi mai 
mare: foametea. Oricare ar fi urmările, voi încerca s-o îndepărtez. 

— În acest caz, Luminăţia Ta, trebuie să mobilizăm toată armata. 

— Să nu ridicaţi garnizoanele din Canaan. Numai prezenţa 
soldaţilor va menţine pacea pe care am restabilit-o. Mie îmi va 
fi de ajuns o mică flotă de corăbii uşoare. Să fie, aşadar, pregă- 
tită cît mai repede. 


Generalul Nesmontu alese el însuşi cele 20 de corăbii şi 
echipajele lor, dar această plecare nu-i era cu nici un chip pe 

plac şi nu se abţinu så i-o spună suveranului sau, care îl ascultă 
cu atenţie. 

— Să zicem, Luminâţia Ta, câ noul vostru aliat, Uakha, nu e 
un prefăcut şi va sta deoparte. Dar acesta nu e un motiv pentru a-i 
uita pe ceilalți cinci! Mai întîi, grupul celor trei: Khnum-Hotep, 
Djehuty şi Ukh, care degeaba includ cuvîntul hotep, „pace“, în 
numele lor, căci nu se gîndesc decit cum să-şi îngroașe rîndurile 
trupelor înarmate. Din fericire, fiecare ţine atit de mult la pro- 
priile privilegii, încît sînt incapabili să se unească. Presupunînd 
că treceţi peste această piedică, vă veţi lovi de Up-uaut, guver- 
natorul provinciei Asyut. Un adevărat râzboinic care nu se va 
da înapoi de la un atac nimicitor! Dacă, prin minune, ajungem 
la Elephantina, ne rămîne ce e mai rău, Sarenput, cu bandele 
sale de nubieni mai sălbatici decît fiarele. Sper câ am vorbit lim- 
pede, Luminăţia Ta! 

— Nici nu se putea mai limpede decit atit, generale! Corăbi- 
ile mele sînt gata? 

— Dar, Luminăţia Ta... 

— În viaţa oricărui om vine un moment în care, indiferent de 
rangul său, trebuie să-şi dovedească valoarea. Pentru mine, 
această clipă a sosit şi fiecare o simte. Ori salvez Egiptul de la 
foamete, ori nu sînt demn să-l conduc. 

— Ştiţi totuşi că nu avem nici o şansă şi că această călătorie 
se va încheia cu un dezastru. 

— Dacă vintul de miazănoapte ne este favorabil, iar corăbierii — 
pricepuţi, ne vom bucura de un avantaj deloc de lepădat: iuţeala. 

— l-am ales pe cei mai buni. Şi teama de moarte îi va face şi 
mai puternici. 

Porunca fiind poruncă, bătrinul general nu-şi mai puse în- 
trebări. Şi sub comanda sa, nici un soldat nu se va dovedi laş. 


Medes suferea de diaree, care nu era pricinuită nici de căl- 
dură, nici de mîncare, ci de teama de a vedea ivindu-se corăbii 
pline de oameni cu intenţii dușmănoase. La gîndul că ar putea 

fi străpuns de o săgeată sau căsăpit de o sabie, mâăruntaiele sale 
cedaseră. Nici măcar prezenţa lui Sobek Păzitorul nu-l liniştea. 
Oricit ar fi fost de iscusit, cum ar fi reuşit să ţină piept unui atac 
violent al guvernatorilor provinciilor? 

Medes îşi închipuise altfel prima sa participare la o câlăâtorie 
regală; cu toate acestea trebuia să facă impresie bună, fără să ri- 
dice nici cea mai mică obiecţie cu privire la această aventură ne- 
bunească, în care aveau să piară toţi înalții demnitari ai Egiptului. 

— Nu vă simţiţi bine? îl întrebă Sehotep, purtătorul sigiliului 
regal, cu un zîmbet răutăcios. 

— Ba da, ba da, dar vremea aceasta apăsătoare îmi întoarce 
stomacul pe dos. 

— După cîte îmi dau eu seama, furtuna nu va întîrzia să 
izbucnească. 

— Atunci va trebui să acostăm. Corâbiile noastre nu sînt des- 
tul de solide ca să suporte minia Nilului. 

— Desigur. Beţi puţină bere slabă şi mîncaţi pîine uscată, vă 
vor potoli crampele. 

În momentul în care flotila pătrunse în prima zonă pericu- 
loasă, cerul se dezlânţui. Fulgerele îl brazdau, tunetele bubuiau 
cu o violenţă neobişnuită. La bordul vasului regal, se pregăteau 
manevrele de acostare. 

— Mergem mai departe! ordonă Sesostris. 

— Luminăţia Ta, obiectă generalul Nesmontu, ar fi prea pri- 
mejdios! 

— E cea mai bună şansă a noastră să trecem peste piedici. 
Corăbierii pe care i-ai ales nu sînt cei mai buni? 

Înmârmurit, Medes văzu cum corabia din fruntea celorlalte 
rămase în mijlocul fluviului şi înfruntă vijelia, iar celelalte få- 
cură la fel. 

În pragul leşinului, Medes se refugie în cabina sa ca să nu 
asiste la naufragiu. 

Valuri furioase făcură să geamă corăbiile, catargele se în- 
doiră aproape să se rupă, bastingajele fură smulse. Doi oameni 
căzură în apă şi nimeni nu reuşi să-i salveze. 

Sesostris însuşi mînuia cîrma. Ţinîndu-se drept, înzestrat cu 
o excepţională putere de concentrare, înfruntă fără şovâire mî- 
nia lui Seth. 

Cînd lumina străpunse norii negri şi groşi, Nilul începu să 
se liniştească şi regele îi încredinţă din nou căpitanului cirma. 

— Vrînd så ne distrugă, Seth ne-a ajutat, observă Sesostris. 
Îi va fi adusă o ofrandă! 

Monarhul aprinse un recipient pentru încălzit, pe care puse 
să ardă o figurină de pămînt, ce reprezenta o antilopă străpunsă 
de un cuţit. În inima deşertului, uimitorul animal era capabil să 
reziste celor mai înăbuşitoare călduri. Nu i-ar putea transmite şi 
regelui puţin din această însuşire? 

— Am trecut, constată generalul Nesmontu. Aşa că trei gu- 
vernatori de provincie nu ne mai pot ataca! 

Dar încrederea şi bucuria fură de scurtă durată. 

— Acum, anunţă generalul, urmează provincia Asyut şi acest 
Up-uaut pus pe harța. Mai bine să luăm măsurile necesare în ve- 
derea unei înfruntări cumplite. 


Noaptea cobora cînd flotila intră în cea de-a doua regiune 
periculoasă. După mai multe zile de navigaţie neîntreruptă, oa- 
menii se obişnuiseră. Şi nici unul nu ar fi riscat să înainteze pe 
întuneric, mai ales în această perioadă cînd toanele fluviului 
erau la fel de primejdioase ca şi hipopotamii. 

— Propun să ne odihnim două zile ca să ne pregătim de luptă. 

— Vom merge mai departe, decise Sesostris. 

Bătrînul general se sufocă de enervare: 

— Dacă ne luminâm drumul cu torţele, trupele înarmate din 
Asyut ne vor descoperi cu uşurinţă. 

— Tocmai de aceea torţele vor rămîne neaprinse. 

— Dar, Luminăţia Ta, eu... 

— Ştiu, Nesmontu! Dar singura soluţie este să ne forțăm 
norocul. 

Aflat la prora primei corăbii, Sesostris indică viteza şi di- 
recţia. Într-o noapte cu lună plină, sarcina se anunţa foarte ane- 
voioasâ. Însă faraonul nu comise nici o greşeală, nici o divinitate 
nu i se opuse şi flotila alunecă pe o apă liniştită. 


Nesmontu era mindru så slujească un om atit de experi- 
mentat ca Sesostris. Ordinele sale erau dificil de îndeplinit, de- 
sigur, dar faima monarhului nu înceta să sporească în rindul 
corăbierilor şi a soldaţilor. Cînd aveau în frunte un astfel de co- 
mandant care lua parte el însuşi la acţiuni, cum så le fie frică? 

Totuşi, priveliştea ce se întindea sub ochii călătorilor îi întristă. 

În apropiere de Elephantina, malurile fluviului erau surpate. 
Oamenii şi animalele sufereau de o căldură copleşitoare, culturile 
pirjolite de soare aşteptau revâărsarea apelor. Măgarii continuau să 
poarte sacii cu grîu dintr-un sat în altul, în timp ce ţăranii încheiau 
treieratul. Fiecare pas, fiecare gest cereau eforturi istovitoare. 

— Luminăţia Ta, zise Nesmontu, am fost descoperiţi. 

Generalul arătă către un nubian cocoţat în vîrful unui pal- 
mier, care îi făcea semne altuia, aflat nu departe de el. Din co- 
pac în copac, vestea sosirii unor corăbii necunoscute avea să 
ajungă repede ia urechile lui Sarenput. 

— N-ar fi mai înţelept să ne oprim şi să ne punem la punct 
planul de bătaie? întrebă Nesmontu. 

— Mergem mai departe. 

Viîntul se oprise, vislaşii înaintau încet, inimile soldaţilor bă- 
teau mai tare. O ciocnire cu trupele locale, numeroase şi bine 
înarmate, n-ar fi tocmai o plăcere. În lipsa unei minuni, lupta era 
pierdută dinainte. 

După o perioadă de oarecare linişte, în cursul căreia sânăta- 
tea i se îmbunătăţise, pe Medes îl încercau din nou dureroase 
crampe la stomac. Trupele lui Sarenput erau cunoscute pentru 
ferocitatea lor. 

Şi dacă inevitabila înfrîngere a lui Sesostris, inconştient de 
superioritatea adversarului său, s-ar transforma într-o victorie a 

lui Medes? Ar trebui doar să sară pe mal la momentul potrivit, 
să se îndrepte spre soldaţii lui Sarenput, să-i jure credinţă, să-i 
dezvăluie secretele Curţii din Memphis şi să-i propună o alianţă. 

Cu nervii încordaţi, Sobek se pregătea să-şi apere regele 
chiar cu preţul vieţii. Înainte de a reuşi să se apropie de el, duş- 
manul va suferi asemenea pierderi, încit va sfirşi, poate, prin a 
da înapoi. În orice caz, trebuia să spere. 

Sehotep părea destins ca un comesean invitat la un banchet 
atit de ales, că nu putea să lipsească sub nici un motiv. Obser- 
vîndu-l, cine şi-ar fi închipuit că frica îl rodea? 

— Au sosit, Luminăţia Ta, îl anunţă generalul Nesmontu, cu 
o faţă gravă. 

Sarenput luase ameninţarea în serios, din moment ce toate 
corăbiile sale erau înşirate pe Nil. 

— Nu m-am gîndit că are chiar atitea! zise, trist, bătrînul 
general. 

— Provincia sa e cea mai întinsă din Egiptul de Sus. lar 
Sarenput îi foloseşte cît se poate de bine bogăţiile. lată încă o 
înaltă căpetenie care nu a înţeles lucrul cel mai important: să ad- 
ministrezi bine nu e de ajuns pentru a menţine legătura dintre 
cer şi pămînt, al cărei chezaş e faraonul. 

— Dacă trebuie, Luminăţia Ta, ne vom bate! Dar e cu adevă- 
rat nevoie de un măcel? 


40. 


Faraonul Sesostris privea cum se apropie corabia guvemato- 
rului Sarenput care stătea drept la proră. Cu faţa lată, fruntea 
mare, ochii îndepărtați, pomeţii ascuţiţi, gura fermă şi bârbia 
pronunţată, stăpînul locurilor avea trupul unui om nemilos şi 
energic. Pe piept, îi atirna o amuletă în formă de nod magic, 
agăţată de un șirag de perle. 

Fără să şovâie, urcă la bordul corabiei regale. 

— Luminâţia Ta, începu el cu o voce iritată, îmi pare rău câ nu 
am fost înștiințat de această vizită. Deoarece faraonul în persoană 
a venit pînă aici, presupun că pricina călătoriei este de cea mai 
mare însemnătate. De aceea vă invit să mă urmaţi pînă la palatul 
meu, unde vom sta de vorbă la adăpost de urechile curioase. 

Regele consimţi. 

Sarenput se întoarse pe corabia sa şi cortegiul porni spre 
cheiul principal din Elephantina. 

— Refuzaţi, îl sfătui gerieralul Nesmontu pe faraon. Pe på- 
mînt, nu putem să vă apârăm. Fără îndoială, e o capcană! 

Sesostris rămase tăcut pînă cînd corabia acostă. 

— Nimeni să nu mă urmeze! porunci regele în timp ce pără- 
sea puntea. 

Încadrat de oamenii lui Sarenput, faţă de care era mai înalt cu 
un cap, monarhul fu întimpinat în poarta palatului de cei doi cîini 
ai stăpînului povinciei, un mascul negru, zvelt, cu capul delicat 

şi picioare înalte, şi o femelă mult mai mică, grasă, cu mamele 
proeminente. 

— Pe ea o cheamă Gazela, îl lamuri Sarenput pe Sesostris, şi 
se bucură de protecţia lui Prieten-Bun. Are grijă de ea ca şi cum 
i-ar fi mamă. 

Prieten-Bun se apropie de rege şi îi linse mîna. Căpătind în- 
credere, Gazela se frecă de picioarele suveranului. 

— Se întimplă foarte rar ca aceşti doi cîini ai mei să se arate 
atît de prietenoși cu un necunoscut, se miră Sarenput. 

— Nu sînt un necunoscut, ci faraonul Egiptului de Sus şi de Jos. 

Un timp foarte scurt, Sarenput rezistă privirii pătrunzătoare 
a regelui. 

— Intraţi, Luminăţia Voastră! 

Precedat de cei doi cîini care îi arâtaseră drumul, Sesostris 
pătrunse într-un somptuos palat şi ajunse în sala de audienţă 
susţinută de două coloane pictate cu motive florale, unde se gă- 
sea deja Uakha, guvernatorul provinciei Cobrei. 

Bătrinul se ridică şi se înclină. 

— Nu v-am distrus corăbiile, îi explică Sarenput, datorită stă- 
ruinţei prietenului meu, aici de faţă. El e convins că vreţi să evi- 
taţi acest dezastru. De aceea, m-a rugat să nu mă împotrivesc 
încercării voastre de a face ca revărsarea apelor să fie bogată. 

— Este chiar dorinţa mea, Sarenput! 

— Permiteţi-mi să fiu sincer, Luminăţia Voastră, nu cred în 
această poveste! De fapt, sînteţi aici pentru a pune stăpînire pe 
provincie. 

— Cu doar 20 de corăbii uşoare? 

Sarenput se zăpăci. 

— E puţin, îmi dau seama, dar... 

— Să începem cu lucrul cel mai important, Maat, eterna lege 
a vieţii. Ea creează ordinea lumii, a anotimpurilor, adevărul şi 
dreptatea, o bună conducere, o viaţă armonioasă. Datorită lui 
Maat, ritualurile permit forţelor divine să rămînă pe pămîntul nos- 
tru. Cei care vor s-o respecte pe Maat trebuie să urmeze calea 

dreptăţii în gindire, în cuvinte şi în fapte. Te numeri printre aceş- 
tia, Sarenput? 

— Cum puteţi să vă indoiţi, Luminăţia Voastrâ? 

-În acest caz, juri pe viaţa faraonului câ nu eşti vinovat de 
crima sâvirşită împotriva salcîmului lui Osiris, din Abydos? 

Uimirea şefului de provincie nu părea prefacută: 

— Ce... ce s-a întimplat acolo? 

— O vrajă blestemată s-a abâtut asupra noastră, salcimul se 
usucă. De aceea, există primejdia ca lichidul dătător de viaţă, dà- 
ruit de Osiris, să ne lipsească şi toată ţara să fie sortită foametei. 
Aici, la Elephantina, ia naştere izvorul ascuns al Nilului. Aici odih- 
neşte una din formele lui Osiris. Cu siguranţă că pacea sa a fost 
tulburată pentru a împiedica apa să-şi răspindească binefacerile. 

Judecata monarhului îl impresionă adînc pe Sarenput, care 
refuza totuşi s-o accepte. 

— Nu e cu putinţă, Luminăţia Voastră! Nimeni n-ar îndrăzni 
să intre pe pămîntul din Biggeh, nici o fiinţă umană nu e pri- 
mită. Soldaţii mei îl păzesc cu străşnicie, grija şi atenţia lor nu 
poate fi înşelata. 

— Sînt convins de contrariu şi datoria mea e să statornicesc 
iar mişcarea continuă a energiei, care a fost întreruptă. Lasă-mi 
cale liberă spre ostrov! 

— Păzitorii lumii de dincolo vor trimite fulgere impotriva 
voastră! 

— Mă încumet, totuşi! 

Înţelegînd că acest rege cu trup de uriaş nu avea să renunţe, 
Sarenput acceptă să plece împreună cu el şi cu Uakha spre 
Biggeh. După ce merseră de-a lungul insulei Sehel, în faţa căreia 
se întindeau vaste cariere de granit, guvernatorul provinciei 
ramase pe loc la picioarele primei cataracte, o învălmăşeală de 
stînci de netrecut în această perioadă a anului. De aici, pornea un 
drum pentru cărâuşi, protejat de un perete din cărămizi, care unea 
debarcaderele situate la capetele de nord şi de sud ale cataractei. 

— Nimic nu e mai eficient decit această stavilă pentru a con- 
trola mărfurile care vin din Nubia, afirmă Sarenput cu mindrie. 
Dările strînse de vameşii mei sporesc bogăţia provinciei. 

Vazînd că suveranul era prea concentrat asupra sarcinii sale 
pentru a se interesa de astfel de amânunte concrete, vorbăreţul 
demnitar, puţin jignit, se cufundă în muţenie. 

O barcă uşoară străbàtu distanţa scurtă care separa malul de 
insula interzisă. 

— Luminăţia Voastră, aş putea, pentru ultima dată, să vă sfă- 
tuiesc să renunțaţi? 

— Nu văd unde sînt soldaţii tăi. 

— Supraveghează drumul cărăuşilor, locurile de trecere şi... 

— Dar nu şi Biggeh. 

— Cine ar îndrăzni să pună piciorul pe pămîntul sacru al lui 
Osiris? 

— S-au atins deja de salcimul din Abydos. 

Corabia trase la mal. 

O linişte ciudată înconjura locul sacru. Nici o pasăre nu cînta, 
nici o suflare de vînt nu-şi făcea simțită prezenţa. Regele pătrunse 
într-un labirint vegetal format din salcimi, curmali şi tamarini. 

— Dacă Sesostris reuşeşte să ne ofere îmbelşugata revărsare 
de ape, de care avem nevoie, voi deveni slujitorul lui credincios, 
îi jură Sarenput. 

— Îi voi aminti de acest jurământ, zise Uakha. 


Adăpostite sub frunze, 365 de mese de ofrandă, cîte una 
pentru fiecare zi a anului, erau aşezate în jurul unei stinci. În in- 
teriorul ei, se afla o grotă numită „Cea-care-l-adăpostește-pe- 
stăpîn“, adică pe Osiris. 

Pe fiecare masă de ofrandă, se găsea un vas cu lapte. În fie- 
care zi, preţiosul lichid, izvorit din stele, era reînnoit de puterile 
creatoare care acționau departe de privirile oamenilor. 

Cinci dintre aceste vase, care corespundeau ultimelor cinci 
zile ale anului, anume închinate lui Isis şi Osiris, fuseseră sparte. 

Sesostris înţelese de ce revărsarea apelor urma să fie neîn- 
destulătoare. Cineva pingărise locul sacru, energia nu mai însu- 
fleţea apele. 

Caâutind o urmă care să-l conducă spre vinovat, regele des- 
coperi o bucată de lină, material cu desăvirşire interzis preoţilor 
egipteni care nu purtau decît ţesături din in. Cel care venise aici 
nu cunoştea obiceiurile rituale sau nu ţinea seama de ele. 

Bătăi de aripi tulburară liniştea locului. Un şoim şi un vul- 
tur poposiseră în vîrful stîncii şi îl priveau fix pe străin. 

— Sint servitorul vostru! Luminaţi-mi calea pe care trebuie 
să merg! 

Şoimul îşi luă zborul, dar vulturul rămase nemişcat. 

— Mulţumire ţie, zeiţă-mamă! Ceea ce trebuie va fi împlinit. 


Sarenput nu-şi crezu ochilor. Faraonul era încă viu! 

— Acum, spuse Sesostris, cunosc rădăcina răului. 

— Puteţi s-o înlăturați, Luminăţia Voastră? 

— Îndrăzneşti să crezi că zeiţa l-a abandonat pe faraon? Pri- 
veşte în depărtare, Sarenput, şi ascultă cu atenţie vocea ei! 

La început, nu se zări decît un punct luminos la orizont, ca 
o nălucă. Apoi crescu pînă cînd se contură o barcă. Şi delicata 
luntre înaintă încet spre insula sacră. La bord, se aflau un 
vislaş obosit şi o tînără de o eleganţă neîntrecută. Chiar şi 
Sarenput, care avea iubite nubiene de o frumuseţe fără egal, 
fu năucit. 

Din ce lume venea această fiinţă cu forme perfecte, faţă se- 
nină şi privire atit de luminoasă încît înălța sufletele celor din jur? 

Tinăra preoteasă purta o rochie albă, lungă, prinsă cu o cin- 
gâtoare gamisită, sus şi jos, cu şireturi galbene, verzi şi roşii. 
Peruca ei lungă îi lăsa totuşi urechile descoperite. La încheietu- 
rile miinilor, avea brățări de aur şi de lapislazuli. La git, îi atîma 
un scarabeu din comalină montat în aur. 

— Cine este? întrebă Sarenput, înrobit. 

— O preoteasă din Abydos de al cărei ajutor nu mă pot lipsi, 
răspunse monarhul. Într-un ritual pentru atragerea bunăvoinţei 
apelor a întruchipat vintul de la miazăzi. 

La pupa, se vedeau o harfă mică, un papirus rulat şi pece- 
tluit, şi o statuetă a lui Hapy, duhul jumătate femeie, jumătate 
bărbat, al fluviului. 

— Pregătiţi ofrandele, le porunci Sesostris celor doi guver- 
natori de provincie, înainte de a dispărea împreună cu preoteasa 
în labirintul vegetal. 

În faţa grotei Nilului rămaseră pe loc. De pe stînca ascuţită, 
vulturul şi şoimul îi urmăreau cu privirea. 

— Isis l-a regăsit pe Osiris, rosti faraonul. Ultima piedică e 
înlăturată, fructele de avocado s-au copt, canalele pot fi deschise 
şi umplute cu apă proaspătă. Fie ca izvoarele Nilului să-şi arate 
dămicia, şoimul să-l protejeze pe rege, iar vulturul să fie mama 
sacră care învinge moartea. 

Tinăra femeie cînta la harfa cu patru corzi. Între cutia de re- 
zonanţă şi consolă era fixat nodul magic al lui Isis, lucrat în 
lemn de sicomor. Partea de deasupra era împodobită cu capul 
zeiţei Maat, care veghea ca acest instrument, la care era dificil 
de cintat, să insufle o armonie liniştitoare. 

— Fie ca faraonul să mânînce pîinea lui Maat şi să-i bea roua, 
cînta fata cu voce blindă, într-un ritm lent. 

În grotă, pămîntul se mişcă şi apăru un şarpe verde, enorm, 
care formă din trupul său un cerc, apoi îşi înghiți coada. 

— Ciclul anului trecut s-a încheiat, zise suveranul, el dă naş- 
tere noului an. Devorindu-se pe sine însuşi, timpul serveşte 
drept reazem eternității. Fie ca şarpele izvorului Nilului să asi- 
gure existenţa Celor Două Regate! 

Şoimul şi vulturul se înălţară şi zburară în cercuri largi, pro- 
tectoare, în jurul monarhului şi al preotesei care rupse pecetea 
papirusului, îl desfăşură şi intră cu el în grotă. 

Aici, îl scufundă într-un vas de aur. Neavînd nici o in- 
scriptie, papirusul se dizolvă în cîteva secunde. 

Tinăra îi întinse regelui vasul. 

— Beau cuvintele puterii ce sălăşluiesc în secretul revârsării 
apei, pentru ca ele să prindă viaţă prin vocea mea şi să-şi râspin- 
dească energia. 


În prezenţa lui Sarenput, a lui Uakha, a demnitarilor provin- 
ciei şi a unei mulțimi atente şi pioase, Sesostris implini marea 
ofrandă către inundația care începuse. 

Faraonul aruncă în apele fluviului statueta lui Hapy, på- 
trunsă de puterea izvoarelor secrete, un papirus pecetluit, flori, 
fructe, piini şi prăjituri. 

În înaltul cerului, Sothis strălucea. În toate templele Egip- 
tului, lămpile fuseseră aprinse. 

Îndoiala nu-şi mai avea rostul: judecind după puterea Nilu- 
lui al cărui nivel creştea repede, revărsarea avea să fie abundentă. 

— Hapy, apa ta e oglindirea suflului ceresc! Fii iară Tatăl şi 
Mama noastră! Să rămînă deasupra apei doar movilele de pă- 
miînt, ca în prima dimineaţă a lumii cînd tu ai ieşit din Nun, 
oceanul de energie, pentru a da viaţă acestei ţări. 

Strigătele de bucurie salutară ultimele cuvinte ale lui Sesostris, 
care, în fruntea procesiunii, porni spre templul din Elephantina 
unde, timp de mai multe zile, urmau să fie rostite formulele 
puterii menite să sporească revâărsarea apelor. 

— A reuşit, constată Sarenput. Acest rege este un adevărat 
faraon! 

— Iar tu trebuie să-ți ţii jurămîntul! îi reaminti Uakha. Provin- 
cia ta, ca şi a mea, este de acum înainte, în slujba lui Sesostris. 


41. 


În ciuda conditiilor grele de muncă, tînârul bărbat nu se 
plingea. Cu ajutorul soţiei sale şi a trei ţărani curajoşi, cultiva un 
pâmint suficient de rodnic pentru a-i hrâni, a le permite să-şi 
cumpere mobilă şi veşminte, şi chiar să se gîndească la mărirea 
proprietăţii. Într-un an sau doi, va mai angaja cîţiva ţărani şi-şi 
va construi o casă nouă. Şi dacă va reuşi să sece terenul mlăşti- 
nos care se întindea lingă bucata sa de pămînt, avea să pri- 
mească un ajutor de la stat. 

Flămînd, stăpînul gospodăriei intră în coliba de stuf unde 
soţia sa avea obiceiul să lase un coş cu de-ale gurii. 

Dar, de data aceasta, nu găsi nimic. 

Degeaba căută cu atenţie peste tot, nu era nici urmă de coş! 

Mai întîi nemulțumit, apoi îngrijorat, ieşi din colibă şi se 
izbi de un monstru păros, care îl îmbrinci cu violenţă înapoi. 

— Nu te grăbi, prietene! Trebuie să stăm de vorbă! 

Țăranul încercă să pună mina pe o furcă, dar o lovitură de 
picior în coaste îl făcu să se prăbuşească greoi. Cu răsuflarea tă- 
iată, vru să se ridice, dar braţul lui Gură-Pocită îl imobiliză. 

— Potoleşte-te, prietene! Dacă nu, oamenii mei îl vor omori 
pe unul dintre slujitorii tăi. Pentru început, doar pentru început... 

— Soţia mea... Unde e soţia mea? 

— Pe mîini bune, poţi să mă crezi! Dar pînă nu dau eu ordin, 
nimeni nu se va atinge de ea. 

— Ce vrei? 


ARBORELE VIEȚII 229 


— O înţelegere ca între oameni cu judecată, îi răspunse 
Gură-Pocită. Gospodăria ta e prea izolată, are nevoie de ocro- 
tire. Îţi ofer această protecţie. Nu vei mai avea de ce să te temi 
de hoţii de grîu şi vei munci fără grijă. Cînd spun „îţi ofer“ e 
aproape adevărat, orice osteneală merită plătită şi eu nu-ţi voi 
lua decit a zecea parte din venituri. 

"Ţaranul se indigná: 

— Asta mi-ar dubla povara dărilor, care şi aşa e de nesuportat. 

— Siguranţa nu are preţ, prietene! 

— Refuz această înţelegere. 

— Cum vrei, dar faci o mare greşeală! Servitorilor tâi li se va 
tăia gitul, iar pe soţia ta o vom silui şi apoi îi vom da foc. Iar tu 
vei sta alături de ea, în flăcări, cu copii cu tot. Vei înţelege ușor 
că faima mă obligă la aşa ceva. 

— Nu faceţi asta, vă implor! 

— Să ştii, omule, îi zise Gură-Pocită ridicîndu-l de jos, că pot 
să mă dovedesc foarte binevoitor, dar răbdarea nu e cea mai im- 
portantă virtute a mea. Sau mi te supui fără să cricneşti, sau trec 
imediat la fapte! 

Distrus, ţăranul cedă. 

— Bine, te-ai arătat, în sfirşit, înțelept! Oamenii mei şi cu 
mine vom râmîne cîteva zile aici, ca să vedem cum muncești şi 
ce roade voi culege de pe urma tirgului pe care l-am încheiat. Aşa 
n-o să-ți treacă prin cap să mă minţi. După plecarea mea, casa ta 
va fi supravegheată tot timpul. Dacă vei avea o pornire nelalocul 
ci de a spune ceva gărzilor deşertului, nici tu, nici cei apropiaţi 
tie nu veţi scăpa cu viaţă. Agonia voastră va fi lungă, foarte 
lungă, iar cea a soţiei tale — de-a dreptul cumplită. Gură-Pocită îl 
bătu pe umăr pe ţăran: Şi acum, să mîncăm şi să bem ca să pe- 
cetluim înţelegerea! 

După ce se gindise să-şi măcelărească victimele şi să le dis- 
trugă locuinţele, lui Gură-Pocită îi venise o idee mai bună: ame- 
ninţarea. Lăsînd în urma lui cadavre şi ruine, ar fi sfârşit prin a 
atrage atenţia stăpînirii, dar obţinînd adevărate bogății de la 

„protejaţii“ obligaţi să tacă, rămînea în umbră, înmulţindu-şi 
totodată cîştigurile. 

Curind, Prevestitorul avea să fie mindru de el... 


Memphis-ul îl încîntă pe Shab Strîmbu”. Portul, tîrgul, 
dughenele, cartierele aglomerate, străzile forfotind de egipteni şi 
străini, totul îl fascina! Zilele i se păreau prea scurte, i-ar fi trebuit 
luni, dacă nu ani, să descopere cele o mie şi una de farmece ale 
acestei capitale pline de viaţă, care nu cunoştea niciodată odihna. 

Prevestitorul rămînea indiferent la toată această zarvă. Se 
strecura printre oameni asemenea unei năluci pe care nimeni n-o 
remarca. Datorită puterii sale de convingere, nu întirzie să gă- 
sească o locuinţă modestă, lipită de o prăvălie închisă de mai 
multe săptămîni. 

— Vom deveni negustori cinstiţi, îi spuse Prevestitorul micii 
sale trupe, respectaţi şi apreciaţi de vecini. Amestecaţi-vă printre 
locuitorii Memphis-ului, găsiţi-vă iubite, mergeţi prin taveme! 

Acest plan nu le displăcea deloc celor care trebuiau să-l în- 
deplinească şi care, mai întîi, făcură curat în încăperi şi le înzes- 
trară cu rogojini, coşuri şi rafturi. 

Prevestitorul îl luă cu el pe Shab şi porni spre port. 

Brusc, strigăte de bucurie izbucniră în tot oraşul şi străzile 
se umplură de o mulţime gălăgioasă care intona cîntece slă- 
vindu-l pe Sesostris. 

Prevestitorul i se adresă unui om în vîrstă, ceva mai potolit 
decit concetăţenii săi: 

— Ce se întîmplă? 

— Ne temeam că revărsarea apelor nu va fi îndestulătoare, 
dar faraonul s-a înfrățit cu duhul Nilului. Egiptul va avea apă 
din belşug şi ameninţarea foametei a fost îndepărtată. 

Fremătînd de bucurie, trecătorul se alătură din nou celor 
care sărbătoreau. 

— E o veste proastă, recunoscu Prevestitorul. Nu mă gîn- 
deam că Sesostris va îndrăzni să calce pe pămîntul sacru de la 
Biggeh şi că va pătrunde pînă la izvoarele ascunse ale Nilului.. 

— Aţi... aţi fost acolo? se minună Strimbu'. 

— Cele cinci mese de ofrandă închinate ultimelor zile ale 
anului fiind profanate, mişcarea energiei se întrerupsese. Dar 
acest monarh a avut curajul să treacă peste toate piedicile şi să 
restabilească ordinea. Este un adversar de temut, greu de dobo- 
rît. Dar aşa victoria noastră e şi mai frumoasă. 

Lui Shab Strimbu” i se făcu frică. 

Frică de acest bărbat care nu era ca toţi ceilalți, datorită pute- 
rii sale. Nimic, nici cel mai sacru lucru nu l-ar putea abate din 
drumul său. 

Deoarece cunoștea perfect Memphis-ul, Prevestitorul stră- 
bătu, fără să ezite, un şir de străduţe situate în spatele portului şi 
ajunse în faţa uşii unei case şubrede. Bătu de patru ori, cu lovi- 
turi rare şi scurte. 

O lovitură îi răspunse din partea cealaltă a uşii. Prevestito- 
rul ciocăni iar, de două ori, scurt şi apăsat, apoi uşa se deschise. 

Pentru a putea pătrunde într-o încăpere mare, cu pămînt bă- 
tătorit pe jos, Prevestitorul şi discipolul său trebuiră să-şi aplece 
capetele. Trei bărboşi se înclinară în faţa învățătorului lor. 

— Slăvit fie Zeul, stăpîne, zise unul dintre ei, sînteţi teafăr şi 
nevătămat! 

— Nimeni nu mă va împiedica să îndeplinesc misiunea! 
Aveţi încredere în mine şi vom învinge! 

Se aşezară cu toţii şi Prevestitorul îşi începu predica. 

Repeta, răspicat şi hotărît, aceleaşi cuvinte, cu o insistență 
obsedantă: Zeul îi vorbea, iar el era singurul său tălmaci, necre- 
dincioşii vor fi supuşi prin violenţă, cei care hulesc — omoriţi, 
iar femeile nu trebuiau să se mai bucure de libertatea de nesu- 
portat pe care le-o acorda Egiptul. Sursa tuturor relelor era fara- 
onul şi priceperea regelui care o ţinea în viaţă pe Maat. Numai 
după nimicirea lor, învăţătura Prevestitorului va şterge toate 

hotarele. Pămiîntul întreg nu va fi decît o singură ţară, călăuzită 
de adevărata credinţă. 

— Radeţi-vă bărbile, le porunci Prevestitorul oamenilor săi, 
îmbrăcaţi-vă după obiceiurile din Memphis, afundaţi-vă în acest 
oraş! Veţi primi apoi şi alte porunci! 

Fascinat de cuvîntarea stăpînului său, Shab Strîmbu’ aşteptă 
să iasă din casă pentru a-i pune cîteva întrebări: 

— Aceşti bărbaţi nu sînt cananeeni din Sichem? 

— Într-adevăr. 

— Aţi hotărît să-i aduceţi la Memphis? 

— Mai întîi pe aceştia, apoi pe mulţi alţii. 

— Prin urmare, nu aţi renunţat la eliberarea Canaanului? 

— Eu nu renunţ niciodată, dar trebuie să ştii să te schimbi 
după cum o cer împrejurările. Vom distruge Egiptul din interior, 
fără să se bănuiască. Şi chiar Memphis-ul, cel îngăduitor şi pes- 
trit, ne va face rost de otrava sortită să-l omoare. Vom avea ne- 
voie de foarte mult timp şi răbdare, credinciosul meu prieten, şi 
va trebui să folosim şi alte arme. 

Dar pe Shab Strîmbu' îl mai aşteptau destule surprize. 

Pe o altă străduţă, se opriră lingă terasa unei frumoase lo- 
cuinţe cu un etaj. Prevestitorul îi vorbi paznicului într-o limbă 
necunoscută. 

Paznicul îi lăsă să treacă. 

Cei doi vizitatori fură întimpinaţi de o persoană afectuoasă 
şi vorbăreaţă, ale cărei forme plinuţe îi trădau slăbiciunea pentru 
bucatele alese. 

— lată-vă, în sfîrşit! Începusem să mă îngrijorez! 

— S-au petrecut nişte fapte neaşteptate, dar fără importanţă. 

— Să trecem în salon! Bucătarul meu a pregătit nişte prăji- 
turi care ar desfăta şi gusturile cele mai pretenţioase. 

Shab Strimbu' nu se lasă prea mult rugat, dar Prevestitorul 
nici nu se atinse de ele. 

— Cum stăm? întreba el cu o voce atit de aspră, încît atmos- 
fera deveni imediat rece ca gheaţa. 

— Lucrurile înaintează, învâţătorule! 

— Eşti sigur, prietene? 

— Ştiţi, nu e deloc uşor! Dar prima expediţie va pleca în 
curînd. 

— Nu voi îngădui să apară nimic neprevăzut, preciză 
Prevestitorul. 

— Puteţi să vă bizuiţi pe mine! 

— Ce punct de sosire ai ales? 

— Micul oraş Kahun. Prezintă multă importanţă în ochii lui 
Sesostris. Am acolo persoane de legătură, iar oamenii noştri se 
vor putea stabili în oraş fără prea multă greutate. 

— Sper să nu te înşeli. 

— Prefer să nu mă grăbesc, chiar dacă durează mai mult de- 
cît am socotit, pentru a evita orice greşeală. Cum vedeţi, Kahun 
este locul potrivit. Regele acesta e un om viclean, foarte prudent 
şi n-are nici un fel de încredere în Curtea de la Memphis. 

Pe buzele Prevestitorului, se ivi un zîmbet ciudat. 

Da, acesta era drumul cel bun. Oamenii săi de încredere lu- 
craseră foarte bine din umbră. 

Încordarea se risipi, iar gazda profită pentru a înghiţi o pră- 
jitură uriaşă, înmuiată în suc de roşcove. Shab făcu la fel. 

— Presupun că faraonul a micşorat numărul celor din preajma 
sa, îi zise Prevestitorul. 

— Din nefericire, aşa este, învăţătorule! După zvonuri care 
mi se par demne de crezare, Casa Regelui nu mai cuprinde de- 
cît un consiliu restrîns, format din demnitari care-i sînt devotați. 

— Le cunoşti numele? 

— Umblă multe vorbe... Se spune chiar cå regele s-a hotărît 
să le rupă gîtul guvernatorilor care i se opun, dar nu cred aşa 
ceva. O astfel de faptă ar pricinui un război înăuntrul ţării. 

— Nu ai un om de legătură la palat? 

— Învăţătorule, este prea periculos şi... 

— Am mare nevoie. 

— Bine, bine... O să mă îngrijesc de acest lucru. 

— Pot să mă bizui pe tine, credinciosul meu prieten? 

— Ah, da, negreşit! 

— Pe curînd. 

Shab Strimbu” înfulecă o ultimă prăjitură, care nu-i placu, 
deşi recunoscu în sinea lui că bucătarul gazdei n-avea egal. La 
o bună distanţă de casa cea frumoasă şi ascunsă, se crezu obli- 
gat să-şi dezvăluie impresiile: 

— Omul acesta nu-mi place. Sînteţi convins că nu vă minte? 

— Acest negustor bogat este de fel din Byblos, marele port 
al Libanului, şi s-a născut mincinos. Îndeletnicirea sa e să-şi în- 
şele cumpărătorii, învinovăţindu-şi rivalii, şi să scoată un cîştig 
cît mai mare şi din cea mai măruntă învoială. Dar mie, doar mie, 
îmi spune adevărul. O dată, o singură dată, a încercat să mă în- 
şele şi păstrează pe piele o amintire de atunci. Cînd ghearele de 
şoim i-au pătruns în piept pentru a-i smulge inima, îndată a în- 
ceput să se căiască. Oamenii din Byblos ne vor fi de folos, vi- 
teazul meu prieten! Datorită lor, voi face să pătrundă în Egipt 
numeroşi iubitori ai cauzei noastre. 

Shab Strimbu” era uluit. 

Aşadar, Prevestitorul avea putere asupra multor lucruri şi, în 
plus, cunoştea oraşul ca pe buzunarul mantie: sale de lină. 

În ciuda căldurii, nici o urmă de sudoare nu se zărea pe 
fruntea sa. Şi în timp ce Shab goli un urcior de bere proaspătă, 
Prevestitorul nu gustă decit o picătură şi boiborosi nişte formule 
pe care nu le înţelese. 


42. 


Iker îşi îndoi din nou piciorul pe care se aşezase şi îl ridică 
pe celălalt în faţa lui. Era una dintre poziţiile pe care le folosea 
atunci cînd dorea să citească un papirus. Tînărul avea atît de 
mult de lucru, încît îşi părăsea rar mica sa cameră, situată în 
aripa stingă a palatului guvernatorului provinciei. 

Iker voia să verifice el însuşi totul. Nu se mulțumea doar cu 
rezumatele pregătite de alţi scribi pentru a-i uşura sarcina şi se 
întorcea mereu la documentele originale. 

Aproape de fiecare dată, se bucura că a făcut-o. Unele amă- 
nunte fuseseră neglijate, unele cifre — copiate greşit, iar anumite 
măsurători — ciuntite. Restabilind adevărul de cîte ori putea, Iker 
descoperi un adevăr neliniştitor: mai mulţi scribi înfrumuseţa- 
seră faptele, pentru a-l face pe Djehuty să creadă că provincia 
lui era cea mai bogată și cea mai putemică din Egipt. 

În realitate, era altfel. Trupele numărau prea mulţi merce- 
nari, gărzile deşertului — prea mulţi veterani, anumite terenuri 
erau prost folosite, mai multe gospodării — prost administrate. 
În caz de război, lui Djehuty riscau să-i lipsească armele. Astfel 
că raportul final pe care Iker socotea să-i întocmească în zilele 
următoare avea să fie mai degrabă descurajant. 

— Trebuie să vii să vezi, îl sfătui un coleg. 

— N-am timp. 

— Fă-ţi! Nu poţi să pierzi o privelişte ca aceasta. 

Nedumerit, Iker ieşi din palat. 

Scribii, gărzile, bucătarii, femeile din casă şi toţi slujitorii 
alergau spre Nil. 

Pe o insuliţă plină de iarbă, în mijlocul fluviului, vreo cinci- 
zeci de cocori de Numidia, cu penaj cenușiu şi picioare delicate, 
dansau cu grație. Învirtindu-se în toate direcţiile, cu regularitate, 
se prefăceau că-şi iau zborul, apoi coborau iar, cînd rotindu-se 
fiecare în jurul său, cînd formînd cu toţii un fel de cerc. Iker ad- 
miră, ca şi ceilalţi, acest dans neaşteptat, salutat cu strigăte de 
bucurie de către locuitorii provinciei. 

— E semn bun, îşi dădu cu părerea vecinul său, un scrib în- 
sărcinat cu măsurătorile. Arată că faraonul Sesostris a reuşit să 
dezlănţuie revărsarea apelor. Aceasta dovedeşte că e un mare 
rege, dar să nu mai spui nimănui! 

Ginditor, Iker se duse să-şi hrănească măgarul care stătea la 
umbra unei streşini. 

— Situaţia se îngreunează, îi mărturisi el lui Vînt-de-Miază- 
noapte. Dacă oamenii ţin cu Sesostris, Djehuty nu-şi poate păs- 
tra puterea. Iar izbînda faraonului este atît de răsunătoare, că 
nimeni nu poate să n-o nesocotească. 

Măgarul mînca liniştit, căci această veste nu-l afecta deloc. 

Întorcîndu-se în camera sa de lucru, Iker revăzu chipul tine- 
rei preotese. De mai multe ori pe zi şi în toate visele sale, îi rã- 
sărea în minte cu o forță din ce în ce mai puternică şi căreia nu 
i se putea opune. În loc să se şteargă, trăsăturile feţei ei deve- 
neau tot mai limpezi, de parcă ar fi stat alături de el. 

Oare cînd o va reîntilni? Poate în timpul unei ceremonii la 
care ea va lua parte, dar cum să afle dinainte? Şi dacă ea aparţi- 
nea Cercului de Aur din Abydos, Iker n-ar fi trebuit să meargă 
pînă în acest oraş sacru, interzis unui neiniţiat ca el. Dragostea 
lui părea sortită eşecului, totuşi nu va renunţa înainte de a-i vorbi 
fetei. Ea avea să-i cunoască sentimentele pe care i le inspirase, 
Chiar dacă el se simţea incapabil să le redea intensitatea. 

În ciuda enigmaticei aluzii a generalului Sepi, Cercul de Aur 
din Abydos nu-şi pierduse nimic din mister. Oare rostul lui era 


ARBORELE VIEŢII 237 


să-i întinerească pe bătrinii ca Djehuty, revârsind asupra lor lu- 
minâ? Așadar, unii oameni ştiau să mînuiască această energie în 
împrejurări neobişnuite! 

Guvernatorul provinciei stătea pe un scaun şi citea ciornele 
lui Iker. 

— Stăpine, sînt doar cîteva însemnări! 

— Mi se par foarte clare: slujbaşii mei n-au încetat să mă lin- 
guşească şi armatele mele nu sînt capabile să facă faţă unei lupte 
importante. 

Iker nu se codi, 

— Întocmai! 

— Bună treabă, fiule! De fapt, dansul cocorilor a intervenit 
la momentul potrivit. Datorită lui, toţi ştiu că Sesostris va face 
țara să înverzească şi o va umple de pomi roditori. Cele Două 
Regate se unesc iară, vremuri fericite se anunţă pentru că un 
adevărat stăpîn şi-a dovedit puterea. Datorită lui, inundația se 
produce la timp, zilele sint bogate, iar nopţile — senine, faraonul 
este energia creatoare, gura lui exprimă belşugul, el creează ceea 
ce trebuie să existe şi dă viaţă poporului său. El este mărinimos 
şi, dacă va conduce cu dreptate, ţara va înflori. 

— Toate acestea înseamnă... că recunoaşteţi autoritatea re- 
gelui Sesostris şi că întreaga provincie îi va sluji cu credinţă? 

— Nici eu nu puteam s-o spun mai bine, Iker! 

— Aşadar, nu va mai fi nici un război? 

— Într-adevăr. 

— Mă bucur, stăpine, dar... 

— Dar te nedumereşte o hotărire luată atit de repede, nu-i 
aşa? Şi asta din pricină că nu apreciezi la adevărata ei valoare 
fapta săvîrşită de Sesostris. Cum a reuşit să stăpinească inun- 
daţia? Luînd asupra sa sarcina lui Thot, zeul cunoaşterii şi stă- 
pînul scribilor, regele a arătat că ştie semnele puterii şi că e în 
stare să ofere apa poporului său. Ştii că valurile care asigură 
hrana sînt lichidele lui Osiris. Ele ţişnesc din trupul său miste- 
rios, sînt sudoarea, limfa şi umorile sale. Cînd apa noii revărsări 

umple primul vas de ofranda, regele poate så spună: „Osiris a fost 
regăsit“. Dar ar fi dat greş fără ajutorul lui Isis, care apare pe cer 
drept steaua Sothis, după 70 de zile în care nu poate fi văzută. Pe- 
rechea de la începuturile timpului este refăcută, energia trezeşte 
la viaţă din nou Cele Două Regate. Fără ea, nimic n-ar creşte. Så- 
mînţa este pîntecele în care se întîlnesc diferite părţi ale lumii de 
dincolo. Sâ ştii, Iker, că natura întreagă este revelaţia supranatu- 
ralului. Dat fiind că Sesostris face parte dintre regii care transmit 
acest mister, nu-mi rămîne decît să mă înclin în faţa lui şi să mă 
supun. Ba nu, trebuie să fac mai mult decit atît! 

Djehuty se ridică. 

— E rîndul nostru să-i dovedim lui Sesostris de ce sîntem în 
stare. Ştii ce este cu adevărat Ka-ul, Iker? 

— Spiritul protector care se naşte o dată cu omul şi nu-l pă- 
răseşte, cu condiţia ca acesta să urmeze învăţătura înţelepţilor. 

— Ka este energia care întreţine orice formă de viaţă. La 
moartea sa, cel drept trece în Ka-ul său, moştenit de la strâbuni. 
Toate ofrandele sînt aduse lui Ka, niciodată omului. Unul dintre 
cele mai frumoase simboluri ale lui Ka este o statuie care să-i 
semene leit, însufleţită prin ritualuri. De aceea vom construi O 
statuie uriașă a Ka-ului regal şi i-o vom dărui regetui. Te însăr- 
cinez cu supravegherea lucrărilor. 


— Cotul zeului măsoară pietrele, rosti mai-marele sculpto- 
rilor. El aşază sfoara pe pămînt, stabileşte poziţia corectă a tem- 
plelor, adăposteşte la umbra sa orice construcţie sacră în care 
inima sa se plimbă după propria plăcere. Iar dragostea sa însu- 
fleţeşte atelierele. 

Cîntecul ciocanelor şi al dălţilor se înălța din cariera unde 
era tăiat colosul, suportul lui Ka. 

Muncitorii care lucrau de zor în cariera de piatră găsiseră cele 
mai bune blocuri pe care le tăiaseră fără să le pricinuiască strică- 
Ciuni, iar sculptorii provinciei meştereau sub conducerea unui ini- 
tiat în mistere. Din cauza mărimii impresionante a statuii — 

13 coţi înălțime şi 60 de tone — locul unde se afla această cari- 
eră ridica o problemă serioasă. Transportarea statuii gigantice 
pină la Nil dura cel puţin trei ore, cu condiţia ca metoda folosită 
să fie eficientă, apoi era nevoie de o corabie mare pentru traver- 
sarea fluviului şi, pe urmă, o nouă remorcare urma să conducă 
statuia la locul unde avea să fie aşezată, templul lui Thot. Un 
drum lung şi greu pe care Iker îl cercetase şi iar îl cercetase, ca 
să se ferească de orice surpriză neplăcută. Alegerea unei alte ca- 
riere, mai apropiate de capitală, ar fi uşurat sarcina, dar Djehuty 
hotăriîse care era materialul potrivit şi n-ar fi acceptat altul. 

— Va fi cea mai mare sărbătoare care a avut loc vreodată în 
provincia mea, aprecie Djehuty. Vinul şi berea vor curge în va- 
luri, oamenii se vor bucura! Şi peste mii de ani se va vorbi des- 
pre această statuie. Sculptorii mei au făurit o adevărată minune 
în care se întilnesc puterea şi gingăşia. Cind Sesostris o va ve- 
dea, va fi cucerit! 

— Nu doresc să vă stric plăcerea, interveni Iker, dar greută- 
tile drumului nu sînt nici pe departe rezolvate. 

— De cîți oameni crezi că ai nevoie? 

— Mi-ar trebui peste patru sute. Îmi dă multă bătaie de cap 
să-i aşez astfel încît să formeze o echipă unită. 

— Mai puţin de jumătate îţi sint de ajuns, hotărî Djehuty. Fie- 
care dintre fericiţii aleşi va avea forţa a o mie. 

— Soldaţii voştri nu-mi uşurează sarcina. Nici un ofiţer nu e 
de acord să-mi lase mie comanda. 

— Nu alege numai soldaţi! Alege-i şi pe tinerii cei mai voi- 
nici. Şi nu-i uita pe preoţi! 

— Preoți, dar... 

— Transportul statuii nu este o sarcină doar a oamenilor de 
rînd, Iker! De-a lungul drumului, sacerdoţii vor incanta formu- 
lele de protejare. Fă în aşa fel ca toți aceşti oameni să muncească 
împreună şi vei ajunge un om respectat. Spune-ţi mereu că nu 
ai voie să dai greş! 

Iker se felicită că alergase mult la instrucţie, câci, acum, zile 
de-a rindul fusese într-un permanent du-te-vino pînă alesese 
172 de oameni, dintre care mulţi se oferiseră de bunăvoie. Dacă 
socoteala tînărului scrib era corectă, acesta reprezenta numărul 
ideal pentru a deplasa colosul. 

Cînd sculptura gigantică fu terminată, Iker strinse toată 
echipa şi o împărţi în patru rînduri. Unul dintre rîndurile exte- 
rioare era alcătuit din tineri provenind din vestul regiunii, celă- 
lalt, din oameni din est. Rîndurile din interior erau formate din 
soldaţi şi preoţi. 

Colosul fusese aşezat pe un soi de sanie şi legat strîns cu 
fringhii de care cele patru şiruri de oameni se pregăteau să tragă, 
într-o atmosferă de sărbătoare. Împreună cu ajutoarele sale, Iker 
se asigură că totul era în ordine, dar neliniştea îl cuprinsese to- 
tuşi cînd dădu semnalul de plecare. 

Pe drumul noroios, a fost turnată apă de cei care aveau 
această sarcină. 

— Trageţi! ordonă Iker. 

Încet, sania se urni. Bine umezită, bara fixă, netedă, de-a 
lungul căreia aluneca blocul de piatră, uşura efortul celor 172 de 
oameni, mîndri de a îndeplini o astfel de faptă eroică. „Apusul 
este în sărbătoare, cîntau tinerii din vest, inimile noastre sînt fe- 
ricite cînd văd monumentele stăpînului lor“. 

Fusese adoptat un ritm potrivit, nici prea încet, nici prea ra- 
pid. Unii soldaţi agitau ramuri de palmieri pentru a-i răcori pe 
cei care trăgeau de sfori. 

Cercetat amănunţit de o sută de ori de către Iker, drumul fu- 
sese nivelat atit cît se putea. Nu trebuia să se teamă că s-ar putea 
ivi vreo surpriză neplăcută. 

Privirea sa trecea de la fiecare punct de fixare a fringhiilor 
la fiecare membru al cortegiului, apoi revenea asupra colosului, 
care rămînea pe deplin stabil. 

Brusc, scribul resimti o tulburare ciudată. 

Această frumoasă armonie era pe punctul de a rupe şi el nu 
ştia de ce. La prima vedere, totul părea normal. Dar instinctul 
nu-l înşela. 

Îngrijorat, alergă în toate părţile. Şi, ridicînd capul, înţelese. 

Privirea colosului se schimbase! Ochii săi de piatră trădau 
o adincă nemulţumire. 

— Tămiie, aduceţi repede tămiie! strigă Iker. 

Neîndoielnic, statuia lui Ka cerea împlinirea anumitor ritualuri. 

Din fericire, unul dintre preoţii care urmau expediţia avea o 
cădelniţă. 

Iker sări pe genunchii statuii şi întinse miinile în semn de 
venerație. Preotul deschise câdelniţa de unde se ridică un fum 
plăcut mirositor, care atinse gura, urechile şi ochii statuii. Rā- 
şina de terebint, senter, „cea-care-răspîndeşte-sacrul“, învălui 
piatra în mireasmă parfumată, în timp ce tînărul scrib se ruga în 
continuare, cu fața către drum, cerindu-i să se deschidă. 

Tămiierea dură pînă ajunseră la Nil. 

Traversarea se făcu fără incidente şi drumul se încheie 
într-o bucurie de nedescris. Nici un locuitor al provinciei nu lip- 
sea de la un eveniment atît de grandios şi, aşa cum promisese 
Djehuty, un ospăț în aer liber încunună această reuşită. 

Pe cînd colosul era aşezat înaintea fațadei templului, guver- 
natorul provinciei îl felicita pe Iker care era epuizat: 

— Sarcină îndeplinită, tinere scrib! Dar nu uita că fiecare hie- 
roglifă, fiecare semn şi fiecare statuie, indiferent de dimensiu- 
nile ei, luminează o faţă a misterului creaţiei. Astăzi, cinstim şi 
onorâm Ka-ul regal. Iar tu te vei odihni mai tîrziu, căci acum 
trebuie să-mi întocmeşti un raport amânunțţit! 


43. 


Alături de sărbătorile revărsării apelor, cele dedicate naşte- 
rii statuii însemnară, pentru popor, două săptămîni de odihnă în 
timpul cărora se mîncase, se băuse, se cîntase, se dansase şi se 
celebraseră divinităţile. Bucurindu-se de o faimă fără egal, 
Djehuty petrecuse mai multe ore pe zi în al său locaş de veci 
dintre pereţii căruia, unul, de curînd terminat, avea o pictură ex- 
traordinară, ce reprezenta transportul colosului. Iker veghea la 
corectitudinea textelor hieroglifice. 

Fără nici o îndoială, tînărul scrib era sortit celor mai înalte 
funcţii şi deja era invidiat de mulți. Aflaţi în slujbă de mult timp, 
scribii cu experienţă dezaprobau înclinația şefului provinciei 
pentru acest băieţandru singuratic, care nu se împrietenise cu ni- 
meni şi se refugiase într-o muncă încrîncenată. Totuşi, nimeni 
nu îndrăznea încă să-l atace, pe de o parte din cauza protecţiei 
acordate de Djehuty, pe de alta, din pricina informaţiilor pe care 
Iker le strînsese despre unii sau alţii. Stabilind în raportul în- 
tocmit care sînt forţele şi slăbiciunile provinciei, nu-şi dăduse el 
oare seama de lipsurile colegilor săi? Un singur cuvînt de-al lui 
era de ajuns ca pedepsele să curgă. De aceea ar fi fost mai bine 
să-l linguşească, dar cum anume? Iker trecea din camera de lu- 
cru în cea de dormit şi din camera de dormit în cea de lucru, şi 
nu asista la nici o audienţă. Şi atunci cînd îşi plimba măgarul, 
aerul său morocănos făcea pe oricine să-şi schimbe hotărîrea 
de a-i vorbi. 

Chiar şi în aceste momente de destindere, tînărul nu se gin- 
dea decit la munca sa. Numit în fruntea unui grup de scribi mult 
mai în virstă decit el, ştia că şi cel mai mic pas greşit i-ar fi fost 
fatal. Totuşi, pretenţia sa ca toate sarcinile să fie îndeplinite fără 
cusur nu era decit o formă de apărare; ea îl hrănea asemenea 
unui foc interior care îi lumina calea. 

Noaptea, Iker o visa pe tinăra preoteasă. 

Toate aceste eforturi le făcea pentru ea. Într-o zi, avea s-o 
revadă şi nu putea să se poarte ca un neştiutor sau ca un nepu- 
tincios. Dacă soarta îi impunea această încercare, nu o făcea ca 
să-l determine să se întreacă pe sine însuşi şi să-şi dovedească 
însuşirile devenind un scrib de frunte? Trebuia să-i ofere tot ce 
era mai bun ca să-i arate că nu trăia decit pentru ea. 

Uneori, avea vise rele, în care îi apăreau capete de ucigaşi, 
monştri, întrebări fără răspuns şi nevoia de a se răzbuna pe cei 
care doriseră să-i curme firul vieţii. Nu mai putea îndura să nu 
cunoască adevărul. 

O posibilitate nebunească ţişni din mijlocul acestor coşmaruri. 
O posibilitate atit de oribilă, încît tînărul o respinse la început. Dar 
ea reveni, cu îndărătnicie, şi Iker nu mai reuşi s-o înâbuşe. Şi, în 
cele din urmă, îl aruncă într-o stare proastă, transformîndu-l 
într-un om posac şi izolîndu-l şi mai mult de ceilalţi. 

Din fericire, măgarul său îi înţelegea dispoziţiile în care se gă- 
sea şi asculta destăinuirile prietenului său fâră să obosească. Cînd 
Iker îi punea o întrebare, Vînt-de-Miazânoapte răspundea: „nu“, 
ciulindu-şi urechea stingă, sau „da“, ciulind-o pe cea dreaptă. 

În acest credincios tovarăș, tînărul scrib putea să se încreadă 
pe deplin. De aceea îi vorbi despre ideea care îi frămînta mintea. 

Iar Vint-de-Miazânoapte ridică urechea dreaptă. 


Doctorul Gua era abătut. 

— După două săptămîni de ospeţe, ficatul vă e mai îngreu- 
nat decit al unei giște îndopate. Din punctul de vedere al unui 
doctor, aceasta e sinucidere curată! 

Djehuty înălța din umeri. 

— Dar mă simt cu adevărat bine. 

— Nu am nici un leac pentru a trata inconştienţa. Dacă nu în- 
ghiţiţi vreo douăzeci de hapuri pe zi pentru a îmbunătăți starea 
ficatului, eu nu mai sînt răspunzător de nimic. 

Cu un gest scurt, doctorul Gua își strînse sacul de piele şi 
părăsi sala de audienţe unde năvăliră cei însărcinaţi cu îngriji- 
rea canalelor şi irigaţiilor, ale căror rapoarte erau optimiste. 

Imediat după ei, intră Iker, a cărui severitate îi surprinse pe 
curtenii care-l înconjurau pe Djehuty. 

— Ieşiţi afară cu toţii! le porunci guvernatorul. 

Nemişcat, tînărul scrib îl privea fix pe Djehuty. 

— Ce s-a întîmplat, fiule? 

— Cer să mi se spună adevărul. 

Guvernatorul provinciei se afundă în scaunul său înalt şi îşi 
aşeză mîinile pe coapse, oftînd adînc: 

— Adevărul? Ai inima destul de largă pentru a-l primi? Ştii 
ce este o inimă adevărată, care serveşte drept sanctuar sacrului? 
Totul e creat de inimă, ea cunoaşte, gîndeşte şi înțelege. De 
aceea trebuie să fie largă, mare, să aibă libertate, dar să fie, de 
asemenea, blîndă. Însă tu, Iker, te arăţi prea sever cu ceilalţi, ca 
şi cu tine însuţi! Dacă inima ta e tulburată, se îngreunează şi 
n-o mai poate primi pe Maat. Energia spiritului stă pe loc şi con- 
ştiinţa greşeşte drumul. 

— Stăpîne, ucenicia mea de scrib m-a învăţat să nu confund 
un lucru cu altul și să încerc să rămîn înţelept în orice împreju- 
rare. Iar eu sînt convins că nu degeaba aţi fost generos cu mine. 
Aveţi o obligaţie faţă de mine, nu-i aşa? 

— Închipuirile te orbesc, fiule! Ți-am recunoscut valoarea, 
asta-i tot! Şi doar meritul tău ţi-a îngăduit så izbuteşti. 

— Mă îndoiesc, stăpîne! Sint sigur că ştiţi mai multe despre 
oamenii care voiau să mă omoare și că încercaţi să mă protejaţi, 
făcînd din mine unul dintre scribii cei mai de seamă din provin- 
cie. Acum vreau să ştiu tot! De ce am fost ales ca ţap ispăşitor, 

cine este răspunzător, sînt încă jucăria unui demon ascuns în în- 
tuneric şi unde se găseşte Țara Punt a cărei mireasmă îl salvează 
pe scribul cel bun? 

— Cam multe întrebări, nu crezi? 

— Nu, nu cred. 

Scos din sărite, Djehuty îşi încleştă miinile de braţele 
scaunului. 

— Cine m-ar obliga să-ţi răspund? 

— Dragostea de adevăr. 

— Şi dacă acest adevăr este mai periculos decit lipsa de 
cunoaştere? 

— Era cît p-aci să-mi pierd viaţa şi vreau să ştiu de ce şi din 
pricina cui. 

— Nu ai prefera să uiţi aceste întimplări nefericite şi să duci 
o viaţă liniştită, în timpul căreia ţi-ai satisface gustul pentru scris 
şi citit? 

— Să trăieşti fără să înţelegi, să trăieşti în întuneric nu este 
cea mai rea dintre pedepse? 

— Depinde de om, fiule! Cei mai mulţi apreciază neştiinţa şi 
nu vor să iasă din ea. 

— Nu e cazul meu. 

— Asta este şi impresia mea! Pentru ultima dată, Iker, îţi spun 
să nu te înverşunezi să descoperi ceea ce trebuie să rămină ascuns. 

Acum, Iker ştia că presupunerile sale erau îndreptăţite. Pri- 
virea sa insistentă învinse ultimele reţineri ale guvernatorului. 

— Cum vrei, fiule, dar s-ar putea să-ţi pară rău! În ceea ce 
priveşte Țara Punt, nu te pot lămuri. În schimb, am auzit 
vorbindu-se despre doi corăbieri, pe nume Ochi-de-Ţestoasă şi 
Cuţit-Tăios. 

Iker tresări. 

— l-aţi... i-aţi angajat? 

— Nu, doar au trecut prin portul cel mai mare al provinciei 
mele. Corabia lor a rămas ancorată acolo cîteva zile. 

— În arhive, nu e nici o urmă a acestei şederi! protestă tînărul. 

— Documentul a fost distrus. 

— Din ce motive, stăpîne? 

— Ca să evităm tot soiul de scorneli. 

— Scomeli... Care anume? Bănuielile că aţi pus la cale 
aceste uneltiri? 

— Ajunge, Iker! izbucni Djehuty. Nu înţelegi că sînt pro- 
tectorul tău? Nu suport să te văd cum te încrincenezi împotriva 
propriului destin. 

— Trebuie să-mi spuneţi tot, ståpîne! 

— Nu ştii ce faci! 

— Dacă mă ajutaţi, o să ştiu! 

Dyehuty scoase un nou suspin de enervare: 

— Cei doi aparţineau unui echipaj care se bucura de anumite 
înlesniri. Vrei, cu adevărat, să le afli? 

— Trebuie să vă smulg cuvintele unul cîte unul? 

— Nu eram unul dintre susţinătorii lui Sesostris, iar această 
corabie se afla sub protecţia pecetei regale şi căpitanul mi-a ce- 
rut să-i îngădui o şedere scurtă pentru reparaţii. Dacă-l refuzam, 
stimeam vrajbă! Dacă-i permitearm, deveneam supusul unui mo- 
narh a cărui putere n-o recunoşteam. Am hotărît, aşadar, ca 
această corabie şi căpitanul său să nu existe. Şi apoi ai sosit tu, 
cu întrebările tale şi cu firea ta neobişnuită. Nu te asemeni ce- 
lorlalţi scribi, Iker! În tine arde un foc de care nu-ţi dai seama. 
De aceea am încercat să te smulg din trecutul tău. 

— Încotro au pornit? 

— Au plecat spre oraşul Kahun, care are mare însemnătate 
pentru Sesostris. Acolo sînt păstrate arhivele de stat. 

— Dacă le cercetez, voi obține răspunsuri la întrebările mele! 

— Să te duci acolo înseamnă să-l sfidezi pe faraon! 

— De ce a vrut să mă omoare? 

— Nu ştiu, fiule, dar oricine se opune unui rege adevărat 
aleargă spre pierzanie. 

— Adevărul e mai important decit viaţa mea. Ajutaţi-mă încă 
o dată, trimiţindu-mă la Kahun. În orice oraş al Egiptului, un 
scrib care vine din provincia lui Thot va fi bine primit. 

— Îmi ceri să te trimit la moarte, Iker! 

— În ceea ce vă priveşte, recunoştinţa mea este nemărginită! 
Dacă rămîn aici, astupiîndu-mi urechile şi închizindu-mi ochii, 
aş deveni repede un slujitor prost. 

— Îmi arunci pe umeri o mare răspundere. 

— Singurul răspunzător sînt eu. V-am convins să dezvăluiţi 
adevărul şi să mă lăsaţi să-mi urmez calea. Acum am prins pu- 
teri şi mă simt în stare să înfrunt această nouă încercare. 


44, 


În Elephantina, faraonul Sesostris şi apropiații sâi asistară la 
un ritual celebrat de către guvernatorul provinciei Sarenput, în 
onoarea unui înțelept foarte venerat, Heka-ib. O nouă statuie a slă- 
vitului om, care trăise sub dinastia a VI-a, tocmai fusese înălțată 
în capela mormîntului sâu. Ea permitea Ka-ului său să rămînă 
prezent pe pămînt şi să inspire gîndurile urmaşilor săi. 

Nici un incident nu umbrise buna înţelegere ce domnea în- 
tre suita regelui şi trupele lui Sarenput. Cu toate acestea, Sobek 
Păzitorul era în continuare nervos şi neliniștit. Ca şi tînărul 
Sehotep, permanent cu ochii-n patru, Sobek se îndoia de since- 
ritatea gazdei lor şi se temea să nu i se întindă o cursă monar- 
hului. Cît despre generalul Nesmontu, acesta avea de gind să se 
bată pînă la moarte pentru a-i salva viaţa suveranului său. 

După cum cereau regulile de la Curte, Medes se ţinea deo- 
parte şi încerca, pe cît posibil, să nu atragă atenţia. Gata să înre- 
gistreze decretele faraonului, îi observa pe demnitarii provinciei 
şi le punea întrebări despre însărcinările pe care le aveau. Bine- 
voitor şi îimpăciuitor cum era, îşi atrăgea mereu noi prietenii. 

— Luminăţia Voastră, zise Sarenput, mi-ar face plăcere să vă 
arăt locaşul de veci pe care mi l-am pregătit. Doar Luminăţiei 
Voastre, atit! 

Sobek şi Nesmontu îşi muşcară buzele ca să nu rostească un 
refuz bazat pe cea mai elementară prudenţă. Tocmai de aşa ceva 

se temeau: Sarenput îşi dezvăluise adevaratele intenţii. În apropie- 
rea mormintului, oameni îndrăzneţi l-ar putea asasina pe Sesostris. 

— Te urmez! hotărî regele. 

Plini de ciudă, Sobek şi Nesmontu se întrebară cum så 
intervină. 

— Pot să vă servesc drept vislaş? le propuse, cu eleganţă, 
Sehotep. 

— N-are rost, răspunse Sarenput, voi visli eu însumi. Mişca- 
rea må ţine în putere. 

Să insiste ar fi însemnat să-l umilească pe şeful provinciei. 
Şi nu aştepta acesta doar o provocare pentru a da ordin trupelor 
sale să atace? 

Sobek înţelese cå Sesostris socotea că va ieşi singur din 
această încurcătură. Dar, cu toată forţa sa uriaşă, n-ar fi fost co- 
pleşit de numărul atacatorilor? 

Condusă cu vigoare de Sarenput, o frumoasă corabie din lemn 
de sicomor pomi spre ţărmul abrupt al malului vestic, în care erau 
săpate mormintele guvematorilor provinciei Elephantina, încă din 
vremea piramidelor. Pentru a ajunge la ele, trebuiau parcurse 
trepte şi rampe destul de abrupte, mărginite de ziduri. 

Barca trase lin la mal şi cei doi bărbaţi urcară încet, în li- 
nişte. Arzătorul soare al sudului nu-l deranja nici pe unul, nici 
pe celălalt. 

Ajunşi în faţa locaşului de veci al lui Sarenput, se întoarseră 
pentru a descoperi o privelişte încîntătoare, alcătuită din fluviul 
de un albastru scînteietor, din palmierii de un verde luminos, din 
nisipul galben-brun şi din casele albe. 

— Îmi place acest loc mai mult decît oricare altul, mărturisi 
Sarenput. Aici sper să înving moartea şi să-mi petrec viaţa veş- 
nică. Unul dintre strămoşii mei, care purta acelaşi nume ca 
mine, a pus să fie gravate aceste fraze: „Eram copleşit de bucu- 
rie pentru că reuşisem să ajung la cer, capul meu atingea bolta 
cerească, treceam foarte aproape de pintecele stelelor, fiind eu 
însumi stea și dansam asemenea aştrilor““. Nu e acesta singurul 

deţi cel mai frumos dintre domeniile mele! 

Sesostris descoperi un mormînt săpat în gresie, a cărui po- 
dea urca şi al cărui tavan cobora pentru a se întilni într-un punct 
invizibil, dincolo de capela din capătul său. În prima încăpere, 
măreaţă şi sobră, erau şase stilpi. O scară ducea câtre un culoar 
prin care se pătrundea în camera de cult, unde se deschidea o 
nişă în care se afla statuia Ka-ului lui Sarenput. 

Înaintînd pe această linie care semăna cu o rază de lumină, 
Sesostris admiră şase statui ale stăpînului provinciei întruchi- 
pîndu-l pe Osiris. 

— Aceasta este principala mea ambiţie, Luminăţia Voastră: 
să fiu devotat zeului reînvierii. Vă trebuie o dovadă mai limpede 
a nevinovăţiei mele? Niciodată n-aş încerca să fac rău salci- 
mului lui Osiris. Şi ceea ce a înfăptuit Luminăţia Voastră arată 
că sînteţi păstrătorul înţelepciunii de care ţara are atita nevoie. 
Dacă m-aş împotrivi, aş fi un ucigaş. De aceea mă puteţi consi- 
dera un slujitor credincios, care nu vă va trăda niciodată. 


Mindru şi hotărît, Prieten-Bun mergea în fruntea alaiului. 
La dreapta sa, ţinînd pasul cu greu, Gazela îşi tîra burta rotun- 
jită şi mamelele care atîrnau. Nici chiar căţeaua n-ar fi lipsit, sub 
nici un motiv, de la această sărbătoare şi, cu capul ridicat, nu ac- 
cepta să rămînă în urmă. 

Cei doi cîini rămaseră pe loc în faţa unei stele din piatră pe 
care era gravat numele lui Sesostris. 

— Veneraţi-l pe faraon din adincul inimii voastre! rosti 
Sehotep. Uniţi-vă gîndurile cu strălucirea lui, sporiţi-vă respec- 
tul pe care i-l datoraţi! El e cel care dă viaţă şi se arată mărini- 
mos cu cei care-l urmează. Ca purtator al sigiliului regal, aduc 
mărturie că această provincie aparține Dublei Coroane. 

Sarenput, a cărui faţă se lumină de un zîmbet larg, se înclină 
înaintea lui Sesostris. 

Pentru prima dată după foarte mult timp, generalul Nesmontu 
se linişti. Şi însuşi Sobek, spre propria mirare, încerca o senza- 
tie de siguranţă. Regele tocmai repurtase o nouă victorie fără să 
verse o picătură de sînge. 

— Trebuie să mă întorc pe ostrovul Biggeh pentru a mă asi- 
gura că mişcarea energiei n-a fost tulburată, îi spuse monarhul 
lui Sarenput. Pregăteşte ceremonia în timpul căreia voi anunţa 
începerea lucrărilor de înfrumusețare a marelui templu din 
Elephantina. 


leşind din grota de la izvoarele Nilului, tînăra preoteasă îl 
întilni pe faraon. 

— A sosit clipa să mergi îţi îndeplineşte destinul. Vrei 
cu adevârat? 

— Sînt pregătită, Luminâţia Voastră! 

— Vei avea nevoie de toată îndrăzneala şi tāria de care este în 
stare un om. Eşti sigură că această sarcină nu-ţi depăşeşte puterile? 

— Mă voi strădui. 

Regele îi arăta tinerei femei un uraeus din aur masiv încrus- 
tat cu lapislazuli, turcoaze şi cornalină. Această cobră femelă se 
înălța pe fruntea faraonului pentru a proteja puternica flacără ce 
împrăştia întunericul, nimicindu-i pe duşmanii lui Maat. 

— Atinge acest simbol, umple-te de magia sa şi încredinţeaz-o 
mîinii care te conduce! 

Cobra era fierbinte. 

Fata simţi că energia acesteia trece în sîngele ei şi îi oferă o 
nouă putere. 

Apoi, regele intră în grotă, iar tinăra preoteasă se trezi singură. 
Foarte calmă, gustă din liniştea ostrovului sacru fără să-i fie teamă 
de ceea ce urma să se întîmple. Încâ din copilărie, dorise să cu- 
noască misterele templelor şi ştia că drumul va fi pe cît de lung, 
pe atit de anevoios. Dar cu fiecare încercare depăşită se născuse 
în ea o bucurie imensă care îi purta paşii mai departe, spre o pri- 
velişte tot mai întinsă. Şi nimic nu îi tulburase acest drum, în afară 


252 CHRISTIAN JACQ 


de apariția unui tînăr scrib, despre care aflase cå se numea Iker. 
N-ar fi trebuit să însemne altceva decît o simplă întîlnire, dar nu 
reuşea să-l uite, ca şi cum ar fi fost vorba de cineva apropiat, 
aproape un prieten, deşi nu avea să-l mai vadă niciodată. 

Şapte preotese, îmbrăcate în rochii lungi, roşii şi ținînd în 
miini tamburine, formară un cerc în jurul tinerei femei. 

Apoi, marea preoteasă se îndreptă spre ea. Capul îi era acope- 
rit cu o perucă în formă de vultur, iar la gît îi atima colierul-rmenat, 
simbolul naşterii spirituale. 

Tinăra preoteasă tremura. 

Doar regina Egiptului, suverana Celor Două Regate, aceea 
care îi vedea pe Horus şi pe Seth reuniți în fiinţa faraonului, 
putea să poarte această perucă rituală. Semnul hieroglific al vul- 
turului însemna, în acelaşi timp, „mamă“, dar şi „moarte“, căci 
trebuia parcursă moartea iniţiatică pentru a o regăsi pe mama 
cerească a cărei incarnare era regina. 

— Cele şapte Hathor să îngrădească soarta cea rea! le porunci 
regina. 

Preotesele desfăşurară o fişie din pînză de in, ca acelea folosite 
la pregătirea mumiilor, şi o înconjurară cu ea pe tînăra preoteasă. 

— Clipa unei noi naşteri a venit, anunţă regina. Ai fost inițiată 
ca preoteasa, apoi ca muziciană care face să strălucească dragos- 
tea. Astăzi, cunoscînd noi mistere, vei deveni „„Cea-care-s-a-tre- 
zit“. Preacinstitele Femei din casa zeului Ptah, Femeile Înţelepte 
din oraşul Cusae şi preotesele Hathor din casa lui Atum, princi- 
piul creator, sînt strămoşii tăi. Ele trăiesc prin preotesele iniţi- 
ate, prezențe aici, şi te vor face să asculţi muzica stelelor cerului, 
a soarelui şi a lunii. 

Un cîntec dulce şi profund se înalță susținut de ritmul tambu- 
rinelor şi de cele două sistre pe care le minuia regina. Pe rînd, pre- 
otesele repetară cele şapte cuvinte creatoare rostite de zeiţa Neith 
cu ocazia naşterii luminii care ţişnise din ea însăşi, în afara apei 
începuturilor. Bărbat şi femeie în același timp, înaintea apariţiei 
tuturor fiinţelor, ea începuse ciclul nașterilor, modelindu-i pe zei. 

— Sînt tot ce a existat, tot ce este şi tot ce va fi, spuse regina, 
şi nici un muritor n-a ridicat vreodată vălul meu, giulgiul care 
protejează trupul lui Osiris. Preoteselor iniţiate li se cuvine să-l 
țeasă. De aceea, vei fi condusă în Casa Salcimului unde sufletele 
lui Hathor şi Osiris se vor întilni în inima ta. Pe ostrovul sacru, 
Biggeh, această Casă ia forma grotei lui Hapy, în care apa ce- 
rească se uneşte cu aceea pămîntească. Să străbaţi acest drum, iar 
viaţa să-ţi fie hrănită de apa rece a stelelor şi de focul cunoaşterii! 

După ce fu dezbrăcată, tînăra femeie pătrunse în grotă, unde 
contemplă focul. Apoi străbătu constelaţiile, trecu de porţile ce- 
rului, se scăldă în lacul de lumină şi se născu din nou dimineaţa, 
cu primele raze ale soarelui ce răsărea. 

O preoteasă o aşeză pe soclul ce o simboliza pe zeița Maat 
şi o răcori cu un evantai din pene de struţ, altă expresie a acele- 
iaşi realități, ca să-i ofere vîntul cel bun care s-o poarte pînă în 
oraşul fericirii. 

Apoi o îmbrăcară cu o rochie roşie şi îi impodobiră gîtul cu un 
pieptar lat de perle, care semnifica renaşterea sa după ce străbâtuse 
tărîmul întunecat, unde forţele răului nu reuşiseră s-o reţină. 

Regina îi dădu o paletă de scrib şi pensula pentru scris, apoi 
îi puse pe cap o stea cu şapte colţuri. 

— Tu, care acum eşti o Hathor, tu trebuie să devii, de aseme- 
nea, o Sechat, căci o sarcină deosebită ţi-a fost încredinţată. Nu 
vei putea să te limitezi să-ţi trăieşti iniţierea doar în propria fi- 
inţă şi să guşti pacea înăuntrul templului, în tovărăşia surorilor 
tale. Încercări de temut te aşteaptă şi vei avea nevoie să cunoşti 
cuvintele puterii înainte de a-i înfrunta pe duşmani, pe cei care 
se våd şi pe cei care nu se văd. Noi te vom ajuta atit cît ne stă în 
puteri, dar numai tu singură poţi dobîndi victoria! 


45. 


Iker plecase înainte de revărsatul zorilor, avind grijă să nu 
trezească pe nimeni în palatul încă adormit. În ajun, îi înmînase 
lui Djehuty toate rapoartele de care se ocupase, rămînînd în 
continuare surd la avertismentele acestuia. 

Tînărul scrib urcă pe primul vas ce pornea spre nord. La ră- 
săritul soarelui, corabia ridică ancora şi pluti dusă de curentul 
pe cît de rapid, pe atit de schimbător. Căpitanul, un mustăcios 
cu experienţă, mînuia cîrma de minune. La bord, se aflau vreo 
zece călători, un bou, nişte gîşte şi Vint-de-Miazănoapte. 

— Încotro mergi, fiule? întrebă căpitanul. 

— La Kahun. 

~ Douăzeci de ore pe mare, numeroase opriri, o noapte de 
odihnă dacă nu se iveşte ceva neplăcut... Cît îmi dai? 

— Două perechi de sandale de bună calitate, o bucată de ţe- 
sătură din in şi un papirus de mărime mijlocie. 

~ Plăteşti bine, nu-i vorbă! Te tragi dintr-o familie bogată? 

— Nu, sînt un simplu scrib din provincia lepurelui, în slujba 
stăpinului Djehuty. 

— Un înalt demnitar foarte respectat. De ce te duci la Kahun? 

Întrebările sale începeau să-l enerveze pe Iker, care încercă 
totuşi să rămînă amabil: 

— Din motive legate de meseria mea. 

— O misiune secretă? 

— Dacă vreţi. 

— Kahun e un loc ciudat. Eu nu ştiu prea multe, dar se pare 
că este bine apărat şi că ai nevoie de un anumit permis ca să lo- 
cuieşti acolo. Tu eşti, probabil, o persoană însemnată. 

— Un simplu scrib, v-am spus. 

Nemaisuportind acest interogatoriu, Iker se întinse pe rogo- 
jina sa şi se prefacu adormit. 

Capitanul intră în vorbă cu un alt pasager. În mod evident, 
era un guraliv incorigibil. 


Aşa cum anunţase căpitanul, opririle fură numeroase. Unii 
coborau, alţii urcau, se legau discuţii, oamenii mîncau plăcinte, 
ceapă şi peşte uscat, beau bere dulce sau se lăsau legânaţi de rit- 
mul fluviului binevoitor. Iker asculta, aşa, într-o doară, poveşti 
de familie, informaţii despre judecători şi certuri de tot soiul. 

O nouă oprire îi stimi curiozitatea lui Vînt-de-Miazănoapte, 
care îşi ciuli urechile. 

Pe mal nu era un sat, ci o mică plantație de palmieri, brâz- 
dată de rigole pentru irigaţii. De acolo, apărură doi bărbaţi ne- 
glijent raşi, cu braţe musculoase ca de vislaşi. 

Aşa-zişii vislaşi, care semănau cu membrii echipajului ce 
încercase să-l omoare pe Iker, se instalară la pupa. 

Aşadar, căpitanul îi întinsese o capcană! Îşi batuse joc de el, 
punîndu-i întrebări ale căror răspunsuri le cunoştea deja. Aceşti 
doi tilhari urmau să-şi termine treaba începută mai demult. 

Iker se apropie de mustăcios care părea că aţipise. 

— Nu supravegheați fluviul? 

— Un bun corăbier nu doarme decit cu un ochi închis. 

— Duceţi-mă la mal cît mai repede! 

— Sîntem încă departe de Kahun. 

— M-am răzgîndit. 

— Nici tu nu ştii ce vrei, băiete! Unde doreşti, cu adevărat, 
să te duci? 

— Daţi-mă jos! 

— Nu am stabilită nici o oprire acum. Dacă insiști, trebuie să 
mă plăteşti în plus. 

— V-am plătit generos, nu? 

— Desigur, dar... 

— O rogojină nouă ajunge? 

— Dacă e cu adevărat nouă... 

Iker îi dădu una din cele două rogojini de călătorie pe care 
le avea. Mulţumit, căpitanul începu manevrele pentru acostare. 

Îndata ce scara fu aşezată, Iker şi Vînt-de-Miazănoapte în- 
cepură să coboare. Tînărul scrib era convins că nu vor întirzia 
să facă la fel şi cei doi vislaşi. 

Cînd înţelese că s-a înşelat, corabia se desprinse deja de mal. 

— Vom avea de mers mai mult decît plănuisem, îi spuse Iker 
lui Vînt-de-Miazânoapte. Dar cel puţin nu ne urmăreşte nimeni. 

Măgarul îl aprobă, iar Iker se simţi ușurat. 

— Aceşti oameni într-adevăr aveau ceva necurat în ei! După 
tot ce-am păţit, cum să nu fiu bânuitor? 

Iker verifică dacă nu-i lipsea nici una dintre uneltele sale, în 
timp ce măgarul se ospăta cu scaieţi. Apoi îşi continuară drumul 
spre nord, apucînd pe o potecă ce mergea de-a lungul terenu- 
rilor cultivate. 

— Sînt atîtea întrebări ce nu-mi dau pace! La Kahun, voi ob- 
tine, poate, răspunsurile. Dar de ce refuză toți să-mi vorbească des- 
pre Țara Punt? Djehuty nu mi-a mărturisit decît o parte din adevăr. 
Afară numai dacă nu cumva ştie mai puţine decit îmi închipui eu. 
Şi cel care vrea să mă omoare e însuşi faraonul! Ce rău i-am pri- 
cinuit? Sînt un nimeni, nu-i ameninţ puterea în nici un fel. Totuşi, 
mă învinuieşte de ceva. Dacă aş fi înţelept, aş fugi şi i-aş lăsa timp 
să mă uite. Dar îmi e peste putinţă să renunţ la adevăr, oricare ar 
fi urmările. Şi vreau să o revăd. Datorită ei am puterea să mă lupt. 

Vînt-de-Miazănoapte era cel care hotăra popasurile şi ale- 
gea locurile umbrite unde picoteau puţin înainte de a-şi conti- 
nua drumul. Celor doi tovarăşi nu le ieşiră în cale decît ţărani, 
unii — uricioşi, alţii — binevoitori. La o gospodărie, Iker scrise 
mai multe plingeri către administraţia cu care proprietarul era în 
conflict. În schimbul lor, primiră hrană. 

În apropiere de bogata şi înverzita provincie Fayyum, mă- 
garul începu să ragă stăruitor. 

Fără nici o îndoială, simţise un pericol. 

ŞI în virful unei movile de pamint apăru un şacal. Avea pi- 
cioarele înalte, capul fin şi îi privea fix pe intruşii care îndrăzni- 
seră să se aventureze pe teritoriul său. Cu gitul întins, scoase nişte 
țipete ciudate, pe care Viînt-de-Miazănoapte le ascultă cu atenţie. 
Apoi cu un pas hotărit, se îndreptă spre animalul de pradă. 

Iker înţelese că îşi vorbiseră cei doi. Şacalul nu era, oare, în- 
truparea lui Anubis, cel care cunoştea toate drumurile din lumea 
aceasta şi din cealaltă? 

Potrivindu-şi paşii după mersul rapid al călăuzei lor care to- 
tuş: avea grijă ca ei să nu se rătăcească, cei doi tovarăși ajunseră 
să zărească Ra-henty, „gura canalului“, o privelişte marcată de 
un mare dig şi o ecluză ce regla cantitatea de apă pe care un braţ 
al Nilului o fumiza provinciei Fayyum. Datorită lucrărilor con- 
structorilor lui Sesostris al II-lea, suprafaţa terenurilor cultivate 
crescuse şi irigaţia era controlată. 

Mai mulți soldaţi le tăiară drumul călătorilor. 

— În zona aceasta nu au voie să pătrundă oamenii de rînd, 
zise un ofiţer. Cine eşti şi de unde vii? 

— Numele meu este Iker. Sint scrib în oraşul lui Thot. 

Ofiţerul avu un suris răutăcios: 

— Bine, să vedem! Avînd în vedere virsta ta, e demn de cre- 
zare ce spui. Atunci înseamnă că eu sînt comandantul armatei 
regelui! Există un lucru la care mă pricep foarte bine: să-i 
dibuiesc pe mincinoşi. Între noi fie vorba, puteai să găseşti o 
minciună mai potrivită. 

— Acesta e adevărul. O så vă arăt un act care vă va convinge. 

În clipa în care Iker deschise unul din sacii purtaţi de măga- 
rul său, arcurile soldaţilor se încordară şi vîrful sabiei scurte a 
ofițerului îi împunse şalele: 

— Nu mişca! Voiai să-ţi iei arma, nu? Nimeni nu foloseşte 
acest drum, în afara patrulelor de pază. Cine ţi l-a arătat? 

— N-o să mă credeţi! 

— Spune, totuși! 

— Un şacal. 

— Ai avut dreptate, nu te cred! Eşti, probabil, trimisul unei 
bande de ticăloşi care pun la cale furturi în acest ţinut. 

— Uitaţi-vă în sacii mei de călătorie! Nu conţin decit unelte 
de scrib. Dar minuiţi-le cu atenţie! 

Neincrezător, ofiţerul răscoli bagajele suspectului şi fu 
dezamăgit că nu descoperise nici o armă. 

— Eşti viclean! Şi acel faimos act ce e? 

— Este un papirus rulat şi sigilat, pentru primarul din Kahun. 
Sigiliul îi aparţine lui Djehuty, guvernatorul provinciei lepurelui. 

— Dacă-l rup, primarul mă dă afară pentru că am încălcat re- 
gulamentul referitor la curieri. Dacă nu-l ating, sînt obligat să te 
cred pe cuvînt. Încă o viclenie, voinicule! Pun rămăşag că acest 
act este o momeală. Dar cu mine nu-ţi merge! Pe isteţii de felul 
tâu îi cunosc foarte bine. 

— Să încetăm această glumă! Duceţi-mă în faţa primarului 
din Kahun. 

— Crezi că îşi pierde timpul, primind răufăcători ca tine? 

— Vedeţi bine că sînt un scrib! 

— De unde ai furat aceste unelte? 

— Generalul Sepi mi le-a dat. 

— Nu-l cunosc. Şi oricum puteai scorni orice nume! De ce 
nu pe-al unui general? 

— Vă înşelaţi. Tot ce v-am spus e adevărat. 

— Ce vreau eu să ştiu este dacă socoteai să treci la fapte sin- 
gur sau împreună cu alţi complici. 

Iker începea să-şi piardă calmul, iar celălalt simţi. 

— Nu face gesturi necugetate, voinicule! Dacă nu, îţi înfig sa- 
bia în trup şi toţi oamenii mei vor depune mărturie în favoarea mea. 

Erau prea mulţi pentru ca Iker să-i doboare şi nici nu fugea 
destul de repede ca să scape de săgețile arcurilor lor. 

— Primarul din Kahun să rupă sigiliul şi să citească această 
scrisoare de recomandare. Vă veţi înţelege atunci greşeala. 

— Mă ameninţi acum! O să petreci un timp în temniţă. 

— Nu aveţi dreptul să mă închideţi. 

— S-o crezi tu... Puneţi-i cătuşele de lemn! 

Trei soldaţi se repeziră asupra tinărului scrib şi îl trîntiră la 
pămînt. Cînd îl ridicară, avea mîinile prinse la spate. 

— Ce veţi face cu măgarul meu? , 

— E un animal frumos, sânătos şi puternic. O să mă ser- 
vesc de el. 

— Dar cu uneltele mele? 

— Le vom schimba pe haine. 

— Nu sînteţi decît un hoţ. 

— Să nu schimbăm locurile, bâiete! Hoţul eşti tu! Şi voi 
primi felicitări pentru că te-am prins la timp. După ce vei pe- 
trece cîteva luni într-o închisoare împuţită cu tilhari de teapa ta, 
vei fi mai umil. Apoi, cîţiva ani de muncă silnică îţi vor reda 
gustul pentru bunele purtări. Luaţi-l de aici, să nu-l mai văd! 

Iker nu le adresă nici un cuvînt zbirilor care îl conduseră la 
închisoarea situată în afara oraşului, unde îl aruncară într-o în- 
căpere mizerabilă ocupată de încă trei hoţi de păsări: unul tînăr 
şi doi mai bătrîni. 

— Tu ce-ai făcut? îl întrebă tînărul. 

— Nimic. 

— Şi eu la fel. Dar cîte gişte ai furat? 

— Nici una. 

— Linişteşte-te, cu noi poţi să vorbeşti! Sintem de partea ta. 

— De cînd te afli aici? 

— De cîteva săptămîni. Aşteptăm ca judecătorul să binevo- 
iască să se ocupe de noi. Din nefericire, nu e prea simţitor. Rişti 
să iei o pedeapsă mare dacă nu eşti aici pentru prima dată. Cînd 
se ajunge la mărturii, dacă te prefaci că-ţi pare rău, se arată ceva 
mai blind. Dacă nu eşti obişnuit, o să te-nvăţăm noi. 

— Sînt scrib şi n-am furat nimic de la nimeni. 

Unul dintre bătrîni deschise un ochi. 

— Un scrib în închisoare? Atunci trebuie să fii un mare ne- 
legiuit! Povesteşte-ne! 

Obosit, Iker se retrase într-un colţ al încăperii şi se aşeză pe jos. 

— Să-l lăsăm în pace, fu de părere tînărul. 

Iker pierduse tot, dar refuza să se lase pradă disperării. 

Oare nu căzuse iar într-o capcană? Nu, din moment ce fusese 
călăuzit de către şacalul lui Anubis. La mijloc nu era altceva de- 
cît o neînțelegere. Şi chiar dacă îi trebuia ceva vreme ca să lămu- 
rească lucrurile, tînărul scrib avea să reuşească pînă la urmă. 


46. 


Uşa carcerei se deschise cu zgomot. 

— Tu, îi zise un soldat lui Iker, ridică-te şi urmează-ne! 

— Unde mă duceţi? 

— O să vezi curînd. 

Trei păzitori ai ocnașilor îl conduseră în afara temniţei, dar, 
spre marea sa surpriză, nu îi scoaseră cătuşele. 

— Sînt liber? 

— Nu, datoria noastră e să te predăm primarului. Dacă în- 
cerci să fugi, te omorim! 

Speranţa unei sorţi mai bune dispăru. Îl aştepta, probabil, o 
pedeapsă grea, fără îndoială, mai mulţi ani de muncă silnică în 
minele de aramă sau într-una din oazele deşertului vestic. 

Era unu contra trei şi ar fi reuşit, poate, să-i biruie. Dar ar fi 
trebuit ca soldaţii să se mai îndepărteze puţin pentru ca Iker să 
poată lovi eficient. Totuşi, fiind bine antrenați, nu i-ar fi lăsat 
prea multe şanse de izbindă. 

Iker descoperi oraşul Kahun, un patrulater de 390 de metri 
pe 420, mărginit de un zid cu o înălțime de 6 metri şi o grosime 
de 3. Principala poartă de intrare se găsea în colţul nord-estic. 
Patru soldaţi ocupau postul de pază. 

— V-am adus prizonierul. 

— Ne vom ocupa de el, zise un ofiţer, care-i chemă pe doi 
dintre oamenii săi. 

Soldaţii, mai voinici decît paznicii, erau înarmaţi cu sulițe. 
Dacă le minuiau cu pricepere, Iker n-ar fi ajuns departe. Aşa câ 
tînărul se resemnaă. 

O luară pe o stradă largă, din care porneau străduţe ce få- 
ceau legătura între cele două cartiere principale. De la prima pri- 
vire, se vedea că tot oraşul era împărţit cu grijă pe zone după un 
plan precis. În acest loc ciudat, unde domnea o liniște neobiş- 
nuită pentru un oraş egiptean, Iker se simţi imediat în largul său. 

Puţine dughene, case albe, frumoase, o curăţenie desăvir- 
şită, acesta era Kahun. I-ar fi plăcut lui Iker să îi descopere un- 
gherele, dar soldaţii îl obligară să iuţească pasul. 

— Să ne grăbim, primarului nu-i place să aştepte. 

Impunătoarea locuinţă a primarului era construită pe o co- 
lină de unde domina aglomeraţia oraşului. 

Chiar dacă imensa casă cu grădină, care număra 70 de încå- 
peri, nu se întindea pe mai puţin de 2 700 de metri pătraţi, intra- 
rea era foarte îngustă. De o parte şi de cealaltă, se găseau două 
foişoare ocupate de paznici. 

— Iată prizonierul pe care primarul vrea să-l vadă, îi anunţă 
gradatul. 

— Un moment, să-l anunţ pe intendent. 

În stînga, un drum pietruit se întindea pînă la bucătării, graj- 
duri şi ateliere. Intendentul, soldaţii şi Iker o apucară pe cel din 
dreapta care ducea spre o sală de aşteptare. Din ea pornea un co- 
ridor ce dădea spre o curte mare, închisă, spre sud, de un portic 
susţinut de coloane unde stăpinului casei îi plăcea să stea şi să 
respire aer curat. Lăsînd în urmă aripa care cuprindea camerele 
de dormit şi băile, intendentul îşi conduse oaspeţii pînă la sala 
de primire, susţinută de două coloane. 

Cu capul aplecat, administratorul templului din valea regelui 
Sesostris al II-lea îndura o dojană aspră. Jenat, intendentul dădu 
să plece. 

— Apropie-te, îi porunci stăpinul său, un om mărunt, cu 
frunte îngustă şi sprincene dese. 

— El e prizonierul pe care... 

— Ştiu, i-o reteză sec primarul. leşiţi toţi şi lăsaţi-mă sin- 
gur cu el! 

— Acest tîlhar poate fi periculos, interveni gradatul, şi... 

— Taci şi ascultă-mă! 

Iker rămase singur în faţa demnitarului a cărui privire întu- 
necată nu promitea nimic bun. 

— Te cheamă Iker? 

— Acesta e numele meu. 

— De unde eşti? 

— Din Medamud. 

— Şi de unde vii? 

— Din oraşul lui Thot. 

— Recunoşti aceste lucruri? 

Primarul îi arătă tînărului uneltele sale de scrib, întinse pe o 
masă joasă. 

— Îmi aparţin. 

— De unde le-ai cumpărat? 

— Generalul Sepi mi le-a dat. Am avut norocul să-i fiu uce- 
nic, apoi am ocupat funcţia de scrib. Guvernatorul provinciei 
mi-a dat prima slujbă. 

Primarul reciti papirusul pe care i-l aduseseră soldaţii şi că- 
ruia îi rupsese pecetea. 

— Paza oraşului meu e mulţumitoare, dar inteligenţa nu e 
prima însuşire pe care o cer soldaţilor mei. N-au înţeles cine eşti. 
Un scrib atît de tînăr şi care se bucură de laude din partea unui 
guvernator de provincie mai degrabă zgîrcit cu aprecierile me- 
rită toată atenţia. De ce vrei să munceşti în Kahun? 

— Pentru că încerc să fac parte dintre scribii de rang înalt. 

Privirea primarului se mai îmblinzi. 

— Fiule, nici nu puteai face o alegere mai bună! Acest oraş 
a fost construit de matematicienii-geometri şi de sacerdoţii ini- 
țiaţi în mistere. Au ridicat, de asemenea, şi o piramidă, apoi 
acest loc a căpătat o mare însemnătate în ochii regelui. Eu tre- 
buie să administrez pămînturi, mine, hambare, ateliere, să fac » 

recensăminte, så veghez asupra migrației mîinii de lucru în 
Fayyum, să controlez cumpărăturile şi cheltuielile zilnice, să mă 
asigur că preoţii, artizanii, scribii, grâdinarii şi soldaţii îşi fac 
bine treaba. Această muncă istovitoare nu-mi mai lasă timp să 
mă dedic pasiunii mele; scrisul. Observ că totul a fost deja spus 
şi nimeni, nici chiar eu, nu e în stare să născocească ceva nou. 
Ah, dacă aş putea să rostesc vorbe surprinzătoare, să modelez 
formule noi! Fiecare an apasă mai greu decit cel dinainte, jude- 
cătorii nu sînt destul de drepţi şi faptele zeilor rămîn învăluite 
în mister. Nici oamenii puterii nu sînt respectaţi îndeajuns. Dacă 
vrei să ştii părerea mea, totul merge pe dos. Cine înţelege, cine 
ia măsurile necesare, cine îndrăzneşte să înlăture răul, cine îi 
ajută cu adevărat pe cei săraci, cine luptă împotriva prefăcâto- 
riei şi a minciunii? 

— Nu e aceasta îndatorirea faraonului? îl întrebă timid Iker. 

Înflăcărarea primarului se stinse. 

— Bineînţeles, bineînţeles... Aminteşte-ţi că esenţială este 
scrierea. Scribii nu construiesc nici temple, nici morminte, ei nu 
au alţi moştenitori în afara textelor care le supraviețuiesc şi le 
asigură faima, secol după secol. Copiii tăi sînt pensulele şi tă- 
bliţele. Piramida ta e cartea. Eu îmi risipesc talentul în munci 
administrative fără sfirşit. 

— Aveţi de gînd să-mi încredinţaţi o slujbă? 

— Te previn, vei munci laolaltă cu scribi foarte bine pregătiți 
care nu suportă lucrul prost făcut. Ei nu îngăduie nici o greşeală 
şi îmi vor cere să te trimit înapoi în cazul în care cunoştinţele 
tale nu sint satisfăcătoare. Vreau să cred că Djehuty nu te-a în- 
făţişat în culori prea măgulitoare. Bun... Aşadar, am nevoie de 
cineva pentru administrarea hambarelor. 

Iker îşi ascunse dezamăgirea. Nu era tocmai slujba pe care 
o aştepta. 

— Am muncit mult în arhive şi... 

— Nu există locuri în arhive şi sînt pe deplin mulțumit de ei. 
Generalul Sepi nu te-a învăţat să administrezi un hambar? 

— Nu-mi lipseşte această învăţătură şi vă mulţumesc că mi-aţi 
acordat încredere. 

— Doar faptele contează, fiule! Sau ești capabil, sau nu eşti. 
În prima situaţie, Kahun va fi pentru tine un loc minunat, unde 
vei cunoaşte fericirea, în cea de-a doua, te vei întoarce repede 
de unde ai venit. 

— Doresc să vă râspund pe măsura aşteptărilor voastre, dar 
există o problemă asupra căreia nu mă voi tîrgui. 

— Care? 

— Măgarul meu. Îmi este tovarăş bun, vreau să-l regăsesc. 

— Cu plata pe care o vei primi, o să-ţi cumperi altul. 

— Nu înţelegeţi. Vînt-de-Miazănoapte este unic. Eu l-am sal- 
vat, el mă sfătuiește. 

— Un măgar... care te sfătuieşte? 

— Poate să-mi răspundă la întrebări. Împreună cu el voi re- 
uşi. Fără el, voi da greş. 

— Ştii cel puţin unde se află? 

— Probabil, lingă temniţa unde am fost închis. 

— Uite un act care-ţi va permite să-l iei înapoi în deplină le- 
palitate. Intendentul meu o să-ţi arate unde vei locui. 

Iker se înclină cu respect. 

— Generalul Sepi ţi-a vorbit despre marii scribi care au pă- 
truns secretul creaţiei? 

— Ascultarea, puterea de înţelegere şi inspiraţia nu sînt cali- 
tăţile obligatorii pentru a ajunge acolo? 

— Ai avut un învăţător foarte bun! Dar trebuie să te pîndeşti 
să-ţi faci rost de cele trebuincioase. 

— Nu-mi daţi înapoi uneltele? 

— Bineînţeles câ da! Dar vorbeam despre alt fel de unelte, 
formulele necesare pentru a trece de porţi, pentru a obţine barca 
de la un podar sau pentru a scăpa de năvodul în care se prind su- 
fletele călătorilor răi. Fără această învăţătură nu vei fi decît un 
scrib de rînd. 

— Unde aş putea-o dobindi? 

— Descurcă-te singur, fiule! Timpul şcolii e unul, cel al me- 
seriei — altul. Nu se spune că pînă şi cei mai buni artizani îşi fac 
ei însuşi uneltele? 


Tulburat, Iker părăsi oraşul pentru a se înapoia la închisoare. 
De ce primarul rostise cuvinte atit de enigmatice? De ce îi dez- 
văluise existenţa unei învățături la care nu se putea ajunge? La 
fel ca generalul Sepi şi ca guvernatorul provinciei, el se ascun- 
dea în spatele unei măşti. Această nouă încercare nu-l descurajă 
pe Iker, dimpotrivă; dacă i se va întinde o mînă de ajutor, se va 
prinde de ea ca să nu se înece în fluviu. Şi dacă nu era vorba de- 
cît despre amăgiri, le va alunga. 

În poarta închisorii, un paznic adormit şi cu braţul bandajat 
tresări cînd Iker îl bătu pe umăr. 

— Ce vrei? 

— Am venit să-mi caut măgarul. 

— Nu e un uriaş cu ţeasta mai tare ca granitul şi cu privire 
neîmblinzită? 

— Descrierea mi se pare nimerită. 

— Ei bine, priveşte ce mi-a făcut! Şi a mai rânit alţi trei sol- 
daţi, năpustindu-se asupra lor, dînd din picioare şi muşcînd! 

— Fireşte, nu mă ascultă decît pe mine! Dă-i drumul! 

— Prea tîrziu. 

— Cum adică, prea tîrziu? îl întrebă Iker, cu inima strînsä. 

— Comandantul a hotărît să omoare această fiară neîmblîn- 
zită. A fost nevoie de zece oameni pentru a-l lega fedeleș. 

— Unde l-au dus? 

— Pe cîmpul pustiu din spatele închisorii. 

Iker alergă într-acolo cît putu de repede. 

Vînt-de-Miazânoapte era întins pe o parte, avînd picioarele 
prinse strîns cu nişte frînghii fixate de ţăruși. Un preot tocmai 
ridicase cuțitul. 

— Opriţi-vă! urlă tînărul scrib. 

Toţi se intoarseră, iar măgarul scoase un răget de speranţă. 

— Animalul e periculos, afirmă preotul. Trebuie scoasă din 
el această putere de temut. 

— Măgarul e al meu! 

— Ai un act cu care să dovedeşti? îl ironiză gradatul. 

— Unul semnat de primarul din Kahun vă mulţumeşte? 

Soldatul fu nevoit să se supună. 

Iker smulse cuțitul din mîna preotului şi îşi eliberă tovarășul. 

Mulţumit că tînărul îi salvase viaţa pentru a doua oară, mă- 
garul îi linse miinile. 

— Vino, Vînt-de-Miazănoapte! Am multe lucruri să-ţi povestesc. 


47. 


Centrul spiritual al Egiptului, Abydos, se afunda într-o tris- 
teţe tot mai mare. Izolat de restul ţării de către paznicii vigilenţi 
care-i controlau pe preoţii temporari cu multă severitate, terito- 
riul lui Osiris părea pentru totdeauna lipsit de lumina blindă 
care, nu de mult, dădea viaţă edificiilor sacre. 

Totuşi, corpul preoţilor permanenţi numiţi de faraon nu-şi 
menaja puterile şi-şi îndeplinea sarcinile fără odihnă. În ciuda 
poverii anilor şi a unei inimi al cărei suflu devenea din ce în ce 
mai slab, marele preot, purtător al paletei de aur, mergea în fie- 
care dimineaţă la salcimul bolnav. 

Veştejirea fusese oprită, dar nu se vedea nici un semn de în- 
viorare. Osiris va mai rămîne mult în acest arbore? Iar acesta va 
continua să unească pămîntul, cerul şi lumea de dedesubt? Se mai 
afundă încă rădăcinile sale în oceanul de energie a începuturilor? 

La toate aceste întrebări, bătrinul era incapabil să răspundă. 
Pînă la această nenorocire, viaţa sa fusese cea a unui preot li- 
niştit, preocupat doar de celebrarea misterelor şi de transmite- 
rea lor. Nimic nu-l pregătise pentru acest dezastru în faţa căruia 
se simţea fără apărare. 

Desigur, de la deschiderea marelui şantier de către Sesostris, 
o ramură a arborelui înverzise şi nu se mai uscase. Agăţindu-se 
de această firavă speranţă, purtătorul paletei de aur turna în fie- 
care zi apă şi lapte la rădăcinile copacului. 

Apoi, cu mersul său din ce în ce mai şovăielnic, sacerdotul 
se întoarse în locul unde meşterii, ţinuţi în secret, înălţau tem- 
plul şi locaşul de veci al lui Sesostris. 

În această zi, drumul i se păru şi mai anevoios decît de obi- 
cei, iar vîntul rece îi îngheţa oasele şi nisipul îi ardea ochii. Meş- 
terul şef îi ieşi înainte şi îi oferi braţul. 

— N-ar trebui să vă odihniţi? 

— În aceste vremuri grele, nimeni nu trebuie să se gîndească 
doar la el însuşi. Aţi primit came, peşte şi legume? 

— Artizanilor nu le lipseşte nimic, proviziile sosesc la timp. 
Bucătarii puşi la dispoziţia noastră pregătesc mincăruri minunate. 

— Vocea vă este mai puţin liniştită decît cuvintele. Ce pie- 
dici vă stau în cale? 

— Un şir de întîmplări neplăcute, mărturisi meşterul şef. 
Unelte care se sparg, o piatră prost tăiată în carieră, râni uşoare, 
îmbolnăviri... Ai putea să juri că o forţă nefastă încearcă să ne 
încetinească ritmul de muncă. 

— Cum luptaţi împotriva acestor obstacole? 

— Printr-un ritual de dimineaţă şi prin legătura putemică dintre 
artizani. În faţa acestei situaţii, fiecare ştie că trebuie să se bizuie 
pe ceilalți. Ar fi nedrept să-l învinuiesc pe unul sau pe altul de pre- 
făcătorie sau nepricepere. Dimpotrivă, trebuie să rămînem uniți, 
sub protecţia regelui, căci acest şantier cere de zece ori mai multă 
strădanie decit ne închipuim. Fiţi pe pace, ne ţinem bine! 

— Dacă o să cedaţi, Abydos-ul va fi sortit pieirii! Dispariţia 
sa o va aduce cu sine pe cea a Egiptului. 

~ Lucrarea va fi terminată pînă la data hotărită. 

Purtătorul paletei de aur pomi încet spre templu şi verifică 
dacă preotul a cărui sarcină rămînea secretă rînduise bine lucru- 
rile în locaşul sacru. Se asigură, de asemenea, că sacerdotul care 
vărsa zilnic libaţiile pe mesele de ofrandă îşi îndeplinise ritualul, 
de asemenea şi servitorul lui Ka, însărcinat să celebreze cultul 
strămoşilor, al căror ajutor era mai necesar ca oricînd. , 

O clipa, batrinul preot crezu că inima sa va înceta să mai bată 
şi fu nevoit să se aşeze. Cînd îşi recăpătă puţin suflul, îşi conti- 
nuă inspecția mergînd la mormîntul lui Osiris pe care-l păzea pre- 
otul care trebuia să vegheze la integritatea corpului divin. 

— Sigiliile sînt bine aşezate? 

— Sînt. 

— Arată-mi-le! 

Superiorul le cercetă de aproape şi nu constată nimic nefiresc. 

— A încercat cineva să se apropie de mormint? 

— Nimeni. 

— Nici o întîmplare neplăcută, chiar neînsemnată nu s-a 
petrecut? 

— Nici una. 

Cu un asemenea paznic, purtătorul paletei de aur nu avea de 
ce să-şi facă griji. Neînduplecat şi aspru, preotul nu avea să des- 
chidă uşa acestui loc sacru decît la porunca aceluia care condu- 
cea ritualul misterelor din Abydos. 

Bătrînul mai avea de pus întrebări Pleşuvului, care cerceta ar- 
hivele în biblioteca din Locaşul Vieţii. Citind fără odihnă despre 
ritualurile vechi, desprindea din ele cuvinte pline de putere. 

Marelui preot îi plăcea acest loc, străbătut de vibrații armo- 
nioase care dăduseră naştere cugetărilor înţelepţilor, aşternute 
pe papirus. Plutea aici o mireasmă plăcută, ce reamintea trecutul 
şi vremurile fericite. 

— Cred că e zadamic să vă rog să munciţi mai puţin, mormăi 
Pleşuvul, a cărui nervozitate nu slăbise o dată cu vîrsta. 

— Zadarnic, într-adevăr! Ai primit vizitatori în ultimele zile? 

— Nici unul. În afara voastră, n-am lăsat pe nimeni să intre. 
Cînd lucrez, mai ales la subiecte atît de complicate ca mersul 
corăbiei sacre, nu-mi place să fiu deranjat! Cred că rezultatul 
cercetărilor mele va fi de folos, căci anumite puncte neclare ar 
putea fi lămurite. 

Împlinirea, fără încetare, a ritualurilor constituia preocupa- 
rea majoră a confreriei din Abydos. Acestea reprezentau cel mai 
bun mijloc de luptă împotriva blestemelor. 


270 CHRISTIAN JACQ 


Ultima parte a plimbării marelui preot se defăâşura în sanc- 
tuarul celor şapte preotese, a căror menire era să încînte sufletul 
divin. Prin muzică, dans şi cînt, ele păstrau veşnică armonia, 
unind puterile cereşti cu întrupările lor pămîntene. Prin celebra- 
rea ritualurilor feminine, ele îl ţineau pe Osiris departe de moarte. 
Fără ele, Abydos-ul n-ar fi existat niciodată. 

Cea mai tînără dintre preotese veni în întimpinarea purtăto- 
rului paletei de aur. În ea, bucuria se unea cu seriozitatea. De la 
întoarcerea din Elephantina unde fusese ridicată la rangul de 
Cea-care-s-a-trezit, de către însăşi regina Egiptului, părea şi mai 
strălucitoare. 

— Ai nevoie de ceva? o întrebă preotul. 

— De tămiie proaspătă şi de încă o masă pentru ofrande. Spri- 
jiniți-va de braţul meu, vă rog, şi veniţi să vă aşezaţi la umbră! 

Bătrînul nu o refuză. Oboseala grea care îl apăsa de cînd se 
trezise, nu dispărea nicicum. 

— Cum simţi ritualul pe care l-ai trăit de curînd? 

— Ca pe o uşă deschisă spre o lume nouă. Alte imagini şi alte 
culori au apărut. Priveliştile erau acolo, foarte aproape, dar nu 
le vedeam. Noi, oamenii, nu sîntem oare piedici în calea lumi- 
nii? Ştiu, de asemenea, că trebuie să fac să rodească daruri mi- 
nunate. Regina nu mi-a ascuns greutatea încercărilor care mă 
aşteaptă pe drumul iniţierii. 

— Zeii au vrut aşa. Nu vei fi niciodată o preoteasă ca toate 
celelalte. Uneori, poate îţi doreşti să te asemeni lor, dar nu te în- 
chide în această amăgire! 

— Aţi vrea să-mi daţi mai multe lămuriri? 

O durere fulgerătoare străpunse pieptul marelui preot. Cu 
ochii daţi peste cap, căzu într-o parte. 

Fără să-şi piardă cumpătul, tînăra preoteasă îl ajută să se în- 
tindă. În timpul uceniciei, dobîndise destule cunoştinţe medi- 
cale pentru a recunoaşte o criză de inimă. 

— Mă duc să caut apă şi o pernă. 

— Nu, rămii, sînt ultimele mele clipe... Chipul tău vreau să-l 
păstrez în minte ca să-i înfrunt pe vameşii Lumii de Dincolo: 

Misiunea ta... misiunea ta e mai însemnată şi mai primejdioasă 
decît tot ce ţi-ai putea închipui. Am încredere în tine, atît de 
multă încredere... 

Bătrinul îi strinse mîinile tinerei femei şi scoase un sus- 
pin adînc. 


Pleşuvul dizolvă grâunţe de sare în apă magnetizată, apoi în- 
genunche în faţa unei pietre tăiate. Un preot îi turnă pe miini 
puţin din această apă. Purificat, el îl purifică la rîndul său pe slu- 
jitorul lui Ka, care oferi defunctului lapte, vin, pîine şi curmale. 

Mumificat şi înmormîntat în ajun, purtătorul paletei de aur 
intra, de acum înainte, în rîndul strămoșilor dovediţi. Confreria 
ştia că el nu-i va părăsi, cu condiţia ca amintirea sa să fie cin- 
stită cum se cuvine. 

Slujitorul lui Ka aduse o cădelniță în formă de braţ şi îi 
scoase capacul, pentru ca fumul de tămiie să urce pînă în para- 
dis unde cei care reînviaseră se hrâneau cu miresmele cele mai 
fine. După aceea, ridică piciorul din faţă al taurului, un obiect 
din alabastru ce simboliza puterea victorioasă. Apoi, preoţii 
enumerară cu voce tare alimentele gravate pe masa de ofrande 
ŞI îi oferiră strămoşului bucăţi de țesătură. Ceremonia se încheie 
cu citirea formulelor de transformare într-o lumină care făcea 
sufletul în stare să călătorească în orice lume. 

Dintre cei cinci preoți permanenţi, care alcătuiau virful ie- 
rarhiei din Abydos, unul singur nu reuşise să se concentreze în 
timpul ritualului. Nu la cel mort se gîndea, ci la el însuşi şi la 
inevitabila avansare care, de data aceasta, nu avea cum să-i 
scape. Funcţia de purtător al paletei de aur şi de mare preot nu 
putea să revină altcuiva. Cum îşi îndeplinise în mod desăvirşit 
sarcinile, nimeni nu-şi dăduse seama că toate gîndurile sale nu 
se îndreptau spre bătrinul a cărui dispariţie nu-l întrista deloc. În 
sfirşit, locul era liber! 

Colegii săi arătau atit respect faţă de firea sa severă şi atita 
admiraţie pentru învăţătura pe care o stăpinea, încît urma să fie 

numit fără cea mai mică discuție. Ce va face odată aflat în 
fruntea celei mai vestite, renumite comunităţi de inițiați din în- 
tregul Egipt? Curios, dar încă nu reflectase la acest lucru. Im- 
portant era să ajungă la această poziţie şi la numeroasele 
avantaje pe care i le aducea. 

— Stăpinul marilor mistere a sosit, îl anunţă tinăra preoteasă. 

Această vizită aşteptată nu-l deranja pe viitorul mare preot. 
Influentul personaj participa la celebrarea misterelor lui Osiris, 
dar nu locuia la Abydos. Se va încrede în părerea preoţilor per- 
manenţi pentru alegerea superiorului lor. 

Faraonul Sesostris se reculese îndelung lingă sarcofagul de- 
functului. Citi formulele reînvieri, scoase din Textele Piramidelor, 
Textele Sarcofagelor şi din ritualul secret de la Abydos. Apoi îi 
strînse în templu pe cei cinci preoți şi pe cele şapte preotese. 

— Nu e nevoie să mai stărui asupra însemnătăţii misiunii 
voastre. În vremurile obişnuite era neapărat necesară, dar în îm- 
prejurările de acum, de ea atirnă viaţa însăşi. Am multe bătălii 
de purtat şi puterea mea se trage din ritualurile pe care le cele- 
braţi aici, ca să-i menţineţi în viaţă pe Osiris şi salcîmul său. 
Dacă daţi greş, însuși faraonii vor dispărea și cele Două Regate 
împreună cu ei. Barbaria, mita, ura şi violenţa vor ajunge să 
domnească. Legăturile dintre cer şi pămint se vor rupe, zeii vor 
părăsi atît această ţară cît şi întregul pămînt. Sint puţini cei care 
trăiesc în secret, prin el şi pentru el. Îndatorirea voastră e să-l 
păstraţi la adăpost de atingerea răului, a josniciei şi a lacrimilor 
distrugătoare ale unei lumi care-şi deplînge propria neputinţă. 
Nu sîntem siguri că vom ieşi învingători din această cumplită 
luptă în care sîntem prinşi, dar ne vom bate pînă la capăt, fără 
să arătăm nici un fel de îngăduinţă duşmanului. Maat să ne fie 
țelul, să ne călăuzească şi să ne protejeze! 

Cuvintele regelui îl tulburară puţin pe viitorul mare preot, 
dar aştepta cu prea multă nerăbdare hotărîrea monarhului, ca să-i 
mai pese cu adevărat de ele. 

— Preotul care purta paleta de aur şi conducea această con- 
frerie din porunca mea era un om drept. Înainte să se înfăţişeze 
tribunalului divin, trebuie să formulăm şi noi o judecată. A mea 
îi este favorabilă. Vreunul dintre voi are una potrivnică? 

Liniştea domnea asupra tuturor. 

— În aceste condiţii, ritualurile vor fi celebrate pînă la capăt, 
pentru ca spiritul drept pe pămînt să fie răsplătit şi în ceruri şi să 
călătorească la nesfirşit în eternitate. 

Viitorului mare preot îi era tot mai greu să-şi stăpînească în- 
cordarea şi neliniştea. În cele din urmă, monarhul vorbi şi des- 
pre problema ce-l privea: 

— Cei care au primit diferite însărcinări pină acum îşi vor 
continua, cu aceeaşi seriozitate, munca. În ceea ce priveşte pa- 
leta de aur pe care sînt inscripţionate formulele cunoașterii, am 
hotărit ca ea să fie păstrată de către faraonul însuşi. 

Pretendentul la funcţia supremă crezu că a înţeles greşit. 
Sesostris nu cerea părerea membrilor confreriei şi nu numea pe 
nimeni... Un adevărat coşmar! 

— Mă voi afla în legătură necontenită cu Abydos, adăugă re- 
gele. Pleşuvul va fi împuternicitul meu și va conduce comuni- 
tatea voastră în lipsa mea, dar nu va lua nici o hotărire fără 
aprobarea mea clară. Va primi cu regularitate ordinele mele şi 
îmi va aduce la cunoştinţă şi cele mai mărunte întîmplări. La 
prima abatere, oricit de neînsemnată, vinovatul va fi dat afară 
din confrerie. Sintem în război şi duşmanul este mai de temut 
decît mii de soldaţi. Greşeala, neatenţia sau orice fel de slăbici- 
une vor fi socotite drept trădări şi vor fi pedepsite ca atare. Şi 
acum să dăm un ospăț în onoarea fratelui nostru pe care fru- 
moasa zeiţă a Apusului l-a primit la sînul ei. 

Deşi avea stomacul strîns şi era dezamăgit, mincă totuşi 
hrana rituală şi se comportă cu seninătate. Nimeni nu trebuia să-şi 
dea seama de ranchiuna pe care o simţea împotriva lui Sesostris 
şi, în același timp, împotriva lui Abydos, a preoţilor şi a preote- 
selor care nu rostiră nici un cuvînt de laudă pentru meritele sale. 

Razbunarea nu-i ajungea, trebuia, de asemenea, să-şi atingă 
scopul. Şi pentru a reuşi era necesar mai întîi să se îmbogă- 
țească. Va avea nevoie să cumpere conştiinţa unora şi să se im- 
pună ca o persoană de vază în acest oraş sacru, ţesîndu-şi pinza 
din umbrâ. Dar cum să facă avere fâră să se dea de gol? 

Greutățile se anunțau de netrecut. 

— Pari abătut, observă una dintre preotese. 

— Cine n-ar fi? Să pierzi un mare preot de o asemenea va- 
loare este o încercare grea. 

— O vom depăşi împreună. Şi vom avea trebuinţă de înţelep- 
ciunea şi de experienţa ta. 

— Vă puteţi bizui pe mine. 


48. 


— Sînt împuternicit de Marele Trezorier Senankh să cerce- 
tez hambarele. Arată-mi clădirile! 

Responsabilul hambarelor din micul sat al Colinei Înflorite 
era surprins să primească vizita unui personaj atît de însemnat. 

— Ne aflăm în toiul muncii şi... 

— Sau te supui imediat, sau chem paza! 

— Veniti, vă rog! 

Împreună cu Senankh, Gergu controlase hambarele din mai 
multe oraşe mari. Ştia să stea la locul lui, se arăta discret şi res- 
pectuos, lua seamă atent la sfaturile date de stăpînul său care îl 
considera un slujbaş desăvîrşit. 

De cînd Senankh fusese reţinut la palat, Gergu profitase de 
ocazie pentru a face exces de zel, interesîndu-se de micii culti- 
vatori. Aici se dezlănţuise, profitînd de avantajele funcţiei sale. 

Responsabilul îl conduse la curtea cu hambarele satului, în- 
conjurată de un zid întărit. 

— Acest zid nu este destul de înalt, observă Gergu. Hoţii îl 
vor sări cu uşurinţă! 

— Aici ne ştim cu toţii între noi şi nu există hoţi. 

Împinse uşa care dădea în curte: 

— De ce nu are zăvoare? 

— Nu-i nevoie. 

— Rezervele de grîu trebuie să se afle în siguranţă, ceea ce 
nu pare a se întîmpla aici. 

— Vā garantez că... 

— Legea e lege! 

Tulburat, omul intră în curtea din care pornea o scară ce du- 
cea la o terasă pe care se găseau gurile unor lăzi mari, sprijinite 
de peretele din spate. Aproape de nivelul solului, nişte chepen- 
guri permiteau depozitarea cerealelor. 

— Scara nu respectă regulile, consideră Gergu. Numarul de 
trepte e prea mic, munca e de proastă calitate. 

— Nu cunoşteam aceste reguli. 

— Acum le-ai aflat! 

Gergu deschise un chepeng. 

— Lemnul e tocit. Trebuia înlocuit cu mult timp în urmă. 

— Trapa se închide şi se deschide foarte bine, vă asigur! 

— Numele proprietarilor ogoarelor trebuiau să fie gravate 
pe perete. 

— Uitaţi-le aici! 

— Sînt aproape şterse. Nu cumva e vorba de o încercare de 
a scăpa de dări? 

— Bineînţeles că nu! Scribii administraţiei îi cunosc pe pro- 
prietari şi nimeni n-a avut vreodată necazuri. 

Gergu urcă scara cu grijă, ca şi cum ar fi fost periculoasă. 

— Această terasă e prea strimtă. Se pot petrece accidente în 
timpul lucrului. Nu prea-ţi pasă de sănătatea ţăranilor. 

~ Dimpotrivă! În acest sat sînt bine trataţi. 

Gergu privi înăuntrul unui hambar. 

— Trebuie refăcut. Curăţenia mi se pare vrednică de plins. 

— L-am afumat şi l-am văruit înainte de umplere, am... 

— Situaţia este deosebit de gravă. N-am mai descoperit pînă 
acum atitea nereguli într-un singur loc. După părerea mea, se 
impune arestarea imediată. 

Omul păli. 

— Nu înţeleg, eu... 

— Există o alternativă. Dacă ai consimţi să plăteşti îndată o 
amendă grasă, aş putea să te ajut să scapi de închisoare. 

— Cît de grasă? 

— Fără îndoială că nu e cea mai fericită rezolvare, căci tre- 
buie totuşi să întocmesc un raport câtre mai-marele meu. Ar mai 
fi, cu toate acestea, o posibilitate, dar îndrăznesc cu greu s-o iau 
în considerare. 

— Spuneţi, totuşi! 

— îţi înjumătăţesc amenda şi nu întocmesc raportul cu con- 
diţia să-mi dai întocmai ceea ce-ţi cer şi să-ţi ţii gura! 

Perioada de gîndire fu scurtă. 

— Sînt de acord... dacă încheiaţi cercetările. 

— Sînt încheiate deja. Dar dacă te ia gura pe dinainte, va fi cu- 
vîntul meu împotriva cuvîntului tău. O să te învinovăţesc că ai 
încercat să mă mituieşti, vei ajunge la închisoare şi vei pierde tot. 

— N-o să suflu o vorbă! 

— Eşti un om înţelept. Datorită mie, scapi de ce-i mai rău. 


Gergu nu va putea niciodată să-i mulţumească îndeajuns 
ocrotitorului său, Medes, pentru că-i făcuse rost de o asemenea 
slujbă. Fiecare control al hambarelor de dimensiuni modeste îi 
permitea să se îmbogăţească fără să se teamă de eventualele 
plingeri ale responsabililor pe care-i storcea de bani. În plus, se 
arăta sîrguincios, întocmind rapoarte amănunțite adresate su- 
periorului său. 

Faţă de Senankh, Gergu o făcea pe virtuosul, atît de dedicat 
muncii sale, încît abia mai găsea timp să se ocupe de el însuşi. 

— Vom pleca din nou în misiune, îl anunţă Marele Trezorier. 

— În ce regiune? 

— Abydos. 

— Este o aşezare interzisă neiniţiaţilor. 

— Aceasta e porunca faraonului. 

— Luminăţia Sa bănuieşte că au loc furturi? 

— Trebuie să cercetăm toate aşezările importante, fără să 
ocolim vreuna, aşadar, şi pe aceasta, la fel ca pe toate celelalte. 
Bagajele tale să fie gata pînă mîine dimineaţă. 

Gergu îşi punea întrebari. Faraonul nu dispunea oare de in- 
ventarul complet al comorilor din fiecare templu? Dacă te gin- 
deai bine, era puţin probabil. Mai multe provincii râmâseseră 
independente, Sesostris nu stăpînea cu adevărat decit Delta, 
regiunea Memphis-ului şi nordul Egiptului de Sus. Ordonind 
aceste călătorii de cercetare, voia să se încredințeze despre ade- 
vărata bogăţie pe care o putea folosi ca să-şi sporească puterea. 

Căci se îndoia cineva că adevaratul scop al lui Sesostris era 
să atace provinciile râzvrătite, să-i nimicească pe stăpinii lor şi 
să domnească peste toată ţara? 

Rămiînînd în umbra lui Senankh, Gergu va culege multe in- 
formaţii utile atît pentru Medes cît şi pentru propria carieră. Şi 
dacă intenţiile lui Sesostris erau altele decît cele pe care şi le în- 
chipuise el, va afla ia timp. 


Deşi Senankh îşi declarase numele şi titlurile, ofiţerul însâr- 
cinat cu supravegherea debarcaderului îl percheziţionă atent, la 
fel şi pe Gergu. Ordinele privitoare la paza Abydos-ului erau atît 
de severe, încît şi cei mai înalți demnitari trebuiau să se supună. 

— Gărzile vă vor însoţi. Niciodată să nu mergeţi de colo-colo 
singuri. Dacă vă faceţi vinovaţi de ceva, arcaşii au ordin să tragă. 

— Eu trebuie să mă duc la templu pentru a mă întilni cu ma- 
rele preot, spuse Senankh. Ajutorul meu, Gergu, va sta de vorbă 
cu intendentul. 

— O să-l anunţ. Aşteptaţi aici. 

Senankh şi Gergu se aşezară pe două taburete, la umbra 
unui sicomor. Un soldat le aduse apă. 

— Locul nu e foarte primitor, socoti Gergu. Comorile şi secre- 
tele din Abydos sînt într-adevăr bine păzite. La ce lucrează preoții? 

— Cercetează cerul, se ocupă de tămăduirea bolilor, de ma- 
gie şi de celelalte învățături, destăinuite de zeul Thot. Principala 
îndatorire a preoţilor permanenţi este să celebreze misterele lui 
Osiris. Dacă ritualul nu este îndeplinit corect, dezordinea va în- 
cepe să domnească peste tot. 

— Nu găsiți ciudată această desfăşurare de forte şi această su- 
praveghere prea atentă? 

— Abydos-ul este așezarea cea mai sacră din tot Egiptul, 
Gergu! Merită pe deplin atita atenţie ! 

— Zeul nu este în stare să se apere singur? Şi apoi, cine ar în- 
drăzni să pingărească pămîntul lui Osiris? 

— Oare oamenii nu sînt capabili de tot ce-i mai râu? 

— Oricum, eu mă bucur că voi vedea templul. 

— Te înşeli, nu ţi se va îngădui să intri decît în clădirile ad- 
ministraţiei. Mulţumeşte-te să întrebi dacă rezervele de hrană 
sînt satisfăcătoare, să stringi plingerile şi să promiţi că tot ce e 
necesar va fi îndeplinit neîntirziat. 

— Ce treburi aveţi la templu? 

— Misiunea mea e tainică, Gergu! 


Pleşuvul îl primi pe Marele Trezorier într-o anexă a tem- 
plului lui Osiris, unde preoţii veneau să-şi potolească setea, 
împârtăşindu-și, în acelaşi timp, greutăţile zilnice de care se lo- 
veau şi pe care trebuiau să le depăşească, pentru ca nimic să nu 
împiedice buna desfăşurare a ritualurilor. 

Senankh nu descoperise aproape nimic despre Abydos, 
unde plutea o atmosferă apăsătoare, dureroasă chiar. Iar chipul 
Pleşuvului n-o înveselea deloc. 

— Faraonul Sesostris mi-a încredinţat o sarcină delicată, 
dar necesară. 

— De ce n-a venit el însuşi? 

— Pentru că treburi grabnice l-au chemat în altă parte. Fac 
parte din Curtea Regelui şi sînt împuternicit să acţionez în 
numele său. 

— Aveţi o scrisoare oficială cu însemnările sale? 

— Nu vă încredeţi în mine? 

— Deloc, într-adevăr! 

— lată documentul! 

Pleşuvul îl cercetă îndelung. 

— Este chiar sigiliul regal şi scrisul Luminăţiei Sale. Ce doriţi? 

— Să ştim din ce e alcătuită, precis, comoara templului. 

— E secret de stat. 

— Sînt reprezentantul statului şi îmi puteţi da această infor- 
maţie pe care o voi transmite regelui şi nimânui altcuiva. 

— Sâ vină să verifice personal comoara. Aşa, nici o vorbă nu 
va ajunge la urechile nimănui. 

— Nu ne inţelegem. Am primit o poruncă, trebuie s-o împli- 
nesc. Şi nu aveţi de ales, trebuie să vă supuneţi! 

— Nu mă voi supune decît Luminăţiei Sale. 

— Vă reamintesc că el m-a trimis. 

— Cer să adeveriţi acest lucru. 

— M-aţi jignit şi aţi jignit Curtea Regelui! 

— Prefer asta decît să fiu nechibzuit. Oricît de Mare Trezo- 
rier aţi fi, nu aveţi ce căuta aici! Nici o uneltire de la palat nu tre- 
buie să tulbure pacea acestui loc. Doar faraonul are puterea să 
lămurească această situaţie. Şi acum, iertaţi-mă! Nu am timp de 
pierdut cu vorbe fără rost! 

Rămas singur, Senankh surise. 

Trimiţindu-l la Abydos, Sesostris dorise să-i pună la încer- 
care pe Pleşuv. Noul mare preot se purtase ca un slujitor credin- 
cios faraonului sau puterea îl îmbătase pînă într-atit, încît credea 
că poate hotări de unul singur fără a ţine seama de rege? 

La această întrebare, răspunsul era limpede: Pleşuvul nu 
ceda în faţa nici unei constringeri, indiferent de unde venea. 
Aşa cum îi promisese monarhului, doar acesta avea să ia deci- 
ziile importante. 

Din nefericire, misiunea se încheiase cu bine. Mai rămînea 
cea a lui Gergu. 


Gergu fusese condus în clădirea administraţiei unde un nu- 
mår mic de funcţionari, aleşi cu grijă de însuşi regele, vegheau la 
bunăstarea locuitorilor din Uah-sut, „Cetatea întărită“, oraşul ridi- 
cat de constructorii templului şi ai locaşului de veci al lui Sesostris. 

În aceste încăperi sobre, unde nimeni nu ridica vocea, Gergu 
nu se simţea în apele sale. Cît de departe erau de agitația din 
Memphis! 

lar intendentul nu avea aerul unui om glumet. 

— Ce doriţi? 

— Sînt ajutorul Marelui Trezorier Senankh. 

— Ştiu. 

— Eu må ocup de hambare. 

— Cele din Abydos sînt bine umplute. 

— Cu atit mai bine, cu atit mai bine... Dar însărcinarea mea 
merge mai departe de atit. 

— Vă ascult. 

— Iată, e o treabă simplă, dar care cere multă atenţie: trebuie 
să mă asigur că, în această aşezare, nimănui nu-i lipsește nimic. 

— În ceea ce priveşte Uah-sut şi confreria constructorilor, nu 
sînt probleme. Dacă proviziile vor întirzia, vă voi anunţa de în- 
dată. Cit despre preoţii permanenţi şi cei temporari, nu pot să-mi 
dau cu părerea. O să mă duc să caut pe cineva cu care să puteţi 
vorbi despre acest lucru. 

În mod curios, Gergu începuse să guste din liniştea acestor 
locuri. Niciodată pină atunci nu încercase senzaţii atit de stranii, 
ca şi cum s-ar fi îndepărtat de el însuşi, ca și cum violenţa şi 
mita n-ar fi fost cele mai bune soluţii în orice împrejurare. 
Gergu se surprinse visind la o lume mai bună, unde oamenii 
n-ar fi fost nici ucigaşi, nici hoţi, nici ambiţioşi. 

Enervat că picase în plasa acestor gînduri bune, se scutură 
asemenea unui cîine ud. Puternici mai erau vrăjitorii care locu- 
iau aici dacă reuşiseră să îmbibe locul cu idealul lor moleşitor! 
De acum înainte, Gergu nu va mai avea încredere în Abydos! 
Totuşi, nu va renunţa să se intereseze de secretele sale, chiar 
dacă nu avea mari şanse să le dezlege. 

Preotul care intră în încăpere avea o înfăţişare caraghioasă. 
Era de-a dreptul urit şi neprietenos. 

Gergu simți din privirea lui ca o lama de cuţit că era lipsit 
de orice sensibilitate. Dar, în acelaşi timp şi cu toate că o ase- 
menea posibilitate părea de necrezut, înţelese că ei doi aveau 
ceva în comun. 

— Mi s-a spus cå vă numiţi Gergu și că aţi fost trimis pentru 
a verifica dacă nu ne lipseşte nimic. 

— Însârcinarea mea nici nu putea fi descrisă mai bine decît 
atit. Cu ajutorul dumneavoastră, sper så mă descurc. 

Vazindu-l pe acest personaj grosolan, a cărui înclinaţie 
pentru plăcerile cărnii se trăda cu uşurinţă, pe preot îl încercă 
dorinţa de a-l trimite înapoi fără nici o explicaţie şi de a cere alt 
interlocutor. 

Dar o legătură ciudată tocmai se stabilise. Fără îndoială, 
acest Gergu făcuse din josnicie o regulă de viaţă. 

Această întîlnire apărută tocmai cînd preotul îşi făurea un 
plan pentru răzbunarea afrontului suferit recent, câutînd un mij- 
loc pentru a se îmbogăţi, nu era oare un semn al providenţei? 

Bineînțeles, se hotări să nu se încreadă în el imediat şi să nu 
se lase atras într-o înţelegere primejdioasă. Era nevoie de timp şi 
de mai multe vizite, înainte de a se gîndi la un început de alianţă. 

— Ne-am lovit de unele greutăţi materiale, e adevărat, îi zise 
preotul. Ele ar putea stînjeni îndeplinirea sarcinilor sacre. 

— Sînt aici ca să le înlătur şi să vă asigur o desăvirşită linişte 
spirituală, îi răspunse Gergu, luînd o atitudine solemnă. 


După un timp de gîndire, ce nu-i schimbase deloc prima im- 
presie, Pleşuvul alese să-i transmită regelui hotărîrea sa. 

Da, Cercul de Aur din Abydos trebuia să-şi recapete forța 
şi vigoarea. Da, Marele Trezorier Senankh era demn să facă 
parte din el. 


49. 


Iker se frecă la ochi. 

— Chiar aici? îl întrebă el pe intendentul primarului, care îl 
conduse spre o casă superbă din cartierul de răsărit al oraşului 
Kahun, unde se găseau cele mai mari locuinţe. 

— Heremsaf, mai-marele tău e de acord să te găzduiască în 
casa lui. Dar să nu te încrezi în el, n-are o fire prea plăcută! 

Oraşul acesta nu semăna cu nici un altul. Întins pe zece hec- 
tare, cartierul era separat printr-un zid de cărămizi nearse de car- 
tierul dinspre apus, care nu ocupa decit patru hectare, străbătute 
de vreo zece străzi paralele. O mare arteră, lată de 9 metri, tra- 
versa oraşul de la nord spre sud. Era evident că planurile fuseseră 
concepute şi executate de un arhitect care nu suporta dezordinea. 

Intendentul bătu la uşă. 

Omul care o deschise nu avea, într-adevăr, un aer vesel. Faţa 
sa pătrată era împodobită cu o mustață elegantă, tunsă îngrijit. 

— Acesta-i Iker, scribul însărcinat să se ocupe de hambare. El... 

— Ştiu ce are el de făcut şi ce am eu de făcut. 

Intendentul dispăru, în timp ce Heremsaf îşi îndreptă de- 
getul arătător în direcţia lui Vînt-de-Miazănoapte. 

— Ce e acela? 

— Măgarul meu, care... 

— Pot încă să deosebesc un măgar de un om, deşi diferența 
este uneori foarte mică. La ce serveşte? 

— Vînt-de-Miazănoapte îmi cară uneltele de scrib. 


284 CHRISTIAN JACQ 


— De unde le ai? 

— Mi-au fost dăruite de generalul Sepi, învățătorul meu 
din provincia... 

— Ştiu cine e generalul Sepi şi în ce provincie are şcoala. 
Cînd te-a dat afară din clasa lui şi din ce cauză? 

— N-am fost dat afară! Deoarece eram cel mai bun învâăţă- 
cel, stăpinul Djehuty mi-a încredinţat o muncă anevoioasă. 

— Chiar şi cei mai atenţi săvirşesc greşeli. Ce fel de muncâ? 

— Să întocmesc inventarul în întreaga provincie. Am cerce- 
tat amănunţit rapoartele celorlalți scribi şi, la sfirşit, am făcut o 
socoteală pe care i-am prezentat-o lui Djehuty. 

Heremsaf ridică din umeri. 

— Eşti mult prea tînăr ca să te înhame cineva la o treabă atit 
de grea! 

— Vă asigur că... 

— Eu cunosc acest meșteșug, tu nu! De fapt, te-a trimis să pui 
în ordine vechile arhive. Va trebui să înveţi să asculţi, căci ascul- 
tarea e mai bună decît toate. Cînd asculţi bine, vorbeşti bine. 

— Cel pe care Zeul îl iubeşte, completă Iker, este cel care ştie 
să asculte. 

— Stăpineşti cugetările lui Ptah-Hotep! Cu atit mai bine. Dar 
n-o uita mai ales pe aceasta: neştiutorul nu ascultă, el socoteşte cu- 
noaşterea drept neştiinţă şi se hrăneşte din ceea ce aduce moarte. 
Şi acum, spune-mi adevărul: de ce vrei să muncești la Kahun? 

— Pentru că aici se formează cei mai buni scribi din Egipt. 

— Şi tu dorești să ajungi unul dintre ei! Nu ştii, fâră îndoială, 
că lăcomia e cel mai mare cusur, un rău ce nu se vindecă, izvor 
al tuturor relelor. 

— Să vrei să fii desăvirşit în meseria ta înseamnă lăcomie? 

— Vom vedea cînd te vei apuca de lucru. Eşti sigur că mi-ai 
spus tot? 

— Pentru început, da. 

— Ai noroc, e un loc liber în grajdul meu. Dar nu primesc 
decit măgari muncitori şi ascultători. Aceeaşi severitate e potrivită 

şi pentru tine. Bucătăreasa mea îţi va pregăti mîncarea. În schimb, 
slujitoarea care face curat nu se va îngriji de camera şi de baia 
ta. Păstrează ordinea cu mare atenţie, căci altfel te gonesc de 
aici. Această casă trebuie să rămînă un model de curăţenie. Dacă 
ai necazuri, nu te repezi să iei singur hotăriri. Mă vei înştiinţa şi 
vei urma sfaturile mele. Şi acum, desfă-ţi repede bagajul pentru 
că peste o oră plecăm! 

Cînd îşi descoperi noua locuinţă, Iker uită de răutăţile gaz- 
dei sale. Camera era largă, luminoasă, înzestrată cu două rogo- 
jini de cea mai bună calitate şi cu un pat avînd picioarele joase, 
pemă, cearşaturi din pînză de in subţire pentru vară şi groasă 
pentru iarnă, două cufere pentru haine şi două lămpi cu ulei! 

Uimit, Iker îşi duse măgarul în grajdul din spatele casei, nu 
departe de bucătăria în aer liber. Nici aici, Iker nu fu dezamăgit. 
Vînt-de-Miazânoapte avea la dispoziţie un loc imens doar 
pentru el, hrană din belşug şi un vas plin cu apă. 

— Am impresia ca va trebui să merităm acest noroc! 

Măgarul îşi ridică urechea dreaptă. 

— Bea şi mănîncă după pofta inimii, Vînt-de-Miazănoapte, 
dar nu pierde prea multă vreme! Sînt sigur că stâpînul nostru nu 
îngăduie nici cea mai mică întirziere. 

Iker nu se înşela. Heremsaf îl aştepta deja în pragul casei sale. 

— Măgarul ăsta ar putea suporta şi greutatea uneltelor mele? 

— Ce crezi, Vînt-de-Miazănoapte? îl întrebă Iker. 

Animalul încuviinţă. 

— Dacă înţeleg eu bine, se minună Heremsaf, el hotărăşte! 

— E singurul meu prieten. 

Cu buzele strînse, Heremsaf îşi îndesă paleta, tăbliţele de 
scris şi pensulele într-unul din sacii de pe spatele măgarului. 

— La drum! 

Întregul oraş era prins în viltoarea muncii. Nici chiar mătu- 
rătorii care se ocupau de artera principală şi de străzile laterale 
nu se certau. 

— Să-ţi fie limpede! îl lamuri Heremsaf. Faraonul m-a numit 
intendent al piramidei lui Sesostris şi al templului lui Anubis. Tre- 
buie deci să mă îngrijesc de primirea urcioarelor cu bere, a pîinii, 
câmii, grînelor, uleiurilor, parfumurilor, să verific socotelile, 
munca oamenilor, împărţirea hranei, fără să uit să notez totul în 
fiecare zi. Această sarcină copleşitoare nu-mi lasă nici un pic de 
timp liber. De aceea, cine lucrează sub porunca mea trebuie să-şi 
dovedească priceperea. Aici nu e loc pentru neputincioşi. 

Depozitele de grîu îl impresionară pe tînărul scrib. Văzindu-le 
numărul şi dimensiunile, înţelese că locuitorii din Kahun nu 
aveau cum să se teamă de foamete! În mod hotărît, micul oraş 
se bucura de favorurile regale. 

— E rindul tău, îi zise Heremsaf, printre dinţi. 

Iker îşi scoase uneltele de scris. Pe o tăbliță, notă numărul 
hambarelor izolate, apoi se ocupă de cele aşezate grupat şi a că- 
ror înălțime varia între doi şi opt metri. Apoi verifică pereţii in- 
teriori, controlă calitatea cărămizilor, soliditatea acoperişurilor 
şi astuparea găurilor, absolut necesară pentru evitarea molurii. 

Cînd soarele apuse, Iker îşi reîntilni superiorul. 

— Voi avea nevoie de mai multe zile pentru a afla dacă 
aceste hambare nu au nici un cusur. Trebuie să-mi pun ordine 
în însemnări şi să cercetez mai adinc! 

Heremsaf nu făcu nici un comentariu. 

— Mă duc la templul lui Anubis! Întoarce-te acasă unde ţi se 
va servi masa. Să fii aici miine dimineaţă, la prima oră! 


Uşile care serveau la astuparea gurilor de încărcare din vir- 
ful hambarelor erau în bună stare, dar cele pentru descărcare, 
aflate în exterior, alunecau cu greutate în șanțurile lor. Iker făcu 
schiţe şi, într-un raport precis, semnală riscurile. Dar nu era 
vorba totuşi decit de detalii referitoare la defectul principal. 
Adîncit în gîndurile sale, tînărul se întreba cum să-l descrie cît 
mai exact, cînd cineva îl bătu pe umăr. 

— Tu eşti noul scrib al hambarelor? îl întrebă un bârbat de 
vreo cincizeci de ani, înalt şi apatic. 

— Nu sînt decit ajutorul lui Heremsaf. 

— Heremsaf e un pisălog. Îi urâşte pe toţi oamenii şi nu ur- 
măreşte decit să facă necazuri semenilor săi. 

— Eu nu am de ce sa mă pling. 

— O să ai cît de curind! Cu ce te ocupi? 

— Mă asigur că hambarele sînt în bună stare. 

— Îţi pierzi timpul. Nu există nici o problemă! 

— Cum poţi să fii aşa de sigur? 

— Pentru că le-am verificat eu însumi anul trecut. Nu e nici 
o problemă, îţi spun eu! 

— Eu nu sînt chiar aşa de convins ca tine. 

— Ce vorbeşti, prietene? Sînt un scrib cu experienţă şi recu- 
noscut. Nimeni nu-mi pune cuvintele la îndoială. 

— Dacâ e precum spui, de ce nu mai ai această slujbă? 

— Vasăzică, eşti şi obraznic! Vreau să-ţi văd raportul! 

— Nici nu poate fi vorba! Îi este destinat lui Heremsaf şi nu- 
mai lui. 

— Haide, haide! Între colegi nu încap secrete. 

— Îmi pare rău, dar nu se poate. 

— Spune-mi cel puţin dacă ai găsit ceva în neregulă. 

— Asta nu-l priveşte decît pe stăpînul meu. 

— Hai să terminăm cu prostiile! La Kahun, trăim liniştiţi şi nu 
ne plac cei care-şi viră nasul peste tot. M-am făcut bine înţeles? 

— Mai mult sau mai puţin. 

— Cauţi necazuri cu orice chip? 

— Nu caut decit puţină linişte ca să lucrez. 

— Dacă vei continua tot aşa, n-ai nici o şansă s-o găseşti! As- 
cultă-mă bine: aceste hambare sînt într-o stare foarte bună şi nu 
au nici un cusur, din moment ce eu m-am îngrijit de ele. E clar? 

— Limpede. 

— Ei bine, vezi? Între oamenii pricepuţi şi cu bunăvoință lu- 
crurile se aranjează, în cele din urmă. 

— Singurul amănunt care îmi lipseşte este numele tâu. Dar îl 
voi descoperi uşor şi voi şti atunci cine este răspunzător de gra- 
vele lipsuri pe care le-am trecut în raportul meu. 

— Faci o greşeală prostească şi... 

— Nimeni nu mă va împiedica să-mi îndeplinesc îndatoririle. 


Heremsaf înfăşură papirusul pe care tocmai îl recitise. 

— Sînt nişte învinovăţiri grele, Iker! 

— Dar întemeiate. Două hambare au fost construite cu cără- 
mizi de calitate proastă şi de aceea vor trebui dărimate. Cel care 
s-a ocupat de el înaintea mea a acoperit anumite furturi, în da- 
una siguranţei. 

— Eşti sigur? 

— Verificările au fost făcute. Şi nu mai vorbesc despre ame- 
ninţările acestui ticălos! Oricum, puţin îmi pasă de ele! Dar există 
un loc pe acest pămînt unde să domnească adevărul şi dreptatea, 
un singur loc unde poţi avea încredere în cel de alături? 

— E o întrebare nelalocul ei şi o problemă greşit pusă, socoti 
Heremsaf. Cunoşti tainele cărţii divine, arta ritualurilor, formu- 
lele care permit sufletelor celor drepţi să se mişte prin univers? 
Nu, bineînţeles! Atunci, în loc să te răzvrăteşti ca un neştiutor, 
înarmează-te! 

— Să mă înarmez... Primarul mi-a stîrnit deja curiozitatea 
în această privinţă! Dar cum să fac aşa ceva ocupindu-mă 
de hambare? 

— Toate căile duc la ţintă dacă inima este curată! O singură 
întrebare merită să fie pusă: eşti un om obişnuit sau un căutător 
într-ale spiritului? 


50. 


Sesostris şi sfatul său restrins tocmai ascultară proiectul de- 
cretelor întocmite de Medes, care se găsise, într-o oarecare mă- 
sură, la ananghie. Încercase să respecte cît mai îndeaproape 
gindirea monarhului, evitind totuşi să-i ofenseze pe guvernato- 
rii de provincie Uakha şi Sarenput, de-acum înainte slujitori de- 
claraţi ai faraonului. 

— Doreşte cineva să facă observaţii sau să îndrepte ceva? 

Nici unul dintre membrii de la Curtea Regelui nu luă cuvintul. 

— Aceste decrete sînt deci adoptate. Să fie aduse la cunoş- 
tinţa tuturor! 

— Cum să procedez, Luminăţia Ta? 

— Întoarce-te la Memphis şi folosește mesagerii! 

Frica îi strinse măruntaiele lui Medes. 

— Dacă vasul este oprit de guvernatorii de provincie, eu... 

— Vei călători pe o corabie negustorească închiriată de 
Sarenput şi vei ajunge în capitală fără piedici. 

Cea mai mare parte a drumului, Medes nu mincă decit pîine 
şi bău doar apă. În orice clipă, se temea de atacurile trupelor 
duşmănoase sau de un control sever din partea lor. 

Dar soarta se arătă favorabilă, după cum prezisese Sesostris. 


Medes se grăbi spre camera sa de lucru, unde îşi adună prin- 
cipalii slujbaşi pentru a le porunci să treacă de îndată la treabă. 
Cea mai mică întirziere va fi pedepsită. Să fii funcţionar la stat nu 

însemna o slujbă pe viaţă. Trebuia să te arâţi demn de acest pri- 
vilegiu şi să te îngrijeşti permanent de îndeplinirea îndatoririlor. 

Muncind cu rîvnă, Medes îi descoperea repede pe cei leneşi 
şi îi îndepărta fără să stea pe gînduri. În seara aceasta, ca de obi- 
cei, fu ultimul care părăsi clădirile administraţiei şi profita de 
acest lucru pentru a arunca o privire asupra lucrărilor în curs. 
Observă un papirus rulat greşit şi pete de cerneală pe citeva tă- 
bliţe noi. Începînd de a doua zi, cei vinovaţi vor trebui să-şi ca- 
ute un alt loc de muncă. În cîteva luni, secretarul de la Curte îi 
strinsese sub conducerea sa pe cei mai buni scribi din Memphis, 
dovedindu-i astfel lui Sesostris că nu se înşelase cînd îi recunos- 
cuse valoarea. Cum ar fi putut faraonul så nu aibă încredere într-un 
demnitar atit de sirguincios? 

Medes nu se intoarse acasă. 

Asigurindu-se că nu e urmărit, se îndreptă spre port şi se 
afundă într-un labirint de străduţe, unde i-ar fi fost lesne să-l re- 
marce pe un eventual curios. 

Din cauza numirii sale şi a inventarului templelor solicitat de 
Sesostris, libertatea de acţiune a lui Medes se redusese conside- 
rabil. Lipsit de aprovizionările provenite din furturi, averea sa nu 
mai sporise deloc. Însă, datorită instinctului său, nu întîrziase să 
dibuiască o altă sursă, fără îndoială mai bănoasă, dar şi mai ris- 
cantă, pentru că depindea de un mijlocitor viclean şi necinstit. 
Medes trebuia să-l dea pe brazdă, fără să-i piardă colaborarea. 

Luxoasa locuinţă cu un etaj era ascunsă printre casele dintr-un 
cartier modest şi avea intrarea bine păzită. 

— Vreau să-l văd imediat pe stăpînul tău! 

— Nu-i acasă. 

— Pentru mine, este! Du-te şi arată-i asta! 

Medes îi încredinţă paznicului o bucată mică de lemn de ce- 
dru, pe care fusese gravată hieroglifa arborelui. 

Nu aşteptă mult. Cu multe plecăciuni, paznicul îl pofti să intre. 

Îmbrăcat într-o tunică lungă, frumos împodobită, parfumat 
peste măsură şi semâniînd cu o amforă grea, stăpînul casei ieşi 
în întimpinarea oaspetelui. 

— Scumpe prietene, ce bucurie imensă să vă primesc în 
neînsemnata mea locuinţă! Intraţi, intraţi, vă rog! 

Negustorul libanez îl conduse pe Medes într-o cameră largă, 
încărcată din belşug cu mobile exotice. Pe mesele joase, se gă- 
seau prăjituri şi băuturi îndulcite. 

— Luam o gustare înaintea mesei de seară. Vreţi să luaţi loc 
alături de mine? 

— Mă grăbesc. 

— Bine, bine... Doriţi să vorbim despre înțelegerile noastre? 

— Întocmai. 

Libanezul nu aprecia deloc această grabă, dar, pentru a 
prinde rădăcini în Egipt, trebuia s-o îndure. 

— Cînd se va face livrarea? îl întrebă Medes. 

— Corabia noastră va sosi săptămîna viitoare. Sper că toate 
permisele necesare au fost trimise. 

— Mă ocup de ele. Încărcătura cum e? 

— Cedru de cea mai bună calitate. 

Egiptului îi lipsea lemnul într-o mare măsură, de aceea era 
nevoit să-l importe. Cele mai bune esențe se vindeau la un preţ 
ridicat. Mult timp, Medes cercetase toate posibilităţile în 
speranţa obţinerii unui cîştig cît mai mare. Apoi trebuise să-l 
dibuiască pe neguţătorul căruia să-i împărtășească ideile şi care 
să fie destul de dibaci, ca să ducă planul la îndeplinire. . 

— Cum o vei vinde? 

— La cel mai bun preţ, la cel mai bun preţ! Am în zonă cîţi- 
va doritori să cumpere şi le ofer lemnul la jumătate din preţul 
obişnuit, cu condiţia ca plata să aibă loc înainte. Cum acest lemn 
nu a existat niciodată şi nu apare pe nici un act, nici vînzătorul, 
nici cumpărătorul nu au de ce să-şi facă griji. Compatrioţilor 
voştri le plac materialele bune şi nu se vor da înapoi să le obțină, 
chiar şi pe căi ascunse, pentru a le putea folosi la construirea 

caselor cu grâdină sau pentru a le încredința unui timplar care 
să faurească din ele mobile elegante. 

— Dacă această primă încercare va reuşi, vor urma multe altele. 

— Să fiţi sigur! Îi am la îndemină pe cei mai destoinici oa- 
meni, pe cît de devotați, pe atît de tăcuţi. 

— Eşti conştient că, fără mine, reuşita nu era posibilă? 

— Sinteţi arhitectul ei, ştiu foarte bine. Vă asigur de toată re- 
cunoştinţa mea şi... 

— Trei sferturi din cîştig, sint ale mele, iar restul e al tâu! 

Inima libanezului aproape că încetă să mai bată. Numai în- 
delungaţii ani de experienţă îi permiseră să-şi păstreze un suris 
aparent, deşi avea poftă să-l stringă de git pe tilhar. 

— De obicei, eu... 

— Aceste împrejurări sînt deosebite și tu îmi datorezi totul. 
Prin mine, intri în negoţ şi vei deveni foarte bogat. Şi pentru că 
îmi placi, mă arăt mai mult decît generos. 

— Vă sînt recunoscător, îi spuse libanezul. 

— Nu pomeni nimănui despre mine! Dacă faci un pas greşit, 
voi pune să fii arestat pentru înşelăciune. Şi cuvîntul tău nu 
valorează nimic faţă de al meu. 

— Bizuiţi-vă pe muţenia mea! 

— Îmi place să mă tocmesc cu un om înţelept. Pe curind, 
cînd vom sărbători prima noastră izbindă! 

Medes nu simţea nici un fel de încredere faţă de acest liba- 
nez Şi hotărî să supravegheze toate etapele acţiunii pe care s-o 
oprească la cea dintii întîmplare neprevăzută. Totuşi, negusto- 
rul era atit de ispitit de cîştig, încît se va dovedi, poate, un aliat 
de nădejde. 


Gergu era beat. 

Aşteptîndu-l pe Medes, nu încetase să golească una după 
alta cupele cu bere aduse de un slujitor care-l privea dezapro- 
bator, dar care trebuia totuşi să-i satisfacă dorinţele acestui 
necioplit, atît de apreciat de stăpînul său. 

Cind Medes sosi, Gergu se ridică şi încercă să stea cît 
mai drept. 

— Poate am băut puţin cam mult, dar am mintea limpede! 

— Aşază-te la loc! 

Gergu puse ochii pe un scaun cu spătar înalt şi reuși să-l 
nimerească. 

— Am veşti bune. Marele Trezorier Senankh e mulţumit de 
mine, deşi, în ciuda aparenţelor, nu e un om îngăduitor. Îl gå- 
sesc chiar deosebit de prudent şi stau la locul meu ca să nu-i tre- 
zesc bânuieli. 

— În ceea ce priveşte femeile, cum stai? 

— Nu mai merg decit la cele de meserie, afirmă cel care se 
ocupa cu cercetarea hambarelor. Aşa nu mai am a mă teme de 
nici o plingere depusă împotriva mea. 

— Să faci la fel şi pe mai departe. Nu vreau să işti nici un 
scandal în care să fie implicată o doamnă din înalta societate. 
Care sînt slăbiciunile lui Senankh, după părerea ta? 

— Miîncărurile alese. Nu le suportă pe cele obişnuite şi nici 
vinurile proaste. 

— Nu e destul pentru a-l ademeni de partea noastră. Te ocupi 
prea mult de tine însuţi şi prea puţin de cei din jur, Gergu! Am 
nevoie de mai multe informaţii. Şi care sînt veştile bune? 

Gergu arboră un suris lacom. 

— Senankh m-a dus la Abydos. El a luat asupra sa verifica- 
rea tezaurului templului, iar mie mi-a revenit cercetarea condi- 
țiilor de viaţă ale preoţilor. 

Medes se înfierbîntă. 

— Ți s-a îngăduit să intri în templu? 

— Nu, doar în clădirea administraţiei. Totuşi, nu mi-am pier- 
dut timpul. Mai întîi, am observat că aşezarea e păzită de armată. 

— Din ce pricină? 

— N-am idee, dar e ceva neobişnuit. Dacă puneam întrebări, 
mi-aş fi atras, desigur, necazuri. 

Medes începu să tune şi să fulgere. 

— Sā pătrunzi în teritoriul sacru din Abydos şi să nu afli ni- 
mic important! În aceste clipe, Gergu, mă întreb dacă eşti demn 
de prietenia mea! 

— Dar n-am terminat! Am întîlnit un preot cu care sper să pås- 
trez legătura. Un moşneag ciudat care ar putea să vă intereseze. 

— În ce mod? 

— Privirile noastre s-au întîlnit într-un fel straniu. Omul 
acesta e poate un mare învățat, dar am impresia că nu e mulţu- 
mit de soarta sa şi că i-ar plăcea s-o îmbunătăţească. 

— Nu-ţi faci iluzii? 

— Îi miros pe cei care pot fi cumpăraţi. 

— Un preot din Abydos... e posibil? 

— Vom vedea. Dacă mă cheamă să vorbesc iar cu el, voi afla 
mai multe. 

Medes începu să viseze: dacă ar avea un aliat în interiorul 
Abydos-ului, centrul spiritual al Egiptului, ar putea să-l manipu- 
leze, ar cunoaşte secretele Templului Ascuns şi le-ar folosi în 
avantajul său! Dar nu, era doar o speranţă deşartă! 

— Cunoşti numele şi funcţia preotului? 

— Nu încă, dar s-a prezentat drept cel însărcinat anume så 
asigure bunăstarea confraţilor săi. Discuţia noastră trebuia să fie 
neînsemnată totuşi am simţit cå ar fi putut lua o altă întorsătură. 

— A rostit cuvinte care să-ţi întărească această impresie? 

— Nu, dar... 

— Ţi s-au tulburat minţile, Gergu! Abydos nu e un loc oare- 
care. Nu spera să găseşti acolo oameni obişnuiţi! 

— Flerul meu mă înşală rar, vă asigur! 

— De data aceasta, n-ai dreptate! 

— Şi dacă am? 

— Îţi repet: nu e posibil. 


51. 


Sehotep o dezbracă încet pe tînăra femeie pe care o întîlnise 
cu o seară în urmă, în timpul unui ospăț. Se priviseră îndelung 
de mai multe ori şi, la sfîrşitul mesei, hotăriseră să se revadă în- 
tre patru ochi. Şi cum purtătorul Sigiliului Regal şi frumoasa 
brunetă aveau exact aceleaşi intenţii, nu risipiră vremea în dis- 
cuţii fără rost. 

Ea era logodită, desigur, dar cum să reziste farmecului acestui 
demnitar elegant, cu ochii strălucindu-i de inteligenţă şi dorință? 
Nici o tradiţie nu le obligă pe fete să se mărite fecioare şi era mai 
bine să aibă oarecare experienţă ca să-şi satisfacă viitorul soţ. 

Cit despre Sehotep, el nu putea să se lipsească de femei mai 
mult de cîteva zile. Nu suporta să trăiască fără vraja lor, fără par- 
fumul, fără senzualitatea şi gesturile lor. Niciodată însă nu s-ar 
fi putut căsători, căci existau atitea suflete încîntătoare de des- 
coperit şi atitea trupuri delicioase de cucerit! În ciuda mustră- 
rilor lui Sobek Păzitorul, care era de o cu totul altă părere, el 
răminea bărbatul tuturor femeilor. 

Şi cum atmosfera se mai liniştise la Elephantina după ce 
Sarenput trecuse de partea lui Sesostris, purtătorul Sigiliului Re- 
gal se gîndea din nou la plăcerile trupeşti, să le ofere şi să le pri- 
mească. În calitate de mai-mare al tuturor lucrărilor faraonului, 
tocmai încuviințase planul de extindere al templului lui Khnum 
din Insula Elephantina, şi, începînd de a doua zi, se va interesa 
de starea în care se găseau turmele lui Sarenput, care, ca un slu- 
jitor fidel, acceptase, fără mofturi, această verificare. 

Sehotep se temea ca un nepofiit să nu-i strice seara, dar nici 
un demnitar sau slujitor nu se arătă. Aşa că se ocupă, cu tot atita 
delicateţe cîtă înflacarare, de superbul „ținut“ ce aştepta să fie 
cercetat. Văile, vilcelele şi colinele noii sale cuceriri l-ar fi des- 
fâtat şi pe cel mai plictisit aventurier. 

Secretarul său avu bunul-simţ să aştepte ca stâpinul să-şi 
termine călătoria, înainte de a-l deranja. Apoi îi aduse un mesaj 
întocmit în scrierea codificată pe care doar el şi faraonul ştiau 
s-o descifreze. 

Conţinutul mesajului îndreptăţea reunirea imediată a Con- 
siliului restrîns. 


— E linişte peste tot, Luminăţia Ta, spuse Sobek Păzitorul, 
dar nu am ridicat măsurile de siguranţă. 

— Fără să cad într-o încredere prostească, adăugă generalul 
Nesmontu, sînt nevoit să recunosc că purtarea lui Sarenput nu 
dă de bănuit. Gărzile sale se află în prezent la ordinul meu şi nu 
pot să mă pling de ele. Această alianţă mi se pare hotăritoare. 

— Din păcate, nu este, îi răspunse Sesostris. Decretul a ajuns 
la toți guvernatorii provinciilor şi avem acum răspunsurile lor. 

Sehotep luă cuvintul: 

— Up-uaut, stăpînul unei părţi din provincia Rodierului şi a 
Viperei cu Corn, a rostit o cuvîntare foarte violentă pentru a-şi 
susţine independenţa. Ukh, care stăpineşte cealaltă parte a acele- 
iaşi provincii, a făcut la fel. Djehuty, în fruntea provinciei lepu- 
relui, a anunţat că îi pregăteşte o mare surpriză Luminâţiei Sale. 

— Altfel spus, un atac neprevăzut, comentă generalul 
Nesmontu. 

— Cit despre Khnum-Hotep, guvernatorul provinciei Oryx, 
susţine sus şi tare că familia sa va continua să conducă teritoriul 
ce le aparţine. 

— Aceşti oameni puternici şi influenţi vor, aşadar, război, 
conchise generalul. Cu trupele lui Sarenput şi Uakha avem o 
mică şansă să-i învingem. 

— E prea devreme ca aceste trupe să intre în luptă, socoti 
Sesostris. Abia au depus jurămiîntul de supunere. Dar, cu atit 
mai mult, nu putem sta cu mîinile în sîn. 

Nesmontu se temea de o nouă lovitură fulgerătoare, care, de 
această dată, îl va lovi de moarte pe rege. 

— Luminâţia Voastră, vă sfătuiesc să fiţi foarte prudent! Gu- 
vernatorii care vă sînt duşmani tocmai şi-au întărit poziţiile. 
Dacă îi vom înfrunta cu forțe mai slabe decît ale lor, rezultatul 
va fi un dezastru. 

— Vinovat de uscarea salcîmului este unul dintre cei patru: 
Up-uaut, Ukh, Djehuty sau Khnum-Hotep! îi reaminti Sehotep. 
Orice cale am alege, trebuie să-l distrugem. 

— Reunind provinciile, rosti Sesostris, stringem ce s-a îm- 
prâștiat şi luăm parte la misterele lui Osiris. Cînd Egiptul este 
împărţit, Osiris nu mai domneşte şi renaşterea nu mai are 
loc. Moartea cuprinde cerul şi pamîntul. De aceea vom părăsi 
Assuan-ul şi ne vom îndrepta spre miazănoapte. 

— Cu ce armată? se îngrijoră Nesmontu. 

— Cu flotila care ne-a permis să cucerim Assuan-ul, fără să 
vărsăm o picătură de sînge. 

— Luminâţia Voastră, împrejurările sînt diferite! Sarenput era 
izolat, pe cînd ceilalţi patru adversari ai noştri locuiesc cu toţii 
în aceeaşi regiune. Răspunsurile lor încearcă să dovedească, de 
altfel, că s-au unit. Up-uaut este renumit pentru firea sa de råz- 
boinic neîmblinzit. Nu va sta mult pe gînduri pînă să-şi trimită 
trupele împotriva faraonului. 

— Plecarea e miine dimineaţă! porunci regele. 


În locuinţa cananeenilor veniţi din oraşul Sichem, Preves- 
titorul predicase îndelung, răzvrătirea împotriva faraonului şi dis- 
trugerea Egiptului. Fermecaţi, discipolii îi sorbeau cuvintele pe 
care doriseră atit de mult să le audă. Viitorii războinici din um- 
brà chiar aveau nevoie de încurajări din partea stăpinului lor, 
căci integrarea lor în societatea egipteană nu se petrecea atit de 
uşor cum prevăzuseră. Să găsească de lucru nu se dovedise prea 

greu, dar relaţiile cu locuitorii, mai ales cu femeile, îi dezgus- 
tau. Acestea ar fi trebuit să stea încuiate în case şi să se supună 
soţilor. Şi apoi, faraonul rămînea în continuare foarte apreciat. 
De la el aştepta poporul dreptatea şi bunăstarea. lar Sesostris 
tocmai stîrnise o revărsare de apă imbelşugatâ, care îndepărta 
pentru mult timp amenințarea foametei. În plus, noua sa admi- 
nistraţie se bucura de apreciere datorită cinstei şi ordinii. 

De aceea căzuseră pradă deznădejdii, un sentiment căruia 
Prevestitorul nu-i dădea atenţie. 

— N-ar fi mai bine să ne întoarcem la casele noastre, propuse 
unul dintre cananeeni la sfîrşitul predicii, să ridicăm întregul ți- 
nut la luptă şi să atacăm Delta? 

Prevestitorul îi vorbi cu blîndeţe, de parcă s-ar fi adresat 
unui om cu mintea slabă: 

— Şi eu şi aş fi preferat această soluţie. Dar o victorie rapidă 
şi totală este de acum înainte cu neputinţă. Armata egipteană care 
a ocupat Canaan-ul va înăbuși din pripă orice încercare de răscoală. 
De aceea trebuie să luptăm dinăuntru, să învăţăm să trăim aici, să 
ne cunoaştem duşmanul, obiceiurile şi slăbiciunile sale. Va fi greu 
şi va dura mult, dar eu vă voi ajuta, pe tine şi pe tovarăşii tăi. 


Locuinţa libanezului nu se găsea prea departe de cea a 
cananeenilor, dar Prevestitorul alese un drum întortocheat care 
se îndepărta de ea. 

— Să ne despărţim, îi spuse lui Shab Strimbu”. Lasă-mă s-o 
iau înainte şi ascunde-te! 

— Eu nu mi-am dat seama că sintem urmăriţi! 

— Cel care se ţine după noi este viclean. 

-- Trebuie să-l omor? 

— Mulţumeşte-te să-l observi şi asigură-te că e singur! 

Shab era nedumerit. Cine i-a putut descoperi? Diversele reţele 
ale Prevestitorului erau strict separate şi doar el le cunoştea pe 
toate. Jar membrii lor erau, fără excepţie, duşmani încrîncenaţi ai 
Egiptului. Nici un trădător nu s-ar fi putut strecura printre ei. 

Strimbu' se chirci sub o streaşină şi se prefacu adormit. 

De după un colţ, se ivi cananeanul care voia să se întoarcă 
la el acasa, cel pe care Prevestitorul îl îmbărbătase! 

Omul alergă, apoi o luă înapoi pe unde venise şi, în cele din 
urmă, apucă pe străduţa cea mai îngustă. Nimeni nu-l însoțea. 

Shab porni în spatele lui. Era evident că omul pierduse urma 
Prevestitorului. Şovăind, nu mai ştia ce direcţie să aleagă. 

Necăjit, coti spre stînga. 

Shab auzi un zgomot ciudat, asemănător şuierului ce stră- 
bate aerul cînd un şoim se repede asupra prăzii. Apărut parcă de 
nicăieri, Prevestitorul îşi pusese mîna pe creştetul cananeanului, 
care scoase un țipăt de durere, ca şi cum ghearele unei păsări rå- 
pitoare i s-ar fi înfipt în carne. 

— Pe mine mă câutai? 

— Nu, nu, stăpîne... Mā plimbam! 

— N-are rost să minţi... De ce mă urmăreai? 

— Vă asigur că eu... 

— Dacă refuzi să vorbeşti, o să-ţi scot un ochi. Durerea e de 
nesuportat. Apoi, o să-ţi provoc una şi mai cumplită! 

Înspăimiîntat, cananeanul mărturisi: 

— Voiam să aflu unde vă duceti şi cu cine urma să vă întilniți. 

— Din ordinul cui? 

— Al nimănui, stăpîne, al nimănui! Nu înţeleg de ce nu do- 
riți să alcătuiți o armată a cananeenilor. De aceea v-am bânuit 
că sînteţi înţeles cu egiptenii ca să ne distrugeţi. 

— Nu cumva tu eşti în slujba faraonului, mai degrabă? 

— Jur că nu! 

— E ultima ta şansă să spui adevărul. 

Gheara i se înfipse în ochi şi omul scoase un urlet infiorător: 

— Nu, nu al faraonului, ci al căpeteniei clanului meu din 
Sichem, care vrea să scape de Prevestitor. 

Un ultim strigăt, scurt şi intens, îi îngheţă sîngele lui Shab 
Strimbu'. 

Cananeanul se prăbuşi la pămînt. Nu mai avea nici ochi, 
nici limbă. 

Libanezul urca încet scara care ducea spre teresa locuinţei 
sale, unde pluteau parfumuri ameţitoare. Era urmat de Preves- 
titor şi de Shab, care, neîncrezător, ţinuse neapărat să viziteze 
toate încăperile. 

— Îmi place să mă aşez comod aici, la asfinţitul soarelui, le 
mărturisi libanezul. Priveliştea este superbă şi ai impresia că stå- 
pineşti tot Memphis-ul. 

Într-adevăr, privirea domina casele albe şi ajungea pină la 
temple, aceste locuinţe ale falşilor zei, pe care Prevestitorul le 
va rade de pe faţa pămîntului. Nu va rămine din ele nici măcar 
o fârimă, statuile vor fi zdrobite şi arse. Nici un preot nu va 
scăpa de pedeapsă. Nici o urmă a vechii credinţe nu trebuia să 
supravieţuiască. 

— Nu ne aflăm aici ca să admirăm capitala dușmanului, de- 
clară Prevestitorul. Ai noutăţi despre Sesostris? 

— Zvonurile se bat cap în cap. Unii pretind că este prizonie- 
rul guvernatorului de provincie Sarenput la Elephantina, alţii — 
că a cucerit partea de miazăzi a Egiptului la capătul unei bătălii 
cumplite. Dar nimeni nu cunoaşte planurile regelui, presupu- 
nînd că este încă în viaţă. 

— Este, afirmă Prevestitorul. De ce iscoadele tale nu sînt mai 
eficiente? 

Libanezul înfulecă o prăjitură ca să-şi potolească frica: 

— Pentru că nu sînt suficient de mulţi, mai ales la miazăzi. 
Am nevoie de timp şi vă promit că... 

— Îți acord acest timp, dar să nu mă dezamăgeşti. 

Oarecum liniştit de tonul împăciuitor al Prevestitorului, li- 
banezul nu-i ascunse nimic din greutăţile pe care le întimpinase, 
îi explică modul în care îşi alegea iscoadele şi cum îi amesteca 
printre locuitori. Principala piedică era încetineala, uneori chiar 
absenţa mijloacelor de comunicare, pricinuită de conflictul moc- 
nit dintre anumiţi guvernatori de provincie şi Sesostris. Se întim- 
pla adesea ca Khnum-Hotep să forţeze corăbiile să se oprească 
şi să le confişte încărcătura. În plus, şi nu era vorba de un fapt 
neînsemnat, iscoadele libanezului trebuiau să se familiarizeze 

cu obiceiurile locale şi să înveţe bine limba, înainte de a se 
apropia de soldaţii şi de slujbaşii care le puteau furniza infor- 
maţii preţioase. 

Prevestitorul îl ascultase cu atenţie: 

— Te descurci bine, prietene! Continuă tot aşa! Răbdarea e o 
armă importantă. 

— Fac negoţ împreună cu un om Ciudat, mai adăugă libane- 
zul. Ştiu doar că e un înalt funcţionar, cu influenţă, care doreşte 
să cîştige mulţi bani. Trebuie să aflu mai multe despre el şi sper, 
prin mijlocirea sa, să stabilesc o legătură cu un dregător de la 
palatul regal. 

— E treapta cea mai greu de urcat, preciză Prevestitorul. Fii 
cît se poate de prudent! Care este numele acestui... negustor? 

— Nu mi l-a spus. Şi dacă ar fi făcut-o, m-ar fi minţit, cu 
siguranţă! 

Prevestitorul îşi închise ochii şi încercă să vadă chipul aces- 
tui neobişnuit personaj, pătrunzînd în mintea libanezului. 

— Calea mi se pare demnă de atenţie, spuse el. Află-i numele 
fară să-ţi asumi riscuri! În ce constă înțelegerea voastră? 

— Transporturi de lemn preţios, pe ascuns. El îmi deschide 
drumul spre Memphis, dar condiţiile sale abia dacă pot fi accep- 
tate. Nu voi cîştiga aproape nimic. 

— Din acest „aproape nimic“ nu uita să dai oamenilor mei 
partea de care au nevoie. 

— Aceasta era şi intenţia mea, stăpîne! 

— Cum merg pregătirile pentru călătoria prevăzută spre 
Kahun? 

— Şi aici e nevoie de timp, mult timp. Reuşita cere numeroşi 
complici şi nici o verigă din lanţ nu trebuie să se rupă. Totuşi, am 
o veste foarte bună: prima mea iscoadă a ajuns la Kahun, şi-a gå- 
sit de lucru şi a început să observe felul în care e organizată paza. 

— E vorba de cineva priceput? 

— Priceput şi în afara oricăror bănuieli, stăpîne! Deocamdată, 
nu i se poate cere mai mult, dar e un început bun. 


0, 


Iker asistă la dărimarea hambarului construit în grabă, cu 
materiale necorespunzătoare. Cel care se făcea vinovat de 
această abatere nu-l mai putea ameninţa, căci tocmai fusese ju- 
decat şi condamnat la închisoare pentru o lungă perioadă. Ridi- 
Carea unei noi magazii urma să înceapă a doua zi, după planurile 
întocmite de tînărul scrib şi aprobate de primar. 

În micul cerc al demnitarilor din Kahun, renumele lui Iker 
sporise considerabil. Mai întîi disprețuit de colegii săi, devenea 
acum un rival primejdios, posibil pretendent la o funcţie însem- 
nată. Rezolvarea atît de grabnică a încurcatei afaceri a hamba- 
relor presupunea solide cunoştinţe tehnice şi acest străin instruit 
în oraşul lui Thot se arăta demn de faima dobîndită. Totuşi, 
această izbîndă prea rapidă era oarecum jignitoare pentru cei- 
lalţi şi, în plus, risca să răstoame ierarhia. 

Indiferent la birfe şi intrigi, Iker nu se apropiase de nimeni. 
Prietenia lui Vînt-de-Miazănoapte îi ajungea şi nu simţea nici o 
nevoie să se piardă în flecăreli cu tovarăşii săi, cu atît mai mult 
cu cît Heremsaf îi încredinţase o nouă sarcină, deosebit de ane- 
voioasă: stîrpirea rozătoarelor, a căror înmulţire cauza impor- 
tante pagube. 

Tînărul scrib se hotărise să ia măsuri radicale: afumarea interio- 
rului caselor, arderea galeriilor şi folosirea celor mai agile pisici, 
fâră a neglija cîteva cobre îmblinzite care se hrăneau cu şoareci. 

Iker se ocupase de toate construcţiile şi locuinţele din 
Kahun, de la casele mari cu grădină, din cartierul estic, şi pînă 

la cele modeste, din partea de vest a oraşului. Unele numărau 
doar trei încăperi şi nu depășeau 60 de metri pâtraţi, dar erau plă- 
cute la vedere. 

Pe cînd îşi încheia controlul în cel mai înstărit cartier, Iker 
zări o tinără brună şi frumoasă care, stind în genunchi, zdrobea 
cu ajutorul unei pietre, boabe de griu scoase dintr-un sac pe 
care-l stringea între genunchi. Gesturile îi erau pe cît de regu- 
late, pe atit de precise. 

— Pari obosit, îi spuse ea. Vrei să bei puţină bere rece? 

— Nu vreau să-ţi tulbur munca. 

— Am terminat. 

Avea sînii goi, mici şi rotunzi, şi nu purta decit o fişie scurtă 
de material. Ridicîndu-se cu graţie, intră în bucătărie şi ieşi cu 
o cupă plină. 

— Eşti foarte binevoitoare. 

— Mă numesc Bina. Pe tine cum te cheamă? 

— Sînt scribul Iker. 

Tinăra zîmbi cu admiraţie: 

— Eu nu ştiu nici să citesc, nici să scriu. 

— De ce nu înveţi? 

— Trebuie să muncesc ca să pot trăi. Şi apoi nu aş fi primită 
într-o şcoală, cu atît mai mult cu cît nu sînt de prin părțile acestea. 

— Unde te-ai născut? 

— În Asia. Mama a murit acolo. Tata însoțea caravanele, dar 
a murit şi el anul trecut, nu departe de acest oraş. Eu am avut 
norocul să găsesc o slujbă de bucătăreasă. Pentru că ştiu să fac 
piine şi bere, şi chiar prăjituri, stăpînii m-au păstrat. Nu mă plă- 
tesc rău şi pot să mănînc după pofta inimii. 

Era vioaie, veselă şi ştia să-şi pună în valoare farmecele. 

— Vei găsi, cu siguranţă, un bărbat de treabă şi veţi avea un 
câmin al vostru. 

— Oh, nu am încredere în bărbaţi! Cei mai mulţi nu vor de- 
cît să... În sfirşit, mă înţelegi! Tu, cel puţin, pari serios. 

— Chiar dacă rămii nemăritată, trebuie så ştii să citeşti şi să scrii. 

— Pentru o fată de condiţia mea nu e posibil. 

— Ba deloc! Chiar doreşti să înveţi? 

— Sigur nu mi-ar displăcea. 

— O să-i vorbesc stăpînului meu despre tine. 

— Eşti cu adevărat un om de treabă. 

Bina îl sărută pe scrib pe amîndoi obrajii. 

— lartă-mă, îi zise Iker, dar ziua mea de lucru este departe de 
a se fi terminat! 

— Pe curînd, murmură ea, cu un suris seducător. 


— Grozavă treabă, recunoscu Heremsaf. Locuitorii din 
Kahun sînt încîntaţi. Ca să fiu sincer, nu credeam că urmările se 
vor vedea atit de curînd. 

— Trebuie mai ales să le mulţumim pisicilor, cu adevărat 
pricepute. 

— Eşti prea modest! Dacă nu cercetai cu atenţie locurile, 
n-ai fi reuşit. 

— În această privinţă, am făcut o observaţie şi mi-ar plăcea 
să-mi spuneţi dacă e îndreptățit. La construirea Kahun-ului! nu 
s-a folosit măsura de opt coţi, unul din numerele sacre ale lui 
Thot? Oraşul este împărţit în pătrate de zece coţi şi în întreg pla- 
nul său, ca şi în cel al caselor, nimic nu e lăsat la voia întîmplă- 
rii. Totul se trage, de fapt, din regulile proporţiilor întemeiate pe 
un triunghi isoscel în care raportul dintre bază şi înălțime este 
de Opt împărţit la Cinci. 

Heremsaf îl privi pe tînărul scrib cu interes. 

— Cam aşa e, într-adevăr! Cine te-a îndrumat pe această cale? 

— Nimeni. Am încercat doar să înţeleg ceea ce am văzut. 

— Atunci tu eşti un căutător într-ale spiritului. Timpul acor- 
dat hambarelor s-a terminat, îţi incredinţez o nouă sarcină: să 
faci inventarul depozitelor vechi. Vei întocmi o listă cu obiec- 
tele care se găsesc acolo, apoi vom trece la împărţirea celor ce 


1 Oraşul Kahun este într-adevăr construit respectind Proporția Divină a Numă- 
rului de Aur. (n.a.) 

mai pot fi încă întrebuințate, înainte de a da o altă înfăţişare 
acestor clădiri. 

— Va trebui să muncesc singur? 

— Nu acesta e obiceiul tău? 

— Voi lucra cît se poate de repede, dar încăperile sînt foarte mari! 

— Am nevoie de cineva cu răbdarea şi priceperea ta, dar care 
să nu piardă totuşi timpul. Nimic nu trebuie să scape atenţiei 
tale. Ascultă-mă bine: nimic! 

— Am înţeles. Pot să vă cer o favoare? 

— Ce te nemulţumeşte? 

— Nu e vorba nici de mine, nici de Vint-de-Miazănoapte. 
Am întîlnit o tînără femeie şi... 

Heremsaf îşi ridică braţele spre cer. 

— Ah, nu, nu vreau să aud aşa ceva! Eşti în plină ascensi- 
une, descoperi multele feţe ale acestei meserii şi tu vrei deja să 
te căsătoreşti! 

— Deloc. 

— Nu-mi spune... că ai făcut o mare prostie? 

— Am stat de vorbă cu o servitoare căreia i-ar plăcea să în- 
veţe să scrie şi să citească, 

Heremsaf se încruntă. 

— Şi unde-i necazul? 

— Este o strâină sfioasă, care ar avea nevoie de o recomandare. 

— Cum o cheamă? 

— Bina. 

Heremsaf izbucni: 

— Ah nu, nu ea! Să nu te încrezi în această femeie pe care 
nimeni n-o cunoaşte cu adevărat. E aidoma unei ape adinci, care 
ascunde mii de pericole... Şi mai ales, nu te apropia de ea! 

— Lucrează aici, a... 

— Primarul n-a trimis-o înapoi în Asia din milă. Îi poruncesc 
să nu te mai apropii de ea! Sufletul e la fel ca pasărea, corpul sea- 
mănă cu peştele. Putrezeşte începînd de la cap, iar al tău este bol- 
nav, fiule! Una dintre ţintele tale nu era să scrii? Ai uitat că 

singurele texte demne de stimă sint cele care ajută la înțelege- 
rea lui Maat, dreptatea universului şi adevărul omului? Să ros- 
teşti Maat, să împlineşti Maat înseamnă să lași la o parte 
pasiunile prosteşti şi pornirile nesocotite. Calitățile tale, viaţa ta 
lăuntrică, meseria şi puterea ta trebuie să alcătuiască o armonie. 
Dacă-ți închipui că poţi să fii un bun scrib şi un om josnic, în 
acelaşi timp, o vei părăsi pe Maat, căci unitatea este calea obli- 
gatorie spre cunoaştere. Şi n-o confunda cu învăţătura! Poţi să 
înveţi ani întregi fâră să cunoşti niciodată nimic. Cunoaşterea e 
luminoasă şi scopul sâu este practicarea misterelor. Dar cum să 
ajungi acolo fără iniţiere? Şi acum, lasă-mă în pace! Mai am 
încă vreo zece rapoarte de citit. 


Iker nu înţelegea motivul furiei lui Heremsaf. Ce avea atit 
de ameninţător această fată care nu cerea decit să se instruiască? 
Era orfană, strâină, săracă şi nu se trăgea dintr-o familie bună. 
Aceste piedici erau de ajuns, de ce så le sporeşti, refuzindu-i 
orice posibilitate de a-şi îmbunătăţi condiţia? 

Chiar dacă Heremsaf se înşela în privinţa tinerei, rostise to- 
tuşi cuvinte mari. 

Iker se întinse pe rogojina sa şi îşi aşeză pe burtă fildeșul 
magic care-i proteja somnul. 

Chipul frumos al asiaticei dispăru pentru a-i face loc celui 
al tinerei preotese. 

Iker uită de oboseală, de Bina, de Heremsaf. Cea pe care o 
iubea era atit de frumoasă, încît alunga suferinţele şi greutăţile. 

În comparaţie cu ea, atrăgătoarea asiatică îşi pierdu farmecul. 

Iker ştia că ea reprezenta fericirea la care nu putea ajunge. 
Aşa cum nu putea ajunge nici la asasinii aflaţi în slujba lui 
Sesostris, de urma cărora încă nu dăduse. Dar simţea că aici, 
chiar în locurile acestea, se ascundea o cheie importantă. 

Lăsîndu-se să alunece în somn, tînărul visă că tînăra preoteasă 
îl ţinea tandru de mină şi că străbăteau împreună un ţinut însorit. 

Pentru moment, era cu neputinţă să se apropie de arhive. 
Iker ar fi trebuit să-i ceară un permis special lui Heremsaf, care 
ar fi vrut neapărat să afle motivele acestei curiozitâţi. Scribul se 
mulțumi să-și îndeplinească noua misiune, dar fără să piardă din 
vedere adevăratul sâu scop. Dacă duşmanii mizau pe faptul că 
timpul îi va toci răbdarea, se înşelau. Iker dorea să aibă dovezi 
de netăgăduit. Şi cînd le va obţine, va trece la fapte. 

Pe drumul spre vechile depozite, o întîlni pe Bina care purta 
pe cap un coş plin cu plăcinte. 

— Mi-ai pus o vorbă bună? 

— Am vorbit cu Heremsaf. S-a împotrivit propunerii mele 
cu hotărire. 

— Trebuie să fie un om foarte aspru. Se pare că tu eşti scri- 
bul cel mai muncitor din Kahun. 

Iker surise. 

— Caut doar să-mi învăţ bine meseria. 

— Atunci, constată ea cu un aer dezamăgit, nu voi şti nicio- 
dată nici să scriu, nici să citesc. 

— Să nu crezi asta! Heremsaf nu va fi mereu mai-marele 
meu, voi găsi pe altcineva mai înţelegător. Lasă-mi puţin timp: 
Tînăra aşeză jos coşul şi se roti, încet, în jurul lui Iker. 

— Şi dacă m-ai învăța tu, pe furiș? 

— Am primit ordin să nu mă întîlnesc cu tine. Odată şi-odată, 
tot am fi prinşi şi pîrîți. 

— Să ne asumâm riscul! 

— Pentru tine, urmările ar fi nefericite. Primarul te va izgoni 
din Kahun, ai putea fi forţată să părăseşti Egiptul. 

— Mi-ar plăcea mult să te mai văd. Ţie nu? 

— Ba da, bineînțeles, dar... 

— Ai totuşi voie să treci prin faţa casei unde muncesc. Voi 
găsi un loc liniştit unde nimeni să nu ne deranjeze şi o să mă în- 
grijesc să-ţi dau de ştire. Pe curind, Iker! 

Apoi, după ce-şi puse din nou pe cap coşul cu plăcinte, se 
îndepărtă cu pas grăbit. 

Inventarierea mulţimii de obiecte depozitate în vastele clădiri 
părăsite nu se arăta a fi o treabă uşoară. Iker începu prin a deschide 
ferestrele ca să se bucure de lumină suficientă. Afumaă încăperile, 
apoi, înarmat cu uneltele sale de scrib cărate de Vint-de-Miază- 
noapte, tînărul se apucă så selecteze, să noteze şi să descrie. 

Gasi unelte agricole, sâpâligi, greble, seceri şi lopeţi, unelte 
de zidărie, forme pentru cărămizi, topoare de dulgherie, vase din 
bronz, piatră sau ceramică, cuțite, dălţi, coşuri şi chiar jucării din 
lemn... O buna parte din viaţa zilnică a oraşului era astfel repre- 
zentată. Un mare număr de obiecte meritau să fie reparate şi fo- 
losite din nou. 

Spre sfirşitul zilei, Iker descoperi un cuţit cu lama ruptă. 
Gravate adînc în lemn, cîteva semne grosolane formau un cu- 
vînt: „Fulgerul“. 

Preţ de cîteva secunde bune, tînărul scrib rămase împietrit. 
Fie că aparținuse sau nu lui Cuţit-Tăios, această rămăşiţă nu putea 
să provină decît de pe corabia care îl purtase pe Iker spre Punt. 


53. 


— Luminăţia Voastră, ne apropiem de oraşul Asyut, anunţă 
generalul Nesmontu cu gravitate. Avem încă timp să batem 
în retragere. 

Cea de-a treisprezecea provincie a Egiptului de Sus, a cărui 
stemă era un rodiu pe care se încolăcea o viperă cu corn, se afla 
sub protecţia şacalului care îl călăuzea pe drumeţ prin întinde- 
rile periculoase ale deşertului, ce ajungeau pînă la terenurile cul- 
tivate. Aici, valea se îngusta. Cine voia să domnească peste 
Egipt trebuia să aibă controlul asupra acestei poziţii strategice, 
dominate de mormintele nobililor săpate în tărimul abrupt. 
Asyut era şi un punct important pentru negoţul din zonă, căci 
spre el se îndreptau caravanele pornite din oazele Dakleh şi 
Khargeh. Luînd de la acestea dări uriaşe, Up-uaut, căpetenia 
provinciei, putea să-şi plătească trupele. 

— Faraonul trebuie să fie în siguranţă, fu de părere purtătorul 
Sigiliului, Sehotep. Cer îngăduinţa să încep singur tratativele. 

Numeroase corăbii înconjuraseră flotila regală. Unele îi blo- 
cară înaintarea, altele îi tăiară calea de întoarcere, iar altele o for- 
țară să tragă la mal. 

Aflat la prora vasului său, Sesostris purta pe cap boneta 
nemes, străveche podoabă care permitea gîndirii faraonului să stră- 
bată spaţiul, iar pe piept — un colier lat, gravat cu figuri ciudate. 

Sobek Păzitorul se apropie. 

— Ceea ce se petrece aici seamănă cu o arestare, Luminăţia Ta! 

— Daca răzvrătitul de Up-uaut îl atinge pe faraon, îi zdrobesc 
capul, promise Nesmontu! 

— Voi cobori singur de pe corabie, hotări Sesostris. Dacă nu 
mă întorc şi sînteţi atacați, încercaţi să ieşiţi din această capcană. 

Soldaţii guvernatorului înşiraţi pe chei îl priveau cu uimire 
pe uriaşul care parcurgea, treaptă cu treaptă, scara. 

Din instinct, unii se înclinară în faţa lui. Riîndurile se înde- 
părtară pentru a-i face loc. Nici unul dintre ofiţerii care primi- 
seră ordin să-l oprească pe Sesostris şi să-l conducă la palatul 
stăpînului provinciei nu îndrăzni să intervină. 

Up-uaut îşi desfăşurase toate forţele de care dispunea. Re- 
gele observă însă că o armată puternică şi hotărită nu asigura 
neapărat victoria. 

În mod curios, se părea că Sesostris preluase conducerea 
acestor trupe bine hrânite şi bine înzestrate care îl urmau într-o 
oarecare stare de nedumerire. Populaţia provinciei asista la ne- 
obişnuitul spectacol şi nu-l pierdea din ochi pe oaspetele nedorit 
al cărui cap răsârea dintr-o mare de soldaţi. 

Brusc, Sesostris se opri. 

— Tu de acolo, vino lingă mine! 

Regele îi vorbise unui văcar, atit de slab, încît i se vedeau 
coastele. Cu părul murdar, acoperit de o bucată de pinză jerpe- 
lită, se sprijinea într-un toiag noduros. 

Nefericitul se întoarse şi privi în spatele lui. Un soldat îl bătu 
pe umăr. 

— Pe tine te cheamă regele, omule! Haide, du-te! 

Şovăind, văcarul înaintă. 

— Potriveşte-ţi pasul după al meu! îi porunci Sesostris. 

Bietul om trecuse prin atitea greutăţi în mlaștini de-a lungul 
vieţii sale, încît încercarea aceasta nu i se păru prea grea. Desi- 
gur, mersul faraonului era pe măsura staturii sale, dar cînd nu 
măniînci niciodată pe săturate şi fiecare dimineaţă era o nouă su- 
ferinţă, ce mai contează? 

În pragul palatului, un barbat ţanţoş şi cu nasul ascuţit ţinea 
un sceptru în mîna dreaptă şi un baston lung în stînga. În spa- 
tele sâu, un preot înălţă o flamură pe care se vedea o statuie din 
lemn de abanos, a şacalului Up-uaut, „Cel-care-deschide-dru- 
murile“, al cărui nume îl purta şi şeful provinciei. 

— Nu sînt bucuros să vă våd, îi spuse lui Sesostris. Am au- 
zit de supunerea celor doi laşi, dar să nu vă închipuiţi că voi face 
la fel. Zeul care mă protejează cunoaşte secretele căilor din cer 
şi de pe pămînt. Datorită lui, regiunea mea e putemică. Cine o 
va ataca va suferi o înfrîngere usturătoare. Domniţi în ținuturile 
de la Miazănoapte, dar nu vă apropiaţi de pămînturile mele! 

— Nu eşti vrednic să conduci, îi răspunse faraonul. 

— Cum îndrăzniţi... 

Regele îl împinse în faţa sa pe văcar. 

— Cum îndrăzneşti tu să îngădui ca un singur om din provin- 
cia ta să se zbată într-o asemenea mizerie? Soldaţilor tăi nu le lip- 
seşte nimic, dar ţăranii mor de foame! Tu care te crezi aşa de 
puternic, încît să-l înfrunţi pe faraon, tu o trădezi pe Maat şi îţi 
disprețuieşti poporul a cărui bunăstare ar trebui să o asiguri. Cine 
ar consimțţi să se bată şi să moară pentru o căpetenie atit de jal- 
nică? Nu-ţi rămîne decit o singură cale de urmat: să îndrepţi răul 
pe care l-ai săvirşit, cu îngăduinţa stăpînului Celor Două Regate. 

— Fie ca şacalul meu protector să-l nimicească pe atacator! 
strigă guvernatorul provinciei. 

Flamura înaintă spre Sesostris. 

Fiecare crezu că va vedea deschizindu-se gura animalului 
de pradă. Monarhul îşi atinse colierul pe care era reprezentat un 
grifon care dobora forțele întunericului şi pe dușmanii Egiptu- 
lui. Purtător al dublei coroane, el simboliza domnia faraonului 
asupra celor două regate, cel de la Miazânoapte şi cel de la 
Miazăzi. Spre uimirea tuturor, capul şacalului se înclină. 

Up-uaut, „Cel-care-deschide-drumurile“, îl recunoscuse pe 
Sesostris drept stăpîn. 

Soldaţii îşi lăsară armele să cadă pe pămînt. 

Înţelegînd că nici măcar unul dintre oamenii sài nu-i mai då- 
dea ascultare, guvernatorul îşi abandonă sceptrul şi bastonul de 
comandant. 

— Este adevarat că am folosit bogăţiile provinciei pentru 
a-mi înzestra trupele, dar mă temeam de un atac. 

— Cum ar putea faraonul să atace propriile pămiînturi? Eu 
sînt, în acelaşi timp, unul singur şi toţi la un loc. Prima n-o îm- 
piedică pe cea de-a doua, cea de-a doua n-ar exista fără prima. 
Odată această unire înfăptuită, nici măcar un amårît de văcar nu 
va mai fi lăsat pradă disperării. 

— Cruţaţi-mă de ruşinea judecății şi omoriţi-mă imediat! 

— De ce să pierd un slujitor devotat? 

Up-uaut îngenunche înaintea regelui, apoi îşi ridică mîinile 
în semn de venerație. 

— În faţa locuitorilor provinciei tale, rosti Sesostris, mi-ai ju- 
rat credinţă şi cuvîntul dat nu se mai ia înapoi. Te păstrez în 
fruntea acestui ţinut pe care îl vei face înfloritor, după cum îţi 
va arăta Marele Trezorier Senankh. Cît despre soldaţii tăi, ei se 
vor afla sub comanda generalului Nesmontu. De acum înainte, 
singura ta grijă va fi bunăstarea supuşilor tăi. Ridică-te şi ia asu- 
pra ta însemnele dregătoriei tale! 

— Viaţă lungă faraonului! strigă un soldat, urmat imediat de 
tovarăşii săi. 

Şi în mijlocul unui concert de aclamații, regele şi guvernato- 
rul provinciei intrară în palat. 

— Niciodată, Luminăţia Voastră, nu mi-am închipuit că pute- 
rea voastră se întinde şi asupra şacalului Up-uaut! 

— Fiindcă nu ştii că el e una dintre puterile care iau parte la 
misterele lui Osiris pe care le celebrează faraonul. Tu, care te-ai 
aşezat sub protecţia lui fără să-i cunoşti adevărata faţă, eşti cri- 
minalul care încearcă să distrugă salcimul marelui zeu? 

Guvematorul provinciei se arătă atit de descumpânit, încît 
Sesostris nu se îndoi de sinceritatea lui. 

— Luminâţia Voastră, numele celui care ar săvirşi o aseme- 
nea nelegiuire va dispărea pe vecie! Iar eu doresc ca numele 
meu să dăinuie în sălaşul eternității pe care l-am construit şi 
unde, datorită ritualurilor, voi deveni un Osiris. Ştiu că Salcimul 
său înseamnă renașterea la care nădâjduiesc cei drepţi. Pe nu- 
mele Vostru şi pe cel al strămoşilor mei care m-ar blestema dacă 
aş minţi, vă jur că nu eu sînt vinovatul! 


În timpul ospaţului dat pentru sârbatorirea întoarcerii provin- 
ciei lui Up-uaut în sinul Egiptului lui Sesostris, atmosfera fu cu 
atit mai destinsă cu cit mulţi se temuseră de o înfruntare sînge- 
roasă. Poftit la masă împreună cu mai mulţi țărani săraci, văcarul 
gusta din mîncâruri la care nici nu îndrăznise vreodată să viseze. 

— Ce fel de relaţii ai cu vecinul tău, guvernatorul Ukh? îl în- 
trebă faraonul pe noul său supus. 

— Dintre cele mai proaste, Luminăţia Voastră! Împârțim un te- 
ritoriu care poartă acelaşi nume, „Cel-al-rodiului-şi-al-viperei-cu- 
corn“, dar n-am reuşit niciodată să ne înţelegem ca să ne unim 
administraţiile şi trupele. Fiecare veghează cu încrîncenare asupra 
pămîntului sâu şi ar fi trebuit să ne înfruntăm de nenumărate ori. 

— Crezi că e în stare să priceapă ce-ai priceput tu? 

— Cu siguranţă că nu, Luminăţia Voastră! Ukh e mindru și în- 
căpăţinat. Ca să fiu sincer, nu mi-ar plăcea ca trupele mele să ia 
parte la o luptă împotriva alor sale. Vor fi mulți morţi, foarte mulţi! 

— Voi încerca s-o ocolesc, dar trebuie să continuu să unesc 
întreaga ţară. Dezbinarea noastră a îngăduit unei forțe distru- 
gătoare să se atingă de salcimul lui Osiris. Atunci cînd toate 
provinciile vor trăi din nou în armonie, şansele noastre de a res- 
pinge puterile întunericului vor creşte simţitor. 

Up-uaut îşi lăsă capul în jos. 

— Nici o cuvintare n-ar fi putut să mă convingă de temeini- 
cia încercărilor voastre, Luminăţia Ta! Aţi reuşit pentru că ştiţi 
căile ascunse pe care vi le-a dezvăluit şacalul. Ca şi mine, Ukh 
se crede cel mai tare şi ţine foarte mult la drepturile lui. 

— Unul dintre numele faraonului este „Cel-al-albinei“, îi 
reaminti Sesostris. Fiecare îndeplineşte o muncă pentru obține- 
rea aurului vegetal, dar stupul e mai însemnat decit albina. Fâră 
el, fară Marele Templu unde fiecare egiptean are locul lui, nici 
spiritul, nici trupul nu ar putea să trăiască. 


Nesmontu era uluit. Trupele lui Up-uaut îl ascultau fără să cric- 
nească, de parcă ar fi fost dintotdeauna comandantul lor. Nici un 
gest de nesupunere, nici o vorbă de răzvrătire. Erau adevăraţi sol- 
daţi, domici să fie bine conduşi şi să-şi mulțumească generalul. 

Alăturîndu-se Consiliului restrîns care se ţinea pe corabia 
regelui, bătrînul Nesmontu se întreba dacă pelerinajul nesâbuit 
început de monarh se va sfirşi cu bine. 

— N-ar trebui să răspindim vestea supunerii lui Up-uaut? su- 
geră Sehotep. Ştiu că este de datoria lui Medes şi că el s-a întors 
la Memphis, dar am putea să-i trimitem mai mulţi mesageri, 
sperind că măcar unul dintre ei va ajunge. 

— Zadarnic, zise Sesostris. Nici unul dintre cei trei guverna- 
tori pe care-i mai avem de înfruntat nu va ţine seama de ea. 

— Împartăşesc părerea regelui, aprobă Nesmontu. Ukh este 
o fiară, Djehuty are o inimă de piatră, iar Khnum-Hotep nu va 
renunţa la nici unul dintre privilegiile sale. Nu se poate sta de 
vorbă cu ei. 

— Totuşi, ar fi miraţi, fără îndoială, de izbînda regelui, ob- 
servă Sehotep. Încercările nu sînt neapărat sortite eșecului. 

— Următorul nostru popas se apropie, le reaminti Sesostris, 
deoarece e vorba de cealaltă parte a provinciei Rodiului şi a Vi- 
perei cu Com. Să nu pierdem timpul cu vorbe fără rost! 

— Vă gîndiţi la un atac puternic? îl întrebă Nesmontu. 

— Vom face la fel ca pînă acum, hotărî faraonul. 


54. 


Purtind pe cap o stea cu şapte colţuri, îmbrăcată cu o rochie 
ce imita o piele de panteră împodobită cu stele în cinci colţuri, 
înconjurate de cercuri, tinăra preoteasă scria cuvintele puterii 
pronunţate de regina Egiptului, care venise să vegheze asupra 
Confreriei Celor Şapte Hathor. 

Hieroglifele sale erau delicate şi precise, şi textul său fu con- 
siderat demn de a face parte din comoara comunităţii feminine. 
Acest „alt fel de a spune“, după expresia consacrată, avea să fie 
transmis generaţiilor viitoare pentru a le spori înţelepciunea. 
Astfel, tradiţia secretă se păstra vie şi după moartea celei care le 
rostise într-un moment de inspiraţie divină. 

Pe cînd tovarășele ei ieşeau din templu în urma reginei, gîn- 
duri nelămurite frămiîntau mintea tinerei preotese. De ce suve- 
rana îi prezisese că va trebui să părăsească acest sanctuar pentru 
a purta o luptă periculoasă? De ce marele preot, înainte să 
moară, îi vorbise, de asemenea, despre duşmanii cumpliţi pe 
care urma să-i înfrunte? 

Încă din adolescenţă, tînăra nu fusese atrasă decît de ceea ce 
era legat de templu. În comparaţie cu misterele de acolo, lumea 
din afară i se părea neinteresantă. În timpul uceniciei în ale hie- 
roglifelor, ale căror secrete i le destăinuise o preoteasă foarte în- 
văţată, se abandonase cu încîntare jocului forțelor creatoare 
dezvăluit de semnele pure. Scriind numele divinităţilor, desco- 
perise faţa lor ascunsă şi aflase, de pildă, că Hathor însemna 

„templul lui Horus“, locul sacru unde strălucea lumina pâtrun- 
zătoare a începuturilor. Mai mult, în prima parte a numelui, 
„Hat“, era cuprins Cuvîntul creator şi păstrător al vieţii. Cele 
şapte Hathor întreţineau lumina prin toate formele Cuvintului, 
de la vorbele rituale şi pînă la muzică. 

Fiecare treaptă a iniţierii fusese o încercare aspră, şi tru- 
pească, şi spirituală, dar tînăra preoteasă nu se temea nici de pie- 
dici, nici de truda necesară pentru a înainta pe această cale. Nu 
era ea oare un izvor de nesecată bucurie? 

Dar acum, pentru prima dată, se simţea tulburată. Şi această 
tulburare nu dispărea nici în timpul somnului, nici în cel al acti- 
vităţilor zilnice. În fiecare dimineaţă şi seară, confreria femeilor 
cînta ca să menţină vie seva Salcimului lui Osiris, a cărui stare nu 
se îmbunătăţise. Uneori, tinerei îi era greu să se concentreze din 
pricina unui sentiment necunoscut pe care nu reuşea să-l înăbușe. 

Se indreptă spre şantierul locaşului de veci al lui Sesostris, 
unde un sculptor în piatră tocmai se rănise din cauza unei unelte 
stricate. Întîmplare lipsită de importanţă, dar care făcea atmos- 
fera şi mai apăsătoare, căci meşterul era unul dintre cei mai pri- 
cepuţi şi se simţea umilit. 

Tinăra preoteasă curăţă rana cu tinctură de gălbenele, apoi 
puse o compresă cu miere pe care o legă cu un bandaj de in. 

— Accidentele se înmulţesc. Se petrec tot mai des astfel de 
lucruri, se plinse meşterul. Degeaba sint cu mare băgare de 
seamă. Lucrările înaintează încet şi unii cred că șantierul e bles- 
temat. Nu puteţi face ceva pentru a-i linişti? 

— O să vorbesc astăzi cu marele preot. 

Cînd îi duse o copie după textul său Pleşuvului care urma s-o 
depună în arhivele Locaşului Vieţii, tinăra îi ceru ajutorul. 

— Acest şantier mă îngrijorează şi pe mine, mărturisi preotul. 
Cea mai bună soluţie ar fi să repetăm ritualul Fişiei Roşii care 
să încercuiască şi să ţină închise forţele distrugătoare. 

— Şi dacă nu va fi de ajuns? 

— Mai avem şi alte arme la îndemînă şi ne vom bate pînă la 
sfîrşit. Însoţeşte-maâ pină la Salcîm! 

Preotul ducea vasul cu apă, iar tînăra preoteasă, pe cel cu 
lapte. Unul după altul, lichidele fură vărsate la rădăcina arbore- 
lui bolnav. Singura ramură care înverzise era într-o stare bună, 
dar o profundă tristeţe plutea peste acest loc, unde altădată dom- 
nea liniştea şi pacea. 

— Vom spori căutările, hotări Pleşuvul. Începînd de miine, 
vei veni cu mine la bibliotecă. Cercetînd vechile scrieri, poate 
vom descoperi amănunte folositoare. 

Preoteasa se bucură cînd auzi despre această nouă sarcină care 
îi va ocupa mintea cu totul. Dar pe drumul de întoarcere spre în- 
căperile confreriei femeilor, vechea neliniște o cuprinse din nou. 

— Regina doreşte să te vadă, o anunţă una dintre surori. 


Suverana şi tînăra preoteasă străbăteau încet aleea mărginită 
de capele şi de stele închinate lui Osiris. 

— Ce te doare? 

— Nu sînt bolnavă, Luminăţia Voastră! Doar puţin obosită şi... 

— Mie nu-mi poţi ascunde nimic. Care este întrebarea care 
te chinuie? 

— Dacă sînt destul de putemică pentru a merge mai departe 
pe această cale. 

— Nu era dorinţa ta cea mai aprinsă? 

— Bineînţeles, Luminăţia Voastră, dar slăbiciunile mele s-ar 
putea transforma în piedici. 

— Aceste slăbiciuni fac parte din greutăţile ce trebuie învinse 
şi nu e bine să te foloseşti de ele ca să renunti. 

— Tot ce må îndepărtează de templu nu e, oare, o primejdie? 

— Legea noastră nu te obligă să trăieşti retrasă. Cea mai 
mare parte a preoţilor şi preoteselor se căsătoresc, alţii aleg să 
trăiască singuri. 

— O căsătorie cu cineva care nu are legături cu templul n-ar 
fi o greşeală? 

— Stă în puterea ta să hotărâşti ce anume hrăneşte focul cu- 
noaşterii şi să ocoleşti ceea ce-l stinge. Şi mai ales, nu te păcăli pe 
tine însâţi şi nu încerca să te minţi singură. Dacă nu, te vei pierde 
într-un deşert fără sfirşit, şi poarta templului ţi se va închide. 

După ce regina părăsi Abydos-ul, tinăra preoteasă îşi în- 
dreptă din nou gîndurile spre băiatul pe care-l întilnise pentru 
scurt timp şi pe care, fără îndoială, nu-l va mai vedea niciodată. 
Departe de a-i fi indiferent, tînărul îi trezise un sentiment ciudat 
care, încetul cu încetul, crescuse. N-ar fi trebuit să se mai gîn- 
dească la el, dar nu reuşea să-l alunge din minte. Oare, cu tim- 
pul, chipul lui se va şterge şi va dispărea? 


Sosind la Abydos, Gergu constată că paza nu slăbise deloc. 
Mai mulţi soldaţi urcară la bordul corâbiei sale, cerînd să le fie 
arătat permisul de trecere şi verificînd cu grijă încărcătura. 

— Uleiuri parfumate, țesături de in, sandale, toate sînt pentru 
preoţii permanenţi, le spuse Gergu. Aveţi aici lista amănunţită 
care poartă pecetea Marelui Trezorier Senankh. 

— Trebuie să ne asigurăm că mărfurile sînt întocmai cele de 
pe listă, îi răspunse, aspru, un ofiţer. 

— Nu aveţi încredere în Marele Trezorier şi în trimisul său? 

— Ordinele sînt ordine. 

„Pe aici nu voi putea aduce niciodată mărfuri în plus pe care 
să le vind apoi, ca să cîştig şi eu ceva“, înțelese Gergu. Şi erau 
prea mulţi soldaţi şi paznici ca să-i poată mitui pe toţi. 

Trebui să aştepte cu răbdare sfirşitul verificărilor şi, după 
aceea, ca şi la prima sa vizită, se supuse unui control corporal. 

— Plecaţi de îndată? îl întrebă ofiţerul. 

— Nu, trebuie să-l văd pe unul dintre preoți pentru a-i înmîna 
această listă. Vreau să ştiu dacă îl mulţumeşte şi dacă mai are 
nevoie de altceva. 

— Aşteptaţi la postul de pază! Va veni cineva să vă caute. 

Nici de această dată Gergu nu va descoperi Abydos-ul. Su- 
pravegheat de doi zbiri cu care nici măcar nu încercă să intre în 
vorbă, Gergu dormita. 

Dacă nu se va întilni cu acelaşi preot, călătoria aceasta fusese 
zadarnică. Deoarece Gergu nu ştia nimic despre ierarhia confre- 
riei, se temea că şi ceilalți preoţi nu se deosebeau de primul. 

În acest caz, nu mai putea spera la nimic şi dezamăgirea va 
fi amară, căci dacă o aşezare era atit de bine păzită însemna că 
adăposteşte comori nepreţuite! Gergu se învinui că nu se gin- 
dise la toate acestea mai de mult. Abydos nu era, oare, centrul 
spiritual al Egiptului, locul sacru de unde faraonul îşi trăgea în- 
treaga sa putere? Sesostris n-ar fi pus în mişcare o asemenea 
desfăşurare de forţe fără un motiv întemeiat. Aici se petrecea 
ceva de mare însemnătate şi cîinele credincios al lui Medes so- 
cotea că-l va descoperi, dacă norocul va continua să-l ajute. 

— Urmaţi-ne, îi ordonă un alt ofiţer, însoţit de patru arcași. 

ÎI conduseră pe Gergu în aceeaşi încăpere unde fusese şi 
data trecută. 

Nerâbdător, Gergu se plimbă încoace şi încolo, pînă cînd 
uşa se deschise. 

Era acelaşi preot! 

— Sînt bucuros să vă revăd, îi zise Gergu, surizînd. 

— Şi eu, de asemenea. 

— Aceasta e lista mărfurilor pe care mi le-aţi cerut. Vă sint 
pe plac? 

Preotul citi lista cu atenţie. 

— Sinteţi un om priceput pe care te poţi bizui. 

— Cei din Abydos nu trebuie să ducă lipsă de nimic. Aceasta 
este porunca. De ce mai aveţi trebuinţă în săptăminile următoare? 

— Am să vă dau o nouă listă. 

Preotul îi înmină o tăbliță. În privirea sa, se zărea aceeaşi 
licărire pe care o aştepta atit de mult Gergu. 

— Putem vorbi liniștiți în această încăpere? întrebă, în 
şoaptă, Gergu. 

— Vreţi să spuneţi... la adăpost de urechi curioase? Cred că 
da. De ce îmi puneţi această întrebare? 

Încordat, Gergu trebuia să evite greşelile care ar fi înde- 
părtat prada. 

— În afară de legăturile noastre de acum, am putea avea şi altele. 

— Ce fel? 

Gergu obținuse prima victorie! Preotul părea interesat. 

— Faptul că sînt însărcinat cu cercetarea hambarelor îmi în- 
găduie să-mi depăşesc puţin îndatoririle şi să-mi rotunjesc cişti- 
gurile. Trebuie să fiu atent şi tăcut, bineînțeles, dar e păcat să-mi 
lipsească ambiția. Abydos nu e doar un centru spiritual, e şi un 
mic oraş care are nevoie de bunăstare pentru a îngădui confre- 
riilor să muncească în linişte. De ce cîștigul să fie lăsat deoparte? 
De ce un preot, oricît de devotat ar fi cultului lui Osiris, n-ar 
avea dreptul să se îmbogăţească? 

Un lung moment de tăcere urmă acestor întrebări. Preotul îl 
privea pe Gergu cu toată atenţia. 

— În ceea ce-i priveşte pe preoții temporari, rosti el, în cele 
din urmă, nu există nici o oprelişte. Situaţia preoţilor perma- 
nenţi, ca mine, este cu totul alta, pentru că noi nu ieșim nicio- 
dată din Abydos. 

— Eu, însă, pot să vin şi să plec. Dacă vom deveni prieteni, 
viitorul vi se va schimba pe de-a-ntregul. 

— Ce propuneţi, mai precis? 

— Sînt convins că Abydos-ul ascunde comori. 

— Toată lumea ştie asta. 

— Da, dar care sînt? Preoţii le cunosc. 

— Sînt supus jurămiîntului. 

— Un secret se poate cumpăra. Sînt, de asemenea, convins 
că aveţi multe de vînzare. 

— Cum vă puteţi închipui că îmi voi trăda confreria? 

— Cine vorbeşte de trădare? Abydos-ul mă interesează mai 
mult decit orice, iar dumneavoastră doriţi să vă îmbogâţiţi. E 
vorba deci de un schimb. Ajutaţi-mă şi vă voi ajuta! Ce poate fi 
mai simplu decit atit? 

— Ce poate fi mai încurcat şi mai primejdios?! Mai întîi, 
pentru cine şi cu cine lucraţi? Mă îndoiesc că adevăratul vostru 

stăpin e Marele Trezorier Senankh, unul dintre credincioşii fa- 
raonului Sesostris. 

— Îndoielile sînt îndreptăţite. 

— Atunci, cine e acea persoană? 

— E puţin cam prea devreme ca să vă dezvălui această taină. 
Mai întîi, să ne cunoaştem, să ne dovedim buna-credinţă şi så 
ajungem să avem încredere unul în celălalt. Mă voi întoarce şi 
vom continua jocul cererii şi al aducerii de mărfuri. Gindiţi-va 
la mijloacele de a vă îmbogăţi fără să părăsiţi Abydos-ul şi vom 
vedea dacă planurile noastre pot prinde viaţă. 


35. 


Pe cînd îşi făcea ordine în odaie, Iker avu o viziune. 

Era ea. 

Îi vorbea, dar el nu-i înțelegea cuvintele. Apoi dispăru la fel 
de brusc precum se ivise. 

Această apariţie îl buimăci pe tînăr pentru mult timp. Ce în- 
semna, oare, dacă nu faptul că ea îşi amintea de existenţa lui şi 
gîndurile lor se întilneau? Totuşi, era limpede că visa cu ochii 
deschişi şi vocea, obişnuită să poruncească, a lui Heremsaf îl 
trezi pe Iker la realitate. 

— După ce îţi termini treburile, să vii în camera mea de lucru. 

Tînărul termină de făcut curăţenia după o muncă atentă și 
migăloasă. Dat fiind că nu primise nici un reproş de la instala- 
rea sa aici referitor la acest lucru, se putea înţelege că stăpînul 
casei era mulțumit. 

Iker străbătu un culoar zugrăvit în alb şi ciocâni la uşa din 
lemn de sicomor: 

— Intră şi închide uşa în urma ta! 

Încăperea era spațioasă, ferestrele nu lăsau să treacă decit 
atita lumină cît trebuia şi o ordine desăviîrşită domnea pe rafturi. 
Faţa lui Heremsaf era la fel de aspră ca de obicei. 

— Prepăteşte-te să te muţi, băiete! 

— Găsiţi... găsiţi că nu e destul de îngrijită camera mea? 

— Dimpotrivă, eşti un exemplu în această privinţă! Iar înţe- 
lepciunea şi seriozitatea ta nu încetează să mă uimească. 

— Atunci... 

— Vei căpăta o slujbă mai bună. Primarul este deosebit 
de mulţumit de munca ta şi îţi acordă un loc printre scribii de 
frunte. De aceea, vei primi propria locuinţă şi un servitor. În 
schimb, răspunderea şi sarcinile pe care le vei avea de îndepli- 
nit vor spori. 

— Ce slujbă voi avea? 

— Deocamdată, vei duce la bun sfîrșit inventarul pe care l-ai 
început cu atita iscusințţă. Apoi, vei împărți tu însuţi obiecte ce 
pot fi reparate. După aceea, te vei ocupa de refacerea clădirilor. 
O echipă de meşteri va fi pusă la dispoziţia ta şi vei conduce lu- 
crările după cum crezi de cuviinţă. Bineînţeles, primarul aş- 
teaptă să vadă cît mai repede rezultatele. Cu toate acestea, eu îţi 
dau o zi de odihnă. 


Iker şi Vînt-de-Miazânoapte se plimbaseră prin Kahun, ca 
să descopere fiecare cotlon al acestui oraş construit după pro- 
porţiile divine. Zidul înconjurător dădea senzaţia de siguranţă, 
întărită şi de rondurile dese ale gărzilor oraşului. Datorită celor 
care măturau şi stringeau gunoiul, artera principală şi străzile 
erau de-o curăţenie desăvirşită. Începînd cu cea mai mare casă, 
a primarului, şi pînă la cea mai modestă dintre cele două sute 
ale cartierului vestic, Kahun se putea lăuda cu înfăţişarea lui: 
nici o faţadă nu era coşcovită, nici un oblon nu avea vopseaua 
căzută, uşile erau reparate, grădinile bine întreţinute, iar cana- 
lele — îngrijite într-un mod desăvirşit. Apa nu lipsea nimănui şi 
regulile de igienă erau respectate cu stricteţe. Oraşul se mindrea 
cu numele său sacru, „Sesostris este mulțumit“. 

Impărțirea muncilor era la fel de precisă. Preoţii templelor nu 
întîrziau de la împlinirea ritualurilor şi a sarcinilor, brutarii şi 
berarii primeau cantităţile de grîu necesare producerii pîinii şi berii, 
iar măcelarii — carnea pe care doctorii o controlau mai înainte, 
bărbierii ambulanți îşi practicau meseria în aer liber, împletitorii 

de coşuri şi sandale îşi etalau mărfurile alături de vinzătorii de 
fructe şi legume. La Kahun, nimeni nu se putea plînge de lipsuri. 

Iker se opri în faţa unui meșter de jucării din lemn. Păpuşi 
cu perucă ale căror miini şi picioare se mişcau, hipopotami, cro- 
codili, maimuțe, porci stăteau înşiraţi pe tarabă. Toate erau 
foarte frumoase! Un obiect îi atrase atenţia, o corabie de o cali- 
tate deosebită. 

Şi ar fi putut jura că este făcută după modelul Fulgerului. 

— Jucăriile dumneavoastră sint minunate, îi spuse el meşterului. 

— Părinţii le apreciază la fel de mult ca şi copiii lor. Eşti 
deja tată? 

— Nu încă, dar mi-ar plăcea să dăruiesc această corabie cuiva. 

— Este singura pe care n-am făcut-o eu însumi, şi este şi cea 
mai scumpâ. O mică bijuterie! 

— Cine a creat-o? 

— Un dulgher care nu se mai ocupă acum de meşteşugul lui. 
Cel mai bun din Kahun, după spusele tovarâşilor săi. L-au po- 
reclit Rindea, atît de mult însemna pentru el această meserie. 

— Dacă trăieşte încă aici, aş vrea să-l felicit. 

— E simplu, locuieşte într-o casă mică din cartierul de apus. 

Negustorul îi dădu lui Iker informaţii precise. 

— Cum vrei să te plătesc, în natură sau în ore de muncă? Sint 
scrib şi pot să întocmesc orice fel de act. 

— Ai nimerit bine, tocmai voiam să scriu familiei mele care 
trăieşte în Deltă. Zece scrisori îţi convin? 

— Corabia este atit de reuşită că-ţi voi scrie douăsprezece. 


O servitoare mătura pragul casei cu multă rîvnă. 
— Aş putea să-l vad pe Rindea? întrebă Iker. 

— Rindea e bolnav. 

— ÎI caut pentru o treabă importantă. 

— Sper, cel puţin, că nu vrei să-i aduci necazuri. 

— Sînt scrib şi vreau să-l felicit pentru talentul său! 
Servitoarea ridică din umeri. 

— Bine, scoate-ţi sandalele, spală-te pe picioare, şterge-te şi 
nu murdări nimic! N-o să vin să fac curat aici de două ori pe zi! 

Iker se supuse întocmai poruncilor, apoi pâşi în casa a cărei 
primă încăpere era rezervată cultului strămoşilor. 

Rindea se păsea în cea de-a doua, care semâna mult cu un ate- 
lier, cu bucăţi de lemn, unelte şi o masă de timplărie. Dar bătrînul 
nu mai lucra. Cu părul neîngrijit, cu spatele încovoiat şi burta um- 
flată, era aşezat pe un scaun cu spătar înalt şi ţinea în mînă un bur- 
ghiu pe minerul căruia îşi sprijinea bărbia. Privea fix un ferăstrău 
Şi o teslă cu coada scurtă, folosită la şlefuirea scindurilor. 

— Sînt scribul Iker şi doresc să vă vorbesc. 

— Mai bine să uităm trecutul, fiule! Priveşte ce-am ajuns eu, 
care eram cel mai sprinten şi neobosit de pe tot şantierul! Nu mai 
îndrăznesc nici să ies din casă! Bătrîneţea e o mare nenorocire! 

— Meşteriţi încă jucării, ca această corabie. 

Rindea îi aruncă o privire neatentă. 

— O îndeletnicire de om neputincios. Aproape că mi-e ruşine! 

— Greşiţi, este nemaipomenită! 

— Unde ai găsit-o? 

— La un negustor. 

— Sînt nevoit să mă mulțumesc și cu atit. Îmi ajunge pentru 
mîncare, dar nici mintea, nici mîinile mele nu suportă această 
decădere. 

— Aţi muncit pe un şantier de corăbii? 

Întrebarea îl indignă pe bătrîn. 

— Cum îndrăzneşti să te îndoieşti? Orice dulgher adevărat 
trebuie să treacă neapărat pe acolo. 

— Atunci înseamnă că aţi luat parte la construirea multor 
corăbii. 

— Mari, mici, de mărfuri... Cînd întimpinau greutăţi de ne- 
trecut, pe mine mă chemau toți. 

Iker îi arătă jucăria. 

— Pe aceasta aţi făcut-o după modelul uneia pe care aţi 
văzut-o înălțindu-se? 

Rindea pipăi obiectul. 

— Bineînţeles! O corabie mare şi minunata, care să plutească 
şi pe mare, nu numai pe Nil. Era atit de solidă, încît putea să re- 
ziste multor furtuni. 

— Vă amintiţi numele ei? 

— Fulgerul. 

Tînărul scrib îşi înfrînă bucuria. În sfirşit, o urmă demnă de 
atenţie! 

— Fulgerul, repetă Rindea. A fost ultima la a cărei con- 
strucţie am luat parte. 

— L-aţi întîlnit pe căpitan sau echipajul? 

Bătrinul clătină din cap în semn că nu. 

— Le cunoaşteţi numele, cel puţin? 

— Deloc şi nici nu mă interesa. Ceea ce urmăream eu era să 
obţin un înveliş atit de trainic, încît să înfrunte orice. 

— Ştiţi ce s-a întîmplat cu ea? 

— Nicidecum. 

— Nu aţi auzit vorbindu-se despre ținta călătoriei, Ţara Punt? 

— Aceasta nu există decit în închipuirea celor care spun poveşti, 
fiule! Nici măcar Fulgerul n-ar fi fost în stare să ajungă acolo! 

— Cine era stăpinul ei? 

Bătrinul se miră: 

— Faraonul, bineînţeles! A cui vrei tu să fie o asemenea 
corabie? 

— Numele de Ochi-de-Ţestoasă şi Cuţit-Tăios vă spun ceva? 

— Nu i-am întîlnit niciodată pe aceşti oameni. Nu locuiesc 
nici în Kahun, nici în împrejurimi. Dar spune-mi, fiule, ce-i cu 
atitea întrebări? 

— I-am cunoscut pe corăbierii Fulgerului şi mi-ar fi plăcut 
să aflu ce s-a întimplat cu ei. 

— E de ajuns să cercetezi arhivele. Mi-a venit în minte un 
amănunt. Ultima mea muncă n-am îndeplinit-o pe un şantier de 
corăbii, ci chiar aici. Era vorba de un cufăr din lemn de salcîm 
pe cit de frumos, pe atit de rezistent. Cumpărătorul îmi făcuse o 

comandă foarte precisă, mi-am dat toată osteneala să-i respect 
cererile. Un obiect de o asemenea lucrătură nu putea să fie sor- 
tit decit unui templu! Totuşi, cînd omul a venit s-o ia, mi-a des- 
tăinuit că îi trebuia pentru o călătorie lungă. M-am gindit la 
Fulgerul, dar m-am înşelat, fără îndoială. 

— Cine era acest om? 

— Un necunoscut aflat în trecere pe aici. Deoarece m-a plătit 
cu generozitate înainte de terminarea lucrării, nu am cerut alte 
lămuriri. 

— L-aţi putea recunoaşte? 

— Nu, vederea îmi slăbeşte de la o zi la alta. Era înalt, cred. 

— Ar fi mai bine să nu pomeniţi nimănui despre discuţia 
noastră, îi sugeră Iker. 

— De ce? 

— Bănuiţi că Fulgerul a fost amestecat în... 

— Nu vreau să bănuiesc nimic şi nu vreau să mai aud nimic! 
Mă îndoiesc că întrebările tale sînt nevinovate. Sînt bătrîn şi do- 
resc să mor liniştit. Pleacă din casa mea şi nu te mai întoarce ni- 
ciodată! De acum înainte, vei găsi uşa închisă! 

Iker nu insistă, dar îşi promise să-i mai pună dulgherului şi alte 
întrebări cu următoarea ocazie. Mai avea multe de aflat de la el. 


Iscoada libanezului îl pîndise pe Iker ca să vadă dacă acesta 
va încerca să ia legătura cu bătrinul meşter din cale-afară de vor- 
băreţ. La început, se gindise că nu exista nici un pericol, căci 
cine l-ar fi putut îndrepta pe tînărul scrib pe această cale? 

Dar acum era nevoit să recunoască un fapt evident: Iker nu 
se dusese la Rindea fără o pricină anume. 

Oricît părea de îndoielnică, stăpinul său ar fi trebuit să ţină 
seama de această posibilitate, astfel ca iscoada sa să ştie cum să 
acţioneze. 


56. 


— Nu e nimeni pe Nil, remarcă generalul Nesmontu, 
neîncrezător. 

În apropiere de Kis, capitala celei de-a paisprezecea provin- 
cii a Egiptului de Sus, flotila lui Sesostris se aştepta la un atac 
în loc de o primire călduroasă. Dar vasele de luptă ale căpete- 
niei locale, Ukh, rămaseră la mal şi faraonul cobori fără să în- 
tîmpine cea mai mică rezistenţă. 

— Cu siguranţă, e o capcană, socoti Sehotep. Lăsaţi-mă să 
plec în cercetare, Luminăţia Voastră! 

Pe chei, nu se vedea nici un soldat. Locul părea pustiu. 

— Ideea purtătorului Sigiliului este minunată, aprobă Sobek 
Pazitorul. Îi voi da o escortă. 

— Cine ar respecta un rege fricos? Urmaţi-mă! 

Sesostris păşea în frunte. Sobek nu înceta să privească isco- 
ditor prin împrejurimi, încercînd să ghicească de unde ar putea 
să fie atacați. 

Pînă la intrarea în oraş, nu se întîmplă nimic. 

Pe străzi, nu se vedea picior de om. Uşile şi obloanele 
erau închise. 

— Ce nenorocire s-a abătut peste acest oraş? întrebă Sehotep, 
îngrijorat. 

În cele din urmă, regele îi zări pe primii locuitori. 

Nemişcaţi, cu capul pe genunchi, păreau copleșiți de dispe- 
rare, incapabili să reacționeze. 

În preajma palatului, pămîntul era acoperit de arme. Tru- 
pele guvematorului îşi abandonaseră arcurile, săgețile, lâncile 
şi spadele. 

În fața porţii principale, un ofiţer privea în gol. 

— Ce se petrece aici? îl întrebă Sobek. 

Ofiţerul îşi ridică ochii înroşiţi de atita plins: 

— Guvernatorul nostru tocmai a murit. 

— A avut loc o răzmeriţă împotriva lui? 

~ Nu, bineînţeles că nu! Cine ar fi îndrăznit să se răscoale îm- 
potriva stăpinului Ukh? A murit pentru că şarpele sacru al provin- 
ciei sale a pierit, vasul său sacru a fost spart, ogoarele sînt uscate, 
iar turmele — bolnave... Şi toate acestea s-au întimplat pentru că 
simbolul nostru protector nu-şi mai îndeplineşte funcţia. 

Sesostris se îndreptă spre templul dedicat lui Hathor. Oame- 
nii de rind şi soldaţii se strînseseră cu toţii în preajma lui, pîn- 
dind un semn care să le redea speranţa. 

— Slăviţi-l pe faraon! strigă Nesmontu. El singur poate pune 
capăt suferințelor voastre. 

Toţi se întoarseră spre uriașul bărbat. Un preot veni în fuga 
mare spre el şi i se închină: 

— Luminăţia Voastră, răzvrătirea noastră a fost aspru pedep- 
sită. Cruţaţi-ne vieţile, vă implor! 

— Nimeni să nu se teamă de nimic. 

Surisul reveni pe buzele cîtorva locuitori ai Kis-ului. Dacă 
faraonul accepta să-i protejeze, răul va fi îndepărtat. 

— Veniţi să vă arăt întregul dezastru, Luminăţia Voastră! 

Sesostris îl urmă pe preot în interiorul templului. Într-o ca- 
pelă era păstrat obiectul cel mai sacru al provinciei, un papirus 
din care ieşeau două pene ce încadrau un disc solar, păzit de-o 
parte şi de alta de două cobre. 

O privire îi fu de ajuns faraonului, ca să înţeleagă întreaga 
nenorocire. 

Papirusul se veştejise, discul îşi pierduse strălucirea, ochii şer- 
pilor nu mai luceau. În acest simbol, ce purta numele de ukh, ace- 
lași ca al guvernatorului provinciei, energia era aproape stinsă. 

— Vom pieri cu toţii, anunţă, sumbru, preotul. Locul acesta 
e blestemat! 

— Linişteşte-te! îi porunci regele. 

Doar cele două pene mai păstrau puţină vigoare. Întruchi- 
pāri ale aerului luminos care se mişcă prin univers şi face să în- 
colţească seminţele vieţii, ele ofereau o ultimă posibilitate de 
supravieţuire. 

— Boala roade salcimul şi iată aici una dintre urmarile ei! ob- 
servă regele. Îndreptaţi-vă gîndurile asupra discului soarelui, 
trăiţi fiecare dintre cuvintele pe care le voi rosti, faceți să renască 
puterea, impărtăşind cu toţii Cuvîntul! 

Sehotep, Nesmontu şi Sobek îşi uniră vocea cu a regelui, ca 
să formeze o fiinţă a cunoaşterii. 

Vocea lui Sesostris se înălţă, recitînd un imn către soarele 
ce răsare: 

— Arată-te în regiunea luminii, înseninează Cele Doua Re- 
gate! Alungă întunericul, renaşte în fiecare zi, ascultă vocea ce- 
lui care-ţi rosteşte numele! Eşti singurul şi vei rămîne singurul. 
Uneşte-te cu simbolul tău! El îţi dezvăluie adevărata faţă fără să 
te trădeze. Făureşte ce e jos şi ce e sus. Flacără trăind înăuntrul 
ochiului său, fii întemeietorul, pătrunde în sanctuarul tău! 

Puțin cîte puţin, papirusul reînverzi. Apoi, ochii cobrelor se 
înroşiră ca jăraticul. În cele din urmă, discul îşi recăpătă strălu- 
cirea, luminînd capela. 

— Du-te să-i cauţi pe preoţi! îi porunci monarhul generalu- 
lui Nesmontu. 

Cînd văzură simbolul revenit la viaţă, sacerdoţii se înclinară 
în faţa regelui şi începură să-l proslăvească. 

— Terminaţi cu trăncăneala! le-o reteză Sesostris. Ritualurile 
n-au fost celebrate corect şi ar fi trebuit să plătiţi din greu. În loc 
să vă plîngeţi de milă, îndepliniţi cu grijă ritualurile din zori, de 
la miezul zilei şi de la asfinţit. La cel mai mic semn de îngrijo- 
rare, daţi-mi de ştire! De acum înainte, această provincie apar- 
ţine faraonului. 

La ieşirea din templu, Sesostris fu întimpinat cu urale de 
populaţie. Dar brusc, veselia încetă şi oamenii se îndepărtară. 

Apărură vreo treizeci de soldaţi, ţinînd de zgărzi cîini fio- 
roşi. Ei alcătuiau trupa de elită a defunctului Ukh şi coman- 
dantul lor nu părea să aibă cele mai bune intenţii. 

— Noi nu sîntem pregătiţi să ne plecăm frunţile! Această pro- 
vincie era liberă şi tot aşa va rămîne. 

— Încetează cu prostiile! interveni Nesmontu. Luminăţia 
Sa tocmai a salvat-o de la pieire. De acum înainte, ea îi va da 
ascultare! 

— Nu avem nevoie de o putere venită din afară! se încăpă- 
țină comandantul. Mă proclam noul guvernator al provinciei şi-l 
voi goni pe orice străin de pe pămînturile mele. 

— Răzvrâtirea împotriva faraonului duce la moarte, îi reaminti 
Sesostris. Voi uita nebunia ta trecătoare, dar supune-mi-te acum! 

— Dacă mai înaintați un pas, dau drumul cîinilor, 

— Nu faceţi imprudente, îl sfătui Sehotep pe monarh. Nu 
sîntem destui ca să le ţinem piept. Să ne întoarcem în templu! 

Sesostris pâşi înainte. 

Comandantul şi oamenii săi sloboziră cîinii care se năpus- 
tiră spre rege. 

Sobek vru să se aşeze în faţa suveranului, dar, cu un gest 
scurt, acesta îl opri. 

Cînd ajunseră la mai puţin de un metru de pradă, ciinii în- 
cepură să se agite, se învîrtiră, îşi arătară colții, lătrară furioşi, 
apoi se potoliră. Nu mai formau acum decît o haită paşnică, al 
cărei şef veni să cerşească mîngîierea regelui înainte de a se 
culca la picioarele lui. 

— Aceste animale ştiu cine sînt. Tu, comandant nedemn, nu 
meriţi să le dai ordine! 

Îngrozit, ofițerul încercă să fugă. Doi dintre soldaţii săi îi 
zdrobiră capul cu lovituri de baston. 

Pe cînd aclamaţiile începură iar, Sesostris se gîndi la lupta 
pe care o avea de purtat. De soarta Salcîmului atîrna cea a între- 
gului Egipt şi trebuia să se aştepte la noi dezastre. 

De un singur lucru era convins pe deplin: nu Ukh era cel 
care aruncase blestemul asupra Arborelui lui Osiris. Nu mai ră- 
mineau decit doi suspecți: Djehuty, stăpînul provinciei lepure- 
lui, şi Khnum-Hotep, cel al provinciei Gazelei. 


O mică încăpere pentru cultul strămoşilor, o sală de primire 
modestă, un dormitor, o cameră de baie, o bucătărie, o pivniţă 
şi o terasă; casa destinată lui Iker nu era un palat, dar va fi plă- 
cut să locuiască în ea. Spoită cu var de curînd, avea puţină mo- 
bilă. Din fericire, un grajd din apropiere nu adăpostea decit o 
bătrină măgăriţă cu care Vînt-de-Miazănoapte se împăcă ime- 
diat de minune. 

Dat fiind că avea puţine lucruri, scribului nu-i luă mult timp 
să se instaleze. Tocmai cînd termina de aranjat, un bărbat amă- 
rit ciocăni la uşa sa. 

Cu părul lung, ras prost, puţin adus de spate, slăbănog, avea 
o înfăţişare jalnică. 

— Sînt servitorul care v-a fost dat de primărie. Voi veni de 
două ori pe săptămînă cîte două ore. 

În prima clipă, Iker avu chef să-l trimită înapoi şi să se des- 
curce singur. Dar această persoană nu-i era necunoscută. 

— Nu, e de necrezut... Tu eşti Sekari? 

— A... Da, eu sînt. 

— Nu mă recunoşti? 

Sărmanul om îndrăzni să-şi privească stăpînul. 

— Iker... Eşti aşa bine îmbrăcat! 

— Ce-ai păţit? 

— Obişnuitele necazuri. Acum îmi merge mai bine. Mă pri- 
meşti în slujba ta? 

— Ca să fiu sincer, mă simt puţin stinjenit! 

— Primăria plăteşte. În ceea ce mă priveşte, nu mă descurc 
prea rău. Fac curat în zece case şi cite o reparaţie pe ici, pe colo. 

— Unde stai? 

— Într-o colibă dintr-o grâdină, pe care o îngrijesc, avind, în 
schimb, dreptul să adun legume. 

— Intră så bem ceva împreună! 

Cei doi vechi tovarăşi îşi amintiră aventurile lor din minele 
de la Sinai, dar Iker nu dădu amănunte despre ce i se întimplase 
de la despărțirea lor. 

— lată-te acum printre scribii de frunte, observă Sekari, cu o 
frumoasă carieră în faţă. 

— Nu te încrede în aparenţe! 

— Ai necazuri? 

— O să stăm de vorbă mai tîrziu. Aranjează casa după voia 
inimii, căci va fi şi a ta. Dar acum, iartă-mă, mă aşteaptă o mul- 
time de treburi. 


Doar muncind cu încrîncenare, Iker reuşi să se liniştească. 
Avea acum dovada că era adevarat, că Fulgerul fusese constru- 
itå de o echipă de meşteri din Kahun şi că această corabie nu 
putea să aparţină decit faraonului Sesostris. 

Nimeni nu voia să creadă în existenţa misterioasei Ţări 
Punt, dar tinărul cunoştea destinaţia vasului la bordul câruia ar 
fi trebuit să piară. 

Iker se duse din nou la Rindea. De data aceasta, era hotărit 
să-i povestească tot. 

Uşa casei era închisă. 

Scribul bătu, dar nimeni nu răspunse. O vecină îl luă la în- 
trebări: 

— Ce vrei? 

— Aş dori să vorbesc cu Rindea. 

— Nu mai e nici o şansă, bietul meu băiat! A murit noaptea 
trecută. Faci parte din familie? 

— Nu, dar ne cunoşteam şi aveam să-i cer unele lămuriri. 

— Zgircitul acesta bătrin nu va mai vorbi cu nimeni! În vre- 
mea din urmă, povestea tot ce-i trecea prin cap. 

— Din ce cauză a murit? 

— De bătrineţe, bineînţeles! Îl dureau plăminii, rinichii, 
inima... Era pe de-a-ntregul bolnav. Dar nu are de ce så se 
plingă, n-a suferit prea mult. 

— ÎI vedeaţi des? 

— Cît mai rar cu putinţă, ca şi ceilalți vecini. Ne obosea cu 
poveştile lui de dulgher şi se supăra repede. Dacă nu-l ascultai 
cu atenţie, devenea arţăgos. 

— Gărzile oraşului n-au trecut pe la el, chiar înainte să moară? 

— Gărzile? Dar ce-a făcut bătrinul? 

— Nimic, nimic... Era doar o întrebare. 

Vecina îl privi cu subinţeles. 

— Aşadar, era amestecat în ceva necurat! N-oi fi aparţinînd 
şi tu gărzilor? 

— Nu, îi eram doar prieten. 

— Eşti prea tînăr ca să fii prietenul lui Rindea! 

Iker bătu în retragere. l-ar fi plăcut să intre în casă şi să sco- 
tocească, dar ce folos? Scribul nu credea că bătrînul murise de 
moarte bună. Şi ucigaşii făcuseră să dispară, în mod sigur, orice 
semn care l-ar fi pus pe urmele lor. Cine putea să acţioneze fără 
teamă de pedeapsă, dacă nu gărzile supuse unor ordine şi sigure 
că nu vor avea niciodată motive de nelinişte? Primarul trebuia 
să fie la curent. Şi deasupra primarului, un ministru. Şi deasu- 
pra ministrului, protectorul oraşului Kahun, faraonul Sesostris. 

Iker dorea să cunoască adevărul şi să facă dreptate. Datorită 
minerului cuţitului, avea dovada existenţei Fulgerului. Dar prin- 
cipalul său martor dispăruse şi judecătorii i-ar răspunde că acest 
biet obiect nu era de ajuns ca să se înceapă cercetările. 

Arhivele din Kahun! Acolo şi numai acolo se găseau actele 
şi dovezile hotăritoare. 

La intrarea în clădire, erau doi paznici. 

— Numele şi funcția? 

— Iker, scrib. 

— Ai permis scris ca să pătrunzi în aceste încăperi? 

— Vreau doar să-l văd pe Păstrător. 

— Aşteaptă puţin! 

Înaltul demnitar acceptă să-l primească pe Iker al cărui re- 
nume nu înceta să sporească. Reţinut şi bânuitor, Păstrătorul se 
arăta totuşi amabil. 

— Ce doreşti, Iker? 

— E o problemă deosebită. Am o misiune... să zicem secretă. 

— Pot să înţeleg aşa ceva, dar îmi trebuie mai multe informaţii. 

— Mai-marele meu, Heremsaf, m-a trimis să consult arhivele 
privitoare la şantierele în care se construiesc corăbii. Ar vrea să 
verifice un amânunt. 

— De ce n-a venit el însuşi? 

— Tocmai pentru câ e secret. Prezenţa mea aici nu va mira 
pe nimeni, pe cînd a sa... 

Pâstrătorul păru convins. Nu era prima oară cînd se confrunta 
cu astfel de cazuri în care era important să nu rămînă urme. 

— Înţeleg, înţeleg... Dar aş prefera să am un cuvint scris din 
partea lui Heremsat. 

— Poate nu e neapărat necesar şi... 

— Pentru arhivele mele este! Întoarce-te cu acest cuvînt Şi îţi 
voi uşura munca! 


— De cine îţi baţi tu joc, Iker şi ce se ascunde aici? îl luă la 
întrebări Heremsaf, pradă unei furii stăpinite. Păstrătorul Arhi- 
velor de Stat tocmai m-a prevenit că ai îndrăznit să te foloseşti 
de numele meu pentru o cercetare pe furiş! Tocmai tu, în care 
am avut atîta încredere! 

— Îmi veţi da un permis care să respecte legea? 

Heremsaf îl străpunse cu privirea. 

— Nu crezi că e timpul să-mi spui, în sfîrşit, adevărul? 

— Vă pun aceeaşi întrebare. 

— Mergi prea departe, Iker! Nu eu sînt cel care a încercat să 
se strecoare în arhive! 

— Dar mi-ai ordonat să sortez obiectele îngrămădite în ve- 
chile magazii, insistînd să nu-mi scape nici unul! 

— Da! Şi ce-i cu asta? 

— Nu vă gîndeaţi la un miner de cuţit pe care era gravat nu- 
mele unei corăbii? 

Heremsaf păru surprins. 

— Principalul şantier de corăbii al regiunii nu se află în grija 
voastră? continuă Iker. 

— Aici te înşeli! Şeful de echipă din Fayyum se ocupă de el. 

— Dar în privinţa minerului nu må înşel? 

— Ce cauţi, mai precis? 

— Pe Maat, bineînţeles. 

— Nu minţindu-l pe Păstrător o vei găsi! 

— Dacă nu vă simţiţi vinovat de nimic, permiteţi-mi să cer- 
cetez arhivele! 

— Nu e atît de simplu şi eu nu am întreaga putere. Arhiva e 
împărţită pe bucăţi şi doar primarul îţi poate da voie să intri peste 
tot. Ascultă, Iker, eşti în plină ascensiune, dar nu ai mulți prieteni! 
Precizia şi iscusinţa pe care le-ai dovedit sînt în favoarea ta, to- 
tuşi calitatea muncii nu ajunge, doar ea, ca să-ţi asigure o carieră 
strălucită. Nu te poţi lipsi de sprijinul meu şi eu o să ţi-l ofer 
pentru că am încredere în viitorul tău. Accept să uităm acest mo- 
ment de rătăcire, cu condiţia să nu se mai repete. Ne-am înţeles? 

— Nu, nu ne-am înţeles! Nu o carieră strălucită vreau, ci doar 
adevărul şi dreptatea! Oricît m-ar costa, nu voi renunţa la 
această Căutare. Refuz să cred că totul este putred în această 
țară. Dacă nu, înseamnă că Maat a părăsit-o! Şi, în această situ- 
aţie, de ce să trăiesc mai departe aici? 

Şi fără să fie poftit, Iker părăsi camera de lucru a lui Heremsaf. 

Îndrumâîndu-l către primar, cu siguranţă, complicele uciga- 
şilor dulgherului, mai-marele său îşi dovedise vinovăția. Dar de 
ce Heremsaf îl trimisese totuşi pe urma cuţitului? Purtindu-se 
astfel, îl ajutase. Refuzîndu-i permisul pentru consultarea arhi- 
velor, îl impiedica să înainteze. Cum se explicau aceste atitudini 
contrare? Fără îndoială, Heremsaf, credincios prieten al prima- 
rului, nu ştia de existenţa modestului obiect ce purta pe el nu- 
mele Fulgerului. 

Iker era sigur că va fi destituit din toate funcţiile şi alungat 
din Kahun. 

Totuşi, va reveni aici şi va reuşi să obțină actele de care avea 
nevoie. Conştient că sarcina se anunţa cu neputinţă de împlinit, 
tînărul mergea la întîmplare pe străzile oraşului. 

— Pari supărat, murmură vocea dulce a frumoasei Bina. 

— Întimpin greutăţi în slujba mea! 

— Nici nu m-ai observat! N-ar trebui să te mai învese- 
leşti puţin? 

— Nu am poftă să mă distrez. 

— Atunci să stăm de vorbă! Am găsit un loc liniştit, o casă 
goală, chiar în spatele celei în care muncesc. Ne întîlnim acolo 
după apusul soarelui. Îţi va face bine puţină sporovaâială! 


27. 


În apropierea capitalei provinciei lepurelui, priveliştile erau 
luminoase şi încîntătoare. Totul aici îmbia la odihnă, medita- 
tie şi pace. 

Însă la bordul vasului lui Sesostris, oamenii nu se gindeau 
decit la înfruntarea cu temutul Djehuty. Veştile pe care tocmai 
le primise generalul Nesmontu nu erau deloc îmbucurătoare. 

— Guvernatorul provinciei dispune de o mică armată, bine 
plătită şi alcătuită din războinici adevăraţi, îi dezvălui el farao- 
nului. Mai mult decît atît, Djehuty are faima unui strateg iscusit. 

— În această situaţie, nu va respinge tratativele! îşi dădu cu 
părerea Sehotep. Cînd Djehuty va afla despre supunerea guver- 
natorilor de provincie renumiţi pentru înverşunarea lor, va înţe- 
lege că lupta nu are rost. Mă ofer drept mesager. 

— Vom continua la fel ca pînă acum, decise Sesostris. 

Cei trei membri de la Curte, generalul Nesmontu, purtătorul 
Sigiliului Sehotep şi Sobek Pazitorul împârtăşeau acelaşi gind: 
monarhul nu-şi dădea seama de pericol, Djehuty nu era un oare- 
care şi nu va depune armele fără să poarte o bătălie crîncenă. 

Cu toate acestea, calmul faraonului părea de neclintit. Nu se 
asemăna oare cu acel meşter între meşteri, capabil să găsească 
gestul potrivit la momentul potrivit? Cum să nu-i acorzi încre- 
derea acestui uriaş care, de la urcarea pe tronul celor vii, nu 
facuse un singur pas greşit? 

Khemenu, „oraşul lui Ogdoad“, confrerie a opt puteri crea- 
toare, era, în acelaşi timp, capitală a provinciei lepurelui şi aşe- 
zare privilegiată a zeului Thot. Stăpin al hieroglifelor, „cuvintele 
zeului“, el oferea iniţiaţilor posibilitatea de a ajunge la înţelep- 
ciune. Arătîndu-se sub forma comului lunii, simbolul cel mai 
vizibil al morţii şi învierii, zeul sugera nevoia gesturilor hotă- 
rite, care lăsau la o parte indiferența şi îngăduința. Ciocul ibisu- 
lui, pasărea lui Thot, nu căuta, ci găsea. 

— Luminăţia Voastră, interveni Sobek Păzitorul, permiteţi-mi 
să vă însoțesc! 

— Nu va fi nevoie. 

Pe fluviu, nu se zărea nici o corabie de război. Pe chei, nici 
un soldat. 

— De necrezut, murmură Sehotep. Djehuty ne face şi el fa- 
voarea să moară? 

Manevrele de acostare se desfășurară în linişte, ca şi cum 
nici un responsabil al portului din Khemenu nu avea de ce să se 
opună sosirii faraonului. 

La capătul de jos al scării ce cobora de pe vas, stătea un om 
slab, cu faţă aspră, care desfăşură un papirus acoperit de hiero- 
glife aşezate pe coloane. Se vedea, de asemenea, şi un desen, rar 
întîlnit: Osiris şezînd, purtînd pe cap coroana reînvierii şi ţinînd 
în miini Sceptrul Puterii şi Cheia Vieţii. Pe tronul său, era gra- 
vat simbolul milioanelor de ani, iar în jur, cercuri de foc care îi 
împiedicau pe neiniţiaţi să se apropie. 

— Generale Sepi... Din fericire, te-ai întors din Asia teafăr şi 
nevătămat. 

— Sarcina n-a fost uşoară, Luminăţia Voastră, dar m-am fo- 
losit de totala lipsă de organizare a triburilor şi clanurilor. 

— Ar fi fost păcat să te pierdem chiar după intrarea ta în 
Cercul de Aur din Abydos. 

— Datorită acestei iniţieri, viaţa şi moartea sînt atît de dife- 
rite, încît nu mai înfrunt greutăţile în acelaşi fel ca pînă acum. 

Sub privirile uluite ale corâbierilor din flota regală, faraonul 
şi fratele său într-ale spiritului se îmbrăţişară. 

— Care sînt concluziile tale, Sepi? 

— Asia se află sub control. Trupele noastre instalate la 
Sichem au înăbuşit dorinţa de răzvrătire a cananeenilor, care 
acum au parte de dreptate şi mănîncă după poftă. Unii mai pâs- 
trează încă amintirea unui om ciudat, Prevestitorul, dar dispa- 
riţia acestuia pare să fi fost urmată şi de cea a credincioşilor săi. 
Totuşi, să nu fim prea încrezători! Întregul ținut trebuie să ră- 
mînă sub supraveghere severă. Şi mai ales, să nu ne retragem 
trupele, ci să le întărim! Mā tem să nu se ivească o ceată de ne- 
mulţumiţi care să-i ațîte uneori pe locuitori la răscoală. 

— Părerea ta e prețioasă pentru mine, Sepi! Şi acum, spune-mi 
ce se întimplă în această provincie? 

~ M-am întors abia ieri. Pe Djehuty l-am găsit foarte schim- 
bat! E vesel, împăcat cu sine şi se bucură din plin de viaţă. 

— A dat ordin să fiu atacat? 

— Nu chiar. Mi-a destăinuit că v-a pregătit o surpriză şi mi-a 
cerut să vă întîmpin, singur, fără arme şi neinsoţit de soldaţi. 

— Ai reuşit să-l convingi să renunţe la o luptă sîngeroasâ? 

~ Nu sînt sigur de acest lucru, Luminăţia Voastră! De cînd 
sînt în slujba lui, m-am străduit, fără încetare, să-l fac să-şi dea 
seama că poziţia lui e greşită şi nu va trage nici un folos de pe 
urma ei. Aş fi un îngimfat dacă aş crede că am reuşit. 

— De cine ascultă trupele? 

— De el, nu de mine! 

— Bine, atunci să mergem să vedem surpriza. 

Soldaţii şi tinerii înşiraţi de-a lungul drumului ce ducea la 
palatul lui Djehuty se închinau faraonului. 

La fel de mirat ca şi Sesostris, generalul Sepi îl călăuzi pe 
monarh pînă în sala de audienţe. 

Bogat împodobite şi machiate cu pricepere, cele trei fete ale 
lui Djehuty arătară cel mai frumos suris cu putinţă şi se încli- 
nară înaintea suveranului. 

Înfaşurat într-o mantie care-i cobora pînă la câlciie, tatal lor 
se ridică greoi. 

— Luminăţia Voastră să mă ierte, am mari dureri de oase şi 
mi-e frig tot timpul. Dar mi-a rămas destulă sănătate ca să pre- 
zint omagiul provinciei mele regelui Egiptului de Jos şi de Sus. 

Trei lectici îi purtară pe faraon, pe guvernatorul provinciei 
şi pe generalul Sepi pînă la marele templu al lui Thot. În fața lui 
se înălța gigantica statuie. 

— Iată incarnarea Ka-ului Luminăţiei Voastre! zise Djehuty. 
Revărsaţi asupra lui lumina care îi va da viaţă pentru totdeauna! 

Sepi îi oferi lui Sesostris un baston provenit din Abydos şi 
care fusese sfinţit în timpul celebrării misterelor lui Osiris. Re- 
gele îl ridică, îndreptindu-l, pe rînd, spre ochii, nasul, urechile 
şi gura colosului. La fiecare gest al său, o rază de lumină ţişni 
din capătul bastonului. Piatra fu străbătută de vibrații şi fiecare 
simţi că o parte din Ka-ul regal avea să fie prezentă, de acum 
înainte, în oraşul lui Thot. 


Ospăţul fu îmbelşugat: bucate de o fineţe deosebită, servi- 
tori pricepuţi, muzică demnă de Curtea de la Memphis şi tinere 
dansatoare vrednice să execute dansuri neobişnuite. Cea mai 
frumoasă dintre ele schimbă priviri complice cu purtătorul Si- 
giliului, foarte sensibil la farmecele ei. Drept veşmiînt, fata nu 
purta decit o centură de perle. 

Dar Djehuty observa că faraonul nu se înveselea deloc. 

— Îmi place să trăiesc bine, Luminăţia Voastră, şi sînt mîn- 
dru de bunăstarea provinciei mele! Dar aceasta nu mă împiedică 
să am mintea limpede. Aducîndu-ne revărsarea bogată a apelor, 
ne-aţi arătat că sînteţi vrednic să domniţi peste un Egipt reunit. 
Aţi dobindit credinţa mea, sînt slujitorul vostru devotat. Porun- 
ciţi şi mă voi supune! 

— Ai aflat de nenorocirea care ne-a lovit? 

— Nu, Luminăţia Voastră! 

O privire a generalului Sepi îi adeveri lui Sesostris cå 
Djehuty nu minţea. 

— Arborele Sacru al lui Osiris este rău bolnav, îi dezvălui 
regele. 

— Arborele Vieţii? 

— Chiar el, Djehuty! 

Pierzindu-şi pofta de mincare, guvernatorul provinciei îm- 
pinse la o parte farfuria de alabastru. 

— Ce s-a petrecut? 

— Un blestem. 

— Puteţi să-l înlăturați? 

— Duc această bătălie în fiecare clipă. Acum, înaintarea râului 
a fost oprită, dar pentru cît timp, oare? Înălţarea unui templu şi a 
unui locaş de veci va naşte o energie însemnată şi sînt convins că 
un Egipt unit ne va ajuta să luptăm. Jură că eşti nevinovat şi că 
n-ai luat parte la nici o uneltire pentru distrugerea Salcîmului! 

Ca şi cum ar fi murit de frig, Djehuty se înfăşură strîns 
în mantie. 

— Dacă sînt vinovat, numele meu să fie şters pentru tot- 
deauna, familia mea să dispară, mormîntul meu să fie dărîmat, 
iar trupul meu, ars! Rostesc aceste cuvinte în faţa faraonului, 
chezaş al lui Maat! 

Vocea lui Djehuty tremura de emoție. 

— Ştiu că nu mă minţi, zise Sesostris. 

— Această provincie vă aparţine, la fel ca şi bogăţiile şi sol- 
daţii săi. Salvaţi Egiptul, Luminăţia Voastră, salvaţi poporul său, 
ocrotiți misterul reînvierii! 

Privindu-l pe suveran, Djehuty înţelese că nu greşise acor- 
dîndu-i încrederea sa. Dacă exista un om, unul singur, capabil 
să tămăduiască Arborele Vieţii, acela era faraonul. 

Un mesean luă cuvîntul: 

— Sînt preotul care l-a ajutat pe tînărul scrib în timpul 
transportării statuii şi n-a fost treabă uşoară! Se numeşte Iker şi 
a părăsit provincia noastră. Dar acesta nu e un motiv să uităm 

curajul lui şi propun să bem în sănătatea sa. Fâră el, n-am fi reu- 
şit să ducem uriașul pină la Marele Templu. 

Djehuty aprobă şi toţi cei prezenţi goliră cupele în sănătatea lui 
Iker. Şi pentru că veselia îi cuprinsese pe toţi, urmară multe altele. 


Sesostris îi chemase pe Djehuty şi pe generalul Sepi să se 
alăture consiliului său restrîns. 

— Prezenţa voastră printre noi reprezintă o onoare, preciză 
regele. Aici se iau hotăriri şi se trece la fapte. Începînd cu 
Elephantina, am recucerit provinciile care îmi erau potrivnice 
fâră să fie vărsată o singură picătură de sînge. N-a mai rămas de- 
cît una şi trebuie să trag o singură concluzie: Khnum-Hotep, 
guvernatorul provinciei Oryx, este ucigașul care s-a atins de 
Arborele Vieţii. 

— Oryx-ul e animalul lui Seth, ucigașul lui Osiris, aminti 
Sehotep. Din cîte ştim, Khnum-Hotep nu se va da în lături de la 
nimic pentru a-şi păstra teritoriul. 

— E descendentul unei familii străvechi, preciză Djehuty, şi 
ține cu dinţii la libertatea lui. Din convingere, se opune oricăror 
tratative. Mai mult decît atât, trupele sale sînt cele mai de temut 
din întreaga ţară. Pregătirea soldaţilor e aspră şi îndelungată, ar- 
mele lor sînt dintre cele mai bune și nu se supun decît stăpinului 
lor, asupra căruia nimeni nu are vreo înrîurire. Ca să fiu sincer, 
nu acordă însemnătate nici chiar victoriilor Luminăţiei Sale. 
Faptul că se ştie singur împotriva tuturor îi va spori încăpăţina- 
rea. Şi cum este un adevărat conducător, oamenii săi se vor bate 
pentru el cu multă îndîrjire. 

— În aceste împrejurări, cred e nimerit un atac putemic, so- 
coti generalul Nesmontu. 

— Să sărbătorești unirea călcînd pe trupurile egiptenilor 
morţi nu mi se pare cea mai potrivită alegere, obiectă Djehuty. 

— Mă tem că nu există alta, insistă Nesmontu. Faraonul 
nu-l poate lăsa pe Khnum-Hotep să-l sfideze şi să slăbească ceea 
ce el a construit atît de trainic. 

Cu inima grea, toți înţeleseseră că trebuiau să se pregătească 
pentru o luptă a cărui violenţă urma să lase urme de neşters. 

~ Deoarece nu e vorba despre o înfruntare cu o ţară străină, 
fu de părere Nesmontu, nu avem de ce să trimitem o declaraţie 
de razboi lui Khnum-Hotep. După părerea mea, e o acţiune a ar- 
matei care va aduce din nou ordinea pe pămîntul Egiptului. 
E limpede câ vom ataca prin surprindere. 

Nici generalul Sepi, nici ceilalți membri ai consiliului nu ri- 
dicară obiecţii. 

— Să se facă pregătirile necesare, porunci suveranul. În timpul 
ospăţului, cineva a rostit numele unui scrib, Iker. A învăţat aici? 

— Mi-a fost elev, recunoscu Sepi. De departe, cel mai bun 
dintre toţi! 

— De aceea i-am şi încredinţat rapid anumite sarcini, adăugă 
Djehuty. A organizat în mod lăudabil transportul statuii şi n-ar 
fi întirziat să ajungă în fruntea administraţiei provinciei. 

— Şi de ce a plecat? întrebă Sesostris. 

Djehuty se ridică. 

— Nu sînt demn să iau parte la acest consiliu, Luminăţia Ta, 
căci am săvirşit o greşeală gravă împotriva voastră. 

— Explică-mi şi lasă-mă pe mine să judec! 

Parcă îmbătrînit dintr-o dată, Djehuty se aşeză la loc. 

— Iker este un băiat muncit de gînduri, care nu încetează 
să-şi pună întrebări, ca urmare a asprelor încercări din care sufletul 
său nu a ieşit neatins. Căuta doi corăbieri, Ochi-de-Ţestoasă şi 
Cuţit-Tăios, care făcuseră popas la Khemenu. O întîmplare 
ştearsă din arhivele mele, căci corabia lor se folosea de sigiliul 
regelui pe care eu nu voiam să-l recunosc. Pentru mine, Lumi- 
năţia Voastră, aceşti oameni nu puteau fi decît în slujba farao- 
nului şi nu i-am ascuns aceste gînduri lui Iker. 

— Din cauza ta, observă Sehotep, acest scrib îl socoteşte 
acum pe Luminăţia Sa drept duşman! 

— Adevărat. 

— Voia să se răzbune? 

— Cu siguranţa. Am încercat să-l conving să uite trecutul şi 
să rămină în provincia mea, dar hotărîrea sa era de neclintit. Ba- 
iatul este pe cît de inteligent, pe atit de curajos şi ar putea să de- 
vină un inamic de temut căci, din pricina mea, îşi închipuie cå 
faraonul e răspunzător de nenorocirile sale. 

— Ce i s-a întîmplat, de fapt? 

— Nu ştiu. Fără îndoială, cineva a vrut să-l omoare. 

— Unde bânuieşti că a plecat Iker? 

— La Kahun, ca så găsească urme şi dovezi ce i-ar permite 
să dea la iveală adevărul. 

— S-a interesat şi despre Cercul de Aur din Abydos, preciză 
generalul Sepi şi i-a văzut efectul, fară să-i înţeleagă esenţa, în 
timpul unui ritual de înnoire asupra persoanei lui Djehuty. 

— Acest băiat este, poate, complicele ucigașului care a lo- 
vit Salcimul lui Osiris, fu de părere Sobek. Avea legături cu 
Khnum-Hotep? 

— Venea din provincia acestuia şi lucrase pentru el, dezvălui 
Djehuty. 


58. 


Puținele bagaje ale lui Iker erau pregătite. După apriga ceartă 
cu Heremsaf, se aşteapta să fie dat afară din slujbă dintr-un mo- 
ment în altul. 

Aşa că nu fu surprins să vadă apărînd un scrib cu părul lung, 
căruia i se dusese faima că aducea numai veşti proaste. Probabil 
că-i vor urma gărzile care-l vor conduce pe Iker pînă la hotarele 
oraşului şi-i vor interzice să se mai întoarcă vreodată în Kahun. 

— Eu sînt gata, zise Pletosul. 

— Şi eu la fel. Eşti singur? 

— Astăzi da, din pricină că sînt multe treburi de făcut la pri- 
mărie. Dar mîine, un scrib îmi va da o mînă de ajutor. 

— Mi se mai acordă, aşadar, răgaz o zi! 

Pletosul se încruntă. 

— Chiar şi zece e prea puţin. Oricum, nu vom reuşi să sfirşim 
într-o săptămînă! Nu se poate să ţi se impună un termen atit de 
scurt, e o greşeală! Avind în vedere munca pe care o avem de în- 
deplinit, ne-ar trebui cel puţin o lună, fără să pierdem timpul. 

— Despre ce muncă vorbeşti? 

— Dar... despre aceea care ţi-a fost încredinţată: inventarul şi 
descrierea tuturor obiectelor din depozitele vechi. 

— N-ai venit... să mă alungi? 

— Să te alung pe tine, Iker! De unde de-ai mai scos-o şi 
pe-asta? Ah, înțeleg! Unul dintre ajutoarele primarului ţi-a făcut 
o glumă proastă. Să ştii că toţi cei din jurul Marelui Dregător se 

cam tem de tine. Să nu ai încredere în ei, se pot transforma în duş- 
mani adevăraţi. Din fericire, te bucuri de sprijinul lui Heremsaf! 

Iker se simți pierdut. 

Aşadar, nici primarul, nici Heremsaf nu se hotăriseră să-l 
gonească. Dar acționau împreună sau unul împotriva celuilalt? 

Incapabil să răspundă la această întrebare, Iker se concentră 
asupra muncii sale, alături de Pletos, care nu era obişnuit cu un ase- 
menea ritm susţinut. Se oprea de mai multe ori într-o oră ca să bea 
apă, să mestece o ceapă proaspătă, să-şi şteargă fruntea sau din pri- 
cina unor nevoi grabnice. În plus, nu înceta să înşire verzi şi uscate. 

Iker ascultă fără să vrea poveşti de familie de o înspâimîntă- 
toare banalitate. Urmă apoi un şir lung de birfe despre slujbaşii 
primăriei, începînd cu zvonurile îndoielnice şi şoaptele neclare. 

Cînd soarele asfinţi, Pletosul îşi aranjă uneltele. 

— Gata, ziua s-a isprăvit. Îţi dau un sfat, Iker: lucrează mai 
puțin, că altfel o să ti-i ridici în cap pe toți scribii din provincie. 
Unii, şi nu vor fi puţini, se vor simţi jigniţi, poate chiar umiliti. 
Ia-o mai încet şi vei ajunge repede într-o slujbă însemnată. 

Iker se întoarse acasă. Sekari plecase, după ce făcuse curat. 
Tînărul scrib îi duse nutreţ lui Vînt-de-Miazănoapte, apoi plecă 
la întîlnirea cu Bina. Chiar dacă nu spera la nimic precis, se 
hotărise să nu-și respingă singurul aliat. 

Prin împrejurimi, nu se vedea nici un om. Iker pătrunse fără 
zgomot în locuinţa părăsită, 

— Eşti aici, Bina? 

— În ultima cameră, îi răspunse vocea dulce a tinerei asiatice. 

Iker păşi printre dărîmăturile de ipsos. În întuneric, ghici si- 
lueta fetei şi se aşeză alături. 

— Ce necazuri ai? 

— Eu şi mai-marele meu nu sîntem de aceeaşi părere. 

— Sînt sigură că e vorba de ceva mai grav. 

— De ce crezi asta? 

— Pentru că te-ai schimbat. Tulburarea ta este atît de adincă, 
încît şi omul cel mai nesimţitor îşi dă seama de ea. O simplă su- 
părare pricinuită de slujbă nu te-ar fi zdruncinat pînă-ntr-atit. 

— Nu te înşeli, Bina. 

— Şi tu eşti victima unei nedreptăţi, nu-i aşa? Tirania nu cruţă 
pe nimeni în această ţară, nici chiar pe cei care se cred la adăpost. 

— Tirania! Pe cine învinuieşti? 

— Eu nu sînt decît o servitoare venită din Asia. Sînt dispe- 
rată, nu mi se îngăduie să cunosc scrisul şi cititul! Tu eşti învăţat 
şi ocupi deja o slujbă importantă. Dar şi unul, şi celălalt sintem 
la fel de nefericiţi, pentru că viitorul este întunecat de acest 
Sesostris, care sufocă ţara. Regele este un om rău. Poporului 
meu care cerea puţină libertate şi dreptate i-a răspuns trimiţind 
armatele. Morti, răniţi, femei necinstite, copii bătuţi; sate întregi 
aduse în mizerie, în timp ce soldaţii faraonului petreceau şi se 
îmbătau. Sesostris îi nesocoteşte pe oameni, nu-i plac decit forţa 
şi violenţa. După cîte se zvoneşte acum, poartă un război cum- 
plit împotriva provinciilor care au îndrăznit să-i pună la îndo- 
ială atotputernicia. Această fiară nu se va da înapoi să verse 
sîngele egiptenilor. 

Iker se gîndi la Khnum-Hotep şi la Djehuty, doi guvernatori 
de provincie care îl ajutaseră. Un război în interiorul ţării şi recu- 
cerirea întregului Egipt de către un monarh capabil de orice pentru 
a-şi impune puterea, nu erau, oare, acestea cheia misterului? To- 
tuşi, tînărul scrib nu reprezenta o piedică în calea lui Sesostris! 

— Dacă regele e duşmanul tău, este şi al meu, i se destăinui 
el fetei. A poruncit să fiu omorit. 

— Din ce pricină? 

— Nu ştiu încă, dar voi afla. Vreau să găsesc dovezile care îi 
arată vinovăția şi să cer să mi se facă dreptate. 

— Visezi cu ochii deschişi, bietul meu Iker! Singurul lucru 
care se poate face este ca oamenii asupriţi să se unească şi să 
lupte împotriva tiranului. 

— Uiţi că are armată şi părzi? 

— Bineînţeles că nu, dar există şi alte mijloace de a-l înfrunta 
decit o luptă deschisă. 

— La ce te gîndeşti? 

— La tine, Iker! 

— Lămureşte-mă, Bina! 

— Eşti un scrib foarte priceput, apreciat de primarul din 
Kahun, oraşul preferat al tiranului. Încetează să te mai porţi ca 
un băiețandru răzvrătit care urmăreşte o nălucă. Cere-ţi iertare, 
întoarce-te la slujba ta şi încearcă să ajungi tot mai sus! 

— O carieră frumoasă nu va înlocui adevărul! 

— Cunoşti deja acest adevar: Sesostris vrea moartea ta. Este 
un distrugător şi un ucigaş care calcă în picioare mii de vieţi. 
Avem o singură scăpare: să devii scrib de rang înalt pentru ca 
să-i fii prezentat. 

— Cu ce rost? 

— Să-l omori, murmură Bina. 

Uluit, Iker încercă să-şi închipui cum s-ar putea petrece 
acest lucru. 

— Peste putinţă! E păzit, nu voi avea timp să fac nimic! 

— O asemenea ispravă se pregăteşte cu multă atenţie. Nici 
nu poate fi vorba să fii nechibzuit şi să-ţi primejduieşti viaţa, iar 
apoi să dai greş. Trebuie înlăturată mai întîi garda care-i stă alà- 
turi ca să loveşti în plin. 

— Tu ne vezi pe noi doi în stare să ducem la bun sfirşit 
această faptă nesocotită? 

— Chiar dacă tu eşti singur, eu am aliați. 

— Pe cine? 

— Pe cei asupriţi, asemenea nouă, îndrăgostiţi de libertate şi 
gata să-şi sacrifice viaţa pentru a scăpa de acest tiran şi a-i reda 
poporului fericirea. Nu există destin mai frumos, Iker, şi tu vei 
fi unealta privilegiată! 

Fata se apropie de el, apoi, simţindu-l că era pradă unei mari 
tulburări sufleteşti, nu mai schiţă nici un gest. 

— E o nebunie, Bina! 

— Fără îndoială, dar cum se poartă oamenii cu judecată? Își 
pleacă fruntea, îşi închid ochii, gura și urechile, cu speranţa că doar 
vecinii lor vor fi loviți! Sesostris a înţeles bine că e uşor să-i 
stăpîneşti pe laşi! Dacă te numeri printre aceştia, Iker, nu are rost 
să ne mai întîlnim! 

Cind se întoarse acasă, Iker avea gîtul atît de uscat, încît båu 
cel puţin un litru de apă. Neputind să-şi regăsească liniştea, strînse 
în pumn miînerul cuţitului însemnat cu numele Fulgerului. Înzes- 
trat cu o lamă lungă și ascuţită, devenea o armă de temut! 

Era îndreptăţit să se râzbune şi să elibereze Egiptul de un 
asupritor nemilos devenea ce! mai măreț dintre idealuri. Iker uită 
de propria soartă pentru a se gîndi la cea a țării sale şi la neferi- 
ciţii care îndurau jugul lui Sesostris. 

Dacă ar fi reuşit să-l înlăture, o nouă epocă de înflorire s-ar 
deschide. Totuşi, a da morţii un om nu era mai presus de pute- 
rile sale? Devenind scrib, tînărul voia să scape de violenţă şi sa- 
mavolnicie. Ideea de a ucide îl umplea de groază şi dezgust. 

Poate că părăsirea Egiptului era cea mai bună soluţie. 

Exilîndu-se, Iker ar fi uitat demonii care îl chinuiau. Dato- 
rită cunoştinţelor sale, ar fi obţinut uşor o slujbă de administrator 
al unor păminturi şi şi-ar fi făurit o nouă viaţă. 

Ca să poată pleca din zori, Iker se apucă să-şi facă bagajele. 
Pe cînd îşi rînduia pensulele într-o cutie, apâru ea. 

Chipul ei era pe cît de luminos, pe atît de sever. În ochii săi, 
Iker citi următorul mesaj: „Nu fugi! Rămii în Egipt şi luptă 
pentru ca Legea lui Maat să fie împlinită“. 

Apoi frumoasa preoteasă se risipi în lumina tremurătoare a 
lămpii cu ulei. 

La capătul puterilor, tînărul scrib se duse să se culce. Înainte 
de a se întinde în pat, Iker îşi căută talismanul pentru a-l lipi de 
pîntece, ca să se bucure de un somn tihnit. 

Superbul fildeş era de negăsit. 

Iker răscoli toată casa, de pe terasă pînă în pivniţă, fără succes. 

Preţiosul obiect fusese furat. 


Chinuit de un nou coşmar, scribul se trezi tresărind brusc şi 
nu-şi dădu seama unde se afla. Se dezmetici puţin cîte puţin şi 
pomi din nou să scotocească, fără rezultate mai bune însă. 

Deodată, auzi nişte sforăituri care îl nedumeriră. 

Pe prag, cu picioarele strînse la piept şi cu mîinile servindu-i 
de pernă, Sekari dormea adînc. 

Iker îl trezi. 

— Ce s-a intimplat?... Ah, tu erai! 

— Eşti de mult timp aici? 

— Nu tocmai... Am fost ocupat, seara şi noaptea aceasta 
m-au istovit, dacă înţelegi ce vreau så zic! Am dat peste o ade- 
vărată scorpie, care nu voia să îmi mai dea drumul! Deoarece 
ştia unde se află coliba mea, nu puteam să mă ascund acolo. 
Singura mea şansă să scap era aici. Dacă-mi ceri să plec... 

— Nicidecum, intră! Vei dormi mai bine înăuntru. 

Sekari căscă şi se întinse. 

— Dar nici tu nu pari mai odihnit decît mine! 

— Am fost prădat. 

— Ce ti-au şterpelit? 

— Un fildeş protector la care ţineam mult. 

— Cumpărători sînt mulţi și se vinde scump. 

— lartă-mă, Sekari, am dormit prost şi... 

— Ți-e greu să mă întrebi dacă eu sînt hoţul? Nu, n-aş fi îndrăz- 
nit să mai apar în faţa ta. Dar ai dreptate să te îndoieşti de toată lu- 
mea. După părerea mea, această casă ar trebui să fie mai bine 
păzită. Un zăvor bun n-ar strica. Iar eu iau asupra mea sarcina de 
a afla dacă cineva a încercat să vindă acest fildeş. Ce formă are? 

Iker îi făcu o descriere precisă. 

— N-ai nici o bănuială? îl întrebă Sekari. 

— Nici una. 

— Să sperăm că urechile mele mari vor da de o urmă. Eşti si- 
gur că nimeni nu încearcă să-ţi facă râu? 

— Ce-ar fi să mîncàm ceva? 

— Mă tem că bucătăria ta e goală. Mă duc să caut cite ceva. 

În timp ce Sekari se îndepărta, Iker reflectă la sfatul său: să 
nu aibă încredere în nimeni. 


29, 


Calmul şi buna dispoziţie a libanezului nu erau decît o apa- 
renţă. Ca să şi le păstreze, înfulecase de două ori mai multe 
prăjituri ca de obicei. Într-o bună zi, va trebui să aibă grijă să 
slăbească puţin. 

De la Kahun primise o veste bună: aşa cum era prevăzut în 
caz de necesitate, iscoada sa scăpase de un bătrin dulgher prea 
vorbăreţ. În schimb, încheierea vînzârii, care urma să-i asigure 
poziţia cheie printre lumea aleasă de la Memphis, întirzia din 
cauza unor mijlocitori nepricepuţi pe care îi înlocuise deja. 

O minunată încărcătură de lemn de cedru, provenind din Li- 
ban, sosise în portul oraşului. Rămînea de văzut dacă vameşii 
se vor ocupa de ea sau nu. 

Libanezul se parfumă pentru a treia oară în dimineaţa 
aceasta. Peste puţin timp, avea să afie dacă egipteanul cu care 
se întovărâşise îi era aliat sau duşman. 

Dacă acesta îi întinsese o cursă, soarta sa fusese pecetluită: 
muncă silnică pe viaţă. Această perspectivă îl înspăiminta. Ar fi 
pierdut casa cu grădină şi traiul bun, şi n-ar fi supravieţuit unei 
asemenea încercări. 

Libanezul se mai linişti gîndindu-se că instinctul sâu nu-l 
înşelase niciodată. Acest egiptean era necinstit pînă-n măduva 
oaselor şi nu-l interesa decit îmbogățirea. 

Dar se îngrijoră din nou, dîndu-şi seama că nu duseseră la 
nimic cercetările sale în privinţa numelui şi slujbei acestuia. 

Întrerupîndu-i gîndurile, portarul îi anunţă o vizită. Libane- 
zul înghiţi o prăjitură de curmale, din care curgea mierea, şi co- 
bori de pe terasă. 

Bărbatul care-l căuta era una dintre cele mai bune iscoade 
ale sale. Ocupîndu-se cu negoţul de apă, bătea în lung şi-n lat, 
fără odihnă, cele mai frumoase cartiere din Memphis. Binevoi- 
tor, lega iute prietenii şi ştia să-i facă pe oameni să vorbească. 
Reţinînd cu uşurinţă chipuri, îl pîndise din porunca libanezului 
pe egiptean cînd acesta părăsise ultima dată casa negustorului. 

— Ai reuşit să afli cine este? 

— Cred că da, stăpine. 

Judecînd după figura descurajată a iscoadei sale, libanezul 
se temu de o nenorocire. 

— E un peşte gras, un peşte foarte gras. 

— Eşti sigur de ce spui? 

— Pe de-a-ntregul. Cunosc un mesager care lucrează la palat 
şi cumpără adesea apă de la mine. Ieri a primit poruncă să ducă 
un decret regal în cîteva cartiere. Tocmai cînd îi terminasem de 
umplut burduful, trei bărbaţi au ieşit dintr-o clădire a administra- 
tiei. „Uite, mi-a spus el, cel din mijloc e stăpînul meu. El întoc- 
meşte decretele şi alte acte din porunca regelui.“ L-am recunoscut 
fără greutate. Este chiar cel pe care mi-aţi cerut să-l urmăresc. 

Libanezului i se făcu rău. 

Un peşte foarte gras, într-adevăr! Iar el, pescarul, căzuse in 
plasa unui apropiat al lui Sesostris. Nu-i mai râmînea decit să 
fugă înainte de sosirea gărzilor. 

— Ştii... cum îl cheamă? 

— Medes. Se zice că e muncitor, ambițios, fără inimă şi ne- 
milos cu servitorii săi. E însurat şi are doi copii. A făcut carieră 
ca trezorier înainte să fie numit în această slujbă înaltă. O să sap 
mai adînc, dar cu băgare de seamă. De un asemenea dregător 
trebuie să te apropii cu dibăcie. 

Portarul apăru din nou. 

— A mai sosit un oaspete, stăpîne! Susţine câ are ceva grab- 
nic şi însemnat så vă spună. 

— Un soldat? 

— Cu siguranţă, nu! Un bărbat cu faţa aspră, cu părul vilvoi 
şi care vorbeşte cu greutate. 

Libanezul respiră uşurat. Voinicul acesta nu putea fi decit 
căpitanul vasului ce transportase încărcătura de lemn preţios. 

— Să vină! Iar tu, îi porunci el negustorului de apă, ieşi 
prin spate! 

Libanezul urma întotdeauna regula ca iscoadele şi oamenii 
săi să nu se cunoască între ei. 

Se impunea o cupă cu suc de roşcove, dulce şi fin. Peste 
citeva clipe, va şti totul. 

Capitanul era întocmai cum părea: un corăbier cu experi- 
enţă, cu vorbă greoaie şi care nu se simțea în largul lui pe uscat. 

— Gata. 

— Ce înseamnă acest lucru, căpitane? 

— Pâi... că e gata. 

— Marfa a fost descărcată sau oprită la vamă? 

— Păi... da şi nu. 

Libanezului îi venea să-l stringă de git: 

— Ce anume da şi ce anume nu? 

— Nu, vameşii n-au văzut-o. Da, marfa a fost descărcată şi 
dusă la locul stabilit. 


Medes îi arătă portarului mica bucată de lemn de cedru, pe 
care era gravată hieroglifa copacului. Servitorul se înclină și îl 
conduse pe oaspete în sala de primire mult prea încărcată de 
mobile rare. Pe mesele joase, erau înşirate prăjituri şi amfore cu 
vin. În aer, plutea un parfum ameţitor. 

Cu obrajii roşii şi părul lucind de ulei, libanezul îl întimpină 
plin de însufleţire: 

— Scumpe prietene! Am o veste nemaipomenită! 

— Este ultima noastră întîlnire, i-o întoarse Medes. Dacă tîr- 
gul nu s-a încheiat, n-o să ne mai revedem. 

— Tocmai, că este. 

— Pe jumătate sau pe de-a-ntregul? 

— Pe de-a-ntregul. V-aţi îndeplinit sarcina ce vå revenea şi 
eu pe a mea. Marfa e în siguranţă. 

— În ce loc? 

— Nu vreţi să gustaţi din minunăţiile preparate de bucătarul 
meu? Şi abia îndrăznesc să vă prezint vinurile pe care am plă- 
cerea să vi le ofer: sînt cele mai alese din întreaga Deltă. 

— Am venit aici ca să vorbim despre negoţ. 

— Vă înşelaţi, vă asigur! 

— Nu mă faceţi să-mi pierd timpul! Unde se găseşte depozitul? 

Libanezul se aşeză şi-şi turnă o cupă de vin alb de Iman, ale 
cărui arome îl încîntau. 

— Nu mai sîntem de mult niște copii. Prima parte a înțelege- 
rii noastre a fost dusă cu bine la capăt şi sînt fericit că am jucat 
cinstit, şi unul, şi celălalt. Aveţi lista cumpărătorilor, dar numai 
eu cunosc locul depozitului. Daţi-mi ca să vă dau, nu credeţi că 
e corect aşa? 

— Nu te afli într-o poziţie din care să poţi da ordine. Peste 
puţin timp, o să-l descopăr singur! 

— Desigur. Dar fâră mine, nu aveţi la dispoziţie calea ce duce 
din Liban la Memphis. Şi atunci, de ce så ne înfruntăm în loc să 
continuăm o înțelegere care a început aşa de frumos? Mai mult, 
am să vă fac o nouă propunere. Între noi doi, eu sînt negustorul. 
Nu ştiu ce slujbă anume aveţi, dar n-am nici o îndoială câ vă nu- 
măraţi printre dregătorii cei mai înalţi, deoarece aţi ocolit con- 
trolul de la vamă. Să vinzi lemn celor bogaţi, să te tocmeşti pas 
cu pas, să obţii cele mai bune preţuri, s-ar putea dovedi o ade- 
vărată pedeapsă care cred că nu vă încîntă deloc. Riscaţi chiar 
să vă compromiteţi. Dar eu sînt obişnuit cu acest soi de lucruri 
şi puteţi să rămîneţi în umbră. 

— Ideea nu-mi displace. Presupun că nu e pe degeaba. 

Libanezul îşi ridică ochii spre cer. 

— Vai! Dar nimic pe lumea aceasta nu e! 

— Vrei o nouă reîmpărţire a cîştigurilor, nu-i aşa? 

— O pretind chiar. 

— Cit? 

— Jumătate-jumătate. Eu mă aleg cu grijile, iar dumneavoas- 
tră cu liniştea. 

— Uiţi legăturile pe care le am cu persoane sus-puse. 

— Nici o clipă! Fără ele, nici eu n-aş exista. 

Medes cugetă adînc. 

— Două treimi pentru mine şi una pentru tine. 

— Nu pierdeţi din vedere cheltuielile mele. Nici nu vă închi- 
puiţi cîţi mijlocitori îmi sînt de trebuinţă! Sincer vorbind, cîști- 
gul ce-mi revine nu e de invidiat. Dar îmi face mare plăcere să 
lucrăm împreună şi sînt convins că nu ne vom opri aici. 

— Ai şi alte planuri? 

— S-ar putea. 

După cum îl informaseră iscoadele sale, Medes ştia că oa- 
menii libanezului se comportaseră lăudabil. Avea deci posibili- 
tatea să lege o relaţie strinsă cu un om atit de priceput şi o şansă 
ca aceasta se plăteşte scump. 

— Ne-am înţeles: jumătate-jumătate. 

~ Nu veţi fi dezamăgit. Beţi puţin vin? 

— Să ne pecetluim înţelegerea. 

Amator de vinuri alese, Medes trebui să recunoască faptul 
că gazda sa nu se lăudase degeaba. 

— Doriţi să vă ascundeţi în continuare numele? întrebă liba- 
nezul, mieros. 

— E de preferat, atit pentru tine cît şi pentru mine. De cît 
timp ai nevoie ca să vinzi toată marfa? 

— De îndată ce îmi înmînaţi lista cumpărătorilor, oamenii 
mei se vor pune pe treabă. 

— Ai cu ce să notezi? 

Libanezul îl aprecie pe Medes, care, prevazător, nu-i dădea un 
act scris de propria mînă. Negustorul îşi însemnă, dupâ dictare, 
numele şi adresele a cincisprezece persoane de vază din Memphis. 

— În patru saptâmini, îi spuse libanezul, putem să ne bizuim 
pe încă un transport. 

— Ne întîlnim atunci cînd e lună plină. Îţi voi aduce o nouă listă. 


Libanezul se prăbuşi pe pemele moi. Tocmai încheiase una 
dintre cele mai profitabile înţelegeri din viaţa sa şi acesta nu era 
decit începutul! Modul de viaţă egiptean începea să-i placă. 

— Nu te pune pe odihnă! îl sfătui o voce gravă. 

Libanezul se ridică dintr-un salt. 

— Cum aţi intrat? 

— Crezi că o simplă uşă ar putea să mă oprească? îl întrebă 
Prevestitorul, al cărui suris ironic îl cutremură pe negustor. Ai 
obţinut rezultatele la care speram? 

— Chiar peste aşteptările noastre, învăţătorule, mult peste ele! 

— Fără lăudăroşenii, prietene! 

— Omul care tocmai a ieşit de la mine se numeşte Medes. Este 
însărcinat de faraonul Sesostris să îi întocmească decretele. Cu alte 
cuvinte, am în mînă una dintre cele mai însemnate persoane de la 
Curte! Slujba sa, deşi importantă, nu-i ajunge. Vrea să se îmbogă- 
țească. El este complicele meu în negoțul cu cedru şi pin. 

— Grozavă treabă! recunoscu Prevestitorul. 

— Medes nu ştie că am aflat cine e, urmă libanezul. Bineîn- 
teles, a făcut şi el cercetări atente despre mine şi a tras, cu sigu- 
ranţă, concluzia că oamenii şi căile pe care le folosesc sînt fără 
cusur. De aceea, mi-a dat o primă listă de cumpărători pe care 
am fagăduit să-i mulţumesc. 

— În timpul discuţiilor cu el, n-ai uitat să-ţi măreşti partea ce 
ți se cuvine? 

— Nu era firesc, învăţătorule? 

— N-aş putea să te condamn. Contribuţia ta la cauza noastră 
va creşte şi ea. 

— Să nu vå îndoiţi! 

— Trebuie să-i cîştigi încrederea acestui Medes, îi recomandă 
Prevestitorul. Ca să reuşeşti, ai nevoie de mai multe înţelegeri 
care să-i fie pe plac. 

— Bizuiţi-vă pe mine, îmi cunosc munca. Medes se va îm- 
bogăţi repede. 

— Şi întîmplarea neprevăzută de la Kahun? 

— Vorbăreţul nu va mai rosti nici un cuvînt. 

— Gărzile oraşului i-au pus întrebări? 

— Nu, învăţătorule. Dar timplarul Rindea începuse så trân- 
cănească vecinilor şi oaspeţilor. Iscoada noastră a socotit câ bali- 
vernele lui deveneau primejdioase şi a preferat să ia măsuri 
ferme de siguranţă. 

— Minunat, prietene! Continuă să-ţi răspîndeșşti iscoadele şi 
străduieşte-te la fel de mult ca pină acum! 

— Fiţi sigur de acest lucru, învăţătorule! 

— Şi mai gîndeşte-te şi la silueta ta! Prea multă mîncare då- 
unează judecății, prea multă băutură — atenţiei! 


60. 


— Inventarul este terminat, declară Iker. 

— Într-o săptămînă? Ai lucrat zi şi noapte! se miră Heremsaf. 

Observind cu atenţie sulul de papirus acoperit cu un scris ra- 
pid, dar uşor de citit, nu avu nevoie de prea mult timp ca să-și 
dea seama de calitatea extraordinară a muncii lui Iker. 

— Pletosul se plinge că s-a îmbolnăvit din pricina orelor de 
lucru în plus, începu Heremsaf. 

"il compătimesc. De aceea l-am şi sfătuit să rămînă în ca- 
mera lui, în timp ce eu am pus la punct ultimele amănunte. Pri- 
marul nu se grâbea? 

— Desigur, desigur, dar nici el, nici eu nu ţi-am stabilit un 
termen atît de scurt! 

— Am înţeles că... 

— Felicitări, fiule! Ai făcut un mare bine oraşului! Acum tre- 
buie să ne gîndim la o nouă sarcină. Ce-ai prefera? 

Heremsaf cunoştea răspunsul: „arhivele“. 

Foarte calm, Iker dădu impresia că stă pe gînduri: 

— Mi-ar plăcea să fi fost repartizat la templul lui Anubis. 

— Cel al cărui intendent sînt? 

— Avînd în vedere multele sarcini ce vă revin, aş putea să vă 
fiu de folos. 

O clipă, Heremsaf se întrebă dacă nu cumva tînărul îşi bătea 
joc de el. Dar tonul vocii era umil, cuvintele, serioase şi purta- 
rea, plină de respect. 

— Ai devenit, în sfirşit, înţelept, Iker! Îti repet: dacă uiţi tre- 
cutul şi toate nălucirile, ai în faţă o carieră strălucită. În ceea ce 
mă priveşte, am uitat de cearta noastră. 

— Vă sînt recunoscător. 

Deşi Heremsaf se mai îndoia încă de sinceritatea lui Iker, to- 
tuşi subordonatul såu i se părea schimbat în bine. 

— Templul lui Anubis... Nu e o idee rea, cu atît mai mult cu 
cît biblioteca are nevoie să fie rearanjată cu grijă. Bibliotecarul 
a murit luna trecută, iar scribul pe care l-am numit temporar în 
locul lui nu are cunoştinţele necesare ca să aleagă şi să pună în 
ordine vechile papirusuri, ţinînd cont de însemnătatea fiecăruia. 

~ Dragostea mea pentru cărţi îşi va găsi, în sfîrşit, împlini- 
rea, rosti Iker. 


Construit în partea de sud, aproape de zidul care împrejmuia 
oraşul, templul lui Anubis era de dimensiuni modeste. Era re- 
numit pentru biblioteca sa pe care învățații din Kahun o vizitau 
adesea. Scribul care-l înlocuise pe bibliotecar nu se simţi jignit 
de numirea lui Iker, dimpotrivă, uşurat că un scrib de rang înalt 
avea să se ocupe de tot, se mulţumi să îndeplinească muncile în- 
credinţate de acesta. 

Iker fu încîntat de cantitatea şi calitatea papirusurilor: texte 
literare, cărţi de drept, tratate de medicină şi matematică, cărți 
despre animale. Cele mai multe datau de pe vremea piramidelor. 
Prea puţine dintre ele fuseseră recopiate în mai multe exemplare 
şi aceasta fu prima hotărire a lui Iker. 

Să petreacă ore întregi reînviind hieroglifele ca să le 
transmită generaţiilor viitoare îi oferea o adevărată plăcere. Cu 
atenţie şi precizie, mîna sa alerga pe papirusul de cea mai bună 
calitate din care îi fuseseră aduse mai multe suluri. Fără îndo- 
ială că primarul şi Heremsaf, presupunînd că erau complici, se 
bucurau să-l vadă atit de ocupat. 

În apropierea bibliotecii era un olar, impreună cu roata şi 
cuptorul său. Nu se limita, ca şi cea mai mare parte a meşterilor, 
să facă vase obişnuite, ci modela unele de o rară frumuseţe. 

— Pentru cine sînt? îl întrebă Iker. 

— Pentru templele din Kahun şi din regiune. 

— De ce te-ai aşezat aici? 

— Pentru că Anubis este ståpînul cuptorului. El, care dom- 
neşte peste Ka-ul tuturor oamenilor, stăpîneşte adevărata putere, 
incarnată în sceptrul din Abydos. Noaptea, el plamădeşte luna 
plină, astfel încît cel cunoscător, asemenea ei, så nu înceteze să 
se reînnoiască. Cu discul său de argint, ea îi luminează pe cei 
drepţi. Şi tot Anubis dă formă soarelui, această piatră de aur ale 
cărei raze pun în mișcare energia. Secretele lui sînt păstrate într-o 
lada de salcîm pe care un neştiutor n-o poate deschide. 

— Şi ea se găseşte tot la Abydos? 

— Abydos este pămintul cel mai sacru. 

— Ai fost acolo? 

— Anubis mi-a arătat ce trebuia să ştiu. Doar el e călâuza şi 
hotărîrea sa e de neclintit. 

— Aşadar, l-ai văzut? 

— Vâd soarele, luna şi roadele miîinilor sale. Aceasta e me- 
nirea mea. Fiecare trebuie s-o descopere pe-a sa. 

Olarul îi întoarse spatele lui Iker şi se apucă să-şi curețe 
cuptorul înainte de a-l reaprinde. 

Ginditor, tînărul scrib se duse să mânînce acasă, unde Sekari 
frigea nişte prepelite. 

— Am pus un zăvor zdravăn din lemn de sicomor şi am în- 
tărit uşa de la intrare, îl anunţă pe Iker. În piaţă, am încercat să 
vorbesc despre fildeşul tău, dar se pare câ nimeni nu ştie ni- 
mic. Hoţul este prevăzător, aşteaptă să treacă ceva timp înainte 
să-l vîndă. 

— Şi dacă o să-l păstreze pentru el? 

— Se va lăuda, în cele din urmă, că are aşa o comoară! Ce-ar 
fi să mîncăm? 

Iker gustă doar puţin. 

— Nu e bună? 

— Ba da, dar nu prea mi-e foame. 

— De ce te chinui aşa? Din cîte-am auzit, pe ici, pe colo, în- 
teleg că ţi-ai făcut deja un renume. O frumoasă carieră de scrib 
la Kahun te va duce departe. 

— Nu sînt atit de sigur. 

— Fiecare are mai multe sau mai puţine socoteli de încheiat, 
dar n-ar fi mai bine să tragi o linie peste zilele urite ca să te 
bucuri de cele bune? 

— Există un punct din care nu mai poţi da înapoi, Sekari, şi 
eu l-am atins! 

— Dacă pot să te ajut... 

— Nu cred. 

— Oricum, trebuie să-mi perfecţionez modul de preparare al 
prepeliţelor. Sînt cam uscate. Nu sînt încă foarte priceput 
într-ale bucătăriei. Şi dacă vrei să-ţi înfrunţi duşmanul, e nevoie 
să te hrăneşti bine! 


Pe cînd se întorcea la biblioteca templului lui Anubis pentru 
a copia un tratat despre bolile de ochi, Iker reflecta la cuvintele 
rostite de olar. Ele îi deschiseseră o altă poartă asupra lumii că- 
reia atiţia oameni se mulțumeau să i se supună fără să caute în- 
țelesurile ascunse. Să dezlege hieroglifele nu era de ajuns, sensul 
cuvintelor nu însemna decît prima parte a drumului. În aceste 
semne, purtătoare ale puterii, se ascundeau funcţiile creaţiei. Dar 
ca să urmeze această cale n-ar fi necesară o călătorie la Abydos? 

Totuşi, soarta lui Iker părea foarte diferită. La ce mai servea 
Abydos-ul dacă ţara era condusă de un tiran? Şi pentru că-şi dă- 
dea seama de acest lucru, tinărul scrib nu putea să-şi ascunda 
capul în nisip şi să trăiască mai departe, prefăcîndu-se. 

Ajungînd în faţa bibliotecii, văzu un bărbat care discuta 
cu olarul. 

În primul moment, Iker îl privi fără a-i da atenţie şi îşi conti- 
nuă drumul. 

Dar memoria tinărului îşi făcu datoria. Neîncrezător, Iker se 
întoarse şi se uită cercetător la necunoscut. 

Nu se înşela: era chiar falsul soldat care îl interogase, în apro- 
piere de Coptos, şi care îl abandonase aproape mort într-un desiş 
de papirus, în provincia Cobrei, după ce-l snopise în bătaie. 

— Hei, tu! Cine eşti? 

Ucigaşul se întoarse cu faţa spre el. 

În ochii sài se citea neîncrederea amestecată cu o spaimă 
care îl împinse să-şi ia picioarele la spinare. Iker porni în urmă- 
rirea lui, bizuindu-se pe rezistenţa sa fizică. Nu prevăzuse însă 
că fugarul se va căţăra pe fațada unei case cu agilitatea unei pi- 
sici. De pe terasă, începu să arunce cu cărămizi în Iker, încer- 
cînd să-l doboare. Pină cînd tînărul urcă, la rindul său, pe 
acoperiş, răufăcătorul dispăru. 


Casa era pustie. Sekari îşi petrecea, probabil, noaptea cu una 
dintre cuceririle sale, dar avusese grijă să-i lase piine proaspătă, 
salată de castraveți şi mîncare de bob. 

Încă marcat de cele petrecute, Iker mîncă fără poftă. 

Prezenţa acestui ucigaş la Kahun nu însemna, oare, că-l ur- 
mărise în ultimele luni? Nu, pentru că se arătase uimit să-l re- 
vadă pe Iker! Neîndoielnic, îl credea mort. Dar, atunci, ce punea 
la cale şi de ce se afla aici? 

Poate că olarul ştia mai multe. 

Iker se întoarse imediat în cartierul templului lui Anubis. 
Deoarece meşterul îşi părăsise atelierul, scribul îi întrebă pe ve- 
cini şi află unde locuia acesta: în afara oraşului. Datorită indica- 
tiilor primite, Iker nu se rătăci. 

Olarul frigea o coastă de porc. 

— ÎI cunoşti pe omul cu care ai stat de vorbă mai devreme şi 
pe care l-am urmărit? 

— Azi l-am văzut pentru prima dată. 

— Ce voia de la tine? 

— Să-i povestesc despre oraş, cu obiceiurile şi persoanele 
sale de vaza. 

— Ce i-ai răspuns? 

— Că oamenilor de pe aici nu le prea plac curioşii. Atunci s-a 
pierdut în nişte explicaţii de neînțeles. Apoi, ai sosit tu. lar 
acum, aş dori să mâniînc în linişte. 

Iker o pomi spre oraş, apucînd pe o potecă ce se întindea 
de-a lungul canalului mărginit de sălcii. Aerul era înmiresmat, 
iar cîmpia, tăcută. 

Atacul falsului soldat îl luă total pe nepregătite. Agreso- 
rul îi petrecu un şnur de piele împrejurul gitului şi-l strînse cu 
sălbăticie. 

Lui Iker îi era cu neputinţă să-şi strecoare degetele între şnur 
şi piele. Încercă să-l dezechilibreze pe ucigaş cu o lovitură de 
picior, dar acesta se feri. Obişnuit cu lupta corp la corp, evită ul- 
tima încercare a victimei sale de a-l apuca de păr. 

Neputind să mai respire, cu gitul în flăcări, Iker simţea că îşi 
dă sufletul. Ultimul său gînd se îndreptă către tînăra preoteasă. 

Apoi, deodată, durerea slăbi. Începu să respire din nou şi 
căzu în genunchi. Îşi duse, încet, mîinile la gitul umflat. 

Un zgomot tulbură pacea cîmpiei. Un zgomot provocat de 
căderea unui obiect preu în apă. 

Cu privirea înceţoşată, lui Iker îi veni greu să-şi dea seama 
că era încă în viaţă. Îi trebui ceva vreme ca să se ridice în pi- 
cioare şi să înţeleagă unde se afla. 

Poteca... Da, mergea pe potecă. La picioarele sale, zăcea 
şnurul de piele. 

Atît rămăsese din falsul soldat pe care salvatorul scribului 
probabil îl omorise şi îl aruncase în canal. 

Dar cine îl proteja astfel? Fără acest ajutor, Iker n-ar fi su- 
pravieţuit. 

Clătinîndu-se, tînărul se întoarse acasă. 


Sekari dormea pe prag. Alături, se afla un urcior de bere gol. 
Vrînd să păşească peste el, Iker îi atinse umărul. 

— Ah, tu ești! Ai o faţă ciudată! Iar pe gitul tău... S-ar zice 
că e sînge! Te-ai aranjat straşnic. 

— Un accident. 

Iker îşi aplica singur un bandaj îmbibat cu ulei şi miere. 
— Cum ţi s-a întîmplat acest accident? 

— Ca oricare altul. lartâ-mă, mi-e somn! 


Pentru Iker, nu mai existau îndoieli: ucigaşul fusese trimis 
de faraon ca să se descotorosească de el pe ascuns şi fără teamă de 
pedeapsă. Înştiinţat de prezenţa tînărului scrib la Kahun fie de 
către primar, fie de către Heremsaf, monarhul nu putuse să mai 
îndure existenţa acestui acuzator hotărit să-i dovedească josnicia. 

Sekari îi oferi lapte proaspăt şi o plăcintă caldă, umplută 
cu bob. 

— Înainte să te trezeşti, am avut timp să hoinăresc puţin prin 
cartier. Se pare că a fost găsit cadavrul unui necunoscut, în afara 
zidului de apărare, într-un canal unde gîngâniile roiau deja 
deasupra lui. 

Iker nu reacţionă în nici un fel. 

— Ar fi de preferat să-ţi ascunzi rana sub o fişie de pînză, nu 
crezi? O să pretinzi că ai o durere în git. 

Scribul urmă sfatul lui Sekari şi porni, apoi, spre bibliotecă. 

Olarul nu lucra la roata sa, iar cuptorul era stins. 

Iker îi întrebă pe vecini ce se petrecuse. Un brutar îi spuse 
că meşterul se întorsese în ţinutul său de baştină, undeva în par- 
tea de miazănoapte, şi că un nou olar îl va înlocui cît de curînd. 

Această veste neașteptată îi întări, o dată în plus, convinge- 
rile lui Iker. 


— Eşti sigură că n-ai fost urmărită? 

— Am fost foarte prudentă, răspunse Bina. Dar tu, Iker? 
— Eu ştiu că nu trebuie să am încredere în nimeni. 

— Nici chiar în mine? 

— Cu tine e altceva. Sîntem aliaţi. 

Tinerei asiatice îi veni să sară în sus de bucurie. 

— Aşadar, te învoieşti să mă ajuţi? 

— Tiranul nu-mi lasă altă alegere. O iscoadă tocmai a încer- 
cat să mă omoare. Şi cel care m-a salvat e unul dintre prietenii 
tâi, nu-i aşa? 

— Da, desigur, îi răspunse Bina cu însufleţire. Vezi, veghem 
asupra ta! 

Asiatica era tulburată. Nu ştia cine-l atacase pe Iker şi, cu 
atît mai puţin, cine-l apărase. 

— Am o surpriză pentru tine, rosti tînărul. 

Şi îi arătă minerul pe care se afla gravat numele Fulgerului. 
Acum, cuțitul era înzestrat cu o lamă lungâ cu două tăişuri. 

— Cu această armă îl voi ucide pe faraonul Sesostris, mon- 
strul sîngeros care asupreşte întreaga ţară. 


61. 


— Sînt pregătit, îl anunţă generalul Nesmontu pe rege. De în- 
dată ce-mi porunciţi, vom ataca dinspre apă şi dinspre deşert. 
Trupele lui Khnum-Hotep vor fi prinse la mijloc şi, dacă le luam 
prin surprindere, ne asigurăm o victorie grabnică. 

— Să nu fim prea încrezători, îl sfătui Sehotep. Din cîte am 
mai aflat, oamenii aceştia se luptă precum fiarele. Dacă prind de 
veste, vor şti cum să ne întimpine! În caz că pierderile vor fi 
mari, va trebui să batem în retragere. 

— Tocmai de aceea e neapărată nevoie să pornim la atac fără 
întirziere, insistă Nesmontu. Fiecare zi care trece ne primejdu- 
ieşte planurile. 

— Îmi dau seama de acest lucru, recunoscu Sesostris, dar tre- 
buie totuşi să aşteptăm întoarcerea Marelui Trezorier Senankh, 
Veştile pe care le va aduce ar putea schimba firul întîmplărilor. 

Monarhul se ridică, dînd de înţeles astfel că Sfatul se sfir- 
şise. Nimeni n-ar fi săvirşit necuviinţa de a mai lua cuvîntul 
după faraon şi bătrînul general se întoarse la trupele sale, bom- 
bănind. Cu prima ocazie, avea să încerce să-l determine pe 
Sesostris să revină asupra hotăririi sale şi să îngâduie cît mai re- 
pede începerea bătăliei. 

După cum îi era obiceiul, Nesmontu își alesese drept locuinţă 
o încăpere din cazarmă, ca să fie permanent în legătură cu oame- 
nii săi. Fiind mereu la pîndă, îi plăcea să audă nemulţumirile şi 
reproşurile, mai mult sau mai puţin şoptite, ca să poată îndrepta 
greşelile. După părerea sa, viaţa soldăţească nu trebuia să 

cunoască lipsuri care puteau să slăbească dorinţa de luptă a tru- 
pelor. Un soldat care mânîncă pe săturate, doarme bine, primeşte 
o plată bună şi îi respectă pe mai-marii sâi este un învingător că- 
ruja nimeni nu-i stă în cale. 

Intrând în sala unde mincau ofiţerii, Nesmontu simţi imediat 
încordarea care plutea în aer. Aghiotantul sâu îi ieşi înainte: 

— Generale, berea lipseşte şi peştele uscat n-a fost adus! 

— L-ai chemat pe intendent? 

— Aici e problema: a dispărut. 

— Guvernatorul Djehuty îi încredinţase această sarcină? 

— Da. 

— Anunţă-l de îndată pe Djehuty ca să înceapă cercetările. 
Cere-i să facă în aşa fel încît mîncarea să ne sosească repede. 
Ah... şi un ultim ordin: ofiţerii să nu guste nimic din proviziile 
făcute de intendent. 

— Vă temeţi că... 

— De la un dezertor, poţi să te aştepţi la orice! 


După o masă în cursul căreia savurase un biban fript, o coastă 
de vacă, vinete cu ulei de măsline, brînză de capră şi cîteva pră- 
jituri, totul stropit cu vin roşu datind din timpul primului an al 
domniei lui Sesostris al II-lea, Khum-Hotep se îndreptă spre im- 
punătorul său mormînt, căruia îi cerceta cu grijă fiecare detaliu. 

Cînd ajunse acolo, un meşter iscusit tocmai sfirşea de zugrâ- 
vit o pasăre în mai multe culori, aşezată pe ramurile unui salcim. 
În faţa gingaşei picturi, trupeşul guvernator se emoţionă pînă la 
lacrimi. Graţia desenului, căldura şi strălucirea nuanţelor, bucuria 
care răzbătea din această viziune paradiziacă îl fascinau. La fel de 
plini de admiraţie, cei trei cîini ai săi se aşezară pe labele din spate, 
ca să privească atent ultima minunăţie ieșită din mîinile meșterului. 

Khnum-Hotep şi-ar fi petrecut, bucuros, după-amiaza pri- 
vindu-l pe acesta cum lucrează, însă, căpetenia trupelor sale, 
după îndelungate şovăieli, îndrăzni să-l deranjeze: 

— Stăpine, cred că ar trebui să-l ascultați pe drumeţul pe care 
tocmai l-am arestat. 

— Nu mă interesează, ia-l tu la întrebări! 

— Am facut-o deja, dar spusele sale vă privesc în mod direct. 

Nedumerit, Khum-Hotep se duse pină la postul de pază 
unde fusese închis suspectul. 

— Cine eşti şi de unde vii? 

— Am fost intendentul cazărmii principale a provinciei 
lepurelui şi am venit să vă previn. 

Ochii lui Khum-Hotep luciră de furie. 

— Mă iei drept un nătărău? 

— Trebuie să mă credeţi! Faraonul Sesostris a cucerit toate 
provinciile care îi erau potrivnice, în afară de a voastră. Chiar şi 
Djehuty s-a plecat în faţa lui. 

— Djehuty? E o glumă! 

— Vă jur că nu. 

Knum-Hotep se aşeză pe un scăunel care ar fi trebuit să se 
rupă sub greutatea sa şi îl privi pe intendent drept în ochi. 

— Nu-mi mai înşira toate născocirile astea sau îți crăp capul! 

— Nu vă mint! Sesostris se află la Kemenu cu Sfatul şi 
Djehuty a devenit supusul său. 

— Ce general comandă armata? 

— Nesmontu. 

— Netrebnicul acela bătrîn... primejdios ca o cobră! Şi cu tru- 
pele lui Djehuty ce s-a întîmplat? 

— Ascultă de ordinele lui Nesmontu, ca şi cele din provin- 
ciile ce s-au alăturat de curînd faraonului. Dar cea mai însem- 
nată veste e că Sesostris s-a hotărit să vă atace. 

— Să mă atace? Pe mine? 

— E adevărat, vă jur! 

Khnum-Hotep se ridică, apucă scăunelul şi îl făcu ţăndări. 
Soldaţii se adăpostiră pe lingă pereţi, de teamă să nu-şi verse mî- 
nia pe ei. Spumegînd ca un taur înfuriat, guvernatorul se în- 
toarse la palat pe jos, fără măcar să se uite la lectică. 

Înţelegînd că stăpînul său căzuse pradă unui acces de furie 
nemaiîntilnit, doamna Techat amînă prezentarea unor probleme 
legate de administrarea provinciei pe care dorea să i le aducă 
la cunoştinţă. 

— Så-mi facă mie aşa ceva! Vrea så năvâleasca pe pâmintu- 
rile mele! Acest rege şi-a pierdut capul, o să-l ajut eu sâ-și reca- 
pete judecata! 

— După părerea mea, Sesostris urmează un plan limpede, cu 
o hotărire de neclintit. 

Doar doamna Techat îndraznea să-i vorbească astfel lui 
Khnum-Hotep care, prefăcindu-se câ n-a auzit observaţia, intră 
în sala de primiri unde era o răcoare plăcută. 

Un servitor îi aduse îndată bere şi apoi se retrase fără zgo- 
mot. Techat râmase în picioare într-un colț al încăperii. Prâbu- 
şit într-un jilţ pe măsura lui, Djehuty le mîngîia pe cele două 
căţele sprijinite de genunchii săi, în timp ce masculul veghea, 
culcat la picioarele stăpînului. 

— Un plan limpede, deci. Şi unde o să-l ducă acest plan? 

— Spre stăpînirea întregului Egipt, dindu-l la o parte pe ulti- 
mul răzvrătit care, astăzi, nu mai are nici un aliat. Sesostris a 
scâpat, pe rind, de duşmanii săi, ştiind că aceştia nu erau în stare 
să se unească. 

— Dacă îşi închipuie că mă voi prosterna înaintea lui, se 
înşală amarnic. 

— Ar fi, totuşi, cea mai nimerită alegere, socoti doamna 
Techat. Regele are mai multă putere. 

— Avea, dacă m-ar fi atacat prin surprindere! Acum, că am 
aflat, sintem egali şi, pentru mine, lupta nu e pierdută dinainte. 

— V-aţi gîndit la numărul morţilor? 

— Această provincie aparține familiei mele de nenumărate 
generaţii şi nu o voi ceda niciodată nimănui. Gata cu vorbăria, 
doamnă Techat! O să-i pregătesc o primire frumoasă năvălito- 
rului. Vor fi mulţi morţi, mai ales de partea sa. Şi faraonul acesta 
va face la fel ca toţi cei care au vrut să pună mina pe pâmintu- 
rile mele: va da înapoi. 


Deşi ascultase cu atenţie argumentele lui Nesmontu, farao- 
nul rămînea neînduplecat. Plin de ciudă, generalul continuă to- 
tuşi să-şi antreneze trupele de atac. Cînd primi vestea cea rea, îl 
înştiinţă îndată pe faraon. 

— Dezertorul a fost zărit cînd trecea hotarul acestei provincii 
pentru a pătrunde în cea a lui Oryx. Situaţia e limpede: l-a preve- 
nit pe Khnum-Hotep asupra intenţiilor noastre. Nu ne mai putem 
bizui deci pe avantajul unui atac-surpriză. Cu cit întirziem să ata- 
càm, cu atît duşmanul îşi întăreşte apărarea, iar bătălia va fi grea 
şi izbînda — nesigură. În caz de înfrîngere, autoritatea de care vă 
bucuraţi va fi distrusă pentru totdeauna, iar guvernatorii provin- 
ciilor îşi vor recăpăta libertatea. lertaţi-mi sinceritatea, Luminăţia 
Voastră, dar nu pot îndura gîndul unui dezastru! 

— Ce fel de capcane pregăteşte Khnum-Hotep? 

— Din cele ştiute şi din cele prosteşti. 

— Atunci, generale, acomodează-te cu ele şi zădărniceşte-i 
şiretlicurile! 

Această misiune îl înflăcară pe Nesmontu. În locul unei în- 
vălmăşeli brutale, va avea loc o înfruntare tactică a armatelor. 
În aceste împrejurări, experienţa sa avea să fie hotăritoare. 


Senankh, aflat la capătul puterilor, sosi la Kahun împreună 
cu escorta sa. Marele Trezorier slăbise, dar nu voia să-şi poto- 
lească foamea decît după ce aducea la cunoştinţa regelui rezul- 
tatele călătoriei sale. 

Dar judecînd după figura sa abătută, atit de rară la acest om 
hamic şi aparent mereu voios, Sesostris înţelese că ele erau 
dintre cele mai nefericite. 

— Am făcut să ajungă în mîinile Pleşuvului bucăţi de aur lu- 
ate din comorile templelor, Luminăţia Voastră! Nici una n-a tă- 
măduit salcîmul. 

Sesostris ştia deja că aurul folosit în timpul ultimei şi înde- 
pârtatei celebrări a misterelor lui Osiris, la Abydos, nu avusese, 
de asemenea, nici un efect. Golit de energia sa, atins de vrăji, nu 
mai era decît un metal neînsufleţit. 

Fiinţa stăpînită de demoni, care se atinsese de inima spiritu- 
ală a Egiptului, dezlănţuise cel mai de temut atac. 

Regele începuse să spere că Senankh va găsi aurul salvator 
şi că va putea astfel să le anunţe celor care-i juraseră supunere 
vindecarea Arborelui. Ei i s-ar fi alăturat atunci fără să mai stea 

pe gînduri şi, în faţa unei armate atit de puternice, Khnum-Hotep 
ar fi cedat. 

— Vreau să adaug, continuă Marele Trezorier, că rezervele 
de aur din templele noastre au scăzut într-un mod îngrijorător. 
Unele nu mai au nici un strop. Din pricina guvernatorilor, aurul 
n-a mai fost scos din mine. E posibil chiar ca unul dintre ei să fi 
strins cantităţi însemnate pentru folosinţa proprie. 

— Khnun-Hotep? 

— Numele lui apare adesea legat de astfel de învinuiri, dar 
nu am nici o dovadă. 

Faraonul își strînse consiliul, la care fuseseră chemaţi să se 
alăture din nou Djehuty şi generalul Sepi. 

Nesmontu se aştepta la o declaraţie de război în toată regula 
împotriva răzvrătitului Khnum-Hotep. 

— Viitorul nostru apropiat se întemeiază pe cuvintul tău, 
Djehuty! 

— ÎI cunoaşteţi deja, Luminăţia-Voastră! V-am recunoscut 
drept rege al Egiptului de Sus şi de Jos, iar provincia lepurelui 
se află, de acum înainte, sub stăpînirea faraonului. 

— Se pare că înfruntarea cu Khnum-Hotep nu poate fi oco- 
lită. Înainte însă, am o obligaţie sacră de îndeplinit, iar generalii 
Sepi şi Nesmontu vor trebui să mă însoţească. De aceea, te în- 
sârcinez cu comanda trupelor aflate în cazărmile din Kemenu. 

Nesmontu se stăpîni cu mare greutate. Să-și incredinţeze oa- 
menii unui fost duşman? Era nebunie curată! 

— Care vă sint poruncile? îl întrebă Djehuty. 

— În aşteptarea întoarcerii mele, vei așeza trupele la hotarele 
provinciei pentru a respinge un posibil atac, în care nu cred. 
Dacă se întimplă totuşi, mulţumeşte-te doar să-i ţii piept lui 
Khnum-Hotep. 

— Voi face întocmai. 

Privirea monarhului se opri asupra celorlaţi: 

— Vom pleca de îndată spre Abydos. 


62. 


Pleşuvul şi faraonul se îndreptară către Salcim. 

— Poruncile v-au fost urmate întocmai, Luminăţia Voastră! 

— Ce ne sfătuiesc ceilalți preoţi? 

— Sînt atît de deznădăjduiţi, încît nu fac altceva decit să-şi 
îndeplinească obligaţiile. Nu mai vorbim decît despre lucruri 
fară însemnătate, apoi fiecare se închide în tâcerea sa. 

Reunind prin misterul său cerul, pămîntul şi lumea subte- 
rană, Marele Arbore continua să lupte împotriva pieirii. În el, 
Osiris rămiînea încă prezent, dar oare cît timp Salcimul va mai 
reuşi să-şi prelungească rădăcinile pînă la Oceanul Începuturilor, 
ca să soarbă energia necesară supravieţuirii? 

— Ai descoperit vreun leac în papirusurile vechi? 

— Din nenorocire, nu, Luminăţia Voastră! Dar acum sînt 
ajutat în căutările mele şi nu-mi pierd speranţa. 

Un vînt rece sufla peste Copacul Sacru. Puțin cite puţin, 
poarta către Lumea de Dincolo se închidea. 

Însoţit de Sobek Păzitorul, Sesostris vizită şantierul ale că- 
rui lucrări, în ciuda tuturor întîmplărilor neprevăzute, continuau 
să înainteze. Datorită intervenţiei preoteselor lui Hathor, acci- 
dentele se răriseră şi uneltele nu se mai rupeau. 

Mai-marele meşterilor mărturisi că trecuseră prin clipe 
grele, dar hotărîrea lor răminea neclintită. Toți îşi dădeau seama 
că iau parte la un adevărat război împotriva forţelor întunecate 

şi fiecare piatră pe care reușeau să o aşeze la locul ei li se părea 
o victorie. 

Prezenţa faraonului îi indemnă să lucreze cu şi mai multă 
tragere de inimă. Siguri de sprijinul său neclintit, constructorii 
îşi promiseseră să nu cedeze în faţa dușmanului. 

— Prepătiţi Cercul de Aur din Abydos! îi porunci Sesostris 
Pieşuvului. 


Într-una din sălile templului lui Osiris, patru mese de 
ofrande fuseseră aşezate în cele patru puncte cardinale. Semnul 
hieroglific pentru masa de ofrandă se citea hotep şi însemna 
„pace, deplinătate, seninătate“, noţiuni ce desemnau misiunea 
Cercului de Aur din Abydos, ai cărui membri, în aceste timpuri 
înfricoşătoare, se întrebau dacă sînt capabili s-o îndeplinească. 

Faraonul şi regina erau aşezaţi în direcţia răsăritului. În faţa 
lor, spre apus, stăteau Pleşuvul şi generalul Sepi. La miază- 
noapte, se aflau purtătorul Sceptrului Puterii Sehotep şi genera- 
lul Nesmontu, iar la miazăzi, Marele Trezorier Senankh. 

— Din pricina unei sarcini ce i-a fost încredinţată, unul dintre 
noi lipseşte, anunţă monarhul. Bineînţeles, hotăririle noastre îi 
vor fi aduse la cunoştinţă. 

Toţi membrii Cercului de Aur fuseseră iniţiaţi în marile mis- 
tere ale lui Osiris. Între ei se stabiliseră legături trainice. Supuşi 
secretului total, ca şi înaintaşii lor, îşi închinaseră viața măririi 
şi fericirii Egiptului care se sprijinea tocmai pe transmiterea pre- 
cisă a iniţierii osiriene. 

Aici, moartea era înfruntată pe faţă. Aici, aşa cum se spunea 
într-un text gravat în piramidele regale ale Vechiului Regat, 
chiar moartea murea. Cercul de Aur din Abydos menținea di- 
mensiunea supranaturală a Celor Două Regate unde trâia popo- 
rul Cunoaşterii. 

— Dacă Salcimul se usucă, reaminti Sesostris, misterele nu 
vor mai fi celebrate. Seva care străbate Marele Trup al Egiptului 
va seca, unirea dintre cer şi pămint se va rupe. De aceea trebuie 

să căutăm fără odihnă pricina acestei vrăji a cărui fâptaş este, 
probabil, guvernatorul Khnum-Hotep. 

— Vă mai îndoiţi încă, Luminăţia Voastră? îl întrebă genera- 
lul Nesmontu. Nevinovâţia celorlalți a fost dovedită, nu mai rå- 
mine decit el! 

— Vreau să aud din gura lui motivele pentru care a săvirşit 
această ticăloşie. Trebuie să ne luptăm cu el şi să-l prindem viu. 
În aceste vremuri atit de triste şi primejdioase, unirea ţării este 
mai necesară ca niciodată. Dezbinarea ne-a făcut slabi şi aceasta 
e una dintre cauzele care au permis unei forţe distrugătoare să 
atingă Arborele lui Osiris, al cărui trup este format din provin- 
ciile cereşti şi pămîntene reunite. 

— Cuvintele puterii rostite la Abydos primesc încă un răspuns 
binevoitor din partea zeilor, declară Pleşuvul, iar corpul preoţilor 
permanenţi îşi îndeplineşte sarcinile cu multă conștiinciozitate. 

— Şi dacă unul dintre preoţi este complice? întrebă Senankh. 

— Este o posibilitate ce nu poate fi neglijată, se plinse Pleşu- 
vul, dar nici un semn nu o adevereşte. 

— lertaţi-mi îndrăzneala de a vă adresa această întrebare, Lu- 
minăţia Voastră, zise Sehotep cu gravitate, dar e nevoie: dacă 
veţi muri în timpul înfruntării cu Khnum-Hotep, cine vă va 
urma la tron? 

— Regina va asigura regența şi cei care vor scăpa cu viaţă 
vor alege un nou monarh. Dar lucrul cel mai însemnat este să 
găsim un mijloc să tămăduim Salcimul. Pînă acum, Calea că- 
utării aurului a dat greş. Dar nu vom renunţa. 

— Cercetarea deşertului, găsirea carierelor şi aducerea de acolo 
a metalului salvator vor dura mult timp, socoti generalul Sepi. Şi 
nu mai vorbesc de primejdiile ce se vor ivi de-a lungul călătoriei. 

— Fiecare dintre noi are de făcut o muncă ce depăşeşte pute- 
rile unui om, îi lămuri Sesostris. Oricare ar fi piedicile şi greu- 
tăţile, să jurăm că nu ne vom da bătuţi. 

Rînd pe rînd, fiecare dintre cei prezenţi jură. 


376 CHRISTIAN JACQ 


— A sosit clipa ca discipolul nostru så facă următorii paşi pe 
drumul misterelor, rosti regina. Desigur, nu e încă pregătită să 
treacă de Ultima Poartă şi e primejdios s-o grabim. Totuşi, ea 
trebuie să încerce să străbată o nouă etapă spre Cercul de Aur. 


Tînăra preoteasă se înclină în faţa faraonului: 

— Urmează-mă! 

În toiul nopții, cei doi pătrunseră într-o capelă luminată de 
torţe. În mijloc, se afla un sipet alcătuit din patru lei aşezaţi 
spate în spate. Din el se înălța un stilp în vîrful căruia se vedea 
o ascunzătoare. 

— lată stilpul venerabil apărut la originile vieţii, îi destăinui 
monarhul. Prin el s-a ridicat Osiris, învingătorul morţii. El, Cu- 
vînt şi Spirit, a fost ucis şi tăiat bucăţi. Dar transmiţind iniţierea 
cîtorva oameni, le-a ingăduit să strîngă la un loc părţile risipite 
ale lumii şi să aducă la viaţă fiinţa cerească din care, în fiecare 
dimineaţă, Egiptul renaşte. Nu există învăţătură mai însemnată 
decit aceasta şi tu va trebui să-i stăpîneşti multele-i secrete. Eşti 
în stare să vezi ce este ascuns? 

Preoteasa privi cu atenţie sipetul, ştiind că nu putea rămîne 
nepăsătoare. O secundă, se gîndi să ridice vălul pentru a desco- 
peri virful stilpului, totuşi instinctul îi interzise să săvirşească o 
asemenea pîngărire. 

Se cuvenea să se adreseze leilor, acestor patru păzitori cu 
priviri de foc. 

Tinăra înfruntă fiarele, una după alta. Ele îi deschiseră Por- 
tile Timpului şi Spaţiului, şi o ajutară să călătorească prin ţinu- 
turi uriaşe, pline de capele, coline, cîmpuri acoperite de griu 
auriu, canale şi grădini încîntătoare. La capătul lor, se găsea un 
cerc de foc în mijlocul căruia trona un vas pecetluit. 

Apoi, priveliştea îşi pierdu conturul şi tinerei preotese îi 
apăru iar imaginea sipetului. 

— Ai văzut secretul, işi dădu seama regele. Vrei să înaintezi 
pe această cale? 

— Vreau, Luminâţia Voastră! 

— Dacă zeii îţi vor îngădui, într-o zi, să ajungi la vasul pece- 
tluit şi să descoperi ce se află înăuntru, vei cunoaşte o bucurie 
ce nu aparţine acestei lumi. Dar mai întîi te aşteaptă încercări de 
temut. Ele vor fi mai severe şi mai crude decît cele la care au 
fost supuse pînă acum preotesele iniţiate, câci niciodată noi 
n-am cunoscut o asemenea primejdie. Dar mai este timp, poţi 
încă să renunti. Să te gîndeşti bine la hotărîrea pe care o vei lua. 
În ciuda tinereţii tale, poartă-te cu înţelepciune şi nu te încrede 
prea mult în puterile tale! Calea apei nimiceşte fiinţele, calea pă- 
mîntului le înghite, cercul de foc este de netrecut. Dacă porneşti 
în această călătorie, vei fi singură în cele mai grele clipe, măci- 
nată de teamă şi îndoială. 

— Fericirea omenească nu este, oare, trecătoare, Luminăţia 
Voastră? Aţi vorbit despre o bucurie ce nu aparţine acestei lumi. 
Tocmai pe ea o caut. Dacă slăbiciunile mele mă vor împiedica 
să o trăiesc, eu voi fi singura vinovată. 

— Uite arma cu ajutorul căreia vei reuşi să abaţi unele lovi- 
turi ale ursitei rele. 

Sesostris îi înmâînă tinerei preotese un mic sceptru din fildeş: 

— Se numeşte heka, magia născută din lumină. În el este gra- 
vat Cuvîntul care naşte energie. Doar în el se găseşte vorba pătrun- 
zătoare, pe care nu va trebui s-o foloseşti decit cu bună-credinţă. 
Acest sceptru a aparţinut faraonului primei dinastii, Scorpionul. 
Se odihneşte aici, după ce şi-a legat soarta de Osiris. De cînd 
Egiptul este pămintul iubit de zei, Cercul de Aur din Abydos a do- 
vedit că moartea nu este fără întoarcere. Dar astăzi, Salcimul piere 
şi poarta către Lumea de Dincolo se închide. Dacă nu vom reuşi 
s-o pâstrăm deschisă, viaţa însăşi ne va părăsi. 

Strîngînd sceptrul la piept, preoteasa ştiu că nu avea să dea 
înapoi. Într-un fel surprinzător, gîndurile o purtară spre tînărul 
scrib care, din ce în ce mai des, îi bîntuia nopțile. Într-un astfel 
de moment solemn, fata îşi reproşă această slăbiciune. Nu era 
oare un semn care îi arăta cît de plin de primejdii îi era drumul? 

Dar defectele şi duşmanii din inima sa contau prea puţin şi 
cel mai bine era să-i găsească şi să se lupte cu ei fără întirziere. 
Totuşi, ceea ce simţea pentru Iker nu părea nici să-i slăbească 
forţele, nici s-o abată de la drumul său. Dar oare înţelepţii nu 
susţin că pasiunile oamenilor sfirşesc în rătâciri şi disperare, de- 
parte de bucuria cerească? 

Dar multele emoţii o tulburară prea tare pe tinăra preoteasă, 
ca să mai fie capabilă să gîndească limpede. Stringînd cu putere 
sceptrul, de parcă ar fi fost o cîrmă, îl însoți pe faraon şi ieşi din 
capela sipetului. 

— Voi celebra ritualurile din zori, o anunţă el, şi o voi oferi 
pe Maat lui Maat. Fie ca judecata dreaptă să te călăuzească! 

Singură în faţa templului lui Osiris, tînăra femeie privi cum 
soarele se năştea din nou. Încă o dată, faraonul biruise întunericul. 

Dacă Salcîmul se va stinge, astrul zilei n-ar mai fi fost decit 
un disc uscat, ce avea să pîrjolească întreaga natură. 

Tinăra se bucură de sfirşitul acestei nopţi, în care destinul 
său se schimbase, şi de primele licăriri ale zorilor din care spe- 
ranţa nu dispăruse. 

În curind, împreună cu Pleşuvul, va vărsa apa şi laptele la 
rădăcina Arborelui Vieţii, în timp ce pămîntul sacru din Abydos 
se va acoperi de lumină. 

ü FRANZ KAFKA 
Scrieri postume și fragmente (JI) 
O ANDRE MALRAUX 


Antimemorii I: Oglinda limburilor; 
Capul de obsidian / Omul precar și 


literatura 


U GABRIEL GARCIA MARQUEZ, 
Incredibila și trista poveste a candidei 
Erendira și a bunicii sale fără suflet 

0 HENRY DE MONTHERLANT 
Fetele; Indurare pentru femei 

Q MARIO VARGAS LLOSA 
Războiul sfirșitului lumii 

O VIRGINIA WOOLF 
Spre Jar; Orlando 


rao contemfo tarz 


ü FEDERICO ANDAHAZI 
Secretul culorii pure 

Q JULIAN BARNES 
O istorie a lumii în 10 capitole 
și jumătate; Privind în soare 

O E.L. DOCTOROW 
Labirintul apelor 

Q MARGARET DRABBLE 
Drumul strălucitor 

O JULIA KRISTEVA 
Samuraii 


O JAVIER MARIAS 
Inimă atît de albă 

O KENZABURO OE 
O experienţă personală 

O ANTONIO SKÂRMETA 
Poștașul lui Neruda 

U JOSE CARLOS SOMOZA 
Pestera ideilor 

O ROSE TREMAIN 
Restauraţia 

0 ENRIQUE VILA-MATAS 
Baterby & Co 


SUCCESE INTERNATIONALE 


O DAVID BALDACCI 
Putere absolută 

O CLIVE BARKER 
Cabal - Seminția Nopții 

O JOHN CASE 
intiiul călăreț al Apocalipsei; 
Sindromu 

O TOM CLANCY, 
Rainbow Six (2 vol.); 
Ordine prezidenţiale (2 vol.) 

O TOM CLANCY, STEVE 
PIECZENIK 
Centrul de comandă V: Echilibru 
de forţe 

O JOHN LE CARRE 
Omul nostru din Panama; 
Experiment secret 


DO ROBIN COOK 
Risc asumat; Tratament fatal; 
Răpirea; Intenţii periculoase 

Q ANTOINE B. DANIEL 
Prinţesa Soarelui; 
Aurul din Cuzco 
(seria Inca, 1, 2) 

O NELSON DeMILLE 
Plum Island 

Q WILLIAM DIEHL 
Domnie în iad; Eureka 

O DANIEL EASTERMAN 
Al nouălea Buddha 

ü BEN ELTON 
Popcorn 


U JOSEPH FINDER 

Puteri excepționale 

O IAN FLEMING 
Doar pentru ochii tai; Operaţiunea 
Thunderball; În Serviciul Secret al 
Maiestăţii Sale; Spionul care m-a iubit; 
Träiesti numai de două ori; Bărbatul 
cu pistolul de aur (seria James Bond) 

O FREDERICK FORSYTH 
Fantoma din Manhattan; Dosarul Odessa 

U JOHN GRISHAM 
„.. Și vreme e ca să ucizi; Firma; 
Cazul Pelican; Campionul din 
Arkansas; Clientul; Moștenitorii; 
Maestrul; Camera mortii 

U THOMAS GIFFORD 

Puterea destinului; Assassini 

U CHUCK HOGAN 

ncercuirea 

O CHRISTIAN JACQ | 
Nefer cel Tăcut; Femeia Inţeleaptă; 
Paneb cel Zelos 

0 TIM LAHAYE, JERRY B. JENKINS 


Nicolae (seria Supravietuitarii) 
O JOHN KATZENBACH 

Ziua răfuielii; Omul din umbră; 
Războiul lui Hart 

Q BERNARD KNIGHT 
Dincolo de liman 

U DEAN KOONTZ 

Șoapte; Unicul supraviețuitor 


Cl RĂZVAN IOAN BOANCHIȘ 
Portocaliu 

U ANA CALINA GARAȘ 

Masca norocului 

0 NICOLAE ROTARU 

Ingerii de otel; Trilogia de lut 


Supraviețuitorii; Armata pătimirilor; 


ü WILLIAM KOTZWINKLE 
E.T., extraterestrul 
U JOHN LESCROART 
Justitie exemplară 
ü DAPHNE DU MAURIER 
Rebecca 
O TONY PARSONS 
Copil si bărbat 
0 ANNE RICE i 
Diavolul Memnoch; Vampirul 
Armand; Vampirul Lestat 
Q ROBERT ROSENBERG 
Camera de montaj 
O KENNETH ROYCE 
Președintele a murit 
0 JOHN SAUL 
Umbră 
U WILBUR SMITH 
Războinicii Nilului; Magul; Ultimul 
papirus 
0 NICHOLAS SPARKS 
Nopti în Rodanthe; Jurnalul unei 
iubiri 
ü PAUL SUSSMAN 
Armata lui Cambyses 
O MICHAEL TEITELBAUM 
Aventurile Omului-Păianjen; 
Bărbaţii în negru Il 
ü J.R.R. TOLKIEN 
Silmarillion; Trilogia Stăpînul 
Inelelor; Hobbitul 
ü SCOTT TUROW 
Erori judiciare 


PROZĂ ROMÂNĂ CONTEMPORANĂ 


DO DINU SĂRARU 
Ciocoii noi cu bodyguard 
U ALEX MIHAI STOENESCU 


Misiunea dominicană 


NON-FICŢIUNE 


O CARLOS CASTANEDA 
Călătorie la Ixtlan; Învățăturile lui 
Don Juan; Cealaltă realitate 


U ERNEST VOLKMAN 
Spionaj 


RAO ISTORIE 


ü MIHAI RETEGAN 
1968 - din primăvară pînă în toamnă 


ü ROLAND JACQUARD 
In numele lui Usama bin Laden 


MILLENIUM 
U LEWIS GANNETT Q ELISABETH HAND 
Gheena Francezul 
DIVERSE 


O Lanţul slăbiciunilor 


O Vrei să fii miliardar? 


$ RAO PENTRU COPII 


U J.M. BARRIE 
Peter Pan; Peter Pan în Gradina 
Kensington 
O MICHAEL BOND 
Un urs pe nume Paddington; Mai multe 
despre Paddington; Paddington în 
strdinătate; Paddington sare în ajutor 
Q ROALD DAHL 
Matilda; Vrăjitoarele 
O LAURA HUNT 
Noile aventuri ale lui Stuart Little 
O ERICH KASTNER 
35 Mai 
U C.S. LEWIS 
Calatorie pe mare cu „Zori de Zi“; 
Calul și băiatul; Prinţul Caspian; 
Jileul de argint; Ultima bătălie 
O ASTRID LINDGREN 
Pippi Sosetica; Pippi Șoseţica se îmbarcă 
O MADONNA 
Trandafirii Englezești; Merele 
Domnului Pio 
U MARIA ELBA SOTILLO PANTIN 
Maeba 
0 A.A. MILNE 
Ursuletul Winnie-Puh; Cartierul 
Winnie-Puh 
a LOUIS PERGAUD 
Războiul bumbilor 
U LYNNE REID BANKS 
Indianul din dulap; Indianul 
se întoarce; Secretul indianului; Misterul 
dulapului A 
U ANTOINE DE SAINT-EXUPERY 
Micul print 
O R.L. STEVENSON 
Răpit de tilbari 
U R.L. STINE: Seria GOOSEBUMPS: 
Bun venit în Casa Morților!; Nu 
coboriți în pivnițd; Singe de monstru; 
Zimubește și mori; Blestemul mumiei; 
Să devenim invizibili!: Fetiţa care a 
strigat: Monstrul!“; Bun venit în 
tabăra de cosmar!; Noaptea păpușii; 
Fantoma din vecini 
A P.L. TRAVERS 
Mary Poppins; Mary Poppins se întoarce 
U KAYE UMANSKY 
Pongwiffy 
ü ARIPIOARE 
Bufnita; Papagalul; Pinguinul 
0 CARŢI JUCARIE 
Leul Lester; Ciu Măgăruș; Kami 
Cămila; Rățușca Maruska 


U CRANȚŢI CE MAI POVESTE! 
Edwin, vulturul artist; Lucy își ascute 
cleștii; Sammy, un piton de treabă 

O GIZUȚE CU ANTENUȚE 
Nuţa Albinuţa; Nicușor Melcușor,; 
Olguța Omiduța; Rita Gărgărita 

U ŞTIU EU CUM! 

Siretul; Fermoarul; Capsa; Nasturele 

O POVEŞTI CU „LIPICI“ 
Bucle-Aurii; Cei trei purceluși; 
Cenușdreasa; Albă-ca- Zăpada; 
Frumoasa-din-Pădurea- Adonnită; 
Jack și vrejul de fasole; Bambi; 
Motanul-incălțat; Cartea Junglei; 
Mica Sirenă; Pinocchio; Scufița-Roșie 

0 ENGLEZA CU „LIPICI“ 
Animale mari și mici; A venit 
vacanțal; Hai la masă; În jurul casei 

U MULTIPLAN 
Corpul omului; Sistemul solar; 
Mumiile egiptene; Broastele fantastice 

O NU ŞTIAM CĂ... 

Nu ştiam cd rechinii îşi schimbă 
mereu dinții; Nu știam că unii șerpi 
scuipă otravă; Nu știam cd unele vase 
au aripi; Nu știam că poţi sdri mai sus 
pe Lund 

O CĂRŢI ILUSTRATE 
Ursuletul Paddington; Paddington 
la carnaval 

DO INVĂŢĂM SĂ DESENĂM 
Animale de companie; Animale 
sălbatice; De la A la Z; E ușor 
sd desenezi; În culori; Natura; 
Oameni în mișcare; Primii pasi 

O LOGICO RONDQ 
- INVĂȚĂM JUCINDU-NE 
Primăvara, vara, toamna și iarna — set; 
Primăvara, vara, toamna şi iarna, 
Colorăm, meşterim și construim - set; 
Colorânn, meșterim și construim; 
Număvrâm şi comparăm - set; 
Sărbătorile copiilor; Mulţimi și 
numere; Culori și forme; 

Cum ne îmbrăcăm; 
O zi cu loana și Vlad; 
La Grădina Zoologică 

O LUMEA BASMELOR (2 vol.) 

O BASMELE COPILĂRIEI 
Aladdin şi lampa fermecată; 
Cenușăreasa; Cartea Junglei; 
Frumoasa-din-Pădurea-A dormită; 
Iepurele şi broasca țestoasă; 

Petrică și lupul; Tom Degețel 


ha 
{j RAO PENTRU TINERI 


U ANN BRASHARES 
Pantalonii Câlători (vol. 1) 

O EOIN COLEER 
Artemis Fowl 

0 JAMES FENIMORE COOPER 
Ultimul mohican 


O ANTHONY HOROWITZ 
Stormbreaker; Academia Point Blanc 
(seria Alex Rider, Superspionul 
adolescent) 

O KATHERINE ROBERTS 
Prădarea Marii Piramide 


SCIENCE FICTION 


U RAY BRADBURY 

Fahrenheit 451 
O JOHN BRUNNER 

Rețelele infinitului; Oile privesc în sus 
A DAVID COPPERFIELD 

La limita imposibilului 


Q WILLIAM GIBSON 
Chrome; Contele Zero 

O WALTER M. MILLER JR. 
Cantică pentru Leibowitz 


DOSARELE X 


Q KEVIN J. ANDERSON 
Anticorpii 


Ca CHRIS CARTER 
Infruntă viitorul 


seria GARFIELD, Jim Davis 


U Garfield pe larg 

U Garfield se îngrașă 

U Garfield ia proporții 

O Garfield mai mare decît viața 
O Garfield ia cireasa de pe tort 


D Garfield - supărare mare 
O Garfield stă acasă 

O Garfield păcălește cîntarul 
O Garfield își pierde picioarele 


CADOURI DE RÎS 


O Bolnav de dragoste 
D La bine și la rău 


© Munca și alte ocupaţii care te pot ucide 
O Bâtrînețe, haine grele 


BIBLIOTECA RAO 


a David Cn SSL) 
avid Copperfield (2 vo 
m DID SF 
EA lui Rameau 
O F.M. DOSTOIEVSKI 
Crimă și petec pl 
Q ILF ȘI PETROV 
Viţelul de aur; Donăsprezece scaune 
O STENDHAL 
Roșu și negru: Măndstirea din Parma 
OU L.N. TOLSTOI 
Cazacii și alte povestiri 
O ALBERT CAMUS 
Camnete, Teatru 
O ANDRE GIDE 
Fructele pămîntului; Falsificatorii de 
bani/Porumbelul 
0 HERMANN HESSE 
Cele mai (once konein: Jocul cu 
måärgele de sticlă; Knulp / Demian 
O FRANZ KAFKA 
Jurnalul; Castelul 
U ANDRE MALRAUX 
Condiţia umană 
U THOMAS MANN 
Povestiri; Mârturisirile escrocului 
Felix Krull 


O GABRIEL GARCIA MARQUEZ 
Aventura lui Miguel Littin, clandestin 
în Chile; A trăi pentru a-ți povesti 
viaţa; Cert în labirintul său; 
Douăsprezece povestiri călătoare; 
Incredibila și trista poveste a candidei 
Erendira și a bunicii sale Jără suflet; Un 
veac de singurătate; Dragosatea în vre- 
mea holerei; Povestea tivjelor mele triste 

LI MARIO VARGAS LLOSA 
Conversaţie la Catedrala 

Cl ERNESTO SÁBATO 
Eseuri (vol. 1) 

O JEAN PAUL SARTRE 
Teatru; Cuvintele/ Greata 

LI DAN BROWN 
Ingeri și demoni; Codul lui da Vinci; 
Fortăreata digitală 

O CLIVE CUSSLER 
Aurul incașilor 

O JOSEPH FINDER 
Puteri excepționale 

E] COLIN FORBES 
Conspirația; Rinocerul 


O FREDERICK FORSYTH 
Răzbunâtorul 

O JOHN GRISHAM 
Campionul din Arkansas; Un altfel 
de Crăciun; Ultimul jurat; Maestrul 

0 JOHN LE CARRE 
Prietenie absolută 

O L. PICKNETT & C. PRINCE 
Misterul templierilor 

O MARIO PUZO 
Omerta 

O JOHN SAUL 
Prezenţa; Mîna dreaptă a diavolului; 
Casa de la răscruce 


O CHRISTOPHER PAOLINI 
Eragon 
o J.R.R. TOLKIEN 
overandom 
O MOONY WITCHER 


Fetița Celei de a Sasea Luni; Nina 
și misterul Notei a Opta 


0 MADELEINE ALBRIGHT 
Doamna Secretar de Stat 

O VARTAN ARACHELIAN 
Noaptea bastarzilor 

ü HILARY RODHAM CLINTON 
Istorie trăită 

Q VIRGIL MĂGUREANU 
Destinul sau apoteoza puterii? 

O ILIE NĂSTASE 
Mr Năstase 

O REGINA NOOR 
Calea spre credintă 

0 DINU SĂRARU 
Trilogia ţărănească 

Q DINU SĂRARU / V.A. 
STĂNCULESCU 
Generalul Revolutiei cu piciorul în ghips 

0 ALEX MIHAI STOENESCU 
Istoria loviturilor de stat în România 
(01.4); Patimile sfintului 
Tommaso d'Aquino; Interviuri 


despre revoluție 


| NOUTĂŢI | 


DO ANN BRASHARES 

A doua vară a Pantalonilor 
Calătoni 

O ROALD DAHL 

Uriasul Cel Prietenos 

O ANTOINE B. DANIEL 
Machu-Picchu, Cetatea Secretă 
U IAN FLEMING 

Caracatiţa și alte povestiri 


O JOHN GRISHAM 
Omul care aduce ploaia 

O CHRISTIAN JACQ 
Arborele vieţii 

U DAPHNE DU MAURIER 
Hanul Jamaica 

O ANNE RICE 
Vampirul Vittorio 

O PHILIPPE SOLLERS 


Steaua amanților 


Clubul cărții RU 


Şi dumneavoastră puteți deveni membru al Clubului cărții RAO, beneficiind de următoarele avantaje: 


«i 


Veţi primi cu maximum de rapiditate cărțile comandate și veți fi informat cu regularitate despre 


ultimele apariții, planuri editorialg, oferte speciale. 


Ce fo 


Pentru cărțile comandate, editura suportă costurile de transport prin poștă. 
În plus, pentru dona cărți se acordă o reducere de 10%. 
De la rrei cărți în sus se acordă o reducere de 15% și titlul de membru al Clubrlni Cărţii RAO. 


Despre alte avantaje ce decurg din calitatea de membru al Clubului Cărţii RAO vă puteti infor- 
ma din taloanele editurii noastre sau scriindu-ne pe adresa: 


C.P. 2-124, București 


www. raobooks.com; WWW.Ta0.r0 


e-mail: club@raobooks.com 


În rima Egiptului un copac stă să moară... 

Moartea lui ar atrage după sine disparitia unei hirer j 
civilizatii, căci un trădător care rivnește la putere si glor re é 
vrea să se vinda fortelor oculte. E 
"Iker, un tînăr scrib, este în mare primejdie deoarece 
adevărul pe care îl stie i împiedică să-si urmeze destinul. 
Vor reuşi puternicul faraon Sesostris si tnărul Iker s. 
scape de la moarte Arborele vietii, astfel încât să nimi- 
-cească fortele Raului si Egptul să se salveze de la E 


Seria MISTERELE LUI OSIRIS 


„ARBORELE VIETII 

 UNELTIRILE RĂULUI 

